Cu documente publicate pentru prima dată, din 
Arhiva secretă a Vaticanului, despre cea mai mare 
crimă a Primului Război Mondial. 

„Cu-adevărat, numărul apostolilor, al căror sânge s-a vărsat 
pentru Hristos în timpul tragicelor evenimente din ultimul secol, 
este cu siguranță mai mare decât cel al martirilor din primele 
secole, iar în cadrul acestei martirologii fiii naţiunii armene ocupă 
un loc de onoare. Misterul crucii, ce stăruie într-un fel atât de 
prețios în amintirea poporului său si care se oglindește in 
minunatele cruci de piatră care impodobesc fiecare coltisor al țării 
lor, a fost trăit de atâția fii și fiice ale poporului, prin adăparea 
directă din pocalul suferinței Domnului. Mărturia lor, tragică şi 
nobilă deopotrivă, nu trebuie dată uitärii.” 


Papa Francisc, 8 mai 2014! 


Dedicat poporului armean martir! 
Michael Hesemann 


Prefatä 


Genocidul armean: 
atitudinea Vaticanului 


In patru texte anterioare consacrate genocidului armean, precum si in 
mai multe interventii publice la Bucuresti si Erevan, am abordat din 
perspectiva mea de istoric al ideilor cäteva din temele centrale ale istoriei, 
contextelor, semnificatiilor și memoriei acestei tragedii.” Asa cum se 
intämplä cu toate marile personaje, evenimente si procese istorice, faptele 
au fost stabilite dincolo de orice dubiu rezonabil (documentar, metodologic, 
epistemologic), pe baza documentelor si märturiilor, dar au fost deopotrivä 
negate ori relativizate, instrumentate cinic, ajungând — rästälmäcite selectiv 
și partizan — în canoanele istoriografice si în memoriile colective 
concurente. Așa se constituie memoriile neliniștite, abuzate/abuzive, cele 
care nu cunosc justiția, reconcilierea, iertarea și amnistia, amnezia 
terapeutică și chiar uitarea împăcată — obţinută tocmai prin stabilirea 
adevărului și prin administrarea riguroasă dar înțeleaptă a justiţiei. 
Parcursul dificil de doliu, justiţie și reconciliere este necesar continuării 
vieții personale și a istoriei — un purgatoriu explorat magistral de Paul 
Ricoeur. Aceste traumatice, obsedante și aparent insolubile trecuturi care 
nu trec (sintagma lui Henry Rousso referitoare la regimul de la Vichy) 
produc efecte secundare pe termen lung, de la psihologie și viață cotidiană 
la diplomatie si politică, alimentând adversitäti și rivalități ireductibile. 
Astfel, indivizii, societățile și statele rămân prizonieri fără speranţă într-o 
liminaritate etică şi morală infinită, torturându-se reciproc în bolgiile unui 


* V., între altele, „De ce nu-și asumă Turcia genocidul armean” (Observator 
cultural, XIV, 511 (769), 23-29 aprilie 2015, pp. 12-13); „Grenocidul armean: istorie, 
amintire, memorie culturală” (prefață la Laure Marchand, Guillaume Perrier, 
Turcia şi fantoma armeană. Pe urmele genocidului, trad. din franceză de Nicolae 
Drăgușin, Cuvânt înainte de Taner Akcam, București, Corint, 2015, pp. 5-10); 
„Germania și genocidul armean” (Ararat, XXVII, 1-2/524-525, 1-31 ianuarie 2016, 
pp. 26-37); „Intr-un târziu, Germania recunoaște genocidul armean” 
(Araratonline.com, postat pe 20 iunie 2016). Cum aceste contribuții sunt in 
general accesibile prin Google, invit cititorul să le parcurgă, pentru a căpăta o 
competenţă minimă, folositoare pentru lectura textului de față. Ca și în acelea, 
nici în acesta nu povestesc, ci analizez și interpretez. 

provizorat toxic. Genocidul paradigmatic din toate punctele de vedere de 
mai sus este desigur Holocaustul/Shoah. Și genocidul armean din 1915, 
prefaţat de o tradiție seculară de exacfiuni si de câteva decenii de masacre 
moderne pentru care otomanii au dobândit o tristă faimă, postfatat de o 
serie de prelungiri criminale într-o republică edificată pe principii 
biopolitice înrudite cu fascismele si nazismul, este tot o astfel de memorie, 
un astfel de trecut. Chiar dacă toate evenimentele și persoanele sunt unice 
și, la limită, incomparabile, o lectură paralelă a Holocaustului/Shoah și a 
genocidului armean/Medz Yeghern poate să treacă de diferenţele radicale 
și să ajungă la paralelisme și elemente comparabile. Numai așa se poate 
atinge sfera comunei noastre umanități.” 

Paginile de față, prilejuite de apariţia în limba română a cărții lui 
Michael Hesemann, Völkermord an den Armeniern (München, Herbig 
Verlag, 2015)", abordează o subtemă persistentă în studiile comparate ale 
experiențelor genocidale: atitudinea Vaticanului față de acestea din urmă, 
în epocă și în posteritate. Termenul „atitudine” are în acest cadru mai 
multe sensuri, pe care le formulez succint ca tot atâtea întrebări. A aflat 
Vaticanul „în timp real” de crimele împotriva umanităţii? A încercat să 


* Nu pot trata acest vast subiect aici. Subliniez doar că reflectia despre 
Holocaust se găsește într-o anumită tensiune cu cea despre Shoah (un native 
concept — concept autohton — legat strâns de contextul cultural-religios al 
iudaismului). V. cel puţin Alain Besançon, Nenorocirea secolului. Despre 
comunism, nazism și unicitatea „Shoah "-ului, traducere din franceză de Mona 
Antohi, București, Humanitas, 1999, 2007, 2015, o discuţie inspirată de comparația 
cu ceea ce s-a numit „Holocaustul roșu” Conceptul autohton armean Medz 
Yeghern (literal: „Marele Rău” etc.) s-ar preta si el unei (supra)interpretäri 
cultural-teologice. Dar nu are încă o asemenea teoretizare idiosincratică, deși 
definește tot un eveniment unic. În fond, spune Hesemann, cuvântul biblic elin 
holokaustos („ardere de tot”) a fost folosit pentru prima dată în istona modernă de 
misionara americană Corinna Shattuck pentru a descrie arderea de către turci în 
1896 a 3.000 de armeni în biserica lor. Iar termenul „genocid”, definit de Raphael 
Lemkin și codificat după Holocaust în dreptul international, a fost de asemeni 
gândit în legătură cu genocidul armean. Iată niște sugestii de reflecţie. Israelianul 
Yair Auron, cu care am dialogat la București și la Neve Shalom (satul ideal în care 
trăiesc evrei și arabi israelieni), este cel mai important autor pe tema raporturilor 
dintre evrei și armeni în contextul (negării sau nerecunoașterii oficiale a) 
genocidului armean. 

* Cartea fost prezentată detaliat pentru prima dată publicului din România 
de Alexandru Al. Sahighian într-un bun articol, pe care îl recomand: „Michael 
Hesemann despre genocidul comis asupra armenilor”, Observator cultural, loc. 
cit., pp. 10-11. 

le împiedice? S-a exprimat public despre el? Când și în ce termeni? Cu ce 
efecte? La rândul său, cuvântul „Vatican” are mai multe sensuri: sistemul 
instituțional global al Bisericii Catolice (de la preoți ori călugărițe la ierarhi 
si reprezentanți diplomatici ori trimiși speciali, oficiali sau oficiosi), aparatul 
său central, Suveranul Pontif însuși. Cartea lui Hesemann răspunde 
documentat și cu bună credință acestor întrebări, intrând însă uneori și pe 
teritorii învecinate, mai complexe și mai delicate, unde anumite forme de 
partizanat nu pot fi ușor evitate. 


Atunci 


Așa cum ne arată Hesemann, Vaticanul, asemeni tuturor statelor 
interesate, știa destul de exact ce se petrecea în Imperiul Otoman si în statul 
succesor, Turcia. De multe ori, informațiile ajungeau în cancelarii pe căi 
obscure, într-o manieră aventuroasă și imprevizibilă, de la fel de fel de 
persoane aflate pe teren, care aflaseră de evenimente, asistaseră sau — mai 
rar — chiar participaseră la ele în diverse roluri. Fluxul de rapoarte 
diplomatice (Vaticanul avea reprezentanți oficiali în spațiul respectiv, desi 
nu întreținea relații diplomatice propriu-zise cu statele turce), relatări de 
călătorie, scrisori de tot felul și alte tipuri de documente conturează un 
tablou sinistru: cazurile izolate de persecuții și atrocități sunt completate 
de istorii tragice ale unor grupuri, localități și regiuni, pentru a deveni o 
tragedie care în epocă avea altă referință decât anumite precedente 
istorice. În mediile creștine, inevitabil, referința ultimă era masacrarea 
primilor creştini, iar conceptul care putea sintetiza o asemenea catastrofă 
era martiriul. Prin urmare, la Vatican și în toată lumea creștină anul 1915 
(cu prefata și postfata lui de care am vorbit mai sus), genocidul armean, 
alături de masacrarea sistematică de către turci a altor creștini din zonă 
(mai ales greci și sirieni), constituia cel mai mare martiriu din istoria 
Bisericii. De la acest emplotment (cu termenul lui Hayden White pentru 
organizarea specifică a narațiunii în structuri/intrigi/metatropi care îi dau 
simultan formă și fond, sens și semnificație), de la această conceptualizare 
ajungem la tropii biblici ai documentelor descoperite de Hesemann, pe care 
el îi preia ca atare: martiriu (în Paradisul terestru al strávechiului spațiu 
armean), Golgota, Via Crucis etc. 


Evident, Vaticanul se simțea direct responsabil pentru armenii catolici. 
Biserica unită armeană se înscrie în seria celor fondate de Habsburgi în 
Europa de Est. Uniatismul era un proiect teologico-politic în care Contrare- 
forma (lansată de Biserica Catolică) era sprijinită de un imperiu amenințat 
de populaţiile şi chiar statele protestante. Cum cruciadele nu mai erau 

posibile, iar protestanții nu erau gata să revină în sânul fostei lor Biserici, 
prozelitii (și aliaţii social-politici) nu puteau fi găsiți decât în Bisericile 
ortodoxe. Cunoastem din cazul Bisericii greco-catolice a românilor ambiva- 
lenţele, crizele și conflictele, ca și contribuţiile istorice ale acestei strategii. 
În ochii otomanilor/turcilor, Vaticanul putea pleda cât de cât legitim numai 
pentru cauza armenilor catolici. De aceea, papii erau foarte prudenti atunci 
când treceau, în corespondenţa lor cu sultanii și succesorii lor republicani, 
de la situația armenilor catolici la cea a tuturor armenilor. Dar, spre onoarea 
lor, papii (si, atunci când interactionau cu oficialităţile otomane/turce, 
ceilalţi reprezentanți ai Vaticanului) se refereau mereu la toti armenii, 
solicitând destul de ferm intervenții în favoarea lor, dincolo de eufemismele 
și formulele de captatio benevolentiae ale limbajului diplomatic. 

Din nefericire, sultanii, vizirii și ceilalți lideri otomani/turci răspun- 
deau cu întârziere, mintindu-si de la obraz corespondenții și văzându-și de 
treabă. De masacre, apoi de genocid. Culmea cinismului, Poarta spera în 
anii 1890, când începuse masacrul creştinilor, să-i poată manipula pe 
armenii Catolici si, prin aceștia, Vaticanul, așteptând de la acesta din urmă 
chiar acţiuni de lobby pro-otoman în Occident. Genocidul a făcut 
imposibile asemenea cereri. Papa Benedict al XV-lea (în funcţie de pe 
3 septembrie 1914 până la moartea sa, survenită pe 22 ianuarie 1922) şi-a 
urmat în orice caz misiunea și conștiința, ca întreaga Biserică Catolică. 
Chiar dacă nici papa, nici Biserica lui (nici alți lideri spirituali ori politici, 
să nu uităm) nu au putut împiedica genocidul armean, atitudinea și 
acţiunile lor rămân meritorii. 


Și mai tristă este reacţia oficialităților Imperiului German, inclusiv a 
Kaiserului Wilhelm al II-lea, la semnalele de alarmă și la intervențiile 
Vaticanului. La rândul lor, germanii și-au văzut de treabă, neglijând 
numeroasele informaţii, documente, scrisori și apeluri în favoarea 
crestinilor/armenilor care le erau adresate — inclusiv de către cetățeni 
germani admirabili, dintre care cel mai notoriu este Johannes Lepsius, 
pastorul protestant care a încercat, cu slabele sale puteri, să pună stavilă 
unei stihii în care otomanii/turcii si germanii și-au unit forțele, ajungând de 
la colonialism și militarism la exterminationism. Într-o situație-limită, când 
otomanii/turcii, aliații săi, trecuseră deja la nimicirea unui întreg popor, 
Kaiserul a spus sec: „Nu ne interesează armenii!” Inutil să reamintesc aici 
participarea sau măcar complicitatea multor ofițeri, diplomați și oameni de 
afaceri germani la primul genocid armean. Unii dintre ei aveau să reapară 
în roluri similare în următorul genocid, Holocaustul. 

Acum 

După Holocaust, atitudinea si acţiunile Vaticanului în legătură cu 
genocidul armean au căpătat o dimensiune suplimentară. Pius al XII-lea, 
aflat pe Sfântul Scaun între 2 martie 1939 si ziua morţii sale, 9 octombrie 
1958, fost acuzat direct de tăcere (vinovată) asupra Holocaustului, în 
epocă și până azi. Chiar dacă unii istorici continuă să găsească și să 
valorifice documente în favoarea lui Pius al XII-lea, mergând până la a 
susține că a iniţiat și condus eforturile Bisericii Catolice pentru salvarea 
evreilor (se avansează cifra de 800.000 de persoane salvate, ceea ce ar 
atrage recunoașterea papei ca Drept între Popoare), iar inscripţia severă 
de la Yad Vashem care-l privește a fost recent atenuată, mulți autori îl 
acuză de pasivitate, chiar de colaborationism. O poreclă care i s-a dat e 
grăitoare: Papa lui Hitler. Controversa nu este încheiată, deşi un consens 
mai favorabil lui Pius al XII-lea începe să apară. 


În asemenea condiţii, a devenit esenţială cercetarea întregii vieți a lui 
Pius al XII-lea, pe numele său de mirean Eugenio Mania Giuseppe Giovanni 
Pacelli. Or, cercetând arhivele nunţiaturii apostolice de la München, unde 
Eugenio Pacelli a servit drept nunțiu între 1917 si 1925, Michael Hesemann 
a dat peste documente care arată interesul simpatetic al viitorului papă 
pentru soarta armenilor. Din capitala Bavariei, continuându-și căutările, 
Hesemann a ajuns la Vatican. Și așa s-a născut cartea de față, construită in 
esență pe revelații arhivistice inserate într-o narațiune echilibrată și 
accesibilă despre istoria armenilor și în special despre genocidul armean. 


În același sens, Hesemann ne descrie și citează în carte poziţiile simpa- 
tetice (nu pro-armene, ci pro-umane) extrem de clare în problema geno- 
cidului armean exprimate public de papii Sf. Ioan Paul al II-lea și Francisc, 
precum și gesturile lor simbolice în favoarea unei memorii universale vii a 
marii catastrofe istorice. Au făcut-o în numele catolicilor, dar au vorbit până 
la urmă și în numele tuturor creștinilor, al întregii omeniri. 


Concluzii 

Cititorul român are aşadar la dispoziție o carte necesară și utilă, bazată 
preponderent pe lectura unor lucrări esenţiale din vasta bibliografie a 
genocidului armean, precum și pe cercetări de arhivă ale autorului. Dintre 
cele din urmă, mai ales cele efectuate în Archivio Segreto Vaticano (după 
2011) au scos la lumină un important fond de documente inedite legate de 
relațiile diplomatice ale Vaticanului cu Turcia în jurul anului fatidic 1915, 
precum și de raporturile triunghiulare Turcia-Vatican-Germania. 

În final, două observaţii mai critice. Mai întâi, insistența autorului 
asupra faptului cá mulți lideri otomani și turci (mai ales Juni Turci, în frunte 
cu artizanii genocidului armean) erau masoni. Faptul e clar și abundent 
atestat. Cunoaștem și antipatia istorică a Vaticanului faţă de masoni, dar 
acest Kulturkampf nu trebuie să transforme în cauzalitate (fie și secundară) 
o contingengä semnificativă. Masoneria, ca întreaga influenţă occidentală, 
a agravat criza Imperiului Otoman și a dat naștere unor hibrizi si mutanti 
— unii ridicoli, alții benigni, pozitivi și chiar eroici, alții criminali. $i istoria 
României (la o scară mult mai mică) este într-o măsură semnificativă — dar 
nu uniform și previzibil decisivă — o istorie a influențelor occidentale de 
tot felul, de la forme fără fond, ci ajunge și la crima de stat. Și așa s-a 
întâmplat în toată lumea, nu e nevoie să recurgem la teorii ale conspirației. 
Nu toate mimetismele (mai ales cele concurente, prinse a vaste rețele de 
competiție mimetică - în sensul dat de Rene Girard) ucid. Al doilea, autorul 
exagerează influenţa culturală franceză asupra celor care au imaginat și 
executat planul genocidului armean. E sigur că numeroși turci (ca si alți 
tineri din Balcani si din alte părți ale lumii) au descoperit la Paris autori ca 
Gobineau ori Maurras (citati de Hesemann ca exemple de influență asupra 
turcilor deveniti asasini in masá). Dar influenta culturalá germaná a fost 
considerabil mai puternicá gi mai radicalá: darwinismul social, eugenismul, 
rasismul și biopolitica erau domenii în care germanii au luat inițiativa gi au 
început să domine la nivel global încă de la finele secolului al XIX-lea. 
Genocidul armean a fost prima instanță istorică în care teoria și practica 
exterminationismului au atins proporții apocaliptice, iar Holocaustul poate 
fi lesne văzut ca o continuare, mutatis mutandis, a unui proiect sinistru de 
schimbare brutală a lumii. 


Acestea fiind zise, recomand lectura atentă a acestei cărți care lumi- 
nează dintr-un unghi important unul din episoadele cele mai sumbre ale 
istoriei. 


Sorin Antohi 


Cuvânt-înainte 


Când Michael Hesemann mi-a înmânat, la 11 februarie 2012, 
un mic fascicul de 20 de documente din Arhiva Vaticanului, nu 
puteam bănui ce impact exploziv va produce acest material. 
Nu puteam bănui, de asemenea, că istoricul şi autorul, originar din 
Düsseldorf, va întocmi, în cel mai scurt timp, un studiu atât de 
temeinic şi de cuprinzător, aşa cum ne este prezentat în această 
carte. 

Ne-am întâlnit pentru prima oară în Willich, cu prilejul unei 
întruniri la care au luat parte mai mulți academicieni. Eu eram, 
pe atunci, preşedintele Consiliului Central al Armenilor din 
Germania (ZAD). O scurtă privire asupra documentelor a fost, 
pentru mine, edificatoare: acestea vor dovedi, fără echivoc şi din 
perspectiva Vaticanului, genocidul comis de turci împotriva 
armenilor - în anul 1915 - şi, astfel, vor îndrepta cu fermitate 
privirea lumii asupra unui întunecat capitol al istoriei, ce părea să 
fi fost uitat. Dacă aceste documente provenind de la Vatican, o 
înaltă instanță morală, ar fi publicate, discursul internaţional 
despre genocidul armean ar căpăta o altă dinamică. 

Profund impresionat de materialele obţinute din Archivio 
Segreto Vaticano (textele în limba franceză au fost traduse, pentru 
noi, în limba germană de tânăra cercetătoare Susanna Melkonian, 
originară din Düsseldorf), boardul Consiliului Central al 
Armenilor din Germania l-a invitat pe Michael Hesemann să 
prezinte — pentru prima oară în mod oficial — rezultatele inves- 
tigatiilor sale întreprinse la Vatican, cu prilejul comemorării 
victimelor genocidului armean, pe 24 aprilie 2013, la Paulskirche 
din Frankfurt. 

Această biserică din Frankfurt a fost sediul primului par- 
lament german ales în mod democratic, Adunarea Naţională. 

Este considerată, astăzi, pe bună dreptate, un simbol naţional al 
libertăţii şi, prin urmare, leagănul democraţiei din Germania. 
Acolo, în acel loc încărcat de simboluri, Consiliul Central al 
Armenilor se întruneşte în fiecare an, în aceeaşi zi şi la aceeaşi oră 
(24 aprilie, la 19:30), la Adunarea comemorativă a armenilor din 
Germania, în amintirea victimelor genocidului. Libertate, pace, 
recunoaşterea genocidului din 1915, dreptate pentru victime: 
acestea sunt imperativele ce se reiau, mereu, definind această zi 
comemorativă. 

După discursul său eclatant, tuturor celor prezenţi le-a 
fost clar că Sfântul Scaun a câştigat, prin persoana lui Michael 
Hesemann, un om de ştiinţă sincer şi curajos, care va oferi opiniei 
publice mondiale documente de arhivă, secretizate până acum 
şi care, din perspectiva semnificației lor, sunt deosebit de impor- 
tante. 

În ce priveşte cartea: în timpul lecturii, constatăm de îndată 
că autorul a descoperit o metodă, întru totul adecvată, de a 
reprezenta această perioadă — extrem de complicată şi complexă — 
a istoriei europene. Mai cu seamă pentru cititorii germani, ea va fi 
nespus de revelatoare. 

Hesemann face numeroase paralele, foarte potrivite, între 
crimele Junilor Turci şi cele ale national-socialistilor, reconstruind 
astfel evoluţia evenimentelor istorice din Imperiul Otoman şi din 
Germania nazistă, prin comparații faptice. 

El descrie asemănarea dintre politica nazistă de a găsi în Est un 
„spaţiu vital” şi cea a guvernării Junilor Turci, care, cu aproape 
20 de ani înaintea lui Hitler, vorbeau, folosind exact aceeaşi 
expresie, despre „spaţiul lor vital” şi încercau apoi, în chip feroce, 
să-şi împlinească visul. Chiar şi numai acest pasaj ar fi de-ajuns 
pentru a ne dovedi limpede că istoricul german a reuşit, la Vatican, 
să vadă în profunzime evenimentele acelor timpuri. Trasând în 
mod repetat paralelisme, făcând mereu comparații cu istoria 
germană, nu mai încape nicio îndoială asupra profundei implicări 
a Imperiului German - şi, prin urmare, a Germaniei de astăzi, 
ca urmaș de drept al acestuia — în drama istorică de la 1915. 

Pe marginea documentelor obținute din Arhiva secretă papală, 
opinia publică mondială va lua act, pentru prima oară, de multi- 
plele fațete, necunoscute până acum, ale evenimentelor din 1915 
şi din anii ce au urmat. Astfel, în această carte vor fi dezvăluite 
aspecte complet noi legate de genocidul armean. Ele vor fi 
analizate şi reconstituite în mod ilustrativ. Unele concluzii vor 
trebui reevaluate. 

Până astăzi, cercetătorii genocidului armean şi-au extras 
informaţiile, în mare parte, din documentele emise de cercurile 
evanghelice. Acum, Hesemann schimbă tradiţia seculară, oferind 
experților bogate izvoare catolice în legătură cu genocidul 
împotriva armenilor şi a celorlalte etnii din Imperiul Otoman de 
la acea vreme. 

Hesemann apelează, in general, la termenii ştiinţifici corecti, 
ceea ce, pentru istoriografia şi publicistica germană contemporană, 
nu este deloc de la sine înţeles: referitor la problema armenilor, 
în adevăratul sens al cuvântului, aceştia se raportează mai ales 
la interpretarea istorică propagandistă, de stat, turcă. Pentru 
Hesemann, însă, Armenia de Vest nu este o „Anatolie de Est”, la 
fel cum, pentru el, genocidul armean nu este doar un „masacru” 

Acesta constituie un aspect important, deoarece ştergerea 
numelor istorice este, desigur, parte a genocidului, respectiv a 
„patriocidului” armean”: multe nume de localități din Podişul 
Armeniei sunt atestate, într-adevăr, în cea de-a doua jumătate a 
secolului al XIX-lea, de către geologul şi exploratorul german 
prof. Otto Wilhelm Abich (1806-1886); acestea au fost însă 
înlocuite, din anii 1920, cu nume turceşti. Este şi cazul denumirii 
folosite în mod artificial de „Podişul Anatoliei de Est” În urma 
genocidului şi a patriocidului, armenii erau numiți adesea 
caucazieni, în pofida faptului că sunt un popor provenit 


“Termen folosit de autor, prin derivare paronimică de la substantivul 
„patricid”, cu sensul de: „uciderea țării”, „răpirea ţării” (n.t.). 

din Orientul Apropiat, Orientul Mijlociu şi Asia Mică. Numai 
o parte a Armeniei se află în Caucaz. Aşadar, se procedează la 
schimbarea forțată a geografiei, încercând să se dea o nouă 
denumire poporului. Acelaşi lucru se întâmplă din nou, la ora 
actuală, în Europa cu denumirea vechii patrii a armenilor: 
sub presiunea masivă a maşinăriei propagandistice a statului 
turc, se încearcă înlocuirea termenului Armenia de Vest cu o 
nouă şi artificială definiţie, şi anume „Anatolia de Est”. Din punct 
de vedere geografic, Anatolia de Est se sfârşeşte acolo unde 
începe Armenia de Vest. În urma patriocidului armenilor, circa 
16.000 de localităţi armenesti din Republica Turcia de astăzi au 
fost redenumite. Vechile nume armenesti, cu o bogată tradiţie, 
au fost pur şi simplu turcizate. 

Particularitatea cărţii lui Michael Hesemann rezidă în aceea 
că autorul constată o strânsă legătură şi o vădită continuitate între 
evenimentele decenale ale politicii de exterminare colectivă, 
aparținând Imperiului Otoman, şi politica Imperiului German: 
„Dacă turcii n-ar fi izbutit, cu atâta succes, să treacă genocidul 
armean sub o adevărată tăcere de mormânt, poate că Hitler n-ar fi 
cutezat nicicând să repete grozăviile exterminării unui întreg 
popor, in inima Europei. Şi, in cele din urmă, oricât de incomod 
ar fi acest adevăr pentru noi, germanii, soldaţii germani au fost 
martori, complici şi tăinuitori ai primului genocid, înainte de a 
deveni făptaşi ai celui de-al doilea.” Din perspectiva acestui rol, 
Hesemann priveşte Germania de astăzi ca având o evidentă 
responsabilitate în abordarea genocidului armean. 

Din păcate, trebuie să constatăm că politica germană rămâne 
în urmă, impardonabil, cu privire la recunoaşterea genocidului, 
cât şi cu privire la condamnarea negării genocidului, faţă de alte 
ţări, ca, bunăoară, Elveţia, Franța sau Slovacia. Germania a fost un 
foarte apropiat aliat al Imperiului Otoman - Republica Federală 
Germania de astăzi trebuie, deci, să-şi asume total răspunderea şi 
ar trebui ca măcar acum, după 100 de ani de la genocid, să aibă 
curajul de a înceta bagatelizarea fenomenului şi de a recunoaşte în 
sfârşit, în mod ferm, genocidul comis de turci împotriva armenilor, 

din anul 1915, în sensul Convenţiei Naţiunilor Unite referitoare la 
prevenirea şi condamnarea genocidului. Printr-o Rezoluţie de 
recunoaştere, situația s-ar restabili — târziu, dar nu prea târziu. 
Astfel, celor un milion şi jumătate de victime li s-ar acorda ono- 
rantul privilegiu al adevărului. 

Din fericire, scriitorul Hesemann nu este o prezenţă solitară 
în Germania. Wolfgang Gust, istoric, jurnalist si unul dintre cei 
mai buni cunoscători, din Germania, ai genocidului armean, şi-a 
expus părerea - în anul 2009, la evenimentul organizat în memoria 
victimelor genocidului armean, în Paulskirche din Frankfurt - în 
felul următor: „Dumneavoastră, armenii din Germania sau de 
pretutindeni, nu sunteţi nişte simpli solicitanţi. Sunteţi îndrep- 
tátiti a ne pretinde să decontám o datorie istorică si să vă ajutăm. 
Trăim într-o lume a simbolurilor, ce pot avea, uneori, o influență 
mai mare decât cuvintele. Un astfel de simbol este Memorialul 
Holocaustului, situat în centrul Berlinului, în apropierea clădirii 
Reichstagului. Și dumneavoastră, armenilor, vi s-ar cuveni un 
astfel de simbol. Trei, cinci sau şapte cruci de piatră — nu oriunde, 
în provincie, ci în inima Berlinului — ar putea alcătui un asemenea 
monument. Trei, cinci sau şapte hacikar („cruci de piatră”) ar 
reprezenta o proporție potrivită față de marele Memorial, pentru 
a-i scăpa pe nenumäratii politicieni de teama cá am vrea să ne 
minimalizám răspunderea pentru Holocaust. Iar aceste pietre nu 
costă aproape nimic, lucru important în vremuri de restrişte. Trei, 
cinci sau şapte asemenea puternice simboluri armenești, repre- 
zentând deopotrivă moartea şi revenirea la viaţă, pe platoul 
aflat chiar în fata Bundestagului şi în vecinătatea monumentului 
Holocaustului - ar fi un semn vizibil de departe. Unui astfel de 
însemn, Bundestagul nu i s-ar putea opune. (...) Ar fi o rugăminte 
sculptată în piatră, în numele împăcării cu un popor chinuit şi pe 
cale de dispariție, căruia i-am refuzat ajutorul.” 

Un alt locuitor din Diisseldorf, politicianul Bernhard von 
Griinberg, a luat cuvântul cu un an înaintea lui Hesemann, la 
24 aprilie 2012, în Paulskirche din Frankfurt, vorbind despre 
„(...) adevărul şi restabilirea lui pentru toti cei care ar dori, mai 

degrabă, să uite si care îşi croiesc politica după principiul repri- 
mării” Şi a cerut, asemeni lui Hesemann: „Deoarece negarea 
Holocaustului, în Germania, este pedepsită prin lege, negarea 
genocidului împotriva armenilor se cuvine de asemenea pedepsită. 
Aceste probleme n-ar trebui să fie tratate in mod inegal.” O temă 
precum genocidul trebuie introdusă în şcoli — susține parla- 
mentarul SPD. 

Hesemann ştie să prezinte — limpede şi inteligibil — comple- 
xitatea si continuitatea politicii de exterminare iniţiate de turci, 
acea politică nimicitoare ce durează de zeci de ani, până în ziua de 
azi. Evenimentele recente din Siria, unde clasa politică a Ankarei 
joacă un rol activ, au reînviat fantoma genocidului contra arme- 
nilor. Aceeași fantomă şi-a mai arătat chipul în urmă cu 25 de ani. 
Pe atunci, fraţii mai mici — de la răsărit - ai turcilor, azerii, au 
acționat exact cu aceleași metode, brutale, împotriva armenilor, 
ca şi modelele lor din vest, în anul 1915. În capitala țării, Baku, in 
oraşele Sumgait, Kirovabad, Maraga si alte localităţi, armenii au 
fost masacrați ori siliţi să se refugieze. Multi armeni pornesc si 
astăzi de la premisa - probabil, indreptátitá — că, dacă s-ar ivi o 
ocazie favorabilă, Turcia ar profita de şansa de a finaliza lucrarea 
începută în 1915. Genocidul împotriva armenilor este în plină 
desfăşurare, el nu este nicidecum doar o problemă de ordin istoric 
şi îi va urmări, din păcate, pe armeni încă multă vreme. 

Hesemann susține următoarea teză: exterminarea armenilor, 
ca si cea a asirienilor si a grecilor, în timpul Primului Război 
Mondial şi în anii ce au urmat, a fost cea mai mare şi mai sân- 
geroasă persecuție din istorie a creştinilor. A fost vorba - scrie 
autorul — „nu de religie, ci de rasă” El conclude că, „după geno- 
cidul armean, a urmat un al doilea genocid, contra creştinilor 
sirieni, şi apoi un al treilea, împotriva grecilor ortodocşi din 
Imperiul Otoman” 

Nu trebuie uitaţi, totuşi, nici yaziditii şi alevitii din Dersim, 
care au căzut victimă maniilor Junilor Turci şi, mai târziu, furiei 
sângeroase a lui Atatürk si a urmaşilor asemănători acestuia. În 

timpul genocidului armean, în anii 1915-1923, Dersimul alevit, 
spre exemplu, era considerat un loc relativ sigur pentru refugiații 
armeni. Aproximativ 30.000-40.000 de armeni s-au refugiat în acel 
loc, găsind adăpost în casele localnicilor, cărora le-a fost dat să 
plătească scump pentru asta: guvernul kemalist turc n-a putut 
sau n-a vrut să le ierte dersimilor omenia, supunändu-i, în anii 
1937-1938, unui fatal proces de exterminare. În timpul geno- 
cidului contra dersimilor, au fost măcelăriți nemilos şi armenii 
supraviețuitori, chiar dacă aceştia renuntaserä, în mare parte, la 
credinţa lor creştină, preluând doctrina religioasă alevită. 

Un aspect deosebit de important al studiului lui Hesemann îl 
constituie abordarea problemei patriei armene. Ce se întâmplă cu 
Armenia de Vest? Ce drepturi au supraviețuitorii genocidului şi 
patriocidului? 

După genocidul contra armenilor, au urmat etnocidul, adică 
exterminarea urmelor culturale, şi patriocidul, răpirea patriei lor. 
Patriocidul este o crimă împotriva umanităţii, una la fel de mare 
ca şi genocidul. Armenii, întocmai ca grecii şi asirienii, dar şi 
yaziditii şi dersimii au fost victimele ambelor tipuri de crimă. 
Scopul Turciei otomane şi, mai târziu, al celei republicane, a fost 
să şteargă definitiv prezenţa istorică, fizică, economică si culturală 
a armenilor de pe tot cuprinsul Podișului Armeniei şi să excludă, 
astfel, orice tentativă de revenire. 

A venit timpul ca politicienii şi experţii în domeniul dreptului 
international să preschimbe termenul „patriocid” într-o categorie 
politică şi juridică. Genocidul şi patriocidul armean nu constituie, 
în niciun caz, doar o problemă a armenilor. Problema armenească 
a fost, de la bun început, mai curând una internațională — a germa- 
nilor, francezilor, englezilor, ruşilor şi a altora. Cu toţii au obligația 
de a vindeca această rană deschisă a comunităţii mondiale, şi cu 
toate mijloacele posibile — politice și juridice. 

Istoricul Michael Hesemann, prin noua sa carte, face un mare 
pas înainte, în direcţia recunoaşterii şi ispágirii păcatului geno- 
cidului împotriva armenilor şi a celorlalte popoare, victime ale 

ororilor turceşti. El îi ajută, astfel, pe nepoţii supravietuitorilor să 
celebreze - nădăjduim, cát mai curând - victoria raţiunii şi a 
moralității în politică. 

Azat Ordukhanyan 


Istoric 


Preşedintele Asociaţiei Academice Armene 1860 e.V. (AAV); 
din 2009 până în 2014, preşedintele Consiliului Central 
al Armenilor din Germania (ZAD). 


Introducere 


„Cine mai vorbeşte astăzi 
despre exterminarea armenilor?” 


Întâlnirea a avut loc în cea mai mare taină; s-a ţinut atât de 
secret, încât chiar şi cei invitați au aflat abia în ultima clipă despre 
ce era vorba. În 21 august 1939, au fost transportaţi la Miinchen, cu 
avionul, în primul rând cei 40 de generali, de cel mai înalt rang, şi 
ofițerii comandanți ai forțelor armate germane, fiind cazaţi la 
diferite hoteluri. Spre marea lor surprindere, s-a renunţat la 
înregistrarea numelor la recepție sau la completarea vreunui 
formular. Singura indicație a fost aceea de a ajunge în dimineața 
următoare, cu punctualitate, la ora 9:00, în ţinută civilă, la locul 
respectiv de întâlnire, unde îi aştepta o maşină. Abia după ce au 
luat loc pe scaune, au aflat încotro se îndreptau: „Pe Obersalzberg” 

Acolo, în umbra misteriosului Unterberg, au fost salutati, 
mai întâi, de către Reichsmarschall Hermann Göring, care nu 
purta uniforma reglementară, ci un costum pompos, de vânătoare. 
El i-a condus într-o sală lungă, unde se aflau doar un birou, un 
pian, pe care trona bustul lui Richard Wagner, şi două rânduri de 
scaune. Printr-o fereastră imensă, cu vedere panoramică, se putea 
admira, în lumina soarelui, peisajul montan. Era camera de lucru 
a lui Adolf Hitler. 

Führerul îi lăsa să aştepte — aşa făcea de obicei. Apoi intra vioi 
în sală — era singurul care purta uniforma maro, de partid - apoi 
pereţii răsunau: „Heil Hitler”, la care acesta răspundea cu un gest 
tăios. După o comandă scurtă: „Luaţi loc, domnii mei”, urmau 
explicaţiile pline de tâlc: „V-am convocat pentru a vă descrie 
situaţia politică, pentru a arunca o privire asupra fiecărui element 
în parte pe care se bazează decizia mea de a acționa, spre a vă spori 
încrederea. Apoi vom discuta despre detaliile militare.”? 

Ceea ce a urmat a fost un monolog de patru ore, întrerupt doar 
de prânzul care a durat o oră, pe terasa însorită a Berghofului. Dar, 
deşi era o zi caldă de vară, probabil că multora dintre cei prezenţi 

le-a înghețat sângele în vine. Deoarece Hitler convocase această 
adunare, strict secretă, pentru a informa conducerea armatei în 
legătură cu planurile sale de război. El hotărâse să invadeze Polonia 
şi să distrugă fără milă tara, pentru a crea „spaţiul vital din Est” 
făgăduit în Mein Kampf. 

Hitler vorbea liber, nu exista vreun protocol oficial sau vreo 
înregistrare, doar notițele câtorva din cei prezenţi. Unul dintre 
aceştia era amiralul Wilhelm Canaris, șeful Abwehr, serviciul de 
spionaj al Wehrmachtului. În sinea sa, el se dezisese de Hitler, deja 
cu doi ani în urmă, dezgustat de brutalitatea şi lipsa de scrupule a 
naziştilor. Se alăturase, cu un an înainte, unui grup de ofițeri care 
formulau critici la adresa lui Hitler, adunaţi în jurul fostului şef al 
Statului-Major al armatei, colonelul Ludwig Beck, care fusese 
obligat să se retragă. Acum însă, în ceea ce-l privea, nu mai exista 
niciun dubiu că Fiihrerul era un criminal, care voia să ducă la 
pierzanie Germania şi Europa. 

„Chiar a doua zi, ne-a citit (Canaris — apud M.H.*) cele mai 
importante pasaje" (ale însemnărilor sale din discursul lui Hitler — 
apud M.H.), îşi amintea Hans Bernd Gisevius, un membru al 
grupului de rezistență. „Era încă îngrozit. Glasul îi tremura. Avea 
impresia că fusese martorul unei monstruozitäti.”” Lumea trebuia 
să afle despre planurile nebunului. 

Astfel, amiralul Canaris i-a predat însemnările sale unui bun 
prieten, ofițer în rezervă, colonelul Hans Oster, care a alcătuit din 
ele un text — corect în conţinutul său, dar dramatic în litera sa —, pe 
care un alt membru al grupului de rezistență i l-a transmis 
jurnalistului american, acreditat la Berlin, Louis P. Lochner, de la 
Associated Press. Încă înainte de 25 august 1939, Lochner a 
transmis explozivul document ambasadei britanice din Berlin. 

În ce măsură formularea sa coincidea cu discursul liber al lui 
Hitler, din 22 august, rămâne un subiect ce stârneşte controverse în 
rândul istoricilor.“ Un martor ocular, amiralul general în rezervă 
Hermann Boehm, a afirmat în 1971, deci cu 32 de ani mai târziu, că 
textul era „o prezentare sângeroasă şi neadeväratä”, negând 
deopotrivă prezenţa amiralului Canaris în cercul respectiv - fapt ce 


* M.H. reprezintă inițialele autorului Michael Hesemann (n.t.). 

fusese confirmat în mod clar. Dar chiar şi în însemnările lui Boehm 
se regăseşte consemnarea potrivit căreia Hitler ar fi susținut că nu 
veridicitatea unei declaraţii de război contează, ci victoria este cea 
care oglindeşte dreptatea. Pe de altă parte, un alt martor, şeful 
Statului-Major Franz Halder, rezumă în jurnalul său de război 
controversatul alineat: „Scop: distrugerea Poloniei — înlăturarea 
forţei sale vitale. Nu este vorba despre atingerea unei anumite linii 
sau a unei noi graniţe, ci de distrugerea inamicului, care trebuie 
abordat pe căi tot mai noi”. Astfel că istoricul Christoph Bergner 
apreciază drept credibilă „versiunea Lochner” a discursului lui Hitler, 
iar politologul si istoricul contemporan Richard Albrecht o consideră 
a fi chiar „acea versiune” care „rezumă şi exprimă, cu cea mai mare 
fidelitate, ceea ce a spus Hitler". În orice caz, îl citează cu urmä- 
toarele cuvinte: 


„Rapiditatea şi brutalitatea constituie punctul nostru 
forte. Ginghis Han a trimis la moarte, conștient și cu inima 
uşoară, milioane de femei şi copii. Istoria îl prezintă ca pe un 
mare făuritor de stat. Ce spune despre mine vläguita 
civilizaţie vestică mi-e indiferent. Eu am dat ordinul, şi îi voi 
executa prin împușcare pe toti cei care vor contesta că scopul 
acestui război nu este nicidecum să atingem noi linii, ci să 
distrugem fizic inamicul. Astfel, am pregătit — deocamdată, 
doar în Est — unităţile Cap de Mort | Totenkopfverbânde], cu 
ordinul de a ucide, cu sânge rece şi fără milă, bărbați, femei 
şi copii de origine poloneză. Doar aşa vom câştiga spaţiul vital 
de care avem nevoie. Cine mai vorbeşte astăzi despre 
exterminarea armenilor?” 


Declaraţia lui Hitler, apocrifă sau nu, este cheia pentru intele- 
gerea acestei cărți. Căci ea pune în lumină, destul de bine, motivele 
pentru care genocidul din 1915 nu mai trebuie ascuns şi negat, şi 
mai ales nu trebuie nicicând uitat. 

Genocidul împotriva armenilor - denumit, pe scurt, „armenoci 
— este mama tuturor genocidelor, inseparabil, în mod evident, de 


„2 


* Termen folosit (prin derivare) de către autor, cu sensul: de „genocid 
armean” (n.t.). 

cea dintâi catastrofă a secolului al XX-lea, Primul Război Mondial, 
aşa cum Holocaustul — genocidul contra evreilor - este legat de cel 
de-al Doilea Război Mondial. A slujit drept model nu doar pentru 
lovitura mortală dată polonezilor de către germani, ci, mult mai 
eficient, pentru „soluția finală a problemei evreieşti”, chiar dacă 
Hitler nu-şi propusese încă, în acea zi de august a anului 1939, să-i 
inițieze pe generalii săi în respectivul plan. În aceşti termeni 
vorbea, acum 65 de ani, nimeni altul decât Flie Wiesel, supravie- 
tuitorul de la Auschwitz, laureatul Premiului Nobel pentru Pace 
din 1986, într-o broşură scrisă în limba idiş, „Holocaustul dinaintea 
Holocaustului”. El a subliniat, cel dintâi, legătura dintre armenocid 
şi shoah* 

După modelul genocidului împotriva armenilor au fost comise 
şi celelalte genocide în secolul al XX-lea, nu doar masacrul turcesc 
contra creştinilor asirieni, cu aproximativ 300.000 de victime 
(1915-1917), sau expulzarea grecilor din Asia Mică şi Pont de către 
turci, când au murit aproape 500.000 de oameni în timpul 
marsurilor forțate din Podişul arid al Anatoliei, prin masacre tintite 
şi execuţii în masă, ci şi genocidul etnicilor Hutu împotriva 
etnicilor Tutsi, în Burundi (1972, aproximativ 250.000 de victime), 
sau „represaliile” acestuia, genocidul etnicilor Tutsi împotriva 
etnicilor Hutu, în Ruanda (1994, aproximativ un milion de 
victime). Da, cronica groazei nu s-a încheiat odată cu sfârşitul de 
secol. După „eliberarea” Irakului de către americani, s-a raportat 
nu tocmai un genocid, ci doar o expulzare sistematică a creştinilor. 
Numărul creştinilor din Irak a scăzut, într-un deceniu, de la 1,5 mi- 
lioane la 300.000; aceasta era cifra la începutul anului 2014, înainte 
ca milițiile terorii, aparținând Statului Islamic, să amenințe că vor 
duce acțiunea până la capăt. Deoarece „necredinciosii” (astfel îi 
defineşte Coranul pe toti non-musulmanii) erau socotiți inde- 
zirabili de către confesiunile scindate ale Islamului, de către sunniti 
şi şiiţi, gruparea salafistă ISIS şi-a lărgit acţiunea de urmărire, cât și 
genocidul, si asupra siitilor, alevitilor, kurzilor si yaziditilor. 


* Termenul in ebraică pentru genocidul contra evreilor, care 
înseamnă catastrofă sau distrugere totală (n.t.). 

Şi-a dezläntuit dominaţia terorii tocmai în Siria, considerată 
un leagăn al creştinătăţii; deja în momentul convertirii Sf. Pavel, 
deci la trei ani după răstignirea şi învierea lui lisus, în Damasc 
exista o comunitate înfloritoare ce fusese întemeiată, probabil, 
imediat după Ziua Cincizecimii. Sub regimul laic al lui Assad, cei 
aproape 2,2 milioane de creştini, aproximativ 10% din populaţie, 
trăiau într-o deplină egalitate. Creştinii furnizau membri pentru 
guvern şi parlament. Nu erau nevoiţi să se ascundă în bisericile lor, 
ci desfăşurau procesiuni pe străzi, în public. Desigur, acest lucru 
s-a schimbat atunci când, în martie 2011, în timpul „Primăverii 
arabe”, devenită iarnă pentru creştini, a izbucnit în toată tara un 
sângeros război civil. În primul rând, jihadiştii au luptat de partea 
rebelilor de orientare vest-democraticä, apoi islamistii au preluat 
cârma în războiul contra lui Assad. Sustinuti de Turcia, Qatar si 
Arabia Saudită, controlau între timp toată partea de nord a ţării, 
printre care şi oraşele populate de numeroşi creștini, Homs și Alep. 
În martie 2012, Biserica siro-ortodoxă — cea mai mare confesiune 
din ţară — a alarmat opinia publică mondială: în Homs, vor avea loc 
„epurări etnice contra creştinilor” După afirmaţiile unuia dintre 
episcopi, membrii islamisti ai „Brigăzii Al-Farouk” a Armatei 
Siriene Libere (socotită, în Vest, ca făcând parte dintre „rebelii 
moderati") ar fi expulzat din oraș deja peste 90% din creştini gi le-ar 
fi confiscat averile. Cartiere întregi ar fi fost deja „curățate de 
crestini”.” Când islamiştii s-au retras, in mai 2014, din Homs, au 
lăsat în urma lor un peisaj dezolant — numai ruine.!0 

În ianuarie 2014, cotidianul italian La Stampa anunţa că 
milițiile islamiste din nordul Siriei i-ar teroriza acum si pe creștinii 
armeni. Se vorbea despre decapitări, răstigniri, atacuri cu acid 
asupra bisericilor şi convertiri forțate la islamism. O înregistrare 
video răspândită pe Internet arăta cum un armean în vârstă, cap de 
familie, aflat în fața unui predicator musulman, este forțat să 
depună jurământul de credință islamist. Dacă va cuteza să se dezică, 
va deveni pe loc un renegat; fiecare musulman va avea, atunci, 
dreptul să-l omoare — nu doar pe el, ci şi pe membrii familiei sale. 
„Fantomele genocidului armean din 1915 se reîntorc”, comenta 
ziarul.!! De atunci, situaţia s-a înrăutățit dramatic, iar cititorului 
acestei cărți o să i se pară că are în față un déjà-vu — atât de exact 

se potrivesc imaginile ce ajung până la noi, de la dominaţia terorii 
ISIS, în toată brutalitatea sa inumană, cu cele ce ne parvin din 
timpul genocidului de la 1915-1916. Este cu atât mai semnificativ 
faptul că ISIS, tocmai pe 21 septembrie 2014, ziua independenţei 
Armeniei, a aruncat în aer o biserică în Deir ez-Zor (cunoscut şi ca 
Der Zor) — un Auschwitz al acestui mult încercat popor —, biserică 
ce servea drept memorial al armenocidului. Statul Islamic a preluat, 
astfel, moştenirea criminalilor de atunci.!? 

Fantomele de la 1915 se vor reîntoarce atâta timp cât se va 
căuta reprimarea lor. Şi tocmai lucrul acesta face ca subiectul cărții 
să fie atât de actual. 

Cât de vehement se încearcă a se nega armenocidul ne-o arată 
un exemplu recent. După nici trei luni de la alegerea sa, pe data de 
10 iunie 2013, papa Francisc s-a confruntat cu prima sa criză 
diplomatică. Ministerul de Externe turc şi-a rechemat ambasadorul 
de la Sfântul Scaun înapoi în Ankara şi a depus - pe cale oficială — 
un protest la Vatican, în timp ce întreaga presă turcă se arăta 
indignată de afirmaţia argentinianului, îndeobşte atât de îndrăgit. 
La întâlnirea cu patriarhul catolic armean Nerses Bedros al XIX-lea 
Tarmouni, la Vatican, papa a descris evenimentele din 1915 ca fiind 
„primul genocid al secolului al XX-lea”.! Printr-o înregistrare a 
televiziunii de la Vatican, CTV, comunicatul a fost făcut public la 
următorul sfârşit de săptămână. 

„Ministerul de Externe turc a condamnat, într-o declaraţie, 
comunicatul papal de la sfârşitul săptămânii, taxându-l drept 
«absolut inacceptabil»", scrie Die Welt, în 10 iunie 2013. „E de astep- 
tat ca papa să contribuie la pacea lumii, nu să instige la ostilitäti in 
legătură cu evenimente istorice.” În schimb, Ministerul de Externe 
armean de la Erevan, prin ambasadorul său de pe lângă Sfântul 
Scaun, Mikael Minasian, i-a adresat papei mulțumiri, în mod 
expres, pentru cuvintele sale. În același timp, statul caucazian l-a 
invitat pe Suveranul Pontif la comemorarea unui centenar de la 
genocid, pe data de 24 aprilie 2015. 

Într-adevăr, comunicatul papal n-a constituit o surpriză pentru 
cei care cunoşteau istoria noului lider al Bisericii Catolice. În cartea 
sa, Uber Himmel und Erde („Despre cer şi pământ”), pe care o publi- 
case în 2010, împreună cu rabinul evreu Abraham Skorka din 

Buenos Aires, cardinalul — din acea vreme — Bergoglio tratase amă- 
nunte legate de armenocid, tocmai într-un capitol despre Holocaust: 


„Marile puteri s-au spălat pe mâini, şi-au ferit privirea, 
deoarece știau mult mai multe decât spuneau, așa cum 
s-au spălat pe mâini si în cazul genocidului împotriva 
armenilor. In vremurile acelea, Imperiul Otoman era 
puternic, lumea se afla în vâltoarea Primului Război 
Mondial, ferindu-şi privirea."!* 


Într-un alt paragraf al acestei cărți, viitorul papá a analizat 
cauzele genocidului: 


„A ucide în numele lui Dumnezeu înseamnă a ideo- 
logiza experienţa religioasă. Asta aduce cu sine intrigi, şi 
se ajunge la idolatrizarea puterii în numele lui Dumnezeu. 
Oamenii care fac asta se idolatrizează ei înşişi. La mijlocul 
secolului al XX-lea, asemenea oameni au distrus popoare 
întregi pentru că se credeau Dumnezei. Turcii au făcut 
asta cu armenii, comunismul stalinist cu ucrainenii, 
national-socialismul cu evreii." 


Încetul cu încetul, deseori ezitant şi mereu împotriva puter- 
nicei rezistenţe a Turciei moderne, lumea începe să înțeleagă ce 
s-a întâmplat cu-adevărat în 1915. 

Încă din anul 1984, Tribunalul Permanent al Popoarelor, o 
organizaţie independentă a drepturilor omului, a cercetat eve- 
nimentele de la 1915, apelând la renumiți istorici, jurişti şi martori 
oculari. Astfel, s-a ajuns la o concluzie, exprimată de majoritatea 
membrilor: în cazul armenocidului, este vorba despre un genocid 
atent plănuit, pentru care Turcia de azi trebuie trasă la răspundere, 
ca moştenitor legitim al Imperiului Otoman.!* Un an mai târziu, 
pe 29 august 1985, s-a pronunțat şi Comisia Drepturilor Omului a 
Naţiunilor Unite, într-un raport oficial, definindu-l drept „genocid” 
— în mod expres împotriva opoziţiei „unora dintre membrii 
subcomisiei"", aşa cum scrie in document. Aceştia au etichetat 
unele dovezi legate de atrocitățile turcilor, fără explicații şi fără a 
sta pe gânduri, drept „falsificate”. În 1997, Uniunea Internaţională 
a Cercetătorilor Genocidelor a emis o rezoluţie, ajungând la aceeaşi 
concluzie: a fost un genocid!? Alte trei rezoluții (până în 2007) au 

cerut recunoaşterea oficială a acestei stări de fapt de către comu- 
nitatea internationalä.'? 

Într-adevăr, începând cu anul 1965, 22 de state”, printre care 
Argentina, Belgia, Franţa, Grecia, Italia, Canada, Liban, Olanda, 
Rusia, Suedia, Elveţia, Slovacia, Uruguay si Cipru”, au confirmat deja 
că, în legătură cu evenimentele de la 1915, este vorba despre un 
genocid. Parlamentul European, în deciziile sale din 1987 şi 2001, a 
făcut din recunoaşterea ca genocid a masacrelor împotriva armenilor 
chiar una dintre condițiile pentru o posibilă aderare a Turciei la UE.? 
În Franţa, aceste crime au fost clasificate în 2001, prin lege, drept 
genocid.% În 2006, urma ca, printr-o iniţiativă susținută de pre- 
şedintele Sarkozy, negarea lor să fie declarată faptă penală - la fel ca 
şi negarea Holocaustului.?* Doar presiunea masivă a Turciei, care 
ameninţa cu boicotul produselor franţuzeşti, a împiedicat ca 
proiectul de lege să treacă de Senatul francez.” Când, cinci ani mai 
târziu, Adunarea Naţională a ratificat o lege care, la modul foarte 
general, penaliza „negarea genocidelor”, Turcia şi-a retras pe termen 
nelimitat ambasadorii, amenințând cu sancțiuni.” În consecință, 
Parlamentul francez a acuzat deschis „tentativele insuportabile” ale 
guvernării lui Erdogan de a pune presiune pe statele democratice şi 
organismele lor independente.” Senatul a ratificat în cele din urmă 
legea, înainte de a fi, totuşi, respinsă de către Consiliul Constituțional, 
deoarece se presupunea că atenta la libertatea de exprimare.?? 

Cu atât mai absurd pare faptul că, tocmai în Germania, a durat 
atât de mult până ce subiectul a fost discutat în mod oficial. Ceea 
ce a declanşat dezbaterea a fost o temerară inițiativă educaţională. 
În 2002, ministrul educaţiei din landul Brandenburg, Steffen 
Reiche (SPD), a introdus tema „Genocidul împotriva poporului 
armean în Asia Mică” în programa şcolară, la istorie. Trei ani mai 
târziu, urmaşul său Holger Rupprecht, care nu aparținea niciunui 
partid, a eliminat această materie la dorința expresă a guvernului 
turc. Consulul general Aydin Durusay se plânsese prim-ministrului 
Matthias Platzeck (SPD) şi lui Rupprecht.” 


* SPD = Sozialdemokratische Partei Deutschlands - Partidul Social 
Democrat din Germania (n.t.). 

Opoziția vorbea despre un „scandal”. „Nu este treaba Ankarei 
să decidă în legătură cu programa şcolară germană la istorie”, a 
explicat secretarul general al CDU”, Sven Petke. „Problema 
Armeniei” n-ar constitui tocmai un genocid, ci ar putea fi definită 
mai degrabă prin termeni ca: „revolte, foamete și epidemii”, a 
replicat purtătorul de cuvânt al Ambasadei Turciei, Necmettin 
Altuntas.? După cum relata presa de atunci, Turcia ar fi încercat, 
deja din 2001, să împiedice construirea unui monument comemo- 
rativ pentru teologul şi orientalistul Johannes Lepsius (1858-1926) 
din Potsdam, primul care a dezvăluit ororile înfăptuite de turci. 
Platzeck, pe atunci primar general al Potsdamului, a fost amenințat 
chiar cu moartea“! - un motiv, pesemne, al „cäderii” sale, patru ani 
mai târziu. 

Cu toate acestea, a reuşit să aducă subiectul pe ordinea de zi a 
Bundestagului german, pe data de 21 aprilie 2005. La cererea 
Uniunii Crestin-Democrate, în parlament s-a discutat o rezoluție 
în care i se cerea Turciei să-şi asume responsabilitatea pentru 
„masacrele împotriva creştinilor armeni".?? În plus, se plângeau în 
legătură cu „rolul dezonorant al Imperiului German, care, având 
în vedere informaţiile diverse despre expulzarea organizată şi 
exterminarea armenilor, n-a încercat măcar să oprească atroci- 
tátile".? Termenul ,genocid" a fost omis intenţionat, dar s-a făcut 
referire la cei „peste un milion” de morti gi la faptul că nenumărați 
istorici, parlamente şi organizaţii definesc, de multă vreme, 
evenimentele drept un genocid. Pe data de 15 iunie 2005, cererea 
a fost acceptată în mod oficial." 

Cinci ani mai târziu, acest subiect a revenit în atenţie, atunci 
când Partidul Die Linke („Stänga”) a vrut să afle de la guvernul 
german, într-o mică anchetă, dacă acesta consideră evenimentele 
din 1915 ca fiind un genocid. Răspunsul a fost unul evaziv: 
aprecierea era lăsată la latitudinea istoricilor.” În mod evident, 
amenintárile venite din Ankara nu rămăseseră fără efect. 

Aşadar, următoarea rundă în lupta pentru dreptate s-a terminat 
de-a dreptul jenant pentru cancelarul german Angela Merkel. 


* CDU = Christlich Demokratische Union Deutschlands - Uniunea 
Crestin-Democratä din Germania (n.t.). 

Cancelarul le-a cerut germanilor, la începutul anului 2012, să intre 
cu ea într-un „dialog despre Germania” şi să propună subiecte 
online, pe care politicienii să le adopte în viitorul apropiat. Au fost 
făcute peste 11.000 de propuneri, mai mult de 1,7 milioane de 
cetățeni au luat parte la acest prim experiment real care viza o mai 
directă democraţie, unde puteau conveni asupra uneia dintre 
cereri. Dar, dintre toate subiectele, pornind de la „legalizarea 
canabisului” şi ajungând până la „discuţia deschisă despre Islam”, de 
la „finanţarea fertilității” până la „readmiterea dublei cetățenii”, 
niciunul n-a găsit atâția adepti precum cererea pentru „o lege 
împotriva negării genocidului armenilor şi sinenilor”. A obținut, în 
cele din urmă, 156.870 de voturi, ajungând astfel, în mod clar, pe 
primul loc al listei de propuneri.“ Un motiv întemeiat pentru 
Angela Merkel de a ignora, în continuare, subiectul. „Nu voi 
sprijini acest demers”, a explicat ea scurt şi la obiect, pe 3 iulie 2012, 
în timpul primirii la Cancelarie a autorilor celor mai populare 
initiative." „Prelucrarea evenimentelor” ar constitui o problemă 
bilaterală, a Armeniei şi Turciei,” s-a eschivat aceeaşi doamnă 
cancelar, care abia în 2009 i-a cerut o explicație papei Benedict al 
XVI-lea în legătură cu Holocaustul. Oare cum ar fi reacționat ea, 
dacă răspunsul de la Roma ar fi sunat așa: aceasta este „o problemă 
bilaterală — a Germaniei si Israelului”!? Referitor la rolul soldaților 
germani, al diplomaților şi al membrilor guvernului, ca martori 
oculari, complici şi tăinuitori ai genocidului de la 1915, despre care 
va mai veni vorba în această carte, Merkel n-a luat poziție. Dar cu 
cât mai mult se apropie comemorarea centenarului armenocidului, 
cu atât mai greu poate fi trecut sub tăcere acest subiect. Când 
premierul turc Recep Tayyip Erdogan a vizitat Germania, în 
ianuarie 2014, Merkel a tăcut în continuare* În schimb, Erika 
Steinbach, preşedinta Asociaţiei Expulzatilor, pledând pentru 


* Potrivit relatărilor agenţiei spaniole de ştiri EFE, citate de 
AGERPRES, în 9 iunie 2016, cancelarul german Angela Merkel a aplaudat 
în Bundestag o rezoluţie de condamnare a președintelui turc, Recep Tayyip 
Erdogan, care i-a atacat pe deputaţii de origine turcă din Parlamentul 
german, după ce acesta din urmă a recunoscut genocidul armean (n.t.). 

drepturile omului, civile şi politice, din partea facțiunii CDU/CSU”, 
a cerut Turciei să prezinte scuze pentru genocidul împotriva 
armenilor: „Până în ziua de azi, Erdogan refuză să înțeleagă că 
suprimarea adevărului nu va putea aduce o reconciliere cu 
victimele”, a explicat oratoarea, originară din Prusia de Vest. „Este 
de datoria lui Erdogan ca, după aproape 100 de ani de la declanşarea 
acestui cumplit genocid, să privească adevărul în față şi să vegheze 
ca manualele turceşti să nu mai falsifice ori să oculteze această parte 
a istoriei turce”.” 

În tara autorilor genocidului însă, va mai dura mult până să se 
întâmple acest lucru. Chiar dacă, la 11 iunie 1919, marele vizir al 
Imperiului Otoman din vremea aceea (adică, premierul), Damad 
Ferid Pașa, a recunoscut deschis genocidul contra armenilor,“ in 
Turcia contemporană nu numai negarea, ci şi exprimarea 
adevărului istoric se sancţionează cu pedepse grele. Este invocat 
notoriul paragraf 301 din Codul penal turc - mai demult, era 
supranumit în mod patetic „jignirea poporului turc" - care, din 
2008, prezintă următoarea formulare: 


„Cine discrediteazá public națiunea turcă, statul 
Republicii Turcia, Marea Adunare Naţională a Turciei, 
guvernul Republicii Turcia şi organele de justiție turce este 
pedepsit cu şase luni până la doi ani de inchisoare.”*! 


Acestuia i-au căzut victimă numeroși jurnalişti şi scriitori, 
printre care şi laureatul Premiului Nobel pentru Literatură, Orhan 
Pamuk, care au îndrăznit să comenteze ororile din 1915, nerespec- 
tând astfel reglementările statului. Conform acestor reglementări, 
genocidul poate fi denumit „masacrul armenesc” (cu dublu sens, 
în mod intenţionat) sau ,pretins', respectiv „presupus genocid” 
În capul listei celor care neagă armenocidul figurează premierul 
Erdogan. Autoproclamatul „Fiihrer al turcilor” a dispus, în 2011, 
demolarea Monumentului Umanității, realizat de sculptorul 
Mehmet Aksoy, în oraşul Kars, din estul Turciei, ce amintea de 
genocid. În 2010, a răspuns la munca activiştilor armeni din 


* CSU = Christlich Soziale Union - Uniunea Creştin-Socială (n.t.). 

străinătate cu ameninţarea că-i va expulza pe armenii care trăiesc în 
Turcia: „Nu sunt obligat să-i tin in tara mea. Dacă va fi nevoie, le voi 
spune: înapoi la voi în țară!” Nu foarte diferită era logica crimi- 
nalilor din 1915. Din acest punct de vedere, nu s-a schimbat nimic: 
pe data de 24 aprilie 2014, la a nouăzeci și noua comemorare a 
armenocidului, Erdogan le-a prezentat nepoților victimelor 
„condoleantele sale” - ca şi când bunicii acestora ar fi fost victimele 
unei catastrofe naturale, şi nu ale unui genocid statal deliberat.” 

Se pune totuși întrebarea: cât timp se vor mai lăsa manipulati 
politicienii din Vest de către irationalii moştenitori ai criminalilor? 
lar răspunsul este dezarmant. În decembrie 2013, tocmai Curtea 
de Justiţie a Uniunii Europene a admis o plângere a extremistului 
de dreapta turc şi negationist al genocidului, Dogu Perinçek, 
împotriva Elveției. Perinçek a denumit, in mai multe rânduri, 
prezentarea evenimentelor din 1915, acceptată de către istorici, 
drept „minciună internațională”, iar rezultatul o „conspirație 
împotriva Turciei” În consecinţă, a fost pedepsit cu o amendă de 
către o instanță elveţiană. Perinçek a făcut apel, dar Curtea 
Federală de Justiţie a confirmat sentința: în legătură cu genocidul, 
există un consens ştiinţific, turcul ar fi ridiculizat victimele, din 
motive rasiale şi naţionaliste. La Strasbourg — următoarea instanţă 
invocată de acesta — i s-a dat însă dreptate: sentinţa elveţiană ar fi 
încălcat dreptul fundamental al libertăţii de opinie. În acelaşi timp, 
Curtea de Justiţie a Uniunii Europene a subliniat faptul cá ar exista 
o diferenţă calitativă față de Holocaust; negationistii acestuia 
contrazic „fapte istorice concrete”, ca, de exemplu, existența 
camerelor de gazare din lagărele de exterminare.“ * 

Ceea ce rămâne este un gust neplăcut, sentimentul înfiorător că 
ar putea exista „genocid clasa întâi şi clasa a doua” Evident cá 
shoah-ul, genocidul împotriva a şase milioane de evrei, a fost un 
eveniment singular. Nimic din istoria umanității nu se poate 
compara cu uciderea industrială, în masă, a oamenilor, aga cum a fost 
ea plănuită cu cruzime de către naziști şi apoi dusă la îndeplinire în 
lagărele morţii de la Auschwitz-Birkenau, Majdanek, Treblinka, 
Sobibor şi Belzec. Armenocidul n-a fost în niciun caz unul mecanic, 
nesistematizat şi neindustrial. Dar a fost la fel de barbar, dominat 
de violenţă şi cruzime primitivă, de dorință de exterminare 

necondiționată şi de largă participare a populaţiei musulmane. 
Ambele catastrofe sunt legate inseparabil. Ideea de a extermina un 
întreg popor a luat naştere în Turcia. Dacă turcilor nu le-ar fi reuşit 
cu atâta succes să treacă sub tăcere genocidul împotriva armenilor, 
poate că Hitler n-ar fi îndrăznit să repete atrocitățile masacrării 
aproape în totalitate a unui popor, în inima Europei. 

Germania şi-a asumat responsabilitatea pentru crimele din 
trecut, s-a cáit gi a jurat ca, pe viitor, să împiedice cu orice pret ca 
îngrozitoarele manifestări ale rasismului şi antisemitismului să se 
mai repete. Printr-o reconsiderare necruțătoare a trecutului său 
nefericit, a redevenit un membru respectat al familiei popoarelor. 
Generaţia noastră, favorizată de „harul unei naşteri târzii”, nu mai 
poartă vina pentru crimele părinţilor, dar cu toţii avem o respon- 
sabilitate şi o datorie ce decurg de aici. Ridiculizând victimele, 
Turcia a decis s-o ia pe un alt drum, inacceptabil. 

În cazul armenocidului, noi, germanii, nu suntem complici 
activi, dar suntem martori oculari şi în cunoştinţă de cauză, încă de 
la început. Chiar şi numai din acest motiv suntem obligati, față de 
victime, să facem tot posibilul ca evenimentele de la 1915 să fie pe 
deplin clarificate. Dorinţa sau presiunile pe care le fac cei ce vor să 
muşamalizeze aceste evenimente nu trebuie luate în considerare. Și 
asta pentru că doar o necruțătoare analiză a crimelor poate 
împiedica repetarea unei asemenea catastrofe. 

Încă de acum zece ani, jurnalistul Wolfgang Gust, de la Der 
Spiegel, a publicat în cartea sa Der Völkermord an den Armeniern 
1915/16 („Genocidul împotriva armenilor 1915-1916”) cuprinzând 
674 de pagini, cele mai importante documente din Arhiva politică 
a Ministerului Afacerilor Externe. Nu mai există niciun dubiu că în 
Berlin erau foarte bine informaţi, încă de la început, în legătură cu 
aceste evenimente îngrozitoare. În fond, Imperiul Otoman era cel 
mai important aliat al Puterilor Centrale, deci al Imperiului 
German şi al Austro-Ungariei. 

Această carte tratează un alt aspect. Căci aşa cum Holocaustul 
n-a avut doar un fundal rasist, ci şi unul religios (aşa cum arăt în 
cartea mea Hitlers Religion [„Religia lui Hitler”) ), armenocidul n-a 
însemnat doar exterminarea unei etnii, oricare ar fi fost motivele 
sale. A fost şi cea mai mare şi sângeroasă vânătoare de creştini 


38 Michael Hesemann 


a epocii moderne. Faptul că a fost vorba de religie si nu de rasă 
este demonstrat prin aceea că genocidului împotriva armenilor 
i-a urmat un al doilea — contra creştinilor sirieni, apoi şi un al 
treilea — contra grecilor ortodocşi din Imperiul Otoman. Astfel, din 
totalul populaţiei Turciei contemporane, proporţia creștinilor a 
scăzut de la 19%, în anul 1914,* la doar 0,296*. 

Desigur, această carte recapitulează evenimentele din jurul 
anului 1915, aşa cum pot fi ele reconstituite până în prezent de 
cercetarea modernă, pe baza a mii de documente oficiale şi rapoarte 
ale martorilor oculari. Ea imbogäteste cercetarea armenocidului cu 
o sursă nepretuitä. Pentru prima dată, ochiul pătrunde înăuntrul 
rapoartelor şi documentelor ce așteaptă de aproape un secol în 
Arhivele Vaticanului. Ele confirmă, în mare măsură, prezentarea 
binecunoscută, dar adaugă noi şi importante aspecte. Mai cu seamă 
spulberă orice îndoială că, în satele și orașele Turciei de est, în 
stepele Podişului Anatoliei şi în deşertul Siriei de Nord, nu s-ar fi 
petrecut monstruozitäti. Ele fac dovada încercărilor disperate ale 
papei și ale serviciului diplomatic al Vaticanului de a stăvili crimele 
şi de a fi alături de cei vânaţi, scoțând în evidenţă, totuşi, infrán- 
gerea omenirii în lupta cu barbaria. Fie ca toate acestea să aibă 
darul de a dezvălui, mai limpede ca oricând, că afirmaţiile cinice 
ale lui Hitler sunt lipsite de adevăr, pentru ca lumea să vorbească 
din nou despre exterminarea armenilor, spre a sluji de învățătură 
pentru viitor. 

Mai ales minoritățile vânate, dacă ne referim la frații şi surorile 
noastre — creştini —, au meritat pe deplin solidaritatea noastră. Ieri, 
astăzi şi mâine — în orice moment al istoriei! 

În asta constă responsabilitatea noastră — azi, mai mult decât 
oricând, având în vedere ştirile înfricoşătoare despre situaţia 
creştinilor din Orientul Apropiat. 


Roma, 30 noiembrie 2014 
Michael Hesemann 


I. „Atrocitäti în faţa lui Dumnezeu” 


Drumul către rai îi purta prin iad. Fireşte, cele șapte călugărițe 
din comunitatea Ordinului Benedictinelor ştiau prea bine că 
sarcina lor nu va fi una uşoară. Primul Război Mondial izbucnise, 
iar ele trebuiau să se ocupe acum de bolnavii şi invalizii de război 
din infirmeriile de pe front. Erau conştiente de faptul că-şi riscau 
zilnic viaţa. Dar erau pregătite să ia asupra lor orice risc, pentru a 
fi părtaşe la „grija lui lisus întru mântuirea si tämäduirea 
oamenilor”. N-au bănuit însă că, în felul acesta, deveneau martore 
la cea mai groaznică vânătoare de creştini din epoca modernă, 
poate chiar din întreaga istorie. 

Cunoaştem numele lor, chiar şi povestea vieții lor. Şi anume, 
de la sora Clodesindis (Clara) Lüken (1880-1945), care a fost aleasă 
maică superioară a comunităţii sale, 11 ani mai târziu. Era al 
şaptelea din cei 11 copii ai unui impiegat din Dortmund, un bărbat 
harnic, econom, care reuşea mereu să achiziţioneze o casă proprie 
şi să-şi trimită copiii la şcoli bune. Când unul dintre fraţii ei a 
manifestat chemarea de a deveni preot, Clara a simțit şi ea dorința 
să meargă la mănăstire. Doar la presiunile tatălui ei a ales, iniţial, 
un alt drum, devenind profesoară. Citea în continuare scrieri 
misionare, călătorea în secret la Mănăstirea Surorilor Misionare din 
St. Ottilien. După moartea tatălui, a hotărât să-şi împlinească visul. 
A fost fericită când, patru ani mai târziu, a îmbrăcat straiele 
călugăreşti, iar în 1909, în fine, a putut depune jurământul veşnic, 
alegându-şi numele monahal Clodesindis. La început, a fost 
încadrată ca profesoară la şcoală şi la institutul comunităţii. Apoi a 
izbucnit Primul Război Mondial. 

Tot mai multe surori din Ordinul ei erau chemate pentru a 
ajuta in infirmerii si cămine ale soldaţilor, pe Frontul de Vest şi pe 
cel de Est. În 1916, la St. Ottilien a ajuns, în cele din urmă, 
rugămintea ca surorile să fie trimise tocmai la capătul pământului, 
unde soldaţii germani luptau cot la cot cu aliații otomani. La Mosul, 

— 


Trei dintre cele şapte misionare benedictine, în Mosul; 
în mijloc, sora Clodesindis Luken 


pe Tigru, nu departe de ruinele orașului biblic Ninive, trebuia să se 
deschidă o infirmerie încredinţată lor. Această misiune periculoasă, 
de sacrificiu, le-a fost destinată surorii Clodesindis şi celor şase 
insotitoare ale sale. Alte trei surori urmau să preia o infirmerie in 
Kayseri — Cezareea Cappadociei din Antichitate. 

Pe 1 iulie 1916, Balkanexpress și-a purtat cälätoarele pe drumul 
de la München la Constantinopol. Sora Clodesindis era însoțită de 
aspiranta Maria Pulcheria von Dalwigk-Lichtenfels, nepoată a 
arhiepiscopului de Köln, Felix Cardinal von Hartmann, cât si de 
surorile M. Pia Cramer, M. Ubalda Hecht, M. Erbenburga Stehle, 
M. Emmanuela Weber, M. Asalla Spannagel, M. Radegundis Behr, 
M. Remigia Burger si M. Wereburg Kohler‘! Îmbarcate pe un 
vapor, au traversat Bosforul, ajungând în Scutari, de unde au 
traversat mai întâi, cu trenul anatolian, Asia Mică si apoi podişul 
arid al Cappadociei. În Bozanti, la poalele munţilor Taurus, traseul 
s-a încheiat. Cele trei surori, trimise la postul misionar în Kayseri, 
părăsiseră grupul deja în Ulukisla, pentru a-şi continua drumul spre 

nord-est. Cele şapte surori, care voiau să ajungă la Mosul, s-au urcat 
într-un vehicul tras de catâri, care urma să le ducă, pe cărări 
întortocheate, mai întâi la Dorak, lângă Tarsus, oraşul natal al 
Apostolului Pavel. În Osmaniye, a urmat o a doua întrerupere a 
traseului, deoarece trebuiau să traverseze munţii Amanus, până la 
Islahiye. Dar nu din pricina abruptei poteci montane - străjuită 
într-o parte de falnici pereţi verticali din stâncă golaşă, iar în 
cealaltă parte de prăpăstii sumbre — semăna cu o călătorie în infern, 
nici din cauza primejdiei de moarte ce le pândea la fiecare pas. 
Ci din cauza atrocităților la care surorilor le-a fost dat să fie 
martore, în timpul periculoasei călătorii. 

Dacă e să dăm crezare mărturiilor lor, atunci cărarea stâncoasă 
era purtătoarea unui semn de moarte. În prăpăstii, aşa cum surorile 
aveau să constate în curând, zăceau mormane cu mii de cadavre, al 
căror miros dulceag, putrid, polua aerul. Erau rămăşiţele pămân- 
testi ale creştinilor armeni: bărbaţi, femei şi copii care — unii, in 
urmă cu săptămâni, iar alţii, în urmă cu câteva luni — fuseseră ucişi 
în masă şi azvárliti în aceste prăpăstii. Surorile misionare dădeau 
mereu peste sate pustiite şi biserici distruse — mărturii ale urii 
duşmanilor lor. De multe ori, întâlneau şi supraviețuitori ai atroci- 
tätilor: femei în zdrente, copii şi bătrâni care, complet náuciti, in 
pragul nebuniei, cerşind un colț de pâine, se târau prin peisajul arid 
care odinioară le fusese casă şi care acum se transformase în cimitir 
pentru cei apropiaţi, iar foarte curând şi pentru ei. Surorilor 
misionare germane li se părea că se pogoräserä în Infernul lui 
Dante. Dar, oricât de mult le sângera inima privindu-i pe cei 
deznädäjduiti, oricâtă durere purtau în suflet văzând trenuri cu 
oameni care abia se mai ţineau pe picioare, împinși precum vitele 
de turcii călări, ele nu puteau, n-aveau voie să le sară în ajutor. 

Soldații germani şi turci, care trebuiau să le însoțească spre a le 
oferi protecţie, le-au interzis cu stricteţe orice contact cu armenii. 
Un general german ar fi aprobat „necesara lor relocare în război”, 
li s-a comunicat laconic. Sora Clodesindis si insotitoarele sale 
bánuiau că avea să fie o relocare pe tărâmul morţii. Pe 14 iulie, cele 
şapte benedictine au ajuns la Alep, unde au fost primite cu căldură 
de surorile misionare ale Ordinului Carlo Borromeo. De acolo, 
şi-au continuat drumul cu trenul de Bagdad, prin Harran, de unde 

pornise Avraam spre Tara Sfântă, către Ras al-Ayn - staţia tocmai 
fusese terminată. Acolo, pe cele şapte surori misionare le așteptau 
trei mașini militare. În Mosul izbucnise holera, era urgentă nevoie 
de ele. Soldaţi germani, cu baioneta scoasă, trebuiau să le asigure 
protecţia. Jafurile bandelor de hoţi arabi sau kurzi erau frecvente. 
Benedictinele erau de mult pregătite să înfrunte moartea, chiar 
dacă, pe parcursul călătoriei, la orele dimineţii sau ale nopţii, 
intonau cântece vesele şi pioase. Au pornit la drum la ora 2 noaptea, 
iar la 10 dimineaţa inältaserä deja tabăra, pentru a se apăra de arsita 
insuportabilă si de țânțari. În cursul nopţii, din apropiere şi din 
depărtare, se auzeau urlând sacalii. La unul din popasuri, kurzi din 
ţinuturile arabe, cu plăgi la ochi sau răni infectate la braţe şi 
picioare, au cutezat să le ceară ajutor femeilor străine, primind din 
partea acestora medicamente şi bandaje noi. Altă dată, un paşă turc 
le-a invitat pe surorile misionare si pe însoțitori în cortul lui, 
oferindu-le amabil cafea şi fursecuri. Dar când acestea au dat să 
plece, el a retinut-o pe una dintre ele, pretinzând că ar intra în 
proprietatea sa — preţul pentru eliberarea celorlalți din escortă! 
„E cu neputinţă”, i-a replicat ferm sora Clodesindis: „Noi, toate, 
suntem logodite cu Allah (în arabă - Dumnezeu)!” Turcul părea 
să fi înțeles de îndată; totuşi, surorile au fost fericite că noaptea a 
trecut fără ca vreuna dintre ele să fie răpită. 

Pe 5 august 1916, au ajuns, în sfârşit, la Mosul. Vârstnicul 
patriarh Thomas Emanuel, episcopul siro-caldeean de Mosul, n-a 
scăpat ocazia să le iasă înainte, călare pe calul său bälan şi inves- 
mántat într-o sutaná roşie. Voia să le asigure de grija şi ajutorul sáu 
părintesc. „Drumul acesta n-a mai fost străbătut de nicio doamnă!” 
le-a salutat ducele de Mecklenburg, care activa aici, la Statul-Major 
General. Mâinile lor erau zdravän pișcate de țânțari, iar epuizarea 
li se citea pe chip. Dar erau în viaţă si, curând, puteau să acorde 
ajutor bolnavilor — asta era tot ce conta pentru ele. Încă nu ştiau că 
două dintre ele, printre care si sora Clodesindis, se îmbolnăviseră 
de malarie şi că aveau să se vindece foarte greu. 

Dar şi în Mosul le-au ajuns din urmă coşmarurile îngrozitoare 
din munţii Taurus şi Amanus. Pentru o bună perioadă, au locuit în 
mănăstirea cälugäritelor arabe ale patriarhului. Mergeau cu plăcere 
la catedrală, la liturghiile acestuia, deşi li se păreau străine şi 

familiare deopotrivă; curând, în creştinii orientali au găsit buni frati 
şi surori întru credinţă. Cu atât mai mult le-au tulburat ştirile 
despre destinul armenilor, izgoniți până la Mosul ca să piară acolo, 
în deşert. „Pe străzi, roiau armeni săraci”, scria în cartea de 
necrologuri a Ordinului”, „câteodată, Marie (Pulcheria von 
Dalwigk-Lichtenfels) lua cu ea cafea şi lapte, în sticle, pentru a le 
da la ieșire celor pe jumătate morti de foame.” Când s-au mutat in 
tabăra germană, „uneori, în liniştea nopţii, răzbătea până la cortul 
surorilor misionare geamătul creştinilor, alungaţi din satele lor, de 
către turci, pentru a-i masacra" — era notat în Vita („Viata”) surorii 
Clodesindis, însemnări pe care le făcuse o altă soră, pe baza 
putinelor observații păstrate. Iată si un alt pasaj: 


„Ce teribile întâmplări povestea, cu lacrimile siroindu-i 
pe obraz, patriarhul cu barba colilie: mai mult de 100 dintre 
satele sale erau pustii — rămăseseră fără oameni. Cei mai buni 
preoți, şi aşa destul de puțini, fuseseră häcuifi, tăiați în bucăți 
de ura islamistă. Aici, până şi sora Clodesindis a eşuat, lipsită 
de putinţa de a-i ajuta — de obicei, ea acţiona statornic 
împotriva oricărei nedreptäti. Dacă vreun german ar fi cutezat 
cumva să se opună furiei criminalilor, ura acestora împotriva 
creştinilor nu i-ar fi cruțat nici pe aliaţii lor de până atunci.”” 


În timp ce dovezile păstrate în analele benedictinelor 
misionare lasă o impresie superficială despre tragedia umană la care 
au fost martore, un raport mult mai amănunțit a rămas de la un 
călugăr franciscan german, care a împărtășit acelaşi tel cu 
misionarele, în aceeaşi perioadă. Părintele Joseph Kiera, din 
Ordinul Franciscan, fusese repartizat ca preot de divizie al Armatei 
a VI-a germano-turce, la Bagdad şi Mosul. În memoriile sale de 
război, Ins Land des Euphrat und Tigris, („În tara Eufratului şi a 
Tigrului”) publicate in 1935, la Breslau, el relatează despre 
întâlnirea sa cu cele şapte femei misionare în tabăra de pe malul 
Tigrului. Lui trebuie să-i mulțumim si pentru informaţia că 
arhiepiscopul de Köln, cardinalul von Hartmann, a amenajat 
căminul pentru soldati de la Mosul „pe banii säi”.”* Pe 11 pagini, 
părintele franciscan descrie, în cuvinte emotionante, „drumul spre 
moarte al poporului armean”, care l-a mişcat profund. Fiindcă şi el 

a ajuns la Mosul străbătând acelaşi drum, ca şi cele şapte benedic- 
tine, mărturia sa ne ajută, o dată în plus, să aflăm câte atrocități li 
s-au ivit în fata ochilor. 

„Tin să povestesc despre procesiunea spre moarte a unui întreg 
popor, pe care mi-a fost sortit s-o văd cu propriii mei ochi, în 
timpul şederii mele în Turcia, ce a durat doi ani şi jumătate, şi pe 
care niciun soldat german n-o va uita vreodată, dar pe care niciun 
om cu simțul dreptăţii n-o poate scuza, oricât de tare ar suferi de 
turcomanie””, astfel îşi începe confesiunea, scrisă în limbajul - 
deopotrivă patetic si poetic - al literaturii vremii sale. 


„În timp ce traversam munții Taurus si Amanus, a prins 
să se ridice cortina ce acoperea această dramă — a unei imense 
barbarii. Şiruri nesfârşite de oameni chinuiti, armeni bătrâni si 
tineri, stăteau povärniti sub arsita cumplită, pe marginile 
drumului de munte colbuit, încercând, cu braţele sleite de 
putere şi cu ochii buimăciţi, să ducă la bun sfârşit truda grea a 
spărgătorilor de piatră. (...) Rareori primeau o bucată de pâine 
din mâna militarilor turci; şi cât de nemilos se năpusteau, cu 
bice şi bastoane, jandarmii şi askarii (soldati - apud M.H.) 
asupra spinării şi pieptului acestor condamnați la moarte. Oare 
câţi dintre ai lor vor fi häläduit, de la malul Mării Negre, de-a 
lungul acestui drum, pentru a pieri în lagărele de concentrare 
de la Ras al-Ayn, Meskene, Rakka, Sadinda (Sheddede - apud 
M.H.), Deir ez-Zor - ucişi de tifos, dizenterie”, foame si frig? 
Câţi dintre ei zăceau în prăpăstiile ameţitoare, de ambele părți 
ale drumului cu caravane, abisuri ce asistaserä la disperarea lor 
şi auziseră gemetele muribunzilor, căci jandarmii îi azvârleau 
în háu pe oamenii lipsiți de vlagă. Văzând aceste imagini, orice 
german s-ar fi întrebat: oare cât va mai dura până ce şi ultimul 
suflet, pierdut printre nesfärsitele şiruri de muncitori, pe care 
moartea le subtia din ce în ce mai mult, îşi va găsi groapa 
deschisă, acolo, jos? (...) Copii plăpânzi, cu răni deschise la 
picioare; femei nobile, provenind din înaltele cercuri ale 
societății din Sinop şi Trapezunt, din Angora (Ankara - apud 
M.H.) şi Konya; bătrâni târându-se anevoios, mame si fiice ale 


* Autorul folosește cuvântul german Ruhr = „dizenterie” (n.t.). 

aceleiași familii putrezeau în munții Taurus, într-o mizerie 
cruntă, în timp ce bărbații si tinerii erau smulsi din caravana 
morții şi, la câțiva kilometri de oraş, erau masacrați, apoi lăsați 
pradă păsărilor cerului și jivinelor munților.” 

„Când drumul prin munți a luat sfârşit, câmpia Alep ne-a 
oferit aceeași imagine — în oraşe, ca si în sate. Dumnezeu ştie 
câți armeni şi-au găsit moartea în acei ani — din pricina 
«Comitetului Unității şi Progresului», comitetul revoluționar al 
Junilor Turci, o batjocură la adresa întregii civilizaţii —, au 
căzut victimă sclaviei infame din haremuri, transportării în 
deşert, morţii violente sau ororii foametei, urii şi răzbunării 
barbare a guvernului turc. (...) 

Punctul culminant al înspăimântătoarei tragedii, care a 
sfârșit cu exterminarea unuia din cele mai înțelepte popoare 
ale Orientului, mi s-a infátigat în lagărele de concentrare de la 
Meskene, Rakka şi Deir ez-Zor. (...) Drumul m-a dus prin 
taberele — în aer liber — intesate cu mase de oameni, care între 
timp ajunseseră, probabil, la 20.000-30.000 de suflete. Ce 
imagine teribilă îmi stăruia pe retină! Unii dintre ei zăceau pe 
pământul rece şi umed al deşertului în așteptarea morţii 
eliberatoare; ceilalți, nişte schelete ambulante, întindeau spre 
noi brațele ciolănoase, în clipele când îşi închipuiau că nu sunt 
observați de jandarmii neîndurători; aceştia au ultima ocupație 
din lume, năpăstuind oameni trecuți prin atâta suferinţă; cei de 
colo, stând îngenuncheaţi, smulg din pământul arid anemicele 
fire de iarbă, spre a-şi amăgi foamea. Unii sapă cu disperare 
găuri în solul moale de lângă Eufrat — care curge năvalnic, în 
toată măreția lui, pe lângă acest loc al ororii —, pentru a se 
adăposti, cel puţin noaptea, de frigul cumplit, căci paie, sau 
pături, sau altele ca acestea nu există pe-aici. Ceilalți, bătrâni 
descärnafi, cărora le sticleşte nebunia în ochii care privesc fix, 
se chinuie, alături de copii pe jumătate despuiati, să ducă la 
gură boabele nedigerate de orz, din bălegarul cailor. Aici, grav 
bolnavi de dizenterie, zac 400 de oameni, pe care moartea i-a 
strâns în câteva zile, din cauza lipsei de îngrijire; acolo, se 
înalță dealuri de pământ întunecate, ce ascund la poalele lor 
sute de nefericiti norocoşi care, în urmă cu patru sau opt 
săptămâni, şi-au văzut sfârşitul în acest lăcaş, în timp ce 
tovarășii lor, supraviețuitori, sunt nevoiți să meargă mai 

departe, până ce se vor präbusi, şi ei, la pământ. Căci fără de 
sfârşit este această procesiune funebră a armenilor, ce trece 
clătinându-se pe deasupra muntelui Taurus, urmând să facă 
un ultim popas aici, la Meskene, după un drum lung, de 
săptămâni întregi. Peste câmpie pluteşte suflul morţii, un 
teribil miros de ciumă şi putreziciune, miasme (vapori — apud 
M.H.) ce lesne ar putea otrăvi oameni sănătoși. (...) dealurile 
înnegurate de la Meskene ascund aproape 60.000 de armeni, 
care şi-au încheiat aici anevoiosul drum al vieţii.” 

„După o călătorie de opt zile, am făcut popas în cel de-al 
doilea lagăr de concentrare, de la Deir ez-Zor. Era în Sâmbăta 
Mare, 1916. (...) Deir ez-Zor constituie apogeul acestei drame 
a exterminării violente a unui popor; timp de mai multe 
săptămâni, zilnic, 400 de bărbaţi erau duși afară din lagăr, la 
câțiva kilometri, în deşert, lângă Khabur* Ce se întâmpla cu 
acei bărbați e uşor de bănuit şi avea să se constate şi să se afle, 
neîndoielnic, mai târziu, de la soldații şi ofițerii germani. 
Aceşti «aleşi» erau ciopärtiti ca vitele, afară, la Khabur; fâşii 
lungi de pământ erau intesate cu cadavrele lor." 


Aceste descrieri zguduitoare, aflate din gura unui martor ocular, 
ar trebui să fie de-ajuns pentru a ne crea o impresie despre scenele 
tenifiante ce se vor fi rostogolit pe dinaintea ochilor celor șapte surori 
benedictine. Pesemne, multe le vor fi aflat de la părintele Kiera 
însuşi, când le-a vizitat la Mosul şi, mai târziu, la Tel el Halluf. Fără 
îndoială, vor fi discutat, nu doar o singură dată, despre ce ar trebui 
să facă pentru a pune capăt crimelor împotriva armenilor. Despre 
câteva din aceste încercări, franciscanul scrie în cartea sa: 


„Inginerul K.D. (Kaiserlich Deutscher** - apud M.H.) 
locotenent Bünte a trimis... domnului consul Rößler din 
Alep (0) însemnare a observaţiilor sale — expediată, pe lângă 
multe altele, cancelarului german al Reichului şi conducerii 
superioare a armatei —, însă autorităţile n-au reuşit nicidecum 
să-i abată pe turci de la planurile lor de exterminare, în ciuda 
celor mai energice somarjii,"^? 


* Khabur este cel mai lung afluent al râului Eufrat (n.t.). 
** Kaiserlich Deutscher = german imperial (n.t.). 


GENOCIDUL ÎMPOTRIVA ARMENILOR 47 


Plecăm de la premisa că unei surori misionare atât de hotărâte, 
cum era sora Clodesindis Lüken, nu-i era de-ajuns doar să audă de 
la alții — diverse persoane care încercau să facă apel la conştiinţa 
cancelarului Reichului. Ea mai ştia un lucru: acesta va pleca mai 
puţin urechea la nişte vorbe oarecare, decât la cele ale unui ofițer 
german sau chiar ale consulului din Alep. Astfel s-a născut planul 
de a apela la omul care, pe lângă toate acestea, mai era şi unchiul 
aspirantei sale Maria Pulcheria von Dalwigk-Lichtenfels“: ea 
trebuia să ia legătura cu arhiepiscopul Felix Cardinal von 
Hartmann (1851-1919; arhiepiscop de Köln, din 1912). În calitate 
de preşedinte al Conferinţei episcopale de la Fulda (astăzi, DBK), 
acesta era vocea cu cea mai mare greutate din cadrul Bisericii 
Catolice a Imperiului German. 

De la Hartmann provenea o viță nobilă westfaliană, inrädä- 
cinată de generații întregi în administrația prusacă. Dar el, deja de 
timpuriu, fusese atras în serviciul religios. Era considerat ca fiind 
conservator, în aceeaşi măsură fidel Romei, cât şi naţionalist. Casei 
de Hohenzollern ii era loial. „Inimos şi cu cäldurä”°! a depus 
jurământul față de împăratul Wilhelm al II-lea, iar în 1916 a fost 
numit „membru al «Camerei seniorilor» din Prusia” A apărat cu 
atâta ardoare rolul Germaniei în Primul Război Mondial, încât 
guvernul Reichului l-a trimis special la Roma, pentru a susține în 
fata papei invazia în Belgia. Cu atât mai mult s-a implicat în calitate 
de capelan militar — nu doar pe Frontul de Vest, al cărui tur l-a 
făcut în 1916, ci a ajuns până la Tigru. Ca preşedinte al Deutscher 
Verein vom Heiligen Lande’ care era activă în Siria şi Palestina, se 
simțea răspunzător pentru ţările biblice. De aceea, deja în toamna 
anului 1915, deputatul catolic de la centru Matthias Erzberger l-a 
informat în legătură cu evenimentele din Armenia, despre care 
acesta, la rândul său, aflase din lucrarea expertului evanghelic în 
problema Armeniei, dr. Johannes Lepsius. În martie 1916, Erzberger 
l-a căutat pe arhiepiscop la Köln. I-a înmânat un memorandum, de 
câteva pagini, privind situaţia creştinilor şi, în special, a armenilor 
catolici din Turcia, în care relata despre deportări, masacre, cât şi 


* Asociaţia germană a Ţării Sfinte (n.t.). 

despre marşurile morţii şi distrugerea a 11 dieceze catolice. 
Reacţia arhiepiscopului nu este consemnată, dar, din documentele 
existente la Sfântul Scaun, reiese că acest cardinal von Hartmann 
şi arhiepiscopia Köln, cel mai târziu din 1917, au trimis un generos 
ajutor financiar catolicilor armeni din Angora (Ankara). 

Probabil că sora Clodesindis l-a contactat pe cardinal atunci 
când s-a întors — pentru două luni de zile, în toamna anului 1917, 
într-o vizită la mama ei — în Germania. Nu se ştie dacă l-a vizitat la 
acel moment, dacă i-a scris sau dacă i-a dus vreo scrisoare din 
partea nepoatei sale, Pulcheria. „Perioada de activitate, de cinci ani, 
a cardinalului von Hartmann, ce aproape a coincis cu durata 
Primului Război Mondial, e firav atestatá...", mi-a transmis şeful 
arhivelor diecezei de la Köln, prof. dr. Reimund Haas.“ Nici arhiva 
sa privată nu s-a păstrat, mi-a dat asigurări arhivarul. Putem pleca 
însă de la premisa că informaţiile primite din deşertul sirian l-au 
răscolit profund. Şi asta pentru că, deşi era considerat naţionalist, 
loial împăratului, deși se ferea literalmente de riscuri şi conflicte, 
reclamatia cea mai curajoasă împotriva complicilor germani la 
această crimă împotriva umanităţii tocmai lui îi aparţine. A fost 
concepută pe 2 aprilie 1918, când, la patru săptămâni după Tratatul 
de pace de la Brest-Litovsk, se prefigurau noi masacre. Tratatul 
stipula retragerea ruşilor din nord-estul Anatoliei, ocupat de ei, 
lăsându-i astfel în urmă, fără apărare, pe armenii care locuiau acolo. 
Pericolul represaliilor turceşti creştea de la o zi la alta (vezi 
capitolul „Repercusiuni periculoase”). Cu atât mai urgent i se părea 
cardinalului von Hartmann că trebuie să apeleze la guvernul 
Reichului, pentru a interveni pe lângă aliatul turc, în favoarea 
creştinilor armeni. Scrisoarea sa către cancelarul Reichului, Georg 
Graf von Hertling, sună cât se poate de clar. 


„Din Turcia ne parvin ştiri îngrijorătoare, ce ne induc 
teama că atrocitățile contra armenilor se vor repeta. 

Se anunță categoric că guvernul turc a trimis deja, de 
săptămâni întregi, guvernelor aliate şi neutre rapoarte despre 
anumite bande care instigă la revoltă, purtându-se oribil cu 
cetăţenii turci. Din pricina asta, s-a instalat neliniştea în 
cercurile creştine: oamenii se tem că aceste rapoarte contin, 


GENOCIDUL ÎMPOTRIVA ARMENILOR 49 


de fapt, o náscocire sau o uriaşă exagerare, care să servească 
guvernului turc drept pretext pentru exterminarea populației 
armene sau chiar creştine rămase, aflată în interiorul țării. 

Deja de la vânătoarea armenilor din anul 1915, care, în 
ceea ce privește cruzimea, este depăşită doar de vânătoarea de 
creştini din primele secole ale creştinismului, s-a făcut deseori 
auzită opinia potrivit căreia guvernul german şi, mai ales, 
catolicii germani vor fi făcuţi răspunzători dacă nu vor depune 
toate eforturile pentru a împiedica aceste atrocități. (...) 

Vă rog, Excelenţa Voastră, să faceţi demersuri ferme 
pentru a preveni o nouă si amenințătoare vânătoare de 
armeni, să faceţi tot posibilul ca atrocitățile strigătoare la cer, 
comise la prima vânătoare de acest fel, să nu se mai repete."9 


Când, în 2010, am descoperit o copie a acestei scrisori în Arhiva 
secretă a Vaticanului, nu bănuiam că ea îmi va indica drumul spre 
adevărata comoară a documentelor istorice. Documente ce vor 
adăuga cercetării noastre, legate de primul genocid al secolului al 
XX-lea, aspecte extrem de importante, chiar decisive. 

Cine a citit doar controversatul roman al lui Dan Brown şi-a 
făcut poate o impresie fantezistă despre Archivio Segreto Vaticano 
- denumirea oficială. Într-adevăr, aceasta nu se prezintă sub forma 
unor interminabile coridoare subterane climatizate, ci este găzduită 
de una dintre aripile laterale ale Palatului Papal, situată între 
Muzeele Vaticanului şi Biblioteca Apostolica Vaticana. Intrarea se 
face pe Cortile del Belvedere, iar încăperea cu indexuri şi biroul 
(Sala Studio) se află la etajul trei. În afară de regulile stricte în ceea 
ce priveşte îmbrăcămintea, nu se deosebeşte în nicio privință de 
celelalte arhive de stat, de exemplu, Arhiva Naţională din Koblenz 
şi Berlin sau National Archive din Washington D.C. Numele său 
„misterios” se datorează simplului fapt că aici se găseşte 
corespondenţa internă, nu documentele oficiale ale papilor şi ale 
dicasteriilor lor. Și totuşi, visul oricărui istoric este să poată lucra 
aici. Cel care are permisiunea de a intra se va supune unui 
regulament sever. Numărul colaboratorilor este, bineînţeles, 
limitat, ca şi locurile de muncă (adică, mese) pentru istoricii 
cercetători; astfel, există în primul rând constrângeri logistice, ce 
reduc numărul celor care intră în Arhivele Vaticanului la doar 

Scrisoarea cardinalului von Hartmann cátre cancelarul Reichului, 
contele v. Hertling (A.S.V., Arch. Nunz. Monaco d.B 385, fasc. 7, p. 21-23) 


cátiva — alegi, se pare. Criteriul de selectie nu este nicidecum 
fidelitatea întru credinţă, nici măcar registrul botezurilor, ci doar 
competenţa științifică. Cine poate demonstra că studiază riguros o 
temă şi dacă, pe deasupra, prezintă şi o recomandare din partea 
unei universităţi recunoscute sau a unei instituții de cercetare, are 
mari şanse să primească legitimatia de intrare mult rävnitä (Tessera 
di ammissione). Eu am primit-o în noiembrie 2008, când făceam 
cercetări pentru o carte despre papa Pius al XII-lea, care, între anii 
1917 şi 1925, fusese nunțiu apostolic in Bavaria. Pe atunci, nu exista 
nuntiaturá la Berlin, nu existau relaţii diplomatice cu guvernul 
prusac, tot ceea ce privea Imperiul German aparținea de Miinchen. 
Răscolind documentele din Nunziatura di Monaco, am dat peste 
un act (Arch. Nunz. Monaco 385, fasc. 7) referitor la „Problema 
armenească”; în acest document se află scrisoarea mai sus men- 
tionatä, prezentată mai întâi într-un facsimil. 

Erau primele pagini dintr-un total de 400, pe care le-am putut 
găsi, iniţial, în Arhiva secretă papală. Eram conştient de faptul că 
acestea constituiau doar vârful aisbergului. Colecţii importante, ca 
inventarul 1246B Turchia sau Archivio della Nunziatura in Iraq, 
lipseau initial din fondul oficial, deoarece conţineau şi acte din 
perioada de după 1939 — ale „secției închise”, încă, a pontificatului lui 
Pius al XII-lea, ce urmează — cât de curând — să devină accesibilă 
istoricilor. Abia pe 15 februarie 2014 am obţinut, după repetate 

cereri, răspunsul aşteptat de la Excelența Sa, Prefect al Archivum 
Secretum Vaticanum, monseniorul Sergio Pagano. „Mă bucur să vă 
comunic faptul că documentele Arch. Deleg. Turchia vă pot fi puse 
la dispoziţie în perioada solicitată de dumneavoastră”, mi-a comu- 
nicat secretarul episcopului Pagano, dr. Marco Grilli, printr-un 
e-mail. „În camera cu indexuri a Arhivei papale, vi se pregăteşte un 
inventar provizoriu al acestor surse.” Când am vizitat din nou 
Arhiva, cinci zile mai târziu, pe data de 20 februarie, și i-am 
prezentat bucuros scrisoarea dr. Grilli, totul era într-adevăr pregătit. 
Următoarea săptămână am petrecut-o prelucránd cinci colecții de 
documente ample, de peste 1.600 de pagini, pentru a-mi alcătui în 
cele din urmă, din 610 pagini, cöpii digitale. Mi-au fost livrate pe 
data de 11 martie 2014 şi constituie fondul acestei cărți. O a treia 
livrare de documente importante am primit-o la începutul lunii 
aprilie, după o altă vizită la Arhivele secrete. Sper să le pot publica 
integral, împreună cu celelalte documente, într-o ediţie ştiinţifică. 

Actele de la Nunţiatura apostolică din Irak (de mai târziu), 
ce-şi avea sediul în Mosul, una dintre destinațiile marşului morţii 
armenilor, nu mi-au fost accesibile, din păcate. Dr. Grilli a trebuit 
să-mi comunice, cu părere de rău, că „documentele din această 
arhivă sunt în totalitate nearanjate şi că, în primul rând, trebuie să 
fie aşezate în ordine şi catalogate, înainte de a fi puse la dispoziţia 
cititorilor: nu există, pentru documentele respective, niciun sistem 
descriptiv de identificare”.% 

Dar si fondurile pe care le-am putut consulta - in total, 
2.000 de pagini! -, si ale cäror importante documente se publicä 
pentru prima oarä in aceastä carte, vorbesc de la sine. Persecuzione 
contro gli Armeni este scris pe cäteva dintre fisiere: vänätoarea de 
armeni. Este acelasi termen, folosit pentru nefericita urmärire a 
creştinilor din primele secole. Şi exact asta s-a petrecut, între 1915 
şi 1918, în estul Turciei de azi: cea mai sângeroasă vânătoare de 
creştini a epocii moderne, un genocid motivat religios. 

În acelaşi timp, este punctul culminant — sfâşietor — al tragicei 
istorii a unuia dintre cele mai vechi popoare civilizate ale lumii, a 
acelui popor care a purtat crucea înaintea tuturor celorlalte. 


II. O naţiune sub cruce 


Un peisaj arhaic îl întâmpină astăzi pe călătorul care se aven- 
turează în nord-estul — greu accesibil — al Turciei, dramatic si 
îndrăzneţ, pleşuv şi aspru, deseori pustiu şi gol ca în ziua cea dintâi 
a Creației. Fără păşuni bogate, fără câmpii smältate cu flori mul- 
ticolore, fără armăsari păscând iarba şi fără păduri cu umbra 
răcoroasă. Doar stânci golaşe, văi pietroase şi câmpii întinse, cărora 
lumina soarelui, ce răzbate printre norii involburati de vânt, le dă 
un aer melancolic. Abia spre seară, amurgul le cufundă în unde 
calde, strălucitoare, înlocuind mohorâtele tonuri de brun şi cenuşiu 
cu roz, albastru şi violet, pentru a le topi apoi în razele palide şi 
reci ale lunii. Uneori, în timpul verii, vântul îi dă călătorului fiori 
de răcoare, iar iarna taie în carne vie. Pretutindeni, se itesc ciulini 
si arbuşti. Între pereți înalți, muntogi, se ascund văi adânci şi şesuri 
largi, cu pasuri greu de trecut, unele dintre ele adăpostind lacuri. 
Doar plopii, stingheri, dăruiesc o umbră ocrotitoare pe malul 
râurilor reci ca gheaţa. Albiile pâraielor sunt sträjuite de stânci 
colturoase, pe care miguná șopârle iuți şi rozătoare hulpave. Pe sub 
pietre, ascunse vederii, stau vipere şi scorpioni otrăvitori. 

Ruinele bisericilor şi ale mănăstirilor conturează în pustietatea 
aridă a podișului vulcanic imagini apocaliptice, stând mărturie că 
n-au fost mereu aşa, uitate de Dumnezeu, cum ne apar astăzi. 
Hayastan îi spun oamenii Care au trăit şi au murit aici patriei lor, 
deasupra căreia vântul trece în goană, risipind bocete de moarte 
peste pământul îmbibat de sânge, cu stânci spălate de milioane de 
lacrimi. „Tara întunericului şi a morţii” — astfel a botezat-o unul 
dintre marii ei poeti. Armenia de Vest — aga era trecută pe hărțile 
noastre, până când criminalii au spulberat şi această amintire 
despre locuitorii ei de odinioară, redenumind-o „Anatolia de Est” 
Din pricina lor, tara s-a transformat într-un singur şi uriaș cimitir. 
Dar nu ruinele caselor părăsite, nu bisericile profanate sunt cele 
care au devenit emblema ţării, ci crucea — acest semn al morții şi al 

speranţei de reînviere. Pretutindeni, unde cândva au trăit armeni, 
pământul este intesat cu cruci de mormânt. De secole, nenumă- 
ratele cruci, stilizate cu ornamente pline de fantezie, închipuind 
arbori ai vieţii, depun mărturie că, aici, înaintea tuturor celorlalte 
semintii, un popor a găsit calea spre Hristos. Căci Armenia, vechiul 
Hayastan, are mândria de a fi cea mai veche națiune creştină de pe 
pământ. Fără îndoială, niciun alt popor nu l-a urmat pe Hristos cu 
atâta ardoare, întru suferință şi moarte. Istona lui seamănă cu o 
unică și îndelungată patimă. Doar crucea l-a ajutat să îndure atâtea 
orori şi să nădăjduiască în mântuire. Crucile zac înfipte în peisajul 
arid, părând a marca drumul fără sfârşit al crucii, străbătut cândva 
de acest popor, acea Via Dolorosa care l-a purtat spre Golgota sa, in 
deşertul sirian. 

Armenia era deja un imperiu, vechi de când pământul, o mare 
putere antică, înainte ca poporul ei să devină un purtător colectiv 
de cruci. Văile sale erau, cândva, verzi şi mănoase, pe ele păşteau 
caii, iar ţărani harnici cultivau bogate livezi de fructe, în timp ce pe 
dealurile sterpe de astăzi se întindeau viile cu vin dulce. Istoria sa 
ne conduce îndărăt, în timpuri imemoriale, învăluite în mituri. 
Unii cercetători presupun că aici va fi fost paradisul pierdut, patria 
strămoșilor noştri Adam si Eva. O dovadă ar fi faptul că din 
ținuturile Armeniei izvorăsc, precum în rai, patru râuri. Pe lângă 
Eufrat şi Tigru — în Geneza 2,14, astfel sunt denumite fluviile 
paradisului —, mai sunt râurile Aras şi Kura, învecinate cu Ţara de 
Aur Kolchis (Georgia), identică, poate, cu biblicul Havila. Însuşi 
cuvântul „paradis” pare a proveni din limba armeană, unde Bardez 
înseamnă ,grádiná" 

Dar în capitolul opt din Cartea Genezei, Armenia este men- 
tionatä în mod neechivoc. La sfârşitul potopului - scrie acolo -, 
„în luna a şaptea, în ziua a douăzeci și şaptea a lunii, corabia (lui 
Noe — apud M.H.) s-a oprit pe munţii Ararat” (Gen. 8, 4). Posibilele 
controverse sunt legate de întrebarea dacă, așa cum apare în textul 
biblic, se face referire la dealurile Urartu, vechiul imperiu ce se 
întindea de la țărmul nordic al Tigrului şi până pe teritoriul actualei 
granite turco-armene, sau dacă este vorba, foarte concret - iar 
armenii nutresc această convingere —, de vârful principal, înalt de 
5137 m, al muntelui sfânt Ararat, un vulcan stins, cea mai semeatá 

culme din Urartu. Armenii îl mai numesc şi azi Masis, ce s-ar putea 
traduce prin „mama munţilor”, dar şi prin „muntele mamei”, 
deoarece credeau că Ma, mama tuturor zeilor, îşi avea lăcașul pe 
muntele acesta.“ Dar, indiferent pe care dintre cele două variante 
am alege-o, în ambele cazuri împărăția acestor munţi este patria 
cea dintâi a omenirii, de după potop. Una dintre teze consideră că 
aici şi-ar avea obârşia popoarele familiilor de limbi indo-europene, 
care aveau să migreze spre Europa, dar şi spre Orientul Mijlociu şi 
Podişul Persic, de unde au trecut apoi, în jurul anului 2000 i.Hr., în 
India. Şi în ziua de azi rămânem uimiti de asemănarea multor 
cuvinte armenești cu cuvinte din limba germană: tur — Tür 
(Tür = uşă - n. t.), lujs - Licht (Licht = lumină — n. t.), vost — Ast 
(Ast = ramură - n. t.), kov - Kuh (Kuh = vacă -n. t.), sun - Hund 
(Hund = câine — n. t.) şi muk — Maus (Maus = şoarece — n. t.), pentru 
a da doar câteva exemple. 

Într-adevăr, Armenia este una dintre cele mai vechi aşezări ale 
omenirii. Acum 100.000 de ani, strămoşii noştri își făceau unelte 
din piatră din obsidianul vulcanic dur, iar mai târziu lăsau märturie 
picturi rupestre în munţii Geram, nu departe de Erevan. În jurul 
anului 10.000 î.Hr., agricultorii luau locul vânătorilor şi culegă- 
torilor, în timp ce nomazii îşi purtau cirezile pe câmpiile aflate sus, 
la munte. Începând cu mileniul 6 î.Hr., locuitorii de aici exploatau 
zăcăminte de cupru, ce avea să fie exportat curând în Mesopotamia 
şi Egipt. Cercuri din piatră, dar mai ales stele decorate cu reliefuri 
artistice stau mărturie pentru credinţa lor de odinioară. Unele 
reprezintă peşti uriaşi, iar altele tauri puternici, ambele fiind 
simboluri ale fertilității; Visapner, „şarpe cu cap de dragon” — aga 
este numit în limbaj popular. Şarpele, simbol al înțelepciunii, era 
animalul totemic al armenilor. N-a dispărut niciodată de tot; şi 
astăzi, multe cruci armenesti, precum şi vechiul, miticul arbore al 
vieții sunt străjuite de doi şerpi incoláciti, sub formă stilizată. 

Primele oraşe au apărut deja la sfârşitul mileniului 3 î.Hr., 
clădite pe dealuri şi terase stâncoase, pentru că aşa se puteau apăra 
mai bine. Constructorii acestora au fost hurienii, un popor 
caucazian, asimilat în curând de hititii şi luvitii indo-europeni 
iranieni, care şi-au întemeiat imperiile în Anatolia Centrală și de 
Sud-Vest. 

Hititilor, cea dintâi mare putere vest-asiatică, le datorăm primele 
dovezi ale scrierii, unde găsim mențiuni despre Hayasa şi locuitorii 
săi; ei sunt atestati în secolele al XV-lea si al XIII-lea î.Hr. Hay 
(plural: Hayer) este, până astăzi, autodenumirea armenilor — locui- 
torii din Hayastan. Imperiul lor, aliat cu Hatti (imperiul hititilor), 
era cuprins în triunghiul oraşelor Trapezunt, Erzurum şi Erzincan. 
La asirieni, al căror rege Salmanasar I a întreprins, în anul 1273 î.Hr., 
o campanie în Anatolia de Nord, regiunea se numea „a celor opt ţări” 
şi „51 de orașe” Uruarti, în care recunoaştem biblicul Urartu. 

Aparent, ameninţarea asiriană a condus la alianţa orașelor şi 
țărilor din Urartu, ce aveau să formeze curând un imperiu, alegân- 
du-şi un rege. Primul conducător din Urartu, al cărui nume a fost 
transmis generațiilor viitoare, a trăit cam pe la mijlocul secolului al 
IX-lea î.Hr. şi se numea Aramu; e foarte posibil ca el să fi dat numele 
lor actual. Acesta se socotea slujitor, înalt preot şi înfăptuitor al 
voinţei zeului Chaldi, în numele căruia el și urmaşii săi purtau 
războaie, întemeiau oraşe şi construiau cetăți. Printre izbânzile 
locuitorilor din Urartu se numără nu doar construcţia de drumuri, 
ci şi a unui sistem de lacun de acumulare, rezervoare, diguri si 
canale, ce adesea erau săpate în stâncă, pentru a putea face din 
pământul arid unul mai roditor. A luat atunci fiinţă un sistem de 
stat centralizat, cu un plan unitar, măsuri unitare, precum şi natio- 
nalizarea terenurilor agricole, administrată de către funcționarii si 
preoții regelui. Din enormele sale rezerve de vite şi grâne erau 
hräniti cei 20.000 de luptători ai armatei, împreună cu familiile lor. 
Deosebit de temute erau carele de război ale luptătorilor din munți. 
Astfel, Urartu a devenit de timpuriu o mare putere, care în scurtă 
vreme avea să subjuge regiuni întregi ale imperiului hititilor, putând 
oferi Asiriei la schimb ceva asemănător. Către mijlocul secolului al 
VIII-lea î.Hr., când a fost întemeiată Roma, Urartu se întindea deja 
pe o suprafață mai mare de 800 km lungime şi 500 km lățime. 
Centrul îl constituia lacul Van, pe al cărui mal estic regele Sarduri I 
şi-a întemeiat cetatea, pe stânca numită azi Van Kale („Cetatea 
Van"), nu departe de sanctuarul de la Tushpa (Van). Despre oraşul 
său Ulhu se spune, în scrienile rivalilor asirieni, că ar fi fost unul 
mirific, „cu grădini prietenoase, pomi fructiferi şi viță-de-vie, încât 
bogăţia mustea precum o revărsare cerească”. Si vinul ar fi curs 

acolo din belşug, ca „apa din râuri” Cel mai important produs de 
export al țării, pe lângă caii cei mândri, îl constituia, acum, 
zăcământul de fier, folosit pentru confecționarea de arme grele. 
Avea să se întoarcă, scăldat de sânge, înapoi în patrie. 

Perioada de glorie pentru Urartu s-a sfârşit în 714 î.Hr., cu un 
atac asupra regelui asirian Sargon al II-lea, deținătorul celei mai 
mari puteri militare a vremii sale. Populaţia bazinului Van a fost 
masacrată, oraşe, aşezări şi recolte au fost arse, pomii retezati, viile 
smulse din rădăcini, iar câmpurile pustiite. Dar imperiul — clădit 
din șiruri de munți, chei și văi bine apărate — nu s-a lăsat cucerit. 
Astfel, Urartu a continuat să existe încă două secole şi jumătate, 
fiind atacat acum de sciți şi mezi. 

Abia marii regi persani au făcut din acest imperiu numit acum, 
întâia oară, în inscripţii Arminia? unul cu tribut permanent. Vestul 
a aflat, pentru prima dată, de Armenoi de la geograful grec 
Hekataios din Milet (cca 560-480 î.Hr.). Dar nu sub stăpânirea 
urmașilor lui Alexandru cel Mare, seleucizii, ci abia sub protec- 
toratul Romei, Urartu — acum, Armenia Magna (Armenia Mare) — 
a cunoscut dorita revenire. Odată cu înfrângerea lui Antioh 
al III-lea Seleucus („seleucidul”), în bătălia de la Magnesia, în 
189 î.Hr., doi guvernatori de origine armeană, Sareh şi fiul său 
Artașe, s-au proclamat regi independenți, cerând recunoaşterea din 
partea Romei, care li s-a acordat peste un an, de către Senat. De 
acum înainte, Artase (189-159 î.FHr.), în grecește Artaxias, a purtat 
Armenia către zenitul puterii economice şi politice, spre cea mai 
strălucită epocă din istoria sa. Un secol mai târziu, sub stăpânirea 
lui Tigranes al II-lea (95-55 î.Hr.), supranumit „regele regilor”, 
imperiul artașizilor se întindea din ludeea până în Colchida 
(Georgia), din Cappadocia până în Media (Persia de Nord). Abia 
după ce a fost înfrânt de către cea mai mare putere a vremii, a 
devenit vasal, tributar Romei. Astfel, tara a ajuns o zonä-tampon, 
între Imperium Romanum şi duşmanul său de moarte, parții. 

Potrivit documentelor, doi apostoli, luda Tadeul şi Bartolomeu, 
au propoväduit Evanghelia în Armenia încă din secolul I, suferind 
martiriul. Dar comunitățile care s-au întors la aceasta au rămas în 
minoritate. Marea majoritate a armenilor respecta, pe atunci, religia 
lui Zarathustra sau era fidelă vechilor zei. Astfel, Grigore partul, un 

nobil al casei princiare Suren Pahlav, este considerat singurul 
misionar al Armeniei. Tatăl său Anak l-a ucis, în anul 252, din 
ordinul stăpânului — marele rege sasanid Sapur I (240-270/2) —, pe 
regele armean Chosroes al II-lea. Drept pedeapsă, întreaga sa familie 
a fost exterminată; doar doi fii — Grigore, în vârstă de 12 ani, şi fratele 
său — au fost puşi la adăpost de către slujitoarele lor. În Cezareea 
Cappadociei (azi, Kayseri), un preot l-a crescut pe băiat în spiritul 
credinţei creştine. După căsătorie şi după naşterea celor doi fii, 
Grigore a trăit o vreme ca pustnic, pentru a-și găsi liniştea. Dar 
nelegiuirea tatălui său îi umplea sufletul de durere. Astfel că s-a 
hotărât să se căiască și să intre în slujba lui Tiridates al III-lea 
tocmai când fiul celui ucis se afla la conducerea unei armate 
romane, în drumul său de a-şi recuceri patria. Mai întâi, cei doi 
bărbați au devenit prieteni. Dar când Tiridates le-a cerut supușilor săi 
ca, după înfrângere, să-i aducă jertfe zeiței zoroastre Anahita, Grigore 
şi-a mărturisit credinţa creştină. În furia sa, din cauza trădării”, 
regele a pus să fie mai întâi torturat cu cruzime, apoi să fie aruncat 
într-o groapă cu şerpi. Dar lighioanele l-au cruțat, în timp ce femei 
pioase îl hrăneau pe ascuns cu pâine. La sfârşit, a fost închis într-o 
temniță, în cetatea străveche de la Artaxata, deasupra căreia se înalță, 
astăzi, mănăstirea de la Khor Virap. Vreme de 15 ani, Grigore a rămas 
acolo, în rugăciune, până când regele s-a îmbolnăvit grav şi, din 
disperare, a trimis după supusul său. Grigore l-a vindecat si l-a 
convertit la creştinism, care, de-acum încolo, va fi adoptat ca religie 
de stat; cultele păgâne au fost interzise. Pe locul templului de foc de 
odinioară, se ndică prima catedrală a capitalei Vagharshapat, 
redenumită Ecimiadzin — „Locul in care lisus s-a pogorât din Ceruri” 
Conform tradiției armene, toate acestea s-au întâmplat în anul 301, 
chiar dacă istoricii datează botezul lui Tiridates abia în anul 315/16,” 
an în care şi Grigore, numit acum „Luminätorul”, a primit hiroto- 
nirea episcopală. El a devenit primul katholikos, patriarhul Bisericii 
armene; o instituție moștenită mai întâi de fiii săi, apoi de fiii 
acestora. De atunci, Ecimiadzin, de la poalele Araratului, este 
considerat oraşul sfânt al armenilor, rămânând până astăzi (cu 
întreruperi) sediul catolicosatului; începând cu 1999, la conducerea 
Bisenicii armene urmează Karekin al II-lea, care înainte activase, 
timp de şapte ani, in Austria și Germania. 

Apariția primei şi celei mai vechi biserici de stat din lume a 
condus la un intens misionariat. Biblia şi scrierile Părinților Bisericii 
au fost traduse în limba armeană, ceea ce presupunea dezvoltarea 
unui alfabet propriu; călugărul și fostul secretar la Curte Mesrop 
Mastot (363-440) a preluat, în anul 405, această sarcină. A luat 
fiinţă o arhitectură creştină proprie: bisericile îşi inältau specificele 
cupole cu cruce. Pe crucile armene, bogat decorate, şi-au găsit locul 
— după cum am mai amintit -, simboluri păgâne: pomul vieţii, 
şarpele şi spirala, ca simbol al infinitului. Pe de altă parte, trecutul 
era în mod consecvent lăsat în urmă, sanctuare ale vechilor zei erau 
distruse, moştenirea strămoşilor dispărea din memoria colectivă. 

Odată cu înfrângerea Romei, a luat sfârșit şi perioada de glorie 
a Armeniei. Un nou război cu parții a dus la cel de-al doilea Tratat 
de pace de la Nisibis, în anul 387, având ca urmare divizarea 
Armeniei Mari. Un sfert din Imperiul Arsacid aparținea, de-acum 
înainte, sferei de putere a Imperiului Roman de Răsărit și trei sferturi 
celei a Imperiului Sasanid. Urmaşii marilor regi au mai rămas acolo 
încă o jumătate de secol ca guvernatori ai partilor, înainte ca țara 
să-şi piardă total independenţa. Abia odată cu revolta armenilor — 
sub conducerea lui Vardan Mamikonian şi a catolicosului Hovsep, 
care în anul 451, la Avarayr, împreună cu 66.000 de bărbați, femei 
şi tineri, s-au opus unei uriaşe puteri militare, de 90.000 de persani 
si o duzină de elefanţi de luptă — se schimbă situaţia. În pofida 
dezastruoasei înfrângeri suferite de creştini, nenumärafii martiri i-au 
încurajat să continue lupta pentru libertatea credinței, ca pe un 
„război de gherilă”, până la atingerea telului: creştinismul a fost 
acceptat si de către parti, ca religie a statului Armenia. 

Armenii luptau, acum, să definească adevărata credinţă. 
„Războiul partizan” îi împiedicase pe episcopii armeni să ia parte, 
în anul 451, la Conciliul de la Calcedon, care a dus la scindarea 
celor patru sedii ale patriarhilor vechii Bisenci: Roma şi 
Constantinopol pe de o parte, Alexandria și Antiohia pe de altă 
parte. Oficial, era vorba despre dilema teologică: dacă Iisus ar trebui 
perceput ca fiind „din două firi” (cea divină şi cea umană) sau 
„în două firi, în chip neamestecat, neschimbat, neimpärtit si 
nedespärtit” În realitate, pe fundal evoluau probleme politice si 
vechi rivalități. Ridicarea noii capitale a imperiului — Constantinopol 

- la rangul de Patriarhie, prin gratia împăratului, le stătea ca un 
spin în ochi scaunelor patriarhale tradiţionale din Răsărit, 
întemeiate de apostoli; ele stăruiau să devină independente şi 
autonome. Că acest fapt avea să ducă la o scindare a Bisericii, timp 
de aproape un mileniu şi jumătate, nimeni n-a putut bănui. Abia în 
anul 506, catolicosul din acea vreme şi episcopii săi, în timpul unui 
sinod întrunit de el, au studiat cu atenție actele Conciliului ecumenic 
şi au hotărât să le respingă. Deciziile lor păreau a se apropia de 
teologia lui Nestorius, care la Conciliul de la Efes, din 431, fusese 
acuzat de erezie şi exilat, dar în Persia găsise o nouă patrie şi noi 
adepti. El propovăduia cá Mana ar fi născut doar trupul omenesc al 
lui lisus, prin urmare nu putea fi numită theotokos, „născătoare de 
Dumnezeu” (deci, mama lui Iisus). În ochii episcopilor armeni, 
aceasta constituia o gravă erezie. Fiindcă nestonenii se simțeau 
confirmaţi prin Conciliul de la Calcedon, armenii au fost nevoiţi să-l 
respingă. De atunci, Biserica lor se numără printre bisericile vechi 
orientale, reprosändu-li-se, in mod eronat, cá sunt ,monofiziti" 
(admit numai natura divină a lui Hristos). 

Tocmai din această cauză, bizantinii îi considerau schismatici — 
un semn al lui Cain, pe care încă îl mai poartă, chiar și în unele docu- 
mente aflate la Vatican. Împăratul şi clericii săi au încercat mereu 
să-i determine pe armeni să accepte deciziile Conciliului. În Armenia 
de Vest, se percepeau impozite suplimentare, bărbați tineri erau duşi 
la muncă forțată, ceea ce a iscat dese revolte. Atât de tulburată era 
relația între naţiunile creştine, încât Imperiul Roman de Răsănit a 
refuzat să le acorde ajutor fraților întru credinţă, chiar şi atunci când 
Islamul a spulberat, precum un vârtej, întreg Orientul Mijlociu. 

În anul 628, Profetul Mahomed (570-632) a trimis scrisori 
împăratului bizantin, şahului Persiei, regelui creştin din Ghassan, 
patriarhului din Alexandria si negusului Etiopiei, cerându-le să se 
convertească la islamism. Absența răspunsurilor, precum si 
răspunsurile negative pe care acesta le-a primit au declanşat primul 
Jihad sau „război sfânt”. Ordinul său se regăseşte, şi astăzi, în Sura 9, 
versetul 29, din Coran": 


* Este supranumită „Sura Căinţei” — Surat At-Tawba (n.t.). 

„Luptaţi împotriva acelora care nu cred in Allah şi 
nici în Ziua de Apoi, şi nu opresc ceea ce Allah şi Trimisul 
Sáu au oprit, şi nu împărtăşesc religia Adevărului, dintre 
aceia cărora li s-a dat Cartea, până ce ei nu vor plăti 
tributul cu mâna lor, fiind ei supuşi (legilor)!” 


Aceste cuvinte ale lui Mahomed au devenit regulă pentru 
invaziile islamice, care au început, în anul 630, cu un atac asupra 
Imperiului Bizantin. Musulmanii, convinşi că se află în posesia 
ultimei revelații — singura valabilă — a lui Dumnezeu, le cereau 
tuturor popoarelor să se supună, de-acum înainte, Islamului.” Pentru 
„oamenii Scripturilor” (musulmanii îi numeau astfel pe credincioşii 
care, din punctul lor de vedere, aveau revelații „învechite” — evreii 
şi creştinii), mai exista alternativa de a-şi răscumpăra, foarte scump, 
dreptul la un cult religios limitat. De-acum încolo, aveau de plătit 
jizyah („impozit pe credință”) şi erau considerati dhimmi („sub 
tutelă”), adică la cheremul noilor lor stăpâni. 

În toamna anului 640, puterile beligerante islamice au atacat 
Orientul Mijlociu. Imperiul Persan, care sub regele sasanid 
Khosrau al II-lea (590-628) înaintase până în Egipt, se şubrezise în 
războiul de decenii cu Bizanțul, sfârşind prin a se supune. Dar si 
Imperiul Roman de Răsărit, vlăguit după nenumărate lupte, nu mai 
era în stare să stăvilească înaintarea arabilor. Strigătul de ajutor 
venit din partea Armeniei a fost ignorat — era exclusă solidaritatea 
cu „schismaticii” Astfel, nobilimea din Armenia de Est a fost 
nevoită, în anul 652, să poarte negocieri. În schimbul scutirii de 
impozite, pentru trei ani, şi al renuntärii la garnizoane, aceasta a 
recunoscut supremaţia arabă. 

Ca şi în celelalte țări pe care le supuseseră, musulmanii au res- 
pectat doar pentru scurtă vreme acordurile încheiate. N-a durat decât 
o jumătate de secol până ce, încălcând înțelegerile anterioare, i-au 
obligat pe armeni la muncă silnică pentru construcția de garnizoane. 
Povara fiscală devenise, între timp, atât de chinuitoare, încât a 
provocat numeroase revolte, reprimate sângeros de către noii stăpâni. 
Instalarea triburilor de nomazi musulmani pe câmpiile mänoase i-a 
forțat pe armeni să se retragă în munți, incapabili să-şi plătească 
impozitele şi expuşi, astfel, unor sângeroase expediții punitive. 

Abia când dinastiile din interiorul lumii musulmane au început 
să se lupte între ele, armenii au prins momentul prielnic de a scăpa 
de jugul Islamului. Astfel, un consiliu princiar a proclamat, în 
anul 875, independența Armeniei, propunându-i califului de 
la Bagdad să-l ridice la rang de rege pe conducătorul lor, Aşot 
Bagratuni. Zece ani mai târziu, Aşot I a obţinut coroana, iar Bizanțul 
i-a recunoscut domnia. Califul a înțeles cá pe armeni nu-i putea 
supune decât dacă le restituia, parțial, autonomia. 

Timp de aproape două secole, noul imperiu a înflorit. Capitala, 
Ani, era nu departe de Kars, în nord-estul Turciei de azi. Aflat pe 
un promontoriu, la confluența a două fluvii, străjuit de o prăpastie 
adâncă, „oraşul celor o mie de biserici” aflat pe Drumul Mătăsii era, 
practic, de necucerit. Trăiau aici peste 100.000 de oameni. Doar 
trădarea plină de laşitate — uciderea ultimului rege armean, din 
ordinul bizantinilor - a pus capăt, in 1045, epocii lor de aur, 
declanşând un exod în masă. 

Mii de oameni au emigrat în Crimeea, Polonia sau Moldova, 
iar în cele din urmă în Transilvania, Ungaria şi Galiţia. Pentru elita 
armeană, o nouă patrie avea să devină Cilicia, situată pe coasta de 
sud a Turciei, numită acum „Principatul Micii Armenii” Condu- 
cătorii ei s-au unit, în 1098, cu cruciații contra bizantinilor, faţă de 
care nutreau o profundă neîncredere, cât şi împotriva unui nou 
duşman, care tocmai atacase Orientul Mijlociu: turcii selgiucizi. 

Până în secolul al X-lea, primele popoare turcice (turcmenii şi 
uzii) erau nomade, hălăduind prin stepa cazacă de astăzi. Abia prin 
convertirea lui Selgiuk Han la islamism, în jurul anului 1000, au 
devenit un trib de războinici, dornici de cuceriri. În 1055, au 
pătruns în Bagdad şi s-au proclamat putere protectoare a califatului. 
Conducătorului lor i s-a conferit, de către calif, titlul de sultan. 
Telul selgiucizilor — aşa se numeau, în continuare — era de a reface, 
prin forță brută, unitatea lumii islamice, care fusese fragmentată 
între timp, şi să continue campaniile de cucerire ale moștenitorilor 
lui Mahomed. În anul 1071, Alp Arslan (1063-1072) a atacat 
Imperiul Roman de Răsănit şi a învins, la Manzikert, la nord de 
Van, trupele împăratului bizantin Romanos al IV-lea. Bătălia a 
devenit un punct de cotitură în istoria Asiei Mici, deschizând o breșă 
înaintării Islamului. Era o urmare a faptului că Bizanțul ruinase 

noul imperiu armean, în loc să-l întărească, spre a deveni un stat- 
tampon. Nestăviliţi de nimeni, practic, selgiucizii cotropeau toată 
Asia Mică. Vechiul sediu al Conciliului, oraşul Niceea, la doar 
90 km - în linie dreaptă — depărtare de Constantinopol, a devenit 
capitala Sultanatului de Rum, nume sub care şi-au revendicat 
întregul Imperiu Roman de Răsărit. 

Deznădăjduit, împăratul bizantin Alexie I Comnenul a cerut, 
în cele din urmă, ajutor papei, oferindu-se chiar să retracteze 
sciziunea Bisericii”, ce avusese loc în 1054, şi să se supună Romei. 
Invazii ale selgiucizilor asupra pelerinilor creştini la Ierusalim, 
amenințarea locurilor sfinte, dar şi solidaritatea cu creştinii din 
Răsărit au dus până într-acolo, încât, în 1095, la Sinodul de la 
Clermont, papa Urban al II-lea a făcut apel la o cruciadă. Un an 
mai târziu, o parte a armatei cruciaților, alcătuită din 60.000 de 
oameni, se afla în fata porților Constantinopolului. 

Dar aroganta, neputinta şi intrigile bizantinilor au devenit cea 
mai mare piedică în calea mult doritei recuceriri a Orientului 
Mijlociu, odinioară creştin. În mai multe rânduri, romanii din Răsărit 
s-au aliat cu musulmanii, pentru a-i alunga din imperiul lor pe 
invadatorii din Apus, neortodocşi. În cea de-a patra cruciadă, în 
1204, francii şi venețienii n-au mai luptat împotriva musulmanilor 
în Tara Sfântă, ci au cucerit, fără a mai sta pe gânduri, capitala 
Imperiului Roman de Răsărit. Când - după numai 57 de ani — 
„Imperiul Latin” s-a prăbuşit, Constantinopolul nu mai era decât o 
umbră a ceea ce fusese cândva. Timp de două secole, împărați creștini 
din Răsărit au încercat să-l mențină, apoi zidurile sale au căzut, în 
1453, sub asediul turcilor. Aproape toti cei 50.000 de locuitori ai 
oraşului, câți mai rămăseseră, au fost ori masacrați, ori vânduți ca 
sclavi. Principatul de odinioară, Armenia Mică din Cilicia, pe care 


* Este vorba despre Marea Schismă - separarea canonică si 
întreruperea comuniunii liturgice dintre Biserica Romei (în prezent, 
Biserica Romano-Catolică) şi Bisericile patriarhiilor de la Constantinopol, 
Alexandria, Antiohia şi Ierusalim (actualmente, Biserica Ortodoxă). 
Evenimentul, ce a împărţit creștinismul în două mari ramuri, vestică şi 
estică, a avut loc în 1054, deşi între creştinătatea latină şi cea greacă 
tensiunile se manifestau de mult timp (n.t.). 

împăratul german Heinrich al VI-lea, în 1199, îl ridicase la rang de 
regat — Regatul Armenia Nouă -, fusese cucerit, deja din 1375, de 
către mamelucii egipteni. Înainte de asta, o revoltă a împiedicat ca 
Biserica sa să se unească în întregime cu Roma. Ca o relicvă a acelor 
timpuri, există şi astăzi în Biserica armeano-apostolică, denumită şi 
„gregoriană” (după Sfântul Grigore), pe lângă catolicosul de 
Ecimiadzin, şi catolicosul de Cilicia, cu sediul în Antelias, lângă 
Beirut. Credincioşii uniti cu Roma, ai Bisericii armeano-catolice, 
ale cărei începuturi se regăsesc de asemenea în Cilicia, sunt conduşi 
de Patriarhul de Cilicia al Armenilor, care îşi avea sediul, încă din 
1867, la Constantinopol, înainte de a fi fost mutat, în 1928, la 
mănăstirea Bzommar din Liban. 

În anul 1515, Noua Armenie Ciliciană* a devenit parte a 
Imperiului Otoman. La acel vreme, creştinii săi fugiseră de mult 
către Cipru, Rhodos şi Italia ori se baricadaseră în munți. Acolo, 
pe culmile pline de prăpăstii ale Taurusului, se mai păstrează — până 
la genocidul din 1915 - enclave armenești, rămase aproape 
autonome. La acel moment, tara de obârşie a armenilor fusese de 
mult împărțită între otomani şi perşi. 

După cucerirea Trapezuntului şi a Imperiului Pontic, în 1461, 
otomanii au înaintat spre Marea Caspică. Din nou, Podişul 
Armeniei a fost făcut praf şi pulbere în luptele împotriva perşilor. 
În 1603, Allahverdi, generalul şahului, a deportat 23.000 de armeni, 
din regiunea Van, în Isfahan şi Kashan, Hamadan şi Shiraz, iar pe 
alți 100.000, din jurul Erevanului, cu un an mai târziu. Mai mult de 
o cincime dintre aceştia s-au înecat în apele îngheţate, la 
traversarea Araxului, alţii au pierit în timpul marsurilor nesfärsite 
prin podişul arid. Pentru a le lăsa turcilor doar „țarină arsă”, toate 
fântânile, pomii fructiferi şi viile au fost distruse. Dar armenii au 
învăţat să se descurce cu noua situaţie, concentrându-se pe mai 
departe asupra meşteşugurilor şi a comerțului, mai ales cu mătase. 
Mulţi au pornit pe drumurile comerciale, în străinătate, unde 
refugiați din Mica Armenie Ciliciană puseseră deja piatra de 


* Cunoscută şi sub denumirile: Regatul Micii Armenii sau Regatul 
Armeno-Ciliciei (n.t.). 

temelie pentru o diaspora larg răspândită. Abia Tratatul de pace 
din 1639, între Imperiul Otoman şi Persia, le-a asigurat granițele şi 
a permis armenilor perşi reîntoarcerea treptată în patria lor, 
est-armeană. Prin războiul ruso-persan, aceasta a devenit, în 1828, 
o provincie a Imperiului Țarist, care, în timpul celui de-al nouălea 
război ruso-turc, din 1877-1878, s-a extins în jurul orașelor - foste 
turce — Kars şi Ardahan. Vădit nemulțumiți de situația lor actuală, 
armenii au urmărit, ca şi fraţii lor întru credinţă din Rusia creştină, 
să fie crutati măcar de discriminare religioasă în Imperiul Otoman. 


III. Biciul semilunii 


„Dumineca şi-n sărbători, nimic mai bun 
Ca o discuţie despre război si moarte, 
Când neamurile-n Turcia, departe, 
Se-ncaieră sub bubuit de tun. 

Stai la o fereastră, bei un tap spumos, 
Privind o pânză-n vânt cum se desface; 

Apoi te-ntorci acasă bucuros 
Slăvind aceste vremi de pace. 

Aşa-i, vecine! Da, şi eu susțin: 
Sporească-şi alții, cât doresc, sminteala. 
Şi bată-se, cât băierile-i ţin; 


Insă la noi, domnească rânduiala* "? 


Cuvintele unui filistin german din poemul dramatic Faust al 
lui Johann Wolfgang von Goethe, publicat la 1808, arată limpede 
cât de indiferentă le-a fost europenilor, până în secolul al XIX-lea, 
soarta armenilor: „Când neamurile-n Turcia, departe,/Se-ncaieră 
sub bubuit de tun”. În primul rând, au fost percepuți, ca si evreii, 
ca fiind un popor de comercianţi şi mestesugari pricepuți, risipiţi 
pretutindeni în lume, care de multă vreme se stabiliseră nu doar 
în toată Europa de Est, în Polonia şi Ungaria, ci si în orașele Italiei, 
ale Franţei şi în Amsterdam. Păturile sociale mai alese, precum şi 
ierarhii Bisericii Catolice ştiau de soarta Noii Armenii din Cilicia, 
pe care cruciații o întâmpinaseră odinioară cu atâta amabilitate. 
Ultimul lor rege, Leon al VI-lea de Lusignan, fugise la Paris, unde 
murise în 1393 şi fusese înmormântat în Saint-Denis. Când seria 


* Goethe, Faust. Traducere, introducere, tabel cronologic, note si 
comentarii de Ştefan Augustin Doinaş. „Goethe despre Faust” — Traducere 
de Horia Stanca. Bucureşti, Editura Univers, 1982, Partea I, p. 71 ( n.t.). 

descendenților a dispărut, în 1493, Casa de Savoia a pretins coroana 
şi titlul — demult doar ipotetic - de „rege al Armeniei” 

Chiar şi în exil, Biserica Armeano-Catolică unită cu Roma a 
primit aprecieri. Papa Pius al [V-lea i-a dăruit, în 1563, Santa Mania 
Egiziaca, o biserică naţională proprie, la Roma, făcând astfel din 
Oraşul Etern cel mai iubit loc de refugiu al călugărilor, preoților şi 
episcopilor armeni uniţi, în timp ce Veneţia şi Viena au devenit 
centre ale Ordinului Mechitarist. Din 1713, Roma avea şi un episcop 
auxiliar armean propriu. De la acea dată, papii au urmărit îndea- 
proape soarta unitilor; însă pentru majoritatea „schismatică” a arme- 
nilor gregorieni arătau mai puţin interes. Cel mult, putea fi vorba de 
a-i convinge şi pe aceştia să recunoască supremația Bisericii Catolice. 

Patria armeană, ce se întindea la poalele Araratului, părea a fi, 
în mare măsură, uitată în Europa. Astfel, a fost nevoie de mai multe 
războaie şi revolte, până ce şi pe aceste meleaguri s-a înțeles că, la 
marginea de răsărit a Imperiului Otoman, există un popor creştin 
care, în condiţii neînchipuit de grele şi chiar cu prețul vársárii de 
sânge, rămăsese loial credinţei şi culturii sale. 

Într-adevăr, otomanii pretindeau doar formal că ar fi toleranti. 
Legea islamică Șaria împarte întreaga omenire în două clase: „Casa 
Islamului” (dar ul-islam), numită şi umma (comunitatea credin- 
ciogilor), şi „Casa Războiului” (dar ul-harb), de care aparțineau toti 
kafır (necredinciosi), cărora nu le este îngăduită pacea adevărată. 
Aici, se face diferenţa între „idolatri”, care trebuie ucişi in orice 
situaţie, şi „Völker des Buches" („Popoarele Cărții”), adică creştinii si 
evreii, cu care se poate încheia un „armistițiu ” doar în condiţiile pre- 
cizate ale jizyiah-ului (plata „impozitului pe credință”). Pentru armeni, 
asta însemna că făceau parte din clasa dhimmi (categoria a doua), 
însă puteau să-şi urmeze religia - doar în spaţiul neoficial. Le era 
interzis să ocupe funcţii de stat, să călărească, să poarte arme sau să 
facă declarații împotriva unui musulman, în fața vreunui tribunal. 
Cine dorea, în calitate de nobil sau proprietar de pământ, să-şi păs- 
treze vechile privilegii urma să se convertească, forțat, la islamism. 

Motivul aparentei tolerante era unul foarte clar, după cum 
constată, în mod justificat, istoricul francez Frederic Macler: „Voiau 
să trăiască pe seama populaţiei creştine, să-i oblige la plata 
capitatiilor... din când în când, să pună jugul pe ei, pentru a le 

îngrădi o prosperitate economică sau politică «excesivă». Acestea 
erau ideile — total nefilantropice - care călăuzeau forța conducă- 
toare turcă, aparent liberală şi tolerantă.” Sau, aşa cum a formulat 
Yves Ternon: „Aparenta toleranţă a otomanilor faţă de armeni nu 
era, în realitate, decât o ipocrizie. Otomanii erau cei care stăpâneau; 
ei nu le acordau popoarelor subjugate niciun fel de independență 
națională, ci doar una religioasă. În rest, cei subjugati nu se bucurau 
de protecția legii. Puteau fi exploataţi după bunul plac al stäpä- 
nilor.”’* Printre drepturile legitime ale unui turc musulman, exista 
şi acela de a-şi încerca tăişul spadei pe beregata unui creştin. 

Într-o manieră şi mai dură s-a exprimat Henry Morgenthau, 
care, între anii 1913 şi 1916, a trăit la Constantinopol, în calitate de 
ambasador american: 


„De-a lungul timpului, turcii au ţinut să înveţe anumite 
lucruri de la vecinii lor, europeni şi arabi, dar o anumită idee 
nu le-a intrat în cap nicidecum. Ei nu-şi puteau imagina că un 
popor subjugat poate fi şi altceva decât un popor de sclavi. 
Când cucereau o ţară nu vedeau altceva decât că era populată 
de un anumit număr de cămile, cai, bizoni, câini, porci şi 
oameni. lar dintre toate acestea, ceea ce le semăna fizic cel mai 
bine li se părea a fi cel mai puţin important. Ei au un proverb: 
calul sau cămila sunt mai prețioase decât omul, căci animalele 
costă bani, în vreme ce «creştini necredincioşi», care puteau fi 
siliți să muncească, erau destui în țările otomane. 


Însă otomanii au înțeles, curând, că în imperiul lor nimic nu 
putea funcţiona fără creştini. Pe de o parte, pentru că - în unele 
regiuni — aceştia mai constituiau încă majoritatea sau, cel puţin, o 
parte semnificativă a populaţiei: 40%, la 1800, în întreaga regiune 
otomană, iar în 1914, după Războiul din Balcani, erau în continuare 
încă 19,1%. În total, 451 de mănăstiri şi 2.530 de biserici se aflau 
proprietatea armenilor.’® Pe de altă parte, le erau superiori din punct 
de vedere educativ imigranților din Asia Centrală: până la genocid, 
au format — alături de evrei — elita intelectuală a imperiului. Sultanul 
Mahomed (Mehmet) al II-lea, cuceritorul Constantinopolului, i-a 
adus pe armeni în noua sa capitală, conferindu-i episcopului de Bursa 
titlul de Patriarh al tuturor armenilor din Turcia, cu sediul în 
capitală. Erau foarte apreciaţi ca medici, arhitecți, meşteri monetari, 

bancheri şi comercianţi. Armenii prosperi ctitoreau biserici, dar şi 
școli şi spitale, ce slujeau întregii populaţii. În calitate de comercianți, 
intrau în contact cu cultura apuseană, învățau limbi străine şi 
importau tehnologie, dar mai cu seamă educație. Cea dintâi școală 
laică a Imperiului Otoman a fost fondată în 1789, de către un armean, 
la fel şi primele şcoli de fete, în 1820. Până în 1903, existau mai mult 
de 800 de şcoli armeneşti, cu 82.000 de eleve şi elevi în ţară, şi numai 
150 de şcoli turceşti, cu 17.000 de elevi, exclusiv băieți. Până în 1914, 
numărul şcolilor armenești a crescut la 1996", 120.000 de armeni si 
armence frecventau şcolile, dar numai 24.000 de turci mergeau la 
şcoală — un raport de 5:1, chiar dacă primii menționați reprezentau 
doar 10% din întreaga populație. La universități europene, americane 
şi ruseşti studiau aproximativ 15.000 de armeni si doar câteva sute de 
turci. În industrie, ca şi în comerț, dominau creştinii. Înainte de 
Primul Război Mondial, firmele armeneşti erau foarte active în 
domeniul comerțului interior - într-o proporție de 90%, în import 
60%, iar în export 40%. În Constantinopol, armenii alcătuiau, la acea 
vreme, un sfert din întreaga populaţie. În capitală, familia armeană 
Tusian (sau Tusoglu) a asigurat, de la mijlocul secolului al XVIII-lea 
până la sfârşitul secolului al XIX-lea, şefia monetăriei otomane, iar 
contabilitatea era ţinută în limba armeană. Până către mijlocul 
secolului al XIX-lea, familia Dadian era fondatoarea majorităţii 
fabricilor, în vreme ce familia Kavafian stăpânea șantierele navale. 
Arhitectura şi teatrul erau, de asemenea, un domeniu predilect al 
armenilor, chiar şi arhitectul imperiului, Krikor Balian, era creştin. 
În oraşele de provincie precum Van, comerțul (98%) şi agricultura 
(80%) se aflau în mâinile armenilor; la fel şi marea parte a meste- 
şugurilor. Medicii, farmaciştii şi avocaţii erau, cu foarte puţine 
excepții, armeni. 

Acest fapt i-a obligat pe otomani să facă un compromis, adap- 
tând la realitate principiile islamice. Astfel, au inventat devreme 
„sistemul Millet”, care îi definea pe armeni (ermeni), greci-ortodocsi 
(rum) şi evrei (musevi) ca fiind „națiuni ale credinţei"; aceştia erau 
considerați, în continuare, ca făcând parte din clasa dhimmi, dar se 
bucurau de unele privilegii, de o anumită independență si de admi- 
nistratie proprie. Cei trei şefi, numiţi millet basi, şi anume: rabinul 
superior, patriarhul ecumenic al Constantinopolului şi patriarhul 

Şcoala armenească de învăţătoare în Erzurum, 1910 


armenilor, îşi reprezentau comunităţile religioase în fata sultanului, 
care putea să-i numească sau să-i revoce după bunul său plac. 

„Sistemul Millet” mai prezenta, pentru musulmani, şi un alt 
avantaj. Dacă ar fi să-i dăm crezare lui Henry Morgenthau, atunci 
am putea spune că acesta nu le asigura „necredinciosilor” nici 
independenţa, nici bunăstarea, ci mai degrabă îi izola de statul 
otoman şi de societatea otomană, socotindu-i „oameni nedemni, 
gunoaie” Străinilor care locuiau în Constantinopol, pentru a face 
comerţ, li se confereau așa-numitele capitulatii — nişte convenţii 
prin care se stabilea un regim de privilegii proprii: aveau voie să 
întrețină tribunale, închison, şcoli şi oficii poştale proprii. Dar şi 
aceste privilegii, subliniază ambasadorul, le erau oferite de către 
sultani „nu din spirit de toleranţă, ci fiindcă îi considerau pe creştini 
prea impuri şi necalificaţi pentru a face parte din administraţia şi 
jurisdicţia otomană”. 

Astfel, şi armenii erau pentru otomani „oameni de categoria a 
doua”: un popor de sclavi, lăsat să trăiască atâta vreme cât servea 
intereselor stăpânului, dar sacrificat atunci când nu mai era de folos. 
Viaţa unui creştin valora prea puţin în Imperiul Otoman; ea folosea, 

în cel mai bun caz, ca monedă de schimb, ca tribut. „Biserica slujea 
statul în calitate de «Raya», un instrument administrativ ieftin şi bine 
organizat al populaţiei cregtine"^, scrie istoricul Wilhelm Baum, in 
timp ce raya nu înseamnă altceva decât „vită”. Acest punct de vedere 
nu este cu nimic exagerat, iar asta ne-o demonstrează devsirme 
(tributul sângelui), ce creştea de la an la an, pe care şi armenii erau 
nevoiţi să-l plătească: anual, trebuiau să livreze un număr presta- 
bilit de copii de sex masculin, care erau apoi islamizafi cu forța, 
pentru a servi ca ieniceri în armata sultanului sau ca sclavi în 
harem. 

Dar otomanii au găsit şi alte metode pentru a le aminti arme- 
nilor cá nu sunt decât nişte tolerati, că vieţile lor atârnă de un fir 
de aţă — de favoarea sultanului și a stăpânilor musulmani. $i anume, 
atunci când sultanul Selim I a populat patria armenilor — in mod 
intenționat — cu kurzi sunnifi, aparținând unui popor nomad 
iranian, care urmau să apere tara de invaziile din Persia şiită. 
Pentru ţăranii armeni, care, fiind creştini, trebuiau să rămână 
neinarmafi, aceştia deveniseră flagelul Domnului. Acum, si kurzii 
le pretindeau taxe de protecție și tributuri, răspundeau încercărilor 
de rezistență cu jafuri, incendieri sau distrugerea recoltelor. În plus, 
armenii trebuiau să-i găzduiască la ei în sate, pe timpul iernii, şi să 
le asigure toate cele de trebuintä. Urmarea a fost, în primul rând, 
sărăcirea țăranilor, apoi fuga în masă din calea noilor exploatatori 
şi a şantajului practicat de aceştia, cu taxele de protecţie. Patria lor 
nu se mai numea acum Armenia (de Vest), ci era socotită ca făcând 
parte din anadolu — Anatolia („Tara Soarelui-Räsare”), aşa cum va 
fi denumit, de-acum încolo, Podişul Asiei Mici, cu un termen 
preluat din limba greacă (şi anume, anatole: est). În cele din urmă, 
otomanii i-au împărțit în şase vilaiete (provincii): Sivas, Erzurum, 
Harput, Bitlis, Diyarbakir şi Van. Astfel s-a şters, cel puţin de pe 
hărți, memoria celui dintâi imperiu de pe pământ. 

Abia incursiunea rusă spre Caucaz a schimbat pentru totdeauna 
statu-quoul, păstrat cu greu. Dintr-odată, frații lor întru credință 
scäpaserä de biciul - la fel de dur - al perșilor, devenind supușii 
unei mari puteri creştine. Turcii bănuiau că acum va fi pusă la 
încercare loialitatea supuşilor armeni. Dar când tratatele de pace 
de la Adrianopol şi Turkmanceai, din 1829, le-au oferit armenilor 

de pe întreaga suprafaţă a sultanatului otoman şansa de a se muta 
pe teritoriul suveran rus, doar 90.000 dintre ei, majoritatea locuitori 
ai regiunilor Erzurum şi Alashkert, au profitat de această ocazie. În 
schimb, o jumătate de milion de cerchezi şi ceceni din Caucazul 
rusesc au fugit în imperiul fraților întru credință turci. Otomanii 
i-au aşezat pe muhacirler („refugiați credincioşi”) în adevărate 
sate-stăvilar, în regiunile de graniţă, unde aceştia îşi puteau 
manifesta furia şi ura față de creştini. 

Motivul pentru care locuitorii Armeniei de Vest, predominant 
rurală, au rămas în patria lor a fost unul evident. Nu voiau să piardă 
şi putinul pe care-l mai aveau. Atitudinea lor poate fi denumită 
„sindrom Stockholm" colectiv — solidaritate a victimei cu făptaşul. 
Într-un amestec de fatalism și toleranță plină de credinţă, 
acceptaseră până şi suveranitatea sultanului, ca fiind „dată de 
Dumnezeu” — după Sf. Pavel — şi invágaserá să trăiască îndurând 
toate potrivniciile vieţii lor de dhimmi. Ruşii, care se credeau 
urmași ai Imperiului Bizantin şi apărători ai tuturor slavilor 
ortodocşi, erau interesați mai mult de „națiunile surori” din 
Balcani, din cauza cărora s-a purtat războiul ruso-turc, decât de 
armenii „schismatici” Caucazul constituia, pentru ei, un teatru de 
război neînsemnat, potrivit, cel mult, pentru a-i subrezi pe 
otomani, pe care-i urau. Dar armenii nu puteau conta pe asta. Ei se 
temeau cá vor fi convertiți de ruşi la ortodoxism, şi astfel îşi vor 
pierde credinţa ancestrală, biserica naţională si chiar identitatea. 
Astfel, au ajuns să penduleze între cele două fronturi, în timp ce 
patriarhul lor îi îndemna, demonstrativ, la loialitate faţă de stat. 
Turcii le-au răsplătit menitul, acordându-le armenilor un statut de 
millet-o-saadika — „loială naţiune credincioasă” 

Războiul Crimeii din 1853-1856 avea să scoată din nou la 
lumină dezbinarea creştinătăţii. În timp ce Rusia voia să-i alunge pe 
turci nu doar din Europa, ci şi din Tara Sfântă, forţele liberale ale 
Europei de Vest mizau mai mult pe otomani decât pe puterea 
ţaristă ortodoxă. În special Franţa le reproşa ruşilor că-şi dădeau 
aere de „jandarmi ai Europei”, ultraconservatori, şi că amenințau 
cuceririle Revoluției Franceze, adică liberalismul şi secularismul. 
„Drumul spre Bizanţ” - țarina Ecaterina cea Mare îl invocase încă 
în 1787, în inscripţia de pe Arcul de Triumf, când se celebra 

Harta Imperiului Otoman, cu vilaietele (provinciile) sale 


cucenirea regiunii Mării Negre -, trebuia să le fie stăvilit. O „nouă 
împărăție bizantină”, ce se putea întinde de la cercul polar până la 
Marea Roşie, nu era în interesul celorlalte puteri europene, întrucât 
ar fi tulburat echilibrul puterilor, dar mai ales ambițiile britanice. 
Englezii se temeau că ruşii ar putea să le închidă drumul spre India, 
printr-o înaintare spre Constantinopol, sau să-şi creeze acces la 
Golful Persic, prin Armenia si Persia. În schimb, Parisul si Londra 
credeau că vor putea reforma Imperiului Otoman într-un spirit 
liberal. Astfel, în curând, soldaţi francezi şi britanici luptau de 
partea turcilor împotriva Rusiei creştine. În cele din urmă, au atacat 
proprietăţi ruseşti din Crimeea, în timp ce ruşii mărşăluiau dinspre 
Caucaz în Imperiul Otoman şi ocupau părți importante ale 
Armeniei de Vest. Pentru ei, era important doar să aibă un atu 
pentru un tratat de pace la care sperau. La Tratatul de Pace încheiat 
la Congresul de la Paris, din 1856, a fost garantată integritatea 
Imperiului Otoman de către puterile vest-europene. În schimb, 
Înalta Poartă (în Ib. turcă — Bab-Ali), aşa cum se numea conducerea 
turcă ce desemna practic guvernul sultanului, jura să le ofere 
supuşilor săi noi drepturi. Astfel, un „decret împărătesc” (Islahat 
Fermani), din 1856, anunţa „egalitatea tuturor supuşilor otomani, 

indiferent de rasă ori religie”.% Dar rezistența cercurilor islamice a 
avut grijă ca promisiunile acestea să existe doar pe hârtie. 

Pentru otomani, Pacea de la Paris a fost un câştig. Pentru 
prima dată, imperiul lor era acceptat în sistemul european al sta- 
telor, iar ei puteau cânta în „concertul Europei” În schimb, 
duşmanul de moarte, Rusia, fusese cu succes împiedicată în 
ambițiile sale. Dar Imperiul Țarist nu renungase la ideea panslavis- 
mului. Telul său rămânea același: să elibereze popoarele slave din 
Balcani de jugul turcesc. 

Astfel, Franța a fost prima care s-a implicat în cazul armenilor 
atunci când s-au înregistrat tulburări în Cilicia. Teatrul eveni- 
mentelor era Zeitun, o enclavă în munții Taurus, cu 20.000 de 
locuitori, unde se retrăseseră creştinii după cucerirea Micii 
Armenii, în 1515. Cuibărită într-o vale a muntelui, era, practic, de 
necucerit. Construită pe versantul unui amfiteatru natural, aşezarea 
era străjuită, la nord, de vârfuri înalte de peste 3.000 de metri, iar 
la sud accesul se făcea doar prin pasuri stâncoase înguste şi prăpăstii 
adânci. Douăsprezece ore a durat marșul pe jos către Maraş (astăzi, 
Kahramanmaras), oraşul cel mai apropiat. Era înconjurat de 
mănăstiri armeneşti şi sate, contribuind şi ele la armata perma- 
nentă, formată din 15.000 de oameni, de care dispuneau cei patru 
prinți domnitori ai Zeitunului. Se considerau puterea protectoare 
a tuturor creştinilor locali, indiferent de confesiune, şi tocmai acest 
lucru i-a dus aproape de pieire.?! 

În 1858, nişte turci fanatici au incendiat casa consulului 
britanic din Maraş, care a murit atunci, împreună cu soția sa. 
Fiindcă autoritățile otomane nu au reuşit să-i pedepsească pe 
vinovați, prinții din Zeitun au întreprins o expediție punitivä, in 
timpul căreia au pierit câțiva turci. Înalta Poartă a reacționat 
neîntârziat, trimițând 12.000 de soldati, care, încercând să atace 
Zeitunul, au suferit pierderi grele.?? 

Patru ani mai târziu, a avut loc un alt incident. Două familii 
turce, care se certau pentru proprietatea asupra unui teren, au cerut 
o judecată din partea primarului armean al satului învecinat. Dar 
când acesta s-a pornit pe drum, una dintre cele două părți ale 
litigiului l-a atacat, omorându-l pe un însoțitor armean. Unul din 
cei patru prinți din Zeitun, în stăpânirea căruia se afla satul, i-a 

executat apoi pe câțiva dintre atacatori. O rudă a unuia dintre aceştia 
i s-a plâns guvernatorului turc din Maras, care a profitat pe loc de 
prilejul favorabil: a pătruns in vale cu o armată de 40.000 de soldati, 
a prădat şi a dat foc satelor din jur, pentru a ocupa în cele din urmă 
Zeitunul. Vădit inferiori din punct de vedere numeric, armenii 
au reuşit şi de data aceasta să-şi învingă adversarul. Înalta Poartă 
a ordonat atunci unei armate de 100.000 de oameni să mărșăluiască 
într-acolo. Incredintati că nu vor putea ţine piept unei puteri atât 
de mari, locuitorii Zeitunului și-au trimis un delegat la reprezen- 
tantii armenilor din Constantinopol şi Paris. Acolo, i-au amintit 
împăratului Napoleon al III-lea că ei sunt urmaşii unui fost imperiu 
colonial francez. În urma petitiei ambasadorului francez si a emirilor, 
demnitari armeni, Înalta Poartă s-a arătat de acord să cheme înapoi 
regimentele şi să trimită la Zeitun o comisie de control, sub 
conducere franceză. I-a invitat pe cei patru prinți la Constantinopol, 
unde, totuși, i-a arestat. Abia la presiunea francezilor, care pretin- 
deau în schimb ca toti cei patru să se convertească la catolicism, au 
fost eliberați. Era prima oară când o naţiune europeană se implica 
atât de direct în favoarea armenilor.9? 

Dar, în curând, clocotul se simţea şi în alte regiuni ale Imperiului 
Otoman. În Van, țăranii armeni şi kurzi protestau, împreună, 

împotriva poverii insuportabile a impozitelor, ceea ce constituia o 
noutate; până nu de mult, kurzii şi armenii fuseseră duşmani de 
moarte - şi aşa aveau să rămână si pe viitor —, exceptând situaţii ca 
acestea. Peste un an, armenii din Mus s-au plâns la Înalta Poartă de 
atacurile kurzilor asupra satelor lor, amenințând cu emigrarea în 
Rusia. Când, doi ani mai târziu, în urma unui atac al kurzilor, o 
delegație compusă din 24 de armeni a rugat autorităţile să le apere 
satul, aceasta a fost ţinută în închisoare timp de o săptămână şi abia 
după aceea trimisă acasă. „Dacă armenilor nu le place la noi în 
provincii, să părăsească ţara”, i-a lămurit marele vizir al sultanului, 
în timpul unor noi proteste, doi ani mai târziu. „O vom popula cu 
cerchezi.”®* 

Nu e de mirare că s-au făcut auzite voci ce nu mai voiau să 
creadă în „egalitatea tuturor otomanilor”, promisă de otomani, şi în 
curând au cerut şi mai multă independență. Forța motrice din 
spatele acestora erau tineri armeni ce proveneau din familii bogate, 
care tocmai absolviseră studiile în străinătate, majoritatea în Italia 
şi la Paris. Acolo fuseseră martorii revoluțiilor de la 1830 şi 1848, 
cunoscuseră mişcările democratice şi ideea de stat național. Doi 
dintre ei, Nicolas Balian şi Nahapet Rusinian, au conceput la Paris 
proiectul pentru o Constituţie armenească; bineînțeles, s-au lovit la 
Constantinopol de reacţii diferite. După dezbateri puternice — au 
luat cuvântul, pe lângă patriarh, chiar şi catolicosul de Ecimiadzin 
— şi cu acceptul sultanului, s-a ajuns, în 1863, la adoptarea unei 
Constituţii nationale armenești. Aceasta încredința administraţia 
patriarhului, precum şi unui Consiliu religios, ai cărui membri erau 
numiți de o Adunare generală armenească. Astfel, patriarhul 
devenea oficial purtătorul de cuvânt al poporului, redefinind 
ermeni millet (națiunea armeană) în interiorul imperiului, fără a 
pune sub semnul întrebării puterea otomanilor. 

Doisprezece ani mai târziu, conflictul din Balcani a readus în 
atenția marilor puteri europene chestiunea armenească. Nu în 
Armenia, ci in Bosnia-Hertegovina oamenii au demonstrat 
împotriva poverii impozitelor, declanşând astfel o reacţie in lant. 
În curând, şi în Serbia şi Muntenegru au început frământări. 
În Bulgaria, patriotii au profitat de ocazie, organizând o „acțiune 

de eliberare naţională”. Pretutindeni în ţară au izbucnit revolte, au 


76 Michael Hesemann 


fost atacate clădiri ale guvernului, în timp ce Înalta Poartă a 
mobilizat 100.000 de oameni - trupe regulate, dar şi cerchezi şi 
partizani. Când în micul orăşel Batak a fost proclamată indepen- 
denta, turcii au ripostat in mod sângeros. Sub pretextul cá le asigura 
trecerea în condiţii bune, i-a dezarmat pe revoluționari, pentru a-i 
ataca apoi nu doar pe ei, ci şi populaţia civilă lipsită de apărare. 
Peste 7.000 din cei 9.000 de locuitori au fost executați cu cruzime 
— cei mai multi au fost decapitati. „În toate masacrele din lume, 
există o limită pe care n-ai voie s-o depăşeşti” — a comentat un 
martor ocular al masacrului, jurnalistul american MacGahan. 
„Turcii au depäsit-o cu mult in Batak."% Dar numai Rusia le-a sărit 
în ajutor bulgarilor, în timp ce prim-ministrul britanic Benjamin 
Disraeli le-a luat apărarea, în mod deschis, otomanilor. După ce 
toate negocierile au eşuat, Imperiul Țarist a declarat război sulta- 
nului, a eliberat Bulgaria, apropiindu-se la 60 km de capitala 
Constantinopol. La est, trupele ruseşti înaintaseră până la Kars şi 
Erzurum. Acolo unde erau respinse de otomani, urma răzbunarea 
sângeroasă a turcilor şi a kurzilor asupra armenilor, total neim- 
plicati. La Beyazit au fost masacrate 165 de familii creştine de către 
6.000 de kurzi; pe întreg teritoriul de luptă, mii de armeni şi-au 
găsit sfârşitul. 

După capitularea turcilor, la Tratatul de pace de la San Stefano, 
din 1878, a fost recunoscută independenţa Serbiei, Muntenegrului, 
României şi Bulgariei, teritoriile ocupate ale Armeniei de Vest au 
fost adjudecate de Rusia, iar armenilor le-a fost garantată o auto- 
nomie administrativă.” Abia prin intervenţia Imperiului German, 
a Austro-Ungariei şi a Franţei, care se temeau de o expansiune a 
sferei de influență ruseşti, acest rezultat a fost revizuit trei luni mai 
târziu, la Congresul de la Berlin. Chiar dacă Otto von Bismarck, 
cancelarul Imperiului German, promisese să intermedieze ca 
„negociator onest”$, el a ignorat rugămintea armenilor de a rămâne 
in Rusia, sau cel puţin să fie plasați într-o zoná-tampon, pentru 
„protecţia şi garanţiile împăratului tuturor rușilor”. Ruşii au fost 
nevoiţi să se retragă din Armenia de Vest, iar turcilor li s-au 
retrocedat anumite părţi din Balcani. Ca un quid pro quo pentru 
susținerea sa împotriva ţarului şi pentru faptul cá a garantat 
integritatea teritorială a Imperiului Otoman, Marii Britanii i-a fost 

acordată insula Cipru în schimbul unui tribut anual. Despre 
problema armenească s-a scris — în articolul 61 al Tratatului de la 
Berlin, din 13 iulie 1878 — doar atât: 


„Înalta Poartă se obligă să pună de îndată în aplicare 
îmbunătățirile şi reformele, impuse de nevoile locale din 
provinciile locuite de armeni, şi să garanteze securitatea 
acestora împotriva cerchezilor şi a kurzilor. Ea va informa 
puterile despre măsurile luate în aceste scopuri, iar acestea 
vor controla punerea lor în aplicare.” ” 


Acest rezultat a fost unul nesatisfăcător pentru armeni, care, la 
masa negocierilor de la Berlin, au fost tratați ca niște copii vitregi. 
Unii dintre ei au continuat lupta şi rebeliunea, au fondat comitete 
revoluţionare, pentru a înfăptui măcar reformele promise. Alţii 
aveau încredere în presiunea ce venea dinspre Europa. Nu puteau 
bănui că avea să dureze 36 de ani pentru ca puterile europene şi 
Înalta Poartă să cadă de acord asupra unui proiect de reformă, a 
cărui punere în practică a fost împiedicată de izbucnirea Primului 
Război Mondial. Astfel, Tratatul de la Berlin n-a constituit, pentru 
ei, un pas înainte spre o mai mare independenţă, drepturi şi 
libertate. A reprezentat, mai degrabă, începutul dezastrului. 

Dar avea, totuşi, şi ceva bun: în sfârşit, soarta armenilor se 
făcuse observată în Europa. 


IV. „Sultanul Roşu” 


Se poate spune că avea Orientul în sânge. Tatăl său, învățatul 
berlinez Karl Richard Lepsius (1810-1884), era fondatorul egipto- 
logiei moderne. Timp de patru ani, din ordinul regelui prusac 
Friedrich Wilhelm al IV-lea, Lepsius senior a călătorit în tara de pe 
Nil, iar în aceste peripluri a adunat multe antichități, din care avea 
să se alcătuiască faimoasa secţie egipteană a Muzeului Regal. Intrase 
in contact cu coptii, minoritatea creştină din Egipt, vizitase 
Mănăstirea Sf. Ecaterina de pe muntele Sinai şi cálátorise prin Siria, 
până la Constantinopol. Acolo, întâlnise armeni şi alți credincioşi, 
convertiți de misionarii apuseni, care adoptaserä confesiuni pro- 
testante şi cu care avea să lege, curând, strânse prietenii. Reîntors la 
Berlin, Lepsius senior a intrat în rândurile unei asociații de întra- 
jutorare, ce venea în întâmpinarea protestanților armeni. Istoriile 
sale l-au fascinat pe Johannes (1858-1926), cel mai tânăr dintre cei 
cinci fii ai săi, care visa să călătorească şi el, cândva, în Orient. În 
perioada desfăşurării lucrărilor Congresului de la Berlin, când se 
vorbea aprins despre soarta Imperiului Otoman, tânărul — pe atunci 
în vârstă de 20 de ani — urmărea cu mare interes disputele legate de 
minoritățile creştine. Dorind să se ridice la înălțimea tatălui său, 
Lepsius jr. a studiat, initial, matematică si filozofie, pentru ca apoi, 
trecând examenul de absolvire cu o lucrare excelentă, să-şi urmeze 
chemarea. Voia să studieze teologia evanghelică, pentru a deveni 
pastor. Imediat după terminarea celei de-a doua facultăţi, a încercat 
prima sa experienţă în Orient: a plecat, în calitate de predicator 
auxiliar şi profesor, la Şcoala evanghelică din Ierusalim. 

Acolo, Johannes Lepsius avea s-o cunoască nu doar pe viitoarea 
sa soţie, Margareta, care venise pe lume ca fiică a unui misionar 
luteran şi nepoată a celui de-al doilea episcop evanghelic de 
Ierusalim, Samuel Gobat, la Nazaret. El avea să intre in contact şi 
cu comunitatea armenilor din lerusalim, care şi astăzi ocupă un 
cartier propriu în oraşul vechi, în jurul resedintei patriarhului. 

În plus, Lepsius făcea parte din conducerea Casei siriene de copii 
din lerusalim, ce fusese fondată după masacrarea populaţiei 
creştine a Libanului. Astfel, timp de trei ani, din 1884 până în 1886, 
el a cunoscut îndeaproape situaţia minorităţilor creştine din 
Imperiul Otoman. Abia în momentul în care biserica teritorială i-a 
încredinţat o parohie, el s-a întors în Imperiul German. 

Dar ajuns in Friesdorf, in partea meridională a idilicilor munţi 
Harz, n-a putut uita Orientul. Pentru a revigora regiunea din punct 
de vedere economic, a fondat acolo o manufactură de covoare, 
unde şi-au găsit loc de muncă 40 de femei. Câştigurile din vânzări 
au susținut misionariatul vizându-i pe musulmani, pentru care a 
creat în cele din urmă, în 1896, Misiunea Germană pentru Orient 
(DOM - Deutsche Orient-Mission). În acelaşi an, a primit veşti din 
Imperiul Otoman, care l-au neliniştit într-atât, încât în curând 
nimic nu l-a mai putut retine în satul său din munţii Harz. Tinea 
să ajungă la Constantinopol şi, de acolo, să călătorească în estul 
Anatoliei, spre a le da o mână de ajutor prietenilor săi armeni. 

Abdul-Hamid al II-lea (1842-1918; sultan: 1876-1909) era un 
bărbat scund, îndesat, cu fata netedă şi sprâncenele pensate, care-i 
dăduseră în tinerețe un aer feciorelnic. Dintre pleoapele grele răsărea 
un nas puternic, ce fusese deseori ţinta batjocurii, încât, odată ajuns 
la putere, a interzis mai întâi orice aluzie la organul său olfactiv, apoi 
chiar simpla folosire a cuvântului burun (în turceşte = nas), în 
regatul său, era aspru pedepsită.” El era nepotul brutalului sultan 
Abdul-Aziz (1861-1876), care s-a făcut răspunzător de reprimarea 
sângeroasă a revoltei bulgare şi care a dus la falimentul Imperiului 
Otoman, din pricina extravagantei sale. Acesta a fost dat jos şi, cinci 
zile mai târziu, ucis de către ministrul de război Hüseyin Avni Paşa 
şi de către cel care avea să devină mai târziu mare vizir Midhat Paşa, 
un mason turc. Pe tron a ajuns mai întâi nepotul său, Murad al V-lea, 
un om alunecos, şi el membru al Marii Loje turce. Dar după doar 
93 de zile, alcoolicul sultan mason a fost detronat, din cauza 
şubrezeniei psihice, şi înlocuit de fratele său vitreg Abdul-Hamid 
al II-lea, fiul unei cercheze din haremul lui Abdul-Aziz. 

Sultanul trăgea sforile cu mare iscusintá pentru ca Vestul să-l 
creadă liberal, dornic de reforme şi deschis spre progres, dar în 
spatele acestei măşti se ascundeau o lipsă de scrupule rece ca gheaţa 

Sultanul Abdul-Hamid al Il-lea 
(1842-1918; sultan: 1876-1909) 


şi o brutalitate nestápánitá. Abdul-Hamid al II-lea suferea de 
paranoia, în cursul nopţii i se traduceau romane polițiste şi trăia 
într-o permanentă teamă de agresori. Purta mereu asupra sa câteva 
pistoale; oamenii de la Curtea sa care i se păreau suspecti erau 
executaţi pe loc. Când, la un moment dat, în timpul celor trei 
plecáciuni obligatorii in fata sultanului, bătrânul general Fuad Paşa 
s-a împiedicat de sabia sa, acesta a crezut cá era vorba de un atac şi 
l-a împușcat fulgerător pe bietul bătrân. Pe fratele său vitreg 
Mehmed Reşad, fiul unei albaneze, l-a închis pentru următorii 
33 de ani, îndepărtându-l definitiv, ca rival la tron. Simpla suspiciune 
de a intra în legătură cu acesta era de-ajuns să-l facă dispărut pe cel 
în cauză. La cererea sultanului, marele vizir Midhat Paşa a elaborat 
în 1876 o Constituţie pentru Imperiul Otoman. Dar Abdul-Hamid al 
II-lea a abrogat-o după doar un an, surghiunindu-l pe Midhat la 
Hidjaz, unde l-a ucis în 1883. Capul retezat al victimei a fost adus, 
pentru siguranță, din ordinul său, la Constantinopol. A pus capăt 
unei presupuse conspirații a cadetilor, încărcându-i pe aceştia pe un 

pachebot şi scufundându-i. A interzis introducerea de chimicale 
explozive, iar farmacistii n-aveau voie să folosească clorat de potasiu, 
fiindcă la Curte exista teama că din acesta s-ar putea fabrica bombe. 
Sultanul n-a permis nici măcar construirea unei reţele de telefonie 
în Constantinopol, deoarece era sigur că atentatorii ar folosi-o pentru 
conspirații. Astfel, Imperiul Otoman sub conducerea sa se transfor- 
mase într-un stat ţinut sub control, cuvântul „denuntare” devenise 
„simbolul erei lui Abdul-Hamid al II-lea”, după cum s-a exprimat 
diplomatul rus Andrei Nikolaevici Mandelstam. Un gazetar care 
folosea în articolele sale cuvinte ca, bunăoară, „Constitutie”, 
„libertate”, „atentat”, „tiranie”, „anarhist”, „revolutie”, „succesor”, 
„Armenia” sau „Bosnia”, trebuia să se aştepte să fie arestat sau 
lichidat. Sultanul vedea peste tot numai conspiratori, chiar şi 
printre armeni, care, pentru el, erau - alternativ — agenti ai ruşilor, 
pe care-i ura, sau ai şi mai puţin indrägitilor englezi. 

Cuvântul „reformă i se părea un atac direct la siguranţa internă, 
deoarece îi zdruncina concepţia de bază asupra instituţiilor, deopo- 
trivă arhaică şi absolutistă. I se părea o insultă adusă amorului 
propriu”, el trăind mereu în tensiune, captiv între megalomanie şi 
îndoiala de sine, ce-i provocau accese de furie şi violenţă. Sultanul 
ştia că problema armenească, rămasă la fel de nerezolvată ca şi în 
trecut, ar putea servi drept paravan pentru ruşi şi pentru cei din 
Vest, mascând atacurile, aşadar urma să răspundă acestei probleme 
în felul său: prin decimarea armenilor. Dar armata sa nu trebuia 
să-şi păteze mâinile, datorită reputației pe care o avea în Vest. Mai 
mult decât atât, intenționa să folosească fanatismul religios al 
supuşilor musulmani în propriul său scop. 

În fata opiniei publice, Abdul-Hamid al II-lea se dădea drept 
un conducător de stat foarte grijuliu. „Poate va veni ziua când nu 
voi mai fi în stare să tin sub control furia, lesne de înţeles, a supu- 
şilor mei, care vor fi nevoiți să vadă cum sunt măcelăriți tovarăşii lor 
întru credință din Bulgaria şi Armenia”, se prefăcea el îngrijorat, 
într-o discuţie cu ambasadorul britanic Sir Austen Henry Layard - 
ca tânăr arheolog, acesta luase parte la săpăturile în urma cărora 
fuseseră dezgropate oraşele biblice Nimrud (Kalah) şi Ninive, lângă 
Mosul -, pentru ca, în clipa următoare, să amenințe nedisimulat: 
„Dacă fanatismul acestora se va trezi cândva, atunci lumea vestică — 


82 Michael Hesemann 


mai ales Imperiul Britanic - va avea motive de frică şi de ingri- 
jorare.”” Cu o mină nevinovată, le dădea asigurări diplomaților 
străini că reformele solicitate erau puse în practică. Dacă aceştia 
aduceau cumva argumente contrare, el găsea diverse scuze, 
invocând neglijenta funcționarilor săi. Şi asta pentru că planul lui 
era altul. În loc să întărească diferitele grupuri etnice, el voia să le 
slăbească forța, atátándu-i pe unii împotriva celorlalți. În acest 
timp, avea mare grijă ca totul să pară un conflict local, pentru a nu 
oferi marilor puteri prilejul să atace. 

Unul dintre cei care s-au lăsat päcäliti de şiretenia lui 
Abdul-Hamid al II-lea a fost împăratul Wilhelm al II-lea. Dacă, la 
început, germanii nu prea erau interesați de otomani, Congresul 
de la Berlin, din 1878, a dus la apropierea celor două imperii. Turcii 
credeau că împăratul n-ar urmări ambiţii teritoriale în Orientul 
Mijlociu, ci mai degrabă ar căuta un partener de afaceri şi un 
potential aliat, ceea ce constituia un beneficiu din orice punct de 
vedere. Astfel, generalul prusac Colmar Freiherr” von der Goltz 
(1843-1916) a primit ordin, în 1883, să modernizeze armata oto- 
mană după standarde apusene, în timp ce otomanii urmau să 
cumpere armele de la germani. De-acum înainte, tunuri fabricate 
în regiunea Ruhr se găseau pe Bosfor, în Asia Mică erau folosite 
puşti aduse de la Berlin și Wurttemberg, precum şi torpile din 
Holstein. În 1888, un consorțiu condus de Deutsche Bank a primit 
concesiunea în vederea construirii, de-a curmezişul Anatoliei, a 
unei linii de cale ferată ce urma să lege Constantinopolul de Angora 
(Ankara). În 1896, tronsonul a fost extins până la Konya, iar la 
începutul secolului, când lucrările trebuiau finalizate, avea să fie 
dus până la Bagdad. 

Astfel, sultanul şi-a pus mari speranţe în împăratul Wilhelm al 
II-lea, a cărui vizită la Constantinopol, în 1889, s-a bucurat de o 
primire grandioasă. Înaintea evenimentului, capitala cu chip ponosit 
a fost rapid aranjată, străzile pietruite, iar fațadele clădirilor, pe 
jumătate dărâmate, au fost reconstruite, reparate cu gips şi tencuite, 
pentru a lăsa cea mai bună impresie. Populaţia a primit zi liberă şi a 


* Freiherr = titlu nobiliar, baron in lb. germană, in text (n.t.). 

avut permisiunea să sărbătorească, în timp ce împăratul şi sultanul 
luau masa într-o sală festivă, construită special pentru această ocazie. 
Bucatele de la masa oaspeţilor au fost preparate de un bucătar 
francez, angajat special, după reţete împrumutate de la palatul 
reginei Victoria a Marii Britanii. Otomanii voiau, desigur, să pară 
cosmopoliti şi europeni, dar au ținut să organizeze, totuşi, un 
magnific foc de artificii, ce făcea ca o boare romantică, de magie din 
O mie si una de nopți, să plutească deasupra Bosforului. Prusacul, 
trufaş, s-a lăsat orbit, recompensând teatrul oriental cu o loialitate 
nibelungică, pe tot parcursul vieții sale. Doar Bismarck se distra, în 
taină, de declarația de amor a lui Abdul-Hamid al II-lea, pe care l-a 
declarat, in zeflemea, „cel mai mare diplomat din istoria lumii”. 

Planul, însă, a fost dus la îndeplinire. Alianţa cu o putere în 
creştere, Germania, reprezenta pentru sultan consimțământul ca, 
de-acum înainte, să ignore fără scrupule toate solicitările britanice 
şi franceze de a reforma statul. Se putea dispensa de bunăvoința 
puterilor apusene, fiind încredinţat că aliatul său german nu va 
tolera nicio intervenţie. Cu atât mai mare i-a fost supărarea atunci 
când comunitatea armenească a îndrăznit să-i înmâneze împăra- 
tului Wilhelm al II-lea o petiție, amintindu-i acestuia de articolul 
61 al Tratatului de la Berlin. Venise timpul să rezolve odată „această 
supărătoare chestiune a armenilor”, dar în felul său. Nimic nu-i mai 
stătea în cale. 

Deja la începutul anului, sultanul instalase în zona de graniță 
înspre Rusia un corp de cavalerie kurd, denumit - după numele 
său — hamidiye, compus din 48 de regimente, din care făceau parte 
500-600 de cavalerişti şi care erau comandate de ofițeri ai armatei 
regulate. Dar cei 25.000 de kurzi nu primeau solda; trebuiau s-o ia 
cu forța de la armeni. 

Nimeni n-a numărat vreodată câți armeni au căzut, în urmă- 
torii ani, victime ale jafurilor, câți bărbaţi au fost uciși cu baioneta, 
împușcați sau spânzurați, câte femei au fost violate, răpite sau ucise. 
În orice caz, consulul britanic din Erzurum vorbea deja, în 1890, 
despre un „proces de exterminare a populaţiei creştine”. Dar toate 
protestele, venite fie din partea Ambasadei Marii Britanii sau a 
Franței, fie din partea Adunării Naţionale a armenilor, au fost 
ignorate de Înalta Poartă. Atâta timp cât armenii nu se apărau, 

aveau să fie terorizati în continuare. Când, în cele din urmă, au 
urcat pe baricade, lui Abdul-Hamid al II-lea i s-a dat mult sperata 
ocazie de a se dezlănţui împotriva lor. 

„Atât de mult li s-a inoculat armenilor dorința de a plänui o 
revoltă, încât în cele din urmă au făcut-o cu-adevärat””, transmitea 
ambasadorul francez la Constantinopol, Paul Cambon, pe 20 fe- 
bruarie 1894, la Paris. Dar şi el devenise o victimă a propagandei 
turceşti. Într-adevăr, existau armeni care nu mai voiau să îndure 
totul şi, la nevoie, foloseau forța, cerând aplicarea articolului 61. 
Dar aceştia constituiau o minoritate, nesemnificativă în comparație 
cu masa — tăcută si suferindă - a poporului. Abia când turcii au 
atacat, în 1890, catedrala din Erzurum, sub pretextul depistării unui 
ascunziş de arme, s-a declanşat o rezistenţă armată. Otomanii din 
nou au prezentat-o deformat, ca şi când s-ar fi declanșat o revoltă 
la nivelul țării, pentru a legitima noi acte de violenţă. 

Printre puţinii sustinätori ai acordării „Dreptului armenilor la 
autodeterminare, prin revolutie””* se număra şi partidul Armenakan, 
creat în 1885 în Van, care se ocupa până şi de trupele de autoa- 
părare şi făcea contrabandă cu arme din Persia. Dar, după trei 
încercări, rezistența lor s-a sfârşit tragic prin a capitula, în timp ce 
întreaga populaţie a trebuit să plătească pentru asta un preţ scump. 
Federaţia Dașnak, fondată în 1890, în Rusia (Federaţia Revolu- 
tionarä Armeană — Dașnakțutiun) visa la un „război popular contra 
turcilor”, dar nu-şi putea realiza planurile din cauza lipsei de 
sustinere politică si financiară. $1 partidul - revoluționar, de 
asemenea — Hänceag/Hunchakian, care între 1890 şi 1893 orga- 
nizase demonstraţii împotriva exterminării, şi-a ratat țelul. Peste 
tot unde fusese activ, învățații islamisti îi chemau pe musulmani 
să recurgă la violenţe împotriva creştinilor. Potrivit legislaţiei 
islamice Șaria, precum şi sistemului Millet turc, o „naţiune întru 
credință” beneficiază de protecţie doar atunci când se supune 
necondiţionat stăpânirii musulmane. O egalitate în drepturi a 
grupurilor etnice, aşa cum cerea Tratatul de la Berlin, nu putea fi 
acceptată de Islam. În momentul în care armenii au cerut drepturi 
şi reforme, ei au încălcat — conform mentalitátii turce — „tratatul” 
cu stăpânirea, pierzându-și statutul de „protejat” Musulmanii 
aveau iarăși „dreptul dat de Dumnezeu” de a-i nimici pe aceşti 

dhimmi şi de a le jefui avutul. Scenele îngrozitoare care au urmat 
au oferit, din nou, guvernului prilejul de „a restabili ordinea".!9 

Dar scânteia propriu-zisă, de la care avea să izbucnească marele 
incendiu, s-a aprins în zona Sasun, în sud-estul Anatoliei, ce 
aparținea provinciei Mus, în vilaietul Bitlis. Cetăţenii din zonă 
protestaseră împotriva impozitelor, stabilite arbitrar de către 
guvernatorul provinciei Bitlis, după care guvernul otoman le-a 
permis kurzilor să petreacă iarna aici, pe cheltuiala țăranilor 
armeni. Când kurzii, încurajați de către turci, au pretins dintr-odatá 
taxe duble, au apărut proteste. Susținătorii partidului Hânceag au 
profitat de aceste frământări, pentru a stârni o revoltă naţională. 
Doar 25 de sate s-au afiliat protestului contra impozitelor, când 
guvernul otoman a trimis trupe: 15.000 de soldaţi ai armatei regu- 
late, susținuți de 3.000 de cavalerişti din trupele kurde hamidyie, 
au atacat, pe 19 august 1894, de sărbătoarea Schimbárii la Față a lui 
Hristos, satele din Sassun.!0! 

Masacrul a durat trei săptămâni (şi anume, până la 10 septem- 
brie); i-au căzut victime între 8.000'% şi 16.000 de armeni.!% Din 
cele 40 de sate, 32 au fost devastate, suportând scene dintre cele 
mai oribile. 

Guvernele puterilor apusene au reacţionat îngrozite atunci 
când primele rapoarte despre masacrul de la Sasun au ajuns la ure- 
chile opiniei publice. O evaluare la fata locului, solicitată de 
viceconsulul britanic la Van, a fost obstructionatä de turci, prin 
afirmația că acolo ar fi izbucnit o epidemie. Apoi s-a comunicat, în 
mod oficial, că „bande criminale de jefuitori armeni au prădat şi au 
devastat sate întregi"!% şi că represaliile „indreptätite” ale kurzilor 
ar fi impus intervenţia trupelor guvernului. Directorul general al 
Asociaţiei franceze Oeuvre des ecoles d'Orient, preotul dominican 
Felix Charmetant, a contrazis categoric acest fapt. În documentația 
sa şocantă asupra masacrelor, intitulată „Martyrologe arménien”, 
el constata: 


„Guvernul turc vrea ca puterile europene să creadă că 
armenii gregorieni ar fi instigat revolta şi masacrele. Nu este 
adevărat... Turcii sunt cei care mai întâi au provocat 
masacrele, apoi le-au executat, au siluit femei şi le-au obligat 
să-şi trădeze credința. Turcii, şi nu kurzii sunt cei care au 

întinat biserici, au pângărit altare, au torturat numeroşi 
episcopi şi preoţi gregorieni..."!9 


Fostul premier britanic William Ewart Gladstone, pe atunci în 
vârstă de 86 de ani, a fost atât de indignat de aceste evenimente, 
încât, deşi pensionat, a revenit, pentru scurt timp, în politică. Într-un 
discurs incendiar, l-a numit pe Abdul-Hamid al II-lea „sultan 
sângeros” si „atentator damnat" 6, cerând o investigație interna- 
tionalä a incidentelor. Când turcii au anunţat că vor trimite o comisie 
la Sasun, trei diplomaţi - britanicul Shipley, francezul Vilber şi rusul 
Prjevalski — au insistat să-i însoţească în calitate de observatori 
neutri. După cum au aflat, exista un firman, un decret al sultanului, 
prin care trupele fuseseră instruite „să treacă satele prin foc şi să ucidă 
rebelii cu sabia". Dar cele povestite de cei 190 de martori oculari 
ai masacrului, pe care i-au audiat între 24 ianuanie şi 16 iulie 1895, 
le-au îngăduit investigatorilor să scruteze cele mai adânci abisuri ale 
sufletului omenesc. „Celui mai bătrân om din sat i-au scos ochii. Apoi 
l-au jupuit şi l-au mäcelärit cu baionetele”, povestea soția îngrozită 
a farmacistului italian Carlo Goliti. „Indiferenta şi sadismul cu care 
urmau să răspândească teama şi groaza ne-au înghețat sângele în 
vene." 1% „Am văzut cum au ucis multi copii”, mărturisea un anume 
Khagar din Erzurum, „şi am zárit-o pe verişoara mea fugind cu fiul 
ei, de doi ani, pe umeri. A fost rănită de un glonț. Un soldat a ajuns-o 
din urmă, apoi a început să-l împungă cu baioneta pe băieţelul care 
se ascunsese în brațele ei. După el, a venit un alt soldat, care l-a 
străpuns pe băiat cu baioneta, tinándu-l în sus, în timp ce alti doi 
soldați se năpustiseră asupra tatălui... În cele din urmă, am fost 
martor şi la martiriul preotului nostru (Ohannes), căruia i-au scos 
ochii, i-au smuls barba şi l-au obligat să topáie în fata lor", înainte de 
a-l „sugruma si de a-i înfige baionetele în trup, ridicându-l in aer".!? 
Un alt martor, pe nume Hebo, a asistat la următoarea scenă: „am 
văzut trupul preotului Ohannes, cu o sfoară petrecută în jurul 
beregatei, cu barba retezată, buzele şi urechile sfârtecate, ochii scoşi, 
pielea jupuitá".!? Un alt armean, pe nume Ghiragos, igi aminteşte: 


„Aproximativ 600 de persoane au căutat adăpost în 
biserica de la Surp-Merapan, în care au pătruns ofiţeri, şefi ai 
kurzilor şi soldați. Au ales cele mai frumoase 60 de femei, pe 

care le-au luat cu ei. Celelalte suflete au fost predate 
soldaţilor — li s-a spus cá pot face cu ei ce vor. I-au ciopártit, 
i-au ucis — sângele şiroia pe uşa bisericii. Apoi au distrus 
clădirea, îngropând sub ea trupurile celor morti, printre care 
multe femei şi copii."!!! 


Martora Ana povesteşte că doi soldaţi turci puseseră pariu, în 
cazul unei femei însărcinate care murise, „pe sexul copilului din 
pântecele ei; au despicat-o, apoi au scos fetusul cu baioneta”.!!? 
Conducătorul stației misionare americane din Bitlis, P. Knapp, a 
confirmat brutalitatea inimaginabilă cu care turcii au acționat 
împotriva populaţiei civile armene lipsite de apărare. „Mutilarea 
cadavrelor devenise, pentru ei, o rutină. Bärbatilor le tăiau organele 
genitale, pe care le indesau apoi în gura celor hácuiti", aşa cum 
aflăm dintr-un document scris, datând din 14 martie 1895.!? De 
ziua sultanului, pe 31 august, s-a acţionat nespus de brutal, pentru 
a oferi o pildă crâncenă. Soarta îngrozitoare a preotului Ohannes a 
fost confirmată si de către Knapp. Astfel, după 106 şedinţe, comisia 
a ajuns la concluzia că „armenii, indiferent de vârstă sau sex, au 
fost omorâți, iar în perioada cuprinsă între 12 august şi 4 sep- 
tembrie au fost vänati ca animalele sălbatice şi ucişi, oriunde s-ar 
fi aflat. Dacă numărul nu este mai mare, aceasta se datorează 
faptului cá multi dintre ei au izbutit să se refugieze în munți.” 
Scopul atacurilor n-ar fi fost „reprimarea unei pseudorevolte”, ci 
„exterminarea armenilor în districtele Góligüzan şi Talori”.!'* 

Nu doar în capitalele europene — Londra, Paris şi Moscova — a 
stârnit indignare raportul investigatorilor în legătură cu acțiunile 
barbare ale turcilor. Şi în documentele Sfântului Scaun se vorbeşte 
despre Sasun. Primul document, referitor la masacre, nu se află 
printre documentele delegaţiei apostolice din Constantinopol, ci în 
corespondenţa nuntiaturii de la Viena. De acolo, pe 13 decembrie 
1894, arhiepiscopul Antonio Agliardi îi raporta secretarului de stat al 
papei Leon al XIII-lea (1878-1903), cardinalul Mariano Rampolla del 
Tindaro (1843-1913; cardinal secretar de stat: 1887-1903), ceea ce se 
aflase, la ora aceea, în capitala Imperiului Austro-Ungar: 


„Nu încape nicio îndoială, aceştia cărau butoaie imense 
cu ulei, cu care incendiau sate întregi, în timp ce femei şi copii 

căutau adăpost în biserică. Mai întâi, le-au târât pe femei în 

închisoare şi le-au pângărit, apoi au masacrat copiii; oficial, 

numărul morților este de 2.000, deşi, mai mult ca sigur, este de 

8.000, dacă nu cumva mai mare. Responsabilitatea principală 

pentru aceste grozăvii revine Înaltei Porţi, nu kurzilor — un 

popor semisălbatic —, care trăiesc la granița cu Armenia şi care, 

în calitate de soldați ai armatei regulate, au executat pur şi 

simplu ordinele conducătorilor lor."!! 

Preotul catolic Giovanni da Ozzuno Monferrato, care călătorea 
ca „pelerin prin Tara Sfântă”, i-a raportat papei Leon al XIII-lea, 
personal, despre evenimentele îngrozitoare, propunând construirea 
„unui azil pentru nefericitii copii” !!e, care supravieţuiseră, dar îşi 
pierduseră părinții. Cardinalul secretar de stat Rampolla a confir- 
mat, în numele papei, primirea scrisorii. În cele din urmă, ziarul 
Vaticanului, L'Osservatore Romano, a adus o contribuţie foarte 
apreciată cu privire la rezultatele investigației masacrului de la 
Sasun, republicată de numeroase ziare europene. El a luat o poziție 
atât de fermă împotriva turcilor, încât patriarhul armeano-catolic 
Stephan Bedros X Azarian (1829-1899; patriarh - din 1881), temän- 
du-se de represalii, s-a simţit obligat să scrie o scrisoare către 
editor.!" Iar reprezentantul diplomatic al Imperiului Otoman la 
Sfântul Scaun a reacţionat; drept urmare, ziarul Vaticanului a dat 
înapoi, pe 8 decembrie, citând sursa turcească: armenii ar fi fost cei 
vinovaţi pentru masacrul de la Sasun, ei ar fi vrut să le forțeze mâna 
europenilor pentru a interveni.!!$ 

Ca un diplomat siret ce era, sultanul Abdul-Hamid a încercat 
să-l atragă pe papă de partea lui. Nu i-ar fi stat, oare, în putere 
acestuia să „preseze Anglia şi Rusia pentru a-şi mai reduce numărul 
solicitărilor în legătură cu (reformele din — apud M.H.) Armenia?" 115, 
s-a adresat el papei, potrivit unui document diplomatic italian. Pe 
Leon al XIII-lea — cităm aceleaşi surse — l-a măgulit solicitarea: dacă 
nu cumva Sfântul Scaun „ar fi cel direct interesat să facă tot 
posibilul pentru ca elementul catolic în această regiune să nu piardă 
în favoarea ortodoxiei”.!% Şi mai măgulit s-a arătat Vaticanul de 
faptul că patriarhul melkitilor greco-catolici, Gregorius Youssef, a 
fost primit de către sultan, pe 1 decembrie 1894, „cu toate 
onorurile”.!?! Trei zile mai târziu, marele vizir Djevad Pașa i-a scris 

patriarhului Stephan Bedros X Azarian: „Monseniore, am dori o 
favoare din partea Sfântului Părinte şi a dumneavoastră, pentru 
a potoli această furtună, iar eu vă pot asigura că Majestatea Sa 
Împărătească, Sultanul, şi Înalta Poartă, în schimbul acesteia, se vor 
dovedi deosebit de recunoscători catolicismului."!? Răspunsul de la 
Roma nu s-a lăsat prea mult aşteptat; printr-o scrisoare, din 19 de- 
cembrie 1894, cardinalul secretar de stat Rampolla i-a dat asigurări 
patriarhului Azarian că Sfântul Părinte „îşi va exercita influența 
asupra guvernelor creştine în interiorul granițelor, unde acestea se 
vor putea derula în mod adecvat”, spre a găsi „o soluţie satisfăcătoare 
pentru toate părțile”. Încă de pe-acum, putea constata „o diferență 
evidentă în atitudinea armenilor catolici şi gregorieni” 1%, oricât de 
discutabilă ar fi fost aceasta. 

Avea doar o importanţă strategică, şi asta pentru ambele părți. 

În secolul al XVIII-lea, se produsese o reînnoire a Bisericii 
armeano-catolice, care îşi avea rădăcinile in Mica Armenie din 
Cilicia. Primul ei patriarh, Abraham Bedros I Ardzivian, primise 
în 1742, din mâinile papei Benedict al XIV-lea, paliul — simbol al 
comuniunii unui mitropolit (arhiepiscop) cu Roma. A trăit mai 
întâi în Liban, apoi succesorul său, Andon Bedros IX Hassunian, 
şi-a mutat reședința — un secol mai târziu, si anume in 1867 - la 
Constantinopol. Până atunci, acolo exista doar un singur arhie- 
piscop armeano-catolic. Încă din 1829 sultanul îi recunoscuse pe 
catolicii armeni ca pe o „națiune întru credință”, katolik millet. Cei 
mai mulți credincioşi trăiau în capitală, în Cilicia şi în Liban. 
Episcopul lor credea că va putea să-i apere de samavolnicia musul- 
manilor, dacă va dovedi, în mod demonstrativ, loialitate sultanului. 
Abdul-Hamid al II-lea, la rândul său, îi folosea pe catolicii armeni 
drept alibi în fata puterilor apusene. La 26 decembrie 1894 şi la 
4 ianuarie 1895, acesta şi-a exprimat, în cursul a două audienţe, 
„recunoştinţa vie" față de patriarh: el aprecia „avantajul înaltei 
prietenii a Sfintiei-Sale şi valoarea sublimei sale reputatii morale”, 
în timp ce britanicii foloseau „prilejul evenimentelor din Sasun” 
pentru a da „o puternică lovitură Turciei, exclusiv în propriul 
interes”. Amestecul britanicilor în problema armenilor ar fi avut 
ca scop doar convertirea armenilor la credința anglicană, iar 
independenţa provinciilor armene ar fi dus la asimilarea lor de 

către ruşi. Ambele — îl lăsase să creadă pe Azarian — ar constitui „un 
dezastru pentru interesele catolice” în regiune.!?* Sultanul nu s-a 
ferit nici să dea mită. Când, la 11 ianuarie 1895, l-a primit la palat 
pe delegatul apostolic, monseniorul Augusto Bonetti, i-a înmânat 
drept cadou „un inel episcopal cu un briliant mare, evaluat de toti 
cei care l-au văzut drept foarte scump. Toate ziarele locale au scris 
despre audiența şi darul sultanului”, după cum a raportat Bonetti, 
uşor jenat, la Roma.!^ „Acceptati cadoul”, a spus cardinalul secretar 
de stat, deoarece un refuz l-ar fi ofensat pe sultan şi ar fi putut duce 
la înghețarea relațiilor diplomatice.!% În schimb, patriarhul a fost 
acela care l-a atentionat pe marele vizir al sultanului, Djevad Pașa, 
„că momentul cadoului a fost prost ales”, deoarece „națiunea 
armeană fusese atât de puternic rănită”.! Treptat, delegatul, 
patriarhul şi chiar papa începuseră să se convingă de jocul înşelător 
al lui Abdul-Hamid. Pe 21 ianuarie 1895, cardinalul secretar de stat 
Rampolla, prin intermediul patriarhului armeano-catolic Azarian, 
i-a cerut expres marelui vizir al sultanului anumite reforme, printre 
care: numirea de guvernatori creştini, guvernatori şi viceguver- 
natori pentru provinciile locuite majoritar de creştini, precum şi 
alcătuirea unei jandarmerii, constituită din creştini şi musulmani; 
inițiativa sa a fost ignorată. 

În timp ce Sfântul Scaun lupta pentru reforme, iar sultanul 
pentru intervenția papei pe lângă puterile apusene, armenii tocmai 
îl pierduseră pe marele lor protector. Pe 1 noiembrie 1894, a munit 
ţarul rus Alexandru al III-lea (1881-1894). Astfel, memorandumul 
pe care ambasadorul britanic Sir Philipp Currie îl depusese, pe 
11 mai 1895, la Înalta Poartă şi care fusese susținut de către colegii 
săi francezi si ruşi, a rămas fără urmări. Lipsea presiunea politică, 
necesară pentru a impune cererea sa de aplicare a reformelor, 
stabilite prin Congresul de la Berlin. În răspunsul său, din data de 
3 iunie, sultanul nici măcar nu s-a sinchisit să formuleze respin- 
gerea cererii, concepând anumite dispoziţii diplomatice. Pentru el, 
nu exista decât o singură „soluţie finală” a „problemei armenilor” 

Când, în cursul verii anului 1895, capitala primea tot mai des 
rapoarte despre violențele asupra armenilor din regiunea Anatoliei, 
tovarășii lor întru credință din Constantinopol deveneau tot mai 
nelinistiti. În septembrie 1895, ajunseseră la un consens, şi anume 

că trebuia acţionat. Într-o scrisoare către Înalta Poartă — cöpii ale 
acesteia figurau şi la reprezentantele diplomatice ale puterilor 
apusene —, au anunțat, pentru data de 30 septembrie, o demonstraţie 
pașnică, prin care voiau să obțină „înfăptuirea reformelor în 
provinciile armene”.!% Şi patriarhul gregorian nou ales, Matheos al 
III-lea Izmirlian, susținea inițiativa lor, cu condiţia ca totul să se 
desfășoare fără violenţe. Punctul de plecare al demonstraţiei urma 
să fie catedrala sa de la Kum-Kapu, unde mai înainte se tinea slujba 
de liturghie. Telul lor era Înalta Poartă, unde voiau să-i înmâneze 
marelui vizir un memorandum - document în care erau denuntate 
masacrul de la Sasun şi revoltele din Anatolia, atacurile kurzilor, 
samavolnicia perceptorilor de impozite şi maltratarea deținuților, şi 
prin care solicitau îndeplinirea reformelor promise. Deoarece 
străzile erau prea înguste, au împărțit şirul demonstrantilor în trei 
grupe, fiecare fiind alcătuită din 1.000-2.000 de persoane. Oamenii 
se simțeau în siguranţă, deoarece în portul Constantinopol tocmai 
acostase un vas de război britanic, iar ei contau pe sprijinul 
britanicilor. Niciunul dintre cei răspunzători nu putea bănui ce 
întorsătură tragică va lua marşul lor de protest. 

Unui şir de demonstranți i-a tăiat calea maiorul Severt Bey, 
ofițer de ordonanță al ministrului poliției. Unul dintre participanţi, 
un student armean cu sânge fierbinte, l-a întrebat cu ce drept oprea 
demonstraţia paşnică, anunţată oficial. Drept răspuns, a primit o 
lovitură de sabie, urmată de jigniri sfruntate. Furios, tânărul 
armean a scos un revolver şi l-a împuşcat pe ofițerul de poliție. 
Răzbunarea a fost cruntă. De îndată, câteva sute de soldați si 
poliţişti s-au năpustit asupra demonstrantilor, i-au dezarmat, au 
ucis 20 şi au rănit o mulțime. Sute de armeni au fost arestați, 50 au 
fost închişi în curtea Ministerului de Interne şi li s-au strâns 
picioarele între grinzi, fiind loviți de aproape 400 de ori — cu bâte 
din trestie — peste tălpile goale, până ce le-a täsnit sângele. Cinci 
bărbaţi au fost executați printr-o procedură rapidä.!? 

Pe o altă stradă, aproape de Catedrala Sfânta Sofia, softas 
(studenti islamişti) înarmați gi kurzi i-au atacat pe demonstrantii 
armeni. Sub ochii poliției, care nu acţiona în niciun fel, au fost 
nimiciti zeci de demonstranți, iar sute dintre ei au fost răniţi — 
mulți, foarte grav. „Cele mai diverse surse susţin că la originea 


92 Michael Hesemann 


masacrului stau ordinele secrete venite de la palat”, a anunţat 
ambasadorul german la Constantinopol, contele Anton Saurma von 
der Jeltsch, pe 19 noiembrie 1895, la Ministerul de Externe din 
Berlin. Poliţia însăşi ar fi înarmat mulțimea cu bastoane de fier şi 
cu „bâte groase”.!% 

Atacul asupra demonstrantilor a fost scânteia care a declanşat 
valul de violenţe abătut asupra capitalei. Sute de armeni căutau 
refugiu în biserici din calea mulțimii prădalnice şi ucigaşe. Oamenii 
erau înconjurați de armată şi de poliție, pentru a împiedica orice 
furnizare de alimente către cei urmăriţi. Abia protestul ambasa- 
dorilor din şase state apusene, trimis la Înalta Poartă, a pus capăt 
asediului. În total, un număr de 1.800 de refugiaţi au reuşit să 
părăsească bisericile, îmbarcându-se la bordul unor vapoare străine, 
care i-au transportat în siguranţă. De trei ori consecutiv — pe 13, 14 
şi 15 octombrie 1895 -, ambasadorul francez, rus si britanic au 
trimis somatii pentru realizarea definitivă a reformelor promise, şi 
au avut — cel puţin, aparent — succes. La 17 octombrie 1895, sul- 
tanul a semnat un decret prin care aproba reformele pentru cele 
şase vilaiete ale Armeniei de odinioară. Şakir Paşa a fost numit Înalt 
Comisar pentru îndeplinirea acestora, iar catolicul Fethi Bey urma 
să-l secondeze. Dar asta era o simplă manevră, pentru a distrage 
atenția marilor puteri şi pe cea a papei. Abdul-Hamid al II-lea 
n-avea de gând să schimbe nimic. De multă vreme, într-o notă 
verbală a ministrului de externe turc, din 8 octombrie, apăruse 
informația că asupra unor „agitatori armeni” s-ar fi găsit anumite 
„scrieri subversive”, din care reieşea că o revoltă era iminentä.'?! 
În consecinţă, trebuia acţionat fără întârziere. 


V. Primul „Holocaust” 


Trapezuntul (azi, Trabzon) a fost întemeiat în secolul al 
VIII-lea î.Hr., ca port grecesc, fiind - între 1204 şi 1461 — capitala 
unui nou Imperiu Bizantin. Colonia sa armenească, bogată în 
tradiţii, era constituită, la sfârșitul secolului al XIX-lea, din peste 
70.000 de oameni. În cartierul armenilor, nişte necunoscuți i-au 
atacat, în 2 octombrie 1895, pe fostul valiu (guvernatorul provinciei) 
din Van, Bakri Pașa, şi pe comandantul trupelor locale, Ferik Paşa, 
rănindu-i ușor. Pretextánd cá îi căutau pe „atentatori, 3.000 de 
turci înarmaţi au invadat cartierul armenesc. În urma unui demers 
al consulului local, situaţia s-a calmat din nou, dar observatori 
atenţi aveau să constate, în curând, că la uşile străinilor şi ale 
dragomanilor acestora (interpreţi) se făcuseră nişte marcaje roşii. 
Pe 8 octombrie, în jurul amiezii, s-a auzit răsunând o trompetă, 
care dădea semnalul de atac. In mare grabă, sute de bandiți si 
soldați înarmați au năvălit în cartierul armenesc, pentru a-i ucide 
pe locuitori şi a le prăda casele şi magazinele. La căderea serii, după 
sunetul trompetei, comunitatea armenească milenară era deja 
nimicită — 600 de membri ai săi îşi pierduseră viața. Crimele şi 
jafurile au continuat încă două luni de zile, în așezările învecinate: 
34 de sate au fost spulberate, iar 2.100 de armeni au fost ucigi.!? 

Erzurum, în nord-estul ţării, a fost cândva o aşezare urartiană, 
pe care împăratul bizantin Theodosius a extins-o, transformând-o 
- în secolul al V-lea - în fortăreață. Un sfert din cei 40.000 de 
locuitori erau armeni. Începând de la mijlocul lunii octombrie, 
bande înarmate de turci şi kurzi distrugeau totul prin împrejurimi 
— au devastat 175 de sate, obligându-i pe supraviețuitori să se 
convertească la islamism. Pe 30 octombrie, a început „masacrul de 
la Erzurum”, cu lichidarea câtorva armeni în palatul guver- 
namental; probabil, voiau să însceneze un atentat. Toată ziua şi 
toată noaptea, gloata criminalilor a devastat şi a ucis, i-a străpuns 
cu cutitele şi i-a lovit cu bâtele pe armeni, pentru ca apoi să le 

atârne în cärlige de măcelărie trupurile neinsufletite.'? A doua zi 
s-au numărat 400 de cadavre însângerate, cele mai multe hăcuite. 
„A fost cea mai inspáimántátoare privelişte din viața mea" — scria 
reporterul american William L. Sachtleben, care sosise cu două zile 
mai târziu la Erzurum, unde cadavrele aşteptau încă să fie 
înmormântate — „multe trupuri arătau înfiorător de mutilate. Unuia 
îi fusese zdrobită fata cu o armă grea, alții prezentau urme de 
lovituri de sabie în ceafă. Am văzut un bărbat al cărui trunchi 
fusese jupuit, antebratele tăiate, iar pielea de pe partea superioară 
a braţelor cojită. Am întrebat dacă erau mușcături de câine: 
«Nu. Turcii! Cuţitele lor...». O jumătate de duzină de cadavre erau 
pe jumătate arse.”!* 

Bitlis, situat la poalele munţilor Taurus, nu departe de malul 
vestic al lacului Van, este un alt oraş urartian, ce datează din secolul 
al VIII-lea î.Hr. Până la ocuparea lui de către arabi, a fost un 
important centru al imperiului armean. Aici locuiau, la sfârșitul 
secolului al XIX-lea, aproximativ 30.000 de suflete, iar o treime 
erau armeni. Faptul că intretineau cinci școli de băieţi si trei de fete 
dovedeşte nivelul înalt de cultură al minorităţii creştine; pentru 
musulmani, exista o singură şcoală coranică de băieți. Şi acest oraş, 
Bitlis, avea să devină teatrul unui îngrozitor măcel, când, la 25 oc- 
tombrie 1895, turci înarmaţi cu săbii, bâte şi puşti au năvălit in 
cartierul armenesc. Până seara, 800 de armeni şi-au găsit sfârşitul, 
câteva sute au fost mutilafi, alții arestaţi. Sub tortură, i-au forţat să 
întocmească o declaraţie, prin care să ia asupra lor răspunderea 
pentru crimele în masă. O lună mai târziu, satele de lângă Siirt, în 
vilaietul Bitlis, au fost prădate şi incendiate de turci. Preoţi şi 
profesori armeni au fost uciși, femeile răpite si violate. Cine voia să 
supraviețuiască trebuia să se convertească la islamism. La fel au 
decurs şi atacurile asupra a 100 de sate din vilaietul Muș. Biserici şi 
mănăstiri au fost transformate în moschei, supraviețuitorii fiind 
obligati să treacă la religia Profetului.'?? Când, în sfârşit, pe data de 
30 decembrie, a sosit o comisie de investigare pentru a constata 
evoluţia reformelor, aceasta le-a reproşat armenilor că ar fi neglijat 
formularea unei scrisori de mulțumire adresată sultanului. „Kurzii 
au greşit. Le-am ordonat să-i înlăture pe armeni”, s-a plâns un 

reprezentant al autorităților din Kavars, „dar ei, în loc să-i ucidă, 
doar i-au jefuit.” 1% 

În vilaietul Van, kurzii şi cei din regimentele hamidiye au 
prădat 160 de sate, locuitorii gäsindu-si refugiu în vechea mänäs- 
tire de la Akhtamar*. În vilaietul Harput, pe data de 4 noiembrie, 
au atacat cartierul armenesc, l-au ars din temelii, lăsând în urmă 
3.000 de morţi. Din cei 2.400 de locuitori armeni ai oraşului Palu, 
1.680 şi-au găsit moartea. La Arapkir s-a raportat un adevărat 
măcel, care a durat zece zile şi căruia i-au căzut victime 2.800 de 
armeni. Multi dintre ei au fost azvárliti in case incendiate, atärnati 
cu capul în jos şi jupuiti, hăcuiţi, îngropaţi de vii sau decapitati. 
Femeilor li s-au tăiat sânii, apoi trupurile le-au fost despicate în 
patru. Bisericile erau transformate în moschei, iar pe creştini îi 
fortau să devină adepti ai religiei islamice.!% Înainte de a începe 
urgia, pe un panou era trecut cu litere mari: 


„Toţi fiii lui Mahomed trebuie să-şi facă datona şi să-i 
lichideze pe toti armenii, să-şi însuşească avutul lor, să le dea 
foc la case. Nimeni nu trebuie cruțat - acesta este ordinul 
sultanului. Cine nu va acţiona întocmai va fi considerat 
armean şi, ca urmare, va fi ucis. Fiecare musulman va da 
ascultare ordinelor guvernului, şi anume în primul rând îi va 
ucide pe armenii cu care a fost prieten.” 


Şi muezinii (cei care cheamă la rugăciune) din moschei instigau 
la crime împotriva creştinilor. 

Din vilaietul Diyarbakir, unde au început masacrele la 1 no- 
iembrie 1895, consulul francez Meyrier raporta: 


„Musulmanii din oraș au declanşat un adevărat ma- 
sacru împotriva armenilor, fără să fi fost provocati de 
aceştia. Valiul, comandantul militar şi șeful poliției au fost 
martori ai atrocităților, fără a acţiona în vreun fel; n-au 
făcut absolut nimic pentru a-i împiedica. Am văzut cu 
ochii mei cum soldati si saptieh (jandarmi - apud M.H.) 


* Catedrala medievală apostolică armeană Sfânta Cruce, de pe insula 
Akhtamar. Veritabilá minune arhitecturală, a fost renovată şi, in 2010, a 
fost declarată muzeu (n.t.). 

s-au dat de partea musulmanilor și kurzilor, şi trăgeau 
asupra creştinilor, iar creștinii făceau uz de armă doar atunci 
când nu mai vedeau altă posibilitate de a-şi salva viaga.”!” 


În trei zile, au fost ucişi 5.000 de armeni; musulmanii au înre- 
gistrat 95 de morti, dintre care 70 au pierit în timpul jafurilor.!% 
În vilaietul Sivas, pe 12 noiembrie, au fost uciși — cu topoare, bâte 
şi răngi de fier —, în timpul revoltelor, 1269 de armeni, iar înainte 
de asta, 150 de sate au fost devastate.!*! În Cezareea (Kayseri), 
vilaietul Ankara, circulau încă de la mijlocul lunii noiembrie veşti 
nelinistitoare despre ,actiuni" iminente - nota săptămânalul 
american catolic The Tablet, la 15 februarie 1896, citând scrisorile 
misionarilor catolici. Două săptămâni mai târziu, „nefericitul oraş 
a fost scena unui masacru sângeros, în timpul căruia au fost ucise 
79 de persoane'!?. In Niezere, potrivit mărturiei părintelui 
capucin Raphael, „au căutat refugiu la noi episcopul armean şi 
preoții săi. În cele din urmă, au venit şi sătenii, cerând azil, pentru 
a scăpa de călăii lor". „A fost una dintre faptele cele mai glorioase 
ale misiunii noastre, aceea de a fi adăpostit mii de creştini în fata 
masacrelor”!%, a confirmat Henri Victor Altmayer (1844-1930), 
arhiepiscop romano-catolic de Bagdad si delegat apostolic pentru 
Mesopotamia şi Armenia inferioară. La Gürün (vilaietul Sivas), 
misiunea catolică a oferit refugiu pentru 1.200 de armeni grego- 
rieni şi protestanți. Din micuțul oraş au fost ucişi 1.400 de armeni, 
printre care trei preoți, iar 150 de fete au fost rápite de către kurzi. 
„Mamele îşi aruncau copiii în râu, pentru a nu cădea în mâinile 
acestor barbari”, declara un părinte misionar. „Un episcop care a 
refuzat să treacă la islamism a fost ars de viu în mănăstirea sa. 
Aproape 7.000 de armeni din Giiriin, care au rămas fără casă, 
îmbrăcăminte, pat şi hrană, trăiesc pe străzi, pradă foamei și 
frigului."!^ În Malatya, unde au fost uciși 7.500 de armeni, 1.500 de 
case prădate şi 375 arse, 3.000 de armeni s-au refugiat în bisericile 
catolice şi în şcoli. Când arhiepiscopul armeano-catolic Leone 
Korkoruin (1822-1897) a refuzat să-i predea turcilor pe cei 2.000 de 
ortodocşi din rândul armenilor, au fost ucişi pe loc 29 de catolici, 
biserica sa a fost incendiată, la fel si casa lui, apoi o şcoală si 
Mănăstirea Imaculatei Concepții. Arhiepiscopul şi protejatii săi 

au petrecut iarna într-un caravanserai pe jumătate prábugit.'^ Timp 
de trei săptămâni, n-a putut să oficieze nici măcar sfânta liturghie, 
deoarece n-avea la dispoziţie nici veșmintele, nici pocalul.'* 
În toată tara, săptămâni întregi a domnit anarhia. Pretutindeni 
unde trăiau armeni, aceştia erau atacați de musulmani, prädati, 
jefuiti, ucişi, torturați sau obligati să se convertească la islamism. 
Dar nicăieri furia gloatei sultanului n-a fost mai mare ca în 
vilaietul Alep. 

Edessa, azi Sanliurfa, oraş cu o istorie de peste 4.000 de ani, 
este şi unul dintre cele mai vechi centre ale creştinismului. Se 
spune că regele Abgar al V-lea de Edessa (9-46 d.Hr.) l-ar fi invitat 
personal pe lisus în oraşul său. Astfel, imediat după sărbătoarea de 
Rusalii, apostolul Iuda Tadeul a pornit la drum, să-l boteze pe rege 
şi să propovăduiască locuitorilor Evanghelia. Conform legendei, el 
a adus atunci în oraş Mandilionul, o icoană a lui Hristos, plină de 
taină, „nu izvodită de mână omenească, ce a fost dusă în 944 la 
Constantinopol, iar în 1204, în timpul celei de-a patra cruciade, a 
fost furată de cavalerii francezi. Mulţi cercetători o identifică cu 
giulgiul lui Hristos — venerat, din 1578, la Torino.!” Începând din 
secolul al VII-lea, în Edessa există o comunitate a armenilor 
care a convietuit, la început, cu drepturi egale alături de cea a 
grecilor ortodocşi şi cea siriană. În 1895, trăiau în Urfa apro- 
ximativ 55.000 de oameni, o treime dintre aceştia fiind armeni. 

Pe 27 si 28 octombrie 1895, soldati kurzi din regimentele 
hamidiye i-au atacat pe creştinii armeni din Urfa şi au ucis 900 din 
rândurile lor. Primarul le-a fágáduit supravietuitorilor protecţie, 
cu condiţia să predea armele. Când episcopul și clerul s-au arătat 
de acord cu acest lucru, armenii le-au dat ascultare. Mai întâi, 
s-au baricadat în case; apoi, treptat, au cutezat să iasă pe străzi. Nu 
puteau bănui că moartea lor fusese decisă. În dimineața zilei de 
28 decembrie, un batalion de rezervişti din Alep a ocupat accesul 
spre cartierul armenesc, blocând porţile oraşului. Împreună cu 
musulmani înarmaţi, soldaţii au început mácelul. Luau străzile la 
rând şi, acolo unde locuiau creştini, doborau uşile cu topoarele, 
omorau oamenii, prădau casele. Un şeic a arestat sute de armeni 
tineri, fortändu-i să se convertească la islamism. Fiindcă aceştia au 
refuzat, i-a obligat să se aşeze pe spate. În timp ce recita versete din 

Coran, îi tăia fiecăruia — conform ritualului (sacrificarea berbecului) 
— beregata cu un cuțit. La apusul soarelui, după sunetul goarnei, 
trupele s-au retras. În zorii zilei următoare, ucigaşii s-au reîntors, 
la semnalul goarnei. Dar oamenii dispăruseră. În biserica lor, 
milenara catedrală de la Urfa, îşi găsiseră refugiu 3.000 de armeni. 
După mai multe încercări de a pătrunde în lăcaşul sfânt, turcii au 
rezolvat rapid problema. La următorul asalt, au vărsat petrol şi au 
dat foc. În cel mai scurt timp, galeria şi grinzile vechii catedrale 
s-au aprins. Aproape toti armenii au fost asfixiati, aflându-şi 
sfârşitul în flăcările mistuitoare.!% Misionara americană Corinna 
Shattuck, martor ocular, a ales un termen biblic pentru a descrie 
martiriul celor 3.000 de arşi: holokaustos, „sacrificiu prin ardere 
totală”.!* A fost prima oară când acest cuvânt s-a folosit în legătură 
cu un masacru etnic. 

Un raport al ambasadorului britanic, din luna martie 1896, 
rezumă victimele acestui prim val al prigoanelor, după cum 
urmează: 88.243 de armeni au fost ucişi, 2.400 de sate devastate, 
568 de biserici distruse, 328 de biserici au fost transformate în 
moschei, iar 646 de sate islamizate cu forța.!™ Aproximativ 
500.000 de armeni — estima patriarhul armeano-catolic Azarian, 
pe 2 ianuarie 1896 — erau deposedati, în acel moment, de toate 
bunurile lor şi expuși fără apărare foamei, frigului şi bolilor.'?' 

Încă de la sfârşitul anului 1895, pastorul evanghelic german 
Ernst Lohmann din Frankfurt a denunţat, într-o foaie volantă, 
hăituirea armenilor: „Mii de bărbați, femei si copii, lipsiți de 
patria lor şi de hrană, întâmpină spaima unei ierni asiatice. E de 
neconceput, de nesuportat cum creştinătatea priveşte, indiferentă 
şi nevolnicá, la un asemenea spectacol îngrozitor.” '?? Presa ger- 
mană, pe de altă parte, a calificat aceste rapoarte drept „minciuni 
englezeşti”.!55 Cu niciun pret, nici cu cel al adevărului, nu se dorea 
stânjenirea planurilor în Orient ale împăratului. Doar în cazul lui 
Johannes Lepsius, apelul confratelui sáu a avut succes. După 
fondarea Misiunii Germane din Orient, a pornit spre Turcia, îndată 
după trecerea iernii. Deghizat în comerciant de covoare, voia să 
călătorească gi prin estul țării. Neincrederea turcilor i-a împiedicat 
vizita în leagănul armean, dar - în Kayseri şi Urfa — Lepsius s-a 
putut informa, „din gura creştinilor şi a turcilor”'°* amănunțit, in 

legătură cu amploarea represiunilor. A înțeles că trebuia să 
acționeze imediat. Aşadar, a fondat în Urfa un orfelinat pentru 
copiii armeni care-şi pierduseră părinții în timpul masacrelor. 
Reîntors in Germania, a început să scrie. Initial, o serie intitulată 
Die Wahrheit über Armenien („Adevărul despre Armenia") pentru 
ziarul Der Reichsbote („Curierul Reichului”), apoi cartea Armenien 
und Europa („Armenia si Europa"), care a apărut in 1897. Astfel, 
cortina tăcerii se ridicase: germanii şi lumea întreagă au aflat, 
pentru prima oară, despre anvergura terifiantelor evenimente din 
estul Turcei. 

„Iar puterile creştine asistă la asemenea evenimente ca simpli 
martori täcuti? nota împăratul Wilhelm al II-lea, până atunci cel 
mai loial prieten al sultanului, la data de 11 noiembrie 1895, pe 
marginea unui raport despre masacre, întocmit de ambasadorul său 
în Constantinopol: „Ruşine să ne fie, nouă, tuturor." ^^ Într-un alt 
raport, din decembnie 1895, se spunea limpede: „Este cât se poate 
de clar că a existat intenţia, şi mai există încă, de a-i reduce atât de 
mult - sub raport numeric - pe armeni, încât aceştia să nu mai fie 
în stare a pricinui, pe viitor, dificultăți serioase guvernului.” 
„De necrezut!”, a comentat împăratul.'5 În toată Europa se vorbea, 
acum, despre „Sultanul Roşu”, ale cărui mâini erau pătate de sânge. 

Şi Vaticanul îşi pierduse de mult încrederea în Abdul-Hamid. 
Papa Leon al XIII-lea urmărea „cu cea mai mare durere” eveni- 
mentele „de pe întinsul ţinut dintre Constantinopol şi lerusalim”, 
intentionänd „să facă tot posibilul pentru a împiedica o repetare a 
masacrelor şi pentru a alina suferința populaţiei afectate” !*, îi scria 
cardinalul secretar de stat Rampolla, la data de 21 noiembrie 1895, 
patriarhului Azarian. „Sultanul dorea prigonirea armenilor pentru 
a satisface fanatismul musulman şi pentru a-şi menţine tronul, iar 
guvernatorii provinciilor cunoşteau intenţia ascunsă a sultanului, 
şi de aceea au îngăduit ca aceste masacre îngrozitoare să se petreacă, 
fără a fi pedepsite, chiar sub ochii autorităţilor locale”, raporta 
delegatul apostolic Bonetti, la 19 noiembrie 1895, Secretariatului de 
Stat al Sfântului Scaun. Initial, nu era sigur dacă sultanul nu acționa 
cumva doar de teama fanatismului musulman sau dacă „favoriza în 
secret abuzurile”.!*% Abia continuarea masacrelor, după mereu 

același model, „o dată în provincia aceasta, altă dată in cealaltă”, şi 

îndepărtarea din funcţie a marelui vizir procreştin i-a convins pe 
delegați că Abdul-Hamid al II-lea juca murdar: „Par a exista 
elemente probatorii precum că masacrele de la Trapezunt, Erzurum 
şi Diyarbakir, pe care nimeni n-a încercat să le împiedice, n-au fost 
ordonate de către Înalta Poartă, ci de către sultan, personal.” 
Guvernatorii ar fi primit de la Abdul-Hamid al II-lea ordinul de a 
permite şi chiar de a susţine „îngrozitoarea baie de sânge, ce avea 
loc acolo”.!* Astfel, tinea „să le dea o lecţie armenilor” 1%, a confir- 
mat patriarhul Azarian. „Guvernatorii şi forțele de securitate ale 
statului sunt complici la aceste masacre cutremurätoare”, în timp ce 
sultanul „îşi urmăreşte planul de a-i extermina pe armeni, prin 
genocid şi jafuri." !°! 


VI. „Cu mare durere” 


Pe 2 decembrie 1895, la ora 10:00, reprezentantul papei la 
Constantinopol, delegatul apostolic monseniorul Augusto Bonetti, 
a fost invitat de către Abdul-Hamid al II-lea într-o audienţă la 
Palatul Yildiz. Aşa cum se poate constata din raportul acestuia, 
trimis a doua zi la Roma, sultanul a încercat, ca şi mai înainte, să 
arunce praf în ochii papei. Bineînţeles, armenii erau de vină pentru 
toate masacrele cărora le-au căzut victimă, i-a explicat el delega- 
tului. Evenimentele din 30 septembrie ei le-ar fi provocat, ei ar fi 
deschis focurile, ar fi fost în jur de 10.000 de armeni care, înarmaţi 
cu pistoale, alergau prin oraş pentru a-i nimici pe musulmani. 
Dar, în mod ciudat, toate victimele erau armeni, se gândea Bonetti. 
În Trapezunt, armenii ar fi comis un atac asupra guvernatorului, 
în Erzurum ar fi împuşcat în piaţă şase turci, în Bitlis i-ar fi atacat 
pe musulmani la cimitir, în timpul unei înmormântări, si s-ar fi 
năpustit în moschee, la Diyarbakir, în timpul rugăciunii. „Asta — 
susținea sultanul — demonstrează ingratitudinea acestui popor (al 
armenilor - apud M.H.), care reacţionează cu atâta ráutate la 
nenumăratele concesii făcute de guvernul turc (...) Majestatea Sa 
a mai stăruit, o vreme, asupra acestui punct”, nota delegatul în 
raportul său expediat la Roma, „dar am considerat că era mai 
înțelept să tac, deoarece orice intervenție n-ar fi fost bine 
primită." 1S Pesemne că a fost un adevărat martiriu să suporţi, stând 
nemişcat, nesfârşitele minciuni ale lui Abdul-Hamid al II-lea. 

După ce a discutat cu Bonetti, sultanul l-a trimis la patriarhul 
Azarian pe şambelanul său, Bekir Bey, cu scopul de a transmite 
condoleanţe pentru faptul că şi catolici armeni ar fi căzut victime 
„fanatismului musulman” al supușilor săi. Aparent, nu dorea să-și 
strice relaţiile cu papa. Dar momentul pentru a-l impresiona pe 
acesta trecuse de mult. 

Poveştile pe care sultanul i le insira delegatului apostolic 
proveneau, toate, din repertoriul celor O mie și una de nopți; 

cu o excepţie: a existat, într-adevăr, o singură revoltă a armenilor, 
şi aceea avusese loc tocmai în Zeitun, acea enclavă din munții Taurus 
care-şi păstrase autonomia de pe vremea cruciadelor. După revoltele 
din 1862 și după un alt conflict, din 1878, consulul britanic din Alep, 
colonelul Chermside, și-a convins locuitorii să predea armele 
turcilor. Ca un quid pro quo, li s-au promis reforme. E-adevărat, 
guvernul a dispus ca, undeva pe un deal, să fie construită o cazarmă, 
al cărei personal sporea de la an la an. În toamna anului 1895, situația 
amenința să escaladeze. Circulau zvonuri despre un masacru 
iminent, când guvernul a umplut din nou depozitul cu muniţie. 
Comportamentul soldaților devenea din ce în ce mai provocator. 
Odată i-au urlat în față unui preot armean: „tiba, tiba!", aşa cum 
gonesc turcii câinii de pripas. În magazine, pretindeau produse fără 
să le plătească, în timp ce multe femei tinere se plângeau că fuseseră 
abuzate sexual. Un tânăr armean a fost nevoit să suporte insulte 
sfruntate: „Javră necredincioasä ce eşti, ti se apropie funia de par, cât 
de curând. O să venim să te ucidem!" 1% 

După ce guvernul a decis ca guvernatorul proarmean să fie 
schimbat, înlocuindu-l cu un duşman declarat al creştinilor, după 
ce primele sate din regiune au fost jefuite şi arse, era cât se poate de 
limpede că venise timpul să se acţioneze în Zeitun. Pe 24 octombrie 
1895, armenii au atacat cazarma turcească, fiind conduşi de şase 
membri ai partidului Hânceag. A fost de-ajuns să oprească aprovizio- 
narea cu apă, pentru a-i obliga pe cei 500 de membri ai personalului 
să capituleze. I-au închis în temnitele orașului, dar i-au tratat 
omeneste. Apoi locuitorii din Zeitun s-au reunit, sub oblăduirea 
celor patru familii princiare, pentru a forma un guvern provizoriu. 

A durat şase săptămâni până ce Înalta Poartă a reacţionat. 
O armată de 20.000 de soldaţi, susținută de 30.000 de kurzi şi 
cerchezi, märsäluia prin valea îngustă ce lega Zeitun de lumea 
exterioară. La căderea primei ninsori, au început să asedieze orașul. 
Nepregătiţi de vreme rea, fără uniforme călduroase si provizii 
suficiente, trupele se imputinau pe zi ce trecea, în timp ce numărul 
bolnavilor şi al dezertorilor, dar şi al victimelor din rândurile 
armenilor creştea rapid. Astfel că turcii s-au arătat recunoscători 
atunci când puterile apusene s-au oferit să trimită negociatori. 
Rezultatul, asupra căruia s-a convenit la 12 februarie, a fost 

considerat un triumf al rezistenței: amnistie generală pentru 
locuitorii Zeitunului, exil în Franța pentru cei patru conducători 
mai însemnați ai revoltei, renunţarea la colectarea impozitelor 
neplătite si instalarea unui nou guvernator al regiunii, creştin. Prin 
revolta locuitorilor, cetatea din munţi fusese crutatä de masacre.!9 

În schimb, chiar în fata porţilor Zeitunului s-a întâmplat, 
practic, o tragedie, ce a produs - şi la Sfântul Scaun - doliu si 
consternare.!% În Yenicekale, nu departe de Maraş, Ordinul 
Franciscan întreținea trei mănăstiri, aflate sub conducerea 
priorului italian Salvatore Lilli. Nelinistit din cauza atacurilor, la 
sfârşitul lunii octombrie, i-a cerut ajutor noului mutesarif 
(guvernator regional). Când, la 17 noiembrie 1895, soldati turci au 
luat poziţie de drepți în fata mănăstirii, acesta şi-a imaginat, initial, 
că au venit să-i apere. Dar se înşela amarnic. La ordinul colonelului 
Mazhar Bey, turcii au invadat mănăstirea, au jefuit-o, iar pe prior 
l-au rănit grav. Celorlalte două mănăstiri le-au sărit în ajutor locui- 
torii din Zeitun, ajutându-i pe călugări să fugă înainte ca trupele 
guvernamentale să ajungă acolo, pentru a-i prăda şi a-i nimici. 

Cinci zile mai târziu, colonelul i-a explicat priorului că dorea 
să-i ducă, pe el și pe alți 11 călugări, pentru siguranţa lor, la Maras. 
Fără a bănui ceva, aceştia au pornit împreună cu ei. La un moment 
dat, ofițerul s-a oprit la jumătatea drumului, cerându-le expres să 
renunţe la credinţa lor şi să devină musulmani. Fiindcă cei 12 
creştini au refuzat, au fost ucişi pe loc de către soldați, iar trupurile 
lor neinsufletite au fost arse. Abia peste câteva luni de zile, o 
comisie de anchetă avea să descopere rămăşiţele lor, carbonizate, la 
locul crimei. Puterile apusene, mai ales Italia — patria catolicismului 
— au cerut condamnarea criminalilor, dar s-a ajuns, mai întâi, doar 
la un proces formal. Mazhar urma să răspundă în fata unui ofițer 
din cadrul propriului regiment, dar, în acest timp, el locuia în cel 
mai bun hotel din oraș, iar în pauzele dintre şedinţele tribunalului 
mergea nestânjenit la cumpărături, în bazar. Abia când francezii 
au ameninţat că vor trimite flota, colonelul a fost condamnat la 
închisoare pe viață, din ordinul sultanului.!9 

Dar în alte regiuni crimele continuau. În vilaietul Van, unde 
în luna noiembrie fuseseră devastate sate întregi, s-a produs un atac 
violent, tocmai în capitala provinciei. Aflat pe malul estic al lacului 

cu acelaşi nume, Van - pe-atunci, numit Tuşpa - era în secolul al 
IX-lea î.Hr. capitala imperiului Urartu. Cetatea sa — potrivit 
legendei, fusese înălțată de regina babiloniană Semiramida - era 
considerată inexpugnabilä. Inscriptiile cuneiforme ale regelui 
persan Xerxes sunt cunoscute în întreaga lume. „Van!® este orașul 
grădinilor şi al viilor, aşezat în mijlocul unei câmpii din preajma 
lacului Van, înconjurată de munţi falnici" — astfel îl descria 
Johannes Lepsius. „Apărat de ziduri, oraşul are în centru bazarul şi 
majoritatea clădirilor oficiale. (...) Suburbia Aigestan, supranumită 
«grădinile» (căci fiecare casă are grădina şi via ei), se întinde la patru 
mile (engl.) depărtare spre est de oraşul împrejmuit, având o lățime 
de 2 mile (engl.)."!9 Din cei 50.000 de locuitori ai orașului Van, 
30.000 erau armeni; majoritatea tráiau in ,oragul grádinilor" 
În vara anului 1896, aceştia aveau să demonstreze lumii că nu se 
lasă atât de uşor măcelăriți. 

„Marele eveniment de la Van" - aşa îl numeau armenii 
pe-atunci - a fost precedat de un schimb de focuri cu contraban- 
diştii turci, când un soldat şi un jandarm şi-au pierdut viața. Imediat 
după aceea, turcii au declarat că niște revoluționari armeni le-ar fi 
atacat patrula, fapt ce i-a alarmat pe armeni. Cele trei partide armene 
au alcătuit un consiliu de apărare, punând 700 de tineri să facă de 
pază la cele 33 de puncte strategice importante. De o deosebită 
protecție se bucura cartierul grădinilor, unde, pe lângă casele şi vilele 
armenilor înstăriți, erau amplasate consulatele marilor puteri şi 
misiunea americană. Astfel erau organizați când, pe data de 15 iunie, 
patru batalioane turceşti, sub comanda mareşalului Saadeddin Pașa, 
susținute de 15.000 din regimentele hamidiye, urmau să treacă la 
represalii. Într-adevăr, armenii, care ridicaseră baricade pretutindeni 
în cartier, au reuşit să respingă trupele guvernamentale. Abia a treia 
zi, gloata musulmană a năvălit în moscheea locală. Inarmati cu 
topoare, ciocane, bâte şi cuțite, i-au atacat pe armenii din cartierele 
mixte. Cine reuşea să scape cu fuga se adăpostea în oraşul grădinilor, 
care devenise de mult timp o cetate. 

După ce primele negocieri — avându-l ca mediator pe consulul 
francez — eşuaseră, turcii au adus multe tunuri şi au început să tragă 
asupra aşezării. Constatând că li se ispráviserá munitiile şi nu mai 
făceau față noilor arme, armenii s-au declarat de acord să accepte 

un compromis, ce le-a fost comunicat de către consulul britanic. 
Toti cei ce făceau parte din rezistenţă — aga era scris in document 
— urmau să fie duşi, în siguranță, în afara ţării. Dar abia părăsiseră 
orașul, când revoluționarii au fost încercuiți de soldați turci şi trupe 
de ajutor kurde şi ucişi; doar 35 de oameni, din totalul de 983, au 
supravieţuit. Apoi turcii au luat cu asalt satele vilaietului, au distrus 
350 dintre acestea şi au omorât 20.000 de armeni. Numeroase 
biserici şi mănăstiri ale binecuvântatei provincii, atât de prețioasă 
din punct de vedere istoric, au fost devastate; printre acestea, şi 
renumita mănăstire Varag, ce data din secolul al XI-lea. Măcelarul 
din Van, Saadeddin Paşa, în semn de recunoaştere pentru 
atrocitățile sale, a fost numit de către sultan „Mare ofițer otoman”, 
noul valíu al vilaietului.!”0 

La 6 iunie 1896, cu puţin timp înainte de atacul asupra orașului 
Van, Abdul-Hamid al II-lea l-a primit din nou în palatul său pe 
delegatul apostolic, monseniorul Bonetti. Tinea să-l flateze din nou 
pe Leon al XIII-lea, atrăgându-l de partea sa. „Doresc să-i mulțumesc 
papei pentru întreg ajutorul acordat imperiului, în timpul celor mai 
recente evenimente”, a rostit mieros sultanul. „Recunosc că, în 
reprimarea revoltelor armenilor, s-a ajuns la excese, dar acestea se 
datorează indignárii publice față de armeni, şi nu puterii statale", 
i-a dat asigurări sultanul, insiränd tot soiul de aberaţii. 

„Într-adevăr, Sfintia Sa a primit cu mare durere ştirea legată 
de tristele întâmplări despre Armenia”, i-a replicat diplomatul de 
la Vatican, cu o expresie impietritä, „şi, deja după masacrele (...) 
din martie, am primit dispoziţia să-i transmit Majestății Sale cá, 
dacă se vor mai produce şi alte incidente de acest gen, Sfântul 
Părinte va ridica glasul. Dar, mulțumită lui Dumnezeu, astfel de 
masacre nu s-au mai produs, loialitatea şi înţelepciunea Sfântului 
Părinte fiind de admirat.” 

Servită într-un ambalaj diplomatic, cu iz de limbaj de lemn, 
aceasta constituia o serioasă ameninţare. Papa se ţinea încă deoparte, 
pentru a nu periclita, aparent, bunele relaţii cu Imperiul Otoman, 
în special cu catolicii care locuiau acolo. Dar dacă asemenea 
măceluri ar mai fi avut loc, condamnarea lor — în mod public — de 
către Leon al XIII-lea ar fi fost inevitabilă. 

Papa s-a ţinut de cuvânt. La doar cinci zile după atacul de la 
Van, pe 20 iunie 1896, i-a scris personal lui Abdul-Hamid al II-lea. 
Şase zile mai târziu, monseniorul Bonetti i-a predat personal sulta- 
nului scrisoarea manuscrisă, sigilată, compusă în limba franceză, a 
diplomaţiei: 


„Majestate! 

(...) Simtirea spontană a inimii noastre si constiinta 
indatoririlor Ministerului Sublim, ce Ne-au fost incredintate 
de Providentä, ne coplesesc. (...) 

Ne-ar fi cu neputinţă să negäm durerea resimțită la aflarea 
celor mai recente evenimente petrecute în detrimentul 
creştinilor, în numeroasele provincii ale Majestății Voastre, a 
numărului imens de victime şi a suferinței familiilor ruinate, 
expuse pericolului unor noi revolte. 

Lăsăm la latitudinea Majestății Voastre faptul de a înțelege 
câtă durere și cât doliu au provocat aceste operațiuni - care, 
pentru întreaga lume civilizată şi, mai ales, pentru marile 
puteri apusene, constituie un motiv de îngrijorare şi de 
neliniște — inimii Noastre de Părinte al creştinătăţii. 

Punându-ne toată încrederea în simţul dreptății, precum 
şi în înțelepciunea Majestății Voastre, vă rugăm ca, de urgență, 
să puneţi capăt acestei situații dureroase, să initiati măsuri de 
ameliorare a stării populației creştine din Imperiul Vostru şi să 
folosiți în mod eficient autoritatea Voastră, pentru ca libera 
practicare a religiei creştine să fie garantată din nou, pretu- 
tindeni (în Imperiul Vostru — apud M.H.). 

Înălțimea Voastră, Vă asigurăm că acesta ar constitui cel 
mai mare semn al admirafiei şi prieteniei Voastre, pe care ni 
l-ați putea oferi si pentru care ati primi recunoştinţa Noastră 
cea mai înaltă. (...) 

- Leon XIII pp.” '7 


Scrisoarea a dus la o crizä diplomaticä de nivel mediu. 
„Dac-as fi cunoscut exact conţinutul scrisorii, n-aş fi permis să i-o 
inmänati sultanului”, i-a explicat delegatului papal secretarul lui 
Abdul-Hamid, Izzet Bey, „deoarece Sfântul Părinte pune toate 
revoltele din Asia Mică pe seama musulmanilor, și nu a acelora care 
le-au provocat, în toate cazurile.” În „nicio țară din lume", a 

precizat secretarul, „nu este conferită, cu mai multă generozitate, 
libertatea religiei ca în Imperiul Majestății Sale" — o vorbă goală, 
ţinând cont de faptul că, acolo, creştinii erau niște bieti supuşi, 
lipsiți de drepturi, „tolerati”, fiind nevoiți să plătească, docili, taxe 
tot mai mari, stabilite abuziv, pentru a-şi câştiga privilegiul de a nu 
fi ucişi în mod brutal. „Chiar dacă armenii ar fi cei care au provocat 
revoltele, represaliile ce au urmat au fost disproportionate în raport 
cu acestea”, a replicat Bonetti cu răceală, „iar aceste fapte sunt 
atestate de documente clare, oficiale.” Dacă în Turcia există o ase- 
menea libertate — neingräditä — a religiei, „atunci pentru ce atâţia 
armeni sunt obligați să se convertească la islamism? Sfântul Părinte 
face aluzie, în scrisoarea sa, la fapte de notorietate în întreaga 
Europă. Ar fi putut să protesteze energic împotriva acestor evidente 
— bunăoară, într-un discurs ţinut in fata Colegiului cardinalilor"; 
doar din considerente diplomatice a renunțat la asta până acum, a 
precizat Bonetti. „Catolicii n-au fost defel afectați şi sunt consi- 
derati cei mai buni supuşi ai Imperiului”, i-a replicat Izzet Bey. 
„Dar, în cazul masacrelor din Asia Mică, au suferit la fel de mult 
atât catolici armeni, cât şi sirieni (tovarăşi întru credință)”, a 
constatat delegatul apostolic: 


„Apelul Sfântului Părinte la märinimia sultanului nu se 
referă doar la catolici, ci la toti creştinii Imperiului (Otoman). 
El vorbeşte în numele întregii creştinătăţi, al omenirii de 
pretutindeni. Este, într-adevăr, capul Bisericii Catolice, dar el 
ii priveşte pe toti creştinii, pe toti oamenii ca pe propriii săi 
copii, chiar dacă multi dintre ei nu-l recunosc ca Părinte."!5 


Răspunsul sultanului la respectiva scrisoare, datat 20 iulie 1896 
şi compus în limba turcă, i-a fost predat în aceeaşi zi lui Bonetti, 
care l-a dus, personal, la Roma. În 4 septembrie 1896, depeşa a 
ajuns la Secretariatul de Stat, cu numărul de înregistrare 32918. 
Scrisoarea a produs dezamăgire, căci expeditorul nu arăta niciun 
fel de înțelegere. Ca şi până atunci, Abdul-Hamid al II-lea îi acuza 
pe armeni că au dovedit lipsă de recunoştinţă faţă de el, că tocmai 
ei sunt cei care au provocat masacrele, mai bine zis le-au 
autoprovocat. Între timp, crimele continuau. Când patriarhul 
armeano-ortodox Matheos al III-lea Izmirlian a protestat din nou, 

solicitând reforme democratice şi apărarea drepturilor armenilor, 
sultanul l-a dat jos, pe 4 august, fără alte formalitáti, exilându-l la 
Ierusalim. Locum tenens (literal: locţiitor) a devenit fostul episcop 
de Bursa, Bartolomeo Ciamcian, care, potrivit lui Yves Ternon, era 
„un spion plătit de politie".* Slugărnicia acestuia faţă de sultan a 
atins punctul culminant în clipa în care l-a ridicat în slăvi, oficial, 
pe Abdul-Hamid al II-lea cu un aer solemn şi, deopotrivă, umil, 
declarându-se „umbra Domnului, sufletul Său, viaţa Sa şi sclavul 
Său”.!75 Îndepărtarea din funcţie a îndrăgitului „patriarh de fier" 
Izmirlian a fost, pentru multi armeni, picătura care a umplut 
paharul. Într-o scrisoare adresată ambasadorilor europeni, aceştia 
anunțau cu disperare că sunt nevoiţi să recurgă la „măsuri 
extreme”.'’° Printr-o lovitură tintitá, urmăreau să scoată Europa 
din pasivitatea ei. Scrisoarea dorea să atingă un punct nevralgic 
pentru aceia dintre europeni care investeau în imperiul sultanului. 

Răspunzători pentru acest plan şi pentru punerea sa în aplicare 
erau membrii Partidului Daşnak. De ziua sultanului, pe 31 august 
1896, voiau să ocupe Banca Otomană din Constantinopol. Dar când 
politia a descoperit, pe 25 august, un depozit secret de muniție la 
Şcoala de fete din cartierul armenesc, ei au fost siguri că cineva i-a 
trădat. Astfel că acțiunea a fost grăbită pentru ziua de 26 august. În 
jurul orei 13, doi dintre cei 25 de armeni participanți la această 
mişcare au pătruns în sala cu ghişee, sub pretextul că vor să 
schimbe bani. Constatând că atmosfera era calmă, au dat semnalul 
de atac complicilor. În timpul asediului asupra băncii, şi-au pierdut 
viața numeroase gărzi, dar şi unul dintre armeni. Poliţia s-a 
prezentat rapid la fata locului, dar a fost respinsă de către rebeli, 
care se baricadaseră, împreună cu cei 140 de angajaţi ai băncii. 
Directorul englez al băncii, Sir Edgar Vincent, a reuşit să fugă, iar 
reprezentantul său, francezul Gaston Auboyneau, a negociat cu 
membrii Daşnak, care, vorbind fluent franceză, l-au liniştit: atacul 
lor nu viza banca, nu erau interesaţi de bani. Voiau doar să atragă 
atenția Europei asupra solicitărilor lor: asigurarea păcii în toată tara, 
cu ajutorul stráinátátii, renunţarea la folosirea violenţei împotriva 
lor şi retragerea, în siguranţă, a tuturor celor care se aflau în bancă. 
Amenintau că, dacă cererile nu le vor fi îndeplinite, vor arunca in 
aer banca, împreună cu toate documentele, banii şi ostaticii. Dar şi 

pentru asta au prezentat scuze: „Suntem obligaţi, din păcate, să 
luăm aceste măsuri extreme. Din cauza indiferentei criminale a 
unor oameni, n-avem de ales.” !7 

Când a acceptat să transmită mesajul lor, în calitate de nego- 
ciator, Auboyneau a avut voie să părăsească banca. În timp ce mai 
multe companii de soldaţi se strânseseră în jurul băncii, iar mulahi 
şi elevi islamici, urlând isteric, se adunaseră în faţă, armenii — 
înarmaţi cu dispozitive explozive şi revolvere — au rămas ferm pe 
poziții. Auboyneau a mers mai întâi la palat, unde secretarul 
sultanului, Izzet Bey, i-a garantat impunitate pentru revoluționari, 
cu condiţia ca aceştia să părăsească sediul băncii. Directorul băncii, 
Vincent, precum şi câte un reprezentant din partea Ambasadei ruse 
şi a Ambasadei franceze i-au convins pe ocupanti să predea 
explozibilul — 11 kilograme de dinamită şi 45 de bombe - si să 
părăsească clădirea. Noaptea au petrecut-o pe iahtul lui Vincent, 
iar seara următoare au putut părăsi tara, la bordul vasului francez 
de pasageri La Gironde, în direcţia Marsilia. În timp ce presa euro- 
peană îi celebra ca pe nişte eroi — într-adevăr, nu se atinseseră nici 
măcar de o bancnotă din rezervele băncii, încuiaseră cu mâinile lor 
un seif deschis şi predaseră directorului adjunct un container cu 
10.000 de lire de aur turceşti şi un maldăr de bancnote —, sultanul 
Abdul-Hamid al II-lea fierbea de mânie, din cauza imaginii sale 
ştirbite, pregătindu-se pentru represalii.’ 

În următoarele 48 de ore, Constantinopolul a devenit scena 
unui masacru. Casele unde locuiau armeni au fost marcate cu cretă 
de persoane necunoscute. Marele carnagiu a început astfel: o 
hoardă de kurzi înarmaţi cu cuțite şi bâte au invadat cartierul 
armenesc. Au ucis toți bărbaţii armeni pe care i-au găsit, apoi au 
devastat sistematic toate locuințele şi magazinele armenesti. Au 
urmat softas (studenţii islamici), cu turbane şi veşminte lungi, albe, 
toti înarmaţi cu bastoane de fier. Poliţia şi armata nu doar ii 
încurajau pe atacatori, ci luau parte ei înşişi la atacuri, în loc să-i 
apere pe cetățenii paşnici şi nevinovaţi. Familii întregi s-au refugiat 
în interiorul ambasadelor, dar sute de cadavre pluteau pe apele 
Bosforului. În închisoarea de la Galatasaray, au fost omorâţi toti 
deţinuţii armeni, 750 la număr, iar cadavrele lor au fost încărcate 
pe vapoare şi scufundate în mare. „Totul părea să fi fost plănuit 

temeinic... ca şi când se aştepta doar momentul prielnic”, va 
observa, mai târziu, un diplomat francez. „Există indicii cum că 
autoritățile ar fi organizat şi înarmat gloata care a provocat 
masacrul”, îi raporta ambasadorul britanic prim-ministrului de la 
Londra, pe data de 2 septembrie 1896: „Când, după două zile, 
sultanul a dat ordin gloatei să înceteze, aceasta i-a dat ascultare 
imediat.” 1% Atasatul militar austriac Wladimir von Giesl a ajuns in 
posesia unei cöpii a „ordinului sultanului”, dat înaintea masacrului: 


„După semnal, timp de 48 de ore, poate fi ucis orice 
armean, fără a tine cont de vârstă ori de sex. Cine räneste un 
nearmean sau un străin va fi pedepsit cu zece ani de 
închisoare, iar cine ucide un asemenea ins va fi pedepsit cu 
moartea prin spänzurare.”'®! 


Asasinii au respectat întocmai acest ordin. Când vreo câțiva 
hamali au vrut să ucidă armeni în ceasul al 49-lea, au fost împușcați 
fără alte formalitáti, de către serviciile de pază turceşti. 

O dovadă cutremurătoare a acestui masacru i-o datorăm 
delegatului papal monseniorul Bonetti, care a trimis raportul său, 
pe 5 octombrie 1896, cardinalului secretar de stat Rampolla: 


„Pe zi ce trece, sunt tot mai convins că evenimentele 
de la Istanbul au fost de o gravitate ieşită din comun şi că 
ceea ce s-a scris despre asta în ziarele din Europa n-a fost 
nici pe departe exagerat, ci s-a restabilit întrucâtva ade- 
vărul. Incontestabil, inițiatorul a fost Comitetul arme- 
nilor, care pusese la cale un plan teribil împotriva turcilor; 
dac-ar fi fost finalizat (...) ar fi dus la o ruptură, la o revo- 
lutie, şi poate că ar fi distrus întreaga capitală. În schimb, 
represaliile turcilor au fost de-a dreptul barbare. Patru zile 
întregi (sic! - apud M.H.), armenii au fost nu doar urmăriți 
de către poliţişti și soldati, ci, mai rău, au fost expuşi 
mâniei unei gloate sălbatice şi însetate de sânge, care, 
lacomă de pradă, gonea pe străzi cu puşti, revolvere şi bâte, 
nimicind toţi armenii pe care-i întâlnea, intra în casele lor, 
îi omora pe locuitori şi le răpea avutul. În fiecare zi, la 
apus, şiruri lungi de care, destinate curäteniei publice, 
treceau încărcate cu trupurile victimelor, înspre cele două 
cimitire armeneşti; dar marea majoritate a cadavrelor a 

fost aruncată în golf, în Cornul de Aur. Astfel cá nu poate 
fi stabilit cu exactitate numărul victimelor, însă, conform 
evaluării atente a martorilor oculari, au fost, se pare, 
aproximativ 8.000."!*? 


Dar Abdul-Hamid al II-lea nu calculase bine. Nu era acelaşi 
lucru dacă masacrul avea loc în indepártata Anatolie sau în capitală, 
unde sângele şiroia sub privirile ambasadonilor europeni. Astfel că 
reprezentanții marilor puteri au trimis neîntârziat, pe data de 
28 august, o telegramă sultanului, prin care îi cereau de urgenţă să 
înceteze măcelul, ce „ar putea avea urmări dezastruoase pentru 
imperiul säu”.'® Cinci zile mai târziu, au înmânat Înaltei Porti o 
scrisoare de protest oficială, în care acuzau guvernul de organizarea 
masacrului, solicitând cercetarea grabnicä a incidentelor.!% În seara 
aceleiași zile, sultanul i-a invitat pe câțiva diplomaţi în palatul său, 
pentru a le oferi unele explicaţii în legătură cu carnajul, pretinzând 
că supuşii săi „s-au apărat cu bâte de furia armenilor”. Apoi s-a fălit, 
în mod cinic: „Lemnul din care sunt făcute bâtele provine din 
pădurile noastre.” !* 

Politica sa, „de pedepsire colectivă, prin genocid”,!% cerea în 
continuare victime. Opinia publică abia trecuse peste spaima 
masacrelor de la Constantinopol, când sultanul a dat ordin ca 
soldaţii să atace Egin, în provincia Harput, locul de baştină al celui 
ce se făcuse vinovat de luarea de ostatici. Conform raportului 
ambasadorului francez, aici au fost ucişi „peste 2.000 de armeni”, 
printre care „un mare număr de femei şi copii , iar două treimi din 
cele 1.500 de case ale cartierului armenesc au fost incendiate.' 

Totuşi, atacul asupra Băncii Otomane avea să rămână mo- 
mentul de răscruce în trista istorie a „masacrului lui Abdul-Hamid”, 
a primului val al genocidului împotriva armenilor. În Imperiul 
German, Johannes Lepsius publica raportul său cutremurător, în 
calitate de martor ocular, şi strângea bani pentru victimele masa- 
crelor. În Franţa, mediile catolice scriau despre apelul papei adresat 
sultanului. Anglia şi Austro-Ungaria propuneau elaborarea unui 
plan de reformă şi măsuri punitive împotriva lui Abdul-Hamid 
al II-lea, în cazul în care acesta s-ar fi opus punerii lui în aplicare. 
Rusia, Franţa şi, mai ales, Germania considerau toate acestea o 

„aventuroasă politică de cruciadă” 55, exprimându-și părerea că 
paşii ar trebui făcuți mai cu atenţie. În cele din urmă, situația 
armenilor a ajuns, la 3 noiembrie 1896, pe ordinea de zi a Adunării 
Naţionale franceze, ducând, iniţial, la o schimbare precaută în 
politica proturcă de până atunci, practicată de „Grande Nation” 
Conform dorinţei papei, aşa cum fusese ea transmisă de cardinalul 
Domenico Ferrata şi susținută de noul tar proarmean Nicolae 
al II-lea, ministrul de externe francez Gabriel-Albert- Auguste 
Hanotaux - între altele, turcofil — i-a ordonat ambasadorului său 
la Constantinopol să exercite presiuni asupra sultanului, pentru 
a evita alte masacre. Din corespondenţa proprie cu Leon al 
XIII-lea, Abdul-Hamid ştia că succesorul Apostolului Petru nu 
făcea compromisuri în această problemă. Aşa cum anunța 
San Francisco Call, din 19 octombrie 1896, „Papa a trimis, drept 
răspuns la o cerere a monseniorului Azarian, patriarhul catolic al 
armenilor, o mare sumă de bani pentru ajutorarea armenilor aflaţi 
în suferinţă.”!% Alte sustineri au venit din Statele Unite, care 
pentru prima dată în istorie, în pofida tuturor practicilor de până 
atunci, au intervenit într-o problemă ţinând de politica euro- 
asiatică. Preşedintele Grover Cleveland (1837-1908; preşedinte: 
1885-1889 şi 1893-1897) a acuzat public „mânia bigotismului 
incredibil şi a fanatismului crud” al turcilor, numindu-i pe armeni 
„martiri ai credinței lor crestine”.!?! A refuzat o intervenţie mili- 
tară, dar a ofenit azil în Statele Unite celor urmăriți şi a organizat 
strângerea de fonduri pentru apartinätorii victimelor. 

Presiunea internaţională a avut, negreşit, efect. La 5 noiembrie 
1896, Abdul-Hamid al II-lea a fost de acord să dea o decizie de 
amnistie pentru armenii prizonieri, să-l elibereze din funcţie pe 
brutalul valiu de la Diyarbakir, Aniz Paşa, să pună în aplicare 
reforme în cele șase vilaiete armene şi să le permită armenilor 
alegerea unui nou patriarh. În cele din urmă, Conferința 
ambasadorilor, ce şi-a desfăşurat lucrările între 26 decembrie 1896 
şi 10 februarie 1897, la Constantinopol, a constatat că ceva se 
schimbase cu-adevărat. Când, în februarie 1897, au avut loc din 
nou, la Tokat, masacre împotriva armenilor, fäptasii — 60 de turci 
— au fost aduşi în fata instanței. În Imperiul Otoman devenise 
limpede, pare-se, că străinătatea nu va mai tolera alte masacre. 

Planul lui Abdul-Hamid de a rezolva „definitiv” problema arme- 
nilor a eşuat, pentru moment. Dar ura împotriva creştinilor mocnea 
încă. Ea va reizbucni, opt ani mai târziu. 

Calmarea aparentă a situației a făcut ca interesul european 
referitor la problema armenească, după cum s-a exprimat amba- 
sadorul francez la Constantinopol, Paul Cambon, „să slăbească din 
nou".?? Franţa şi-a concentrat atenția asupra intereselor sale 
coloniale din Madagascar, Marea Britanie asupra Mesopotamiei şi a 
Indiei, Rusia asupra Chinei şi a Japoniei, în timp ce Germania, ca şi 
până acum, în pofida a tot ce se întâmplase, conta pe prietenia ei cu 
sultanul. Este „singura putere prietenă, în criza actuală”, constata 
Abdul-Hamid al II-lea, „deoarece n-a susținut niciodată eforturile 
Angliei de a obliga Înalta Poartă să desfăşoare reforme in Armenia”.!% 
Astfel, împăratul Wilhelm al II-lea a pornit din nou, în noiembrie 
1898, la numai doi ani după ultimele masacre, spre Constantinopol, 
cu scopul precis de a intensifica relațiile comerciale cu otomanii şi 
de a continua construcţia liniei de cale ferată până la Bagdad. 
Primirea pe care i-a făcut-o sultanul a fost mai călduroasă decât cu 
nouă ani în urmă. La întrebarea despre armeni, Abdul-Hamid 
al II-lea i-a prezentat împăratului o teorie a conspirației: „Armenii 
ar fi primit, din partea Comitetului Armenesc din Londra, ordin să 
insceneze o revoltă, pentru ca guvernul britanic să aibă prilejul 
de a-l... folosi drept pretext pentru o invazie militară”, îşi amintea 
el, 30 de ani mai târziu, în exilul olandez, „dar Redcoats n-au 
apărut, iar armenii au fost ucişi. '”' Când Wilhelm al II-lea a vizitat, 
în cele din urmă, şi Țara Sfântă, a făcut un ocol pe la Damasc, 
pentru a depune o coroană la mormântul legendarului sultan 
Saladin. „Fie ca sultanul, împreună cu cele 300 de milioane de 
mahomedani, care trăiesc rásfirati pe întreg pământul şi care își 
venerează califul, să fie incredintati că împăratul german le va fi 
mereu bun prieten”'%, explica el, cu un amestec de naivitate si 
oportunism. Abdul-Hamid al II-lea şi turcii l-au aclamat, în timp ce 
creştinii din patria sa germană n-au fost singurii care au reacționat 
cu consternare, considerând declaraţia de neînțeles. Unul dintre 
aceştia a fost Johannes Lepsius. După reîntoarcerea sa din Anatolia 
de Est, în iunie 1896, a trebuit să se convingă, pe pielea lui, cât de 

nedorită era implicarea sa în Germania. Ministerul de Externe i-a 
cerut să înceteze „instigarea proarmeaná", punând presiune pe 
Biserica sa evanghelică. Prelegerile şi întrunirile informative, ca şi 
colectele sale pentru victimele masacrelor nu erau dorite. Pe 
alocuri, au fost interzise. Când Lepsius a cerut concediu, în toamna 
anului 1896, pentru a construi un centru de întrajutorare, acesta 
i-a fost refuzat de către Biserică, fără alte explicații. Nu-i mai 
rămăsese altceva de făcut decât să renunţe la parohia sa și, în 
octombrie 1896, să se mute din nou la Berlin. De-acum încolo, se 
putea dedica întru totul noii sale misiuni. În 1897 şi apoi în 1899, 
va călători pret de mai multe luni in Orient, pentru a putea 
monitoriza, la fata locului, folosirea rezonabilă a banilor pe care-i 
strânsese.1% 

Concluzia acestui prim val de persecuții, sub conducerea lui 
Abdul-Hamid al II-lea, a fost una dezastruoasă, chiar dacă numărul 
victimelor nu poate fi stabilit cu exactitate. În timp ce Johannes 
Lepsius evalua numărul morților — mult prea scăzut, probabil - la 
100.000, Patriarhia armeană de la Constantinopol aprecia că cifra 
ar fi alta — 300.000, ceea ce reprezenta o optime din cele 2,4 mili- 
oane de armeni ce alcătuiau întreaga populaţie. Aproximativ 
100.000-180.000 de armeni se refugiaseră, înainte de masacre, în 
Imperiul Rus, in Balcani si în Statele Unite, astfel că numărul total 
al populaţiei armene din Imperiul Otoman a scăzut cu cel puțin 
400.000, poate si mai mult." Aproximativ 500.000 își pierduseră 
tot avutul şi rătăceau, cerşind, prin ţară; nu ştim Câţi dintre ei au 
căzut victimă foametei și epidemiilor. Numai Patriarhia armeană 
înregistra un număr impresionant: 50.000 de copii orfani.'” Erau 
cifre care uluiau, tulburau; niciodată până acum, în istoria recentă, 
nu mai fuseseră ucise, pe timp de pace, atâtea suflete, într-un mod 
atât de brutal. Nimeni nu putea bănui - încă - faptul că „masacrele 
lui Abdul-Hamid”, aşa cum aveau să fie numite de-acum înainte, au 
constituit, de fapt, doar prologul — începutul unei exterminări mai 
atroce, mai sistematice a acestei minorități creştine. 


VII. Revoluţia Junilor Turci 


În seara zilei de 3 august 1908, aproape toată lumea din Smirna 
(azi, Izmir) uitase de atrocitățile petrecute cu 12 ani în urmă. 
Era o zi a bucuriei, despre care se credea că va marca începutul 
unei noi ere în relaţiile dintre turci şi armeni: un carnaval al 
împăcării, o sărbătoare a fraternității. După marea paradă a prizo- 
nierilor armeni recent eliberați, au urmat carele festive, împodobite 
din belşug cu flori. Pe unul dintre ele, tronau un soldat turc şi un 
armean ţinându-se de mână, ambii primind pe creştet câte o 
coronitä, din partea unei tinere şi frumoase armence, în rochie de 
sărbătoare. Pe un alt car, stăteau imbrátigati un musulman, un grec 
şi un evreu. Steaguri otomane - cu inscripţia „Libertate, egalitate, 
fraternitate" — fluturau la adierea vântului cald, văratic. O fanfară 
militară a intonat, până la sfârşitul paradei, „La Marseillaise” 

Şi în alte oraşe ale Turciei se sărbătorea, în aceste zile, reintro- 
ducerea Constituţiei de la 1876, o Constituţie care, cel puțin teoretic, 
le garanta tuturor cetățenilor Imperiului Otoman drepturi egale. În 
Constantinopol, cadetii şcolii militare făceau apel la mulțime să 
prezinte scuze în mod public pentru masacrele de la 1896. Mase man 
de oameni au mers împreună, pe data de 9 august, la cimitirul 
armenesc Feriköy, căzând în genunchi in fata colinei sub care erau 
înmormântate victimele celor 48 de ore, atât de sângeroase. Patru 
zile mai târziu, armenii au răspuns cu o invitație în grădinile de la 
Taxim. Acolo s-au ţinut cuvântări, în acordurile marşului național 
otoman şi ale „Imnului libertăţii”, interzis timp de 30 de ani, care 
făceau apel la solidaritate generală şi fraternitate. Martirii armeni au 
fost puşi alături de turcii care muriseră apärändu-se. Nu mai era 
vorba de dreptate şi ispășire, ci doar de pace şi prietenie.!” 

Această frenezie reprezenta, desigur, o fază intermediară, o 
scurtă oprire pe drumul spre pierzanie. Ea semnala însă, cu ade- 
vărat, o schimbare a timpurilor: sfârşitul erei lui Abdul-Hamid 
al II-lea, începutul unei alte etape, cea a Turciei moderne, dar si 

amăgirea, aproape satanică, înainte de „alungarea din rai”, preves- 
tind cele mai groaznice atrocități ale secolului al XX-lea. 

De la masacrele anilor 1895-1896, în Imperiul Otoman mai 
avuseseră loc doar atacuri singulare împotriva armenilor, cele mai 
multe ca urmare a revoltelor locale. Pentru a nu lăsa populația 
lipsită de apărare, Partidul Daşnak a alcătuit o echipă de luptători 
bine pregătiţi, asa-numitii fedaini, un fel de miliție mobilă subte- 
rană. „Devotaţii” — asta însemna numele lor — erau, în orice moment, 
pregătiți să-şi dea viaţa pentru poporul lor. Din echipamentul 
acestora făceau parte, pe lângă o puşcă Mauser şi două cartusiere, un 
baston, un rucsac pentru lucrurile personale strict necesare, și o 
bucăţică de prescură. Astfel, se mai puteau cumineca încă o dată, în 
fata morţii. În cazul lor, ordinul era ca, atunci când cădeau prizonieri, 
să-şi ia viaţa, pentru a nu-şi tráda, sub tortură, camarazii.2% 

Atunci, au suferit mai cu seamă locuitorii regiunii Sasun, care 
mai fuseseră jefuiti o dată, nemilos, în 1894. Pentru ei, a fost un 
semnal de alarmă, foarte clar, faptul că tocmai unul dintre orga- 
nizatorii masacrului de la Constantinopol, un anume Ferid Bey, 
fusese numit, în 1903, valiu al provinciei Bitlis (de care aparţinea 
Sasun). Împreună cu mareşalul Zeki Paşa, care, ca şi până atunci, 
comanda regimentele staționate în Erzincan, el a plănuit exter- 
minarea armenilor din Mus şi Sasun. Ticluindu-si un pretext solid, a 
început să ceară plata unor restante de impozite, vechi de zece ani. 
Fiindcă populaţia, fireşte, n-a fost în stare să plătească, aşteptându-se 
la urmări teribile, i-a chemat în ajutor pe fedaini. În consecinţă, Zeki 
Paşa a ordonat celor 18 batalioane ale temutelor cavalerii hamidiye 
atacul asupra Sasunului. Pe 5 februarie 1904, au fost masacrați 
nenumărați locuitori ai satului Hunan. Când episcopul armean din 
Muș a apelat la patriarhul din Constantinopol, solicitând ajutor, 
autorităţile turce l-au arestat, invocând „trädarea” Dar, de data 
aceasta, armenii s-au apărat. Celor 10.000 de soldaţi şi 7.000 de 
kurzi, înarmaţi până-n dinți, li s-au împotrivit curajos 1.000 de 
fedaini şi 3.000 de locuitori. Prima dată, turcii au atacat satele din 
câmpia Muș, apoi armenii i-au respins, provocându-le pierderi 
grele. Zile întregi, sătenii au opus o rezistenţă eroică, nevoiţi a fi 
martori la scenele de groază în care turcii şi kurzii le ardeau casele 
şi aşezările, rând pe rând. Când locuitorii din 45 de sate s-au întâlnit 

la Göliguzan, au fost ucişi în mod sângeros de către atacatori. 
Supraviețuitorii s-au refugiat în munţi, ascunzându-se în peşteri, 
dar multi dintre ei au fost găsiţi, chiar şi acolo, şi uciși de către 
soldati. Două sute de armeni au izbutit, o lună întreagă, să le țină 
piept turcilor şi să-şi păzească satele; în cele din urmă, au fost 
nimiciti. La capătul rezistenţei, care a durat două luni, 3.000 de 
armeni îşi pierduseră viaţa, iar Sasun era distrus. „Sultanul cel 
Sängeros” îşi arătase, încă o dată, inspäimäntätorul chip. Dar 
armenii au dovedit, în sfârşit, că se pot apăra şi ei. Însă dașnakii 
socialişti nu voiau să se oprească aici. Urmăreau să se răzbune şi 
să-l ucidă pe sultanul Abdul-Hamid al II-lea. 

Planul a fost pus la cale de fondatorul Partidului Daşnak, 
Christapor Mikaelian, înainte ca acesta să-şi fi pierdut viaţa, în 
timpul testării unei bombe, la vârsta de 46 de ani. Adepții lui 
Mikaelian au privit moartea sa ca pe o datorie de a duce la 
îndeplinire acest plan. 

Atentatorii ştiau, ca orice ființă din imperiu, că sultanul mergea 
în fiecare vineri la moscheea Yildiz, pentru a se ruga. Fiindcă acesta 
O şi părăsea în jurul aceleiaşi ore, ei aveau de gând să fabrice prima 
„bombă auto” din lume - desigur, încă fără automobil. O caleascä, 
echipată cu explozibil şi bombă cu explozie întârziată, urma să 
stationeze în fata moscheii şi să explodeze exact în clipa în care 
sultanul urca în caleaşca sa. Dar în acea zi de 21 iulie 1905, când 
trebuia să aibă loc atentatul, Abdul-Hamid al II-lea a întârziat; 
o discuţie cu Seih-ül-Islam, liderul spiritual al musulmanilor turci, 
îl retinuse. Astfel, bomba a explodat prea devreme: nu l-a ucis pe 
sultan, ci pe alti 26 de oameni, aflați în suita sa, pe atentatorul însuşi 
şi pe 20 de bieti trecätori.?” 

În cele din urmă, nu armenii aveau să-i aducă sfârşitul 
„sultanului cel sângeros”, pe care îl urau atât de mult, ci chiar turcii 
înşişi. Mai bine zis, o tânără mişcare turcă, în care şi armenii îşi 
puseseră speranţele, până ce au fost amarnic dezamägiti de ea. 

Junii Turci se desprindeau din mişcarea, fondată în 1865 şi inter- 
zisă în 1876, a Tinerilor otomani, iniţiată de poetul şi masonul turc 
Namik Kemal. Noua mișcare resimțea, si ea, o puternică influență 
masonică — unii dintre conducătorii săi aparțineau unor Loje cu 
veche tradiţie în Imperiul Otoman. Prima Lojă francmasonică 


118 Michael Hesemann 


a Turciei fusese fondată, încă din 1721, de către francezi, la 
Constantinopol; în 1738, a urmat a doua Lojă, la Smirna. În 1856, 
au apărut francmasonii britanici, iar în acelaşi an a luat ființă, în 
Macedonia, prima Mare Lojă turcä.?® În anii următori, francma- 
soneriei i s-au alăturat numeroși turci cu vederi liberale, printre 
ei numărându-se şi exponenti ai elitei färii. Au aşezat pe tron, 
pentru scurtă vreme, pe unul de-al lor — sultanul Murad al V-lea, 
dar domnia acestuia a durat doar trei luni. Fratele său vitreg, 
Abdul-Hamid al II-lea, în schimb, era un opozant declarat al 
fraților Lojei, pe care îi considera potențiali conspiratori și agenţi 
ai dispretuitilor britanici. Astfel, Frăția a dispărut, în mare parte, în 
timpul domniei sale. 

Junii Turci îşi trag numele de la faptul că fondatorii mişcării 
erau bărbați tineri, majoritatea provenind din familii de funcţionari 
turci, care au avut privilegiul să studieze la Paris, unde au venit în 
contact cu idei liberale, iluministe şi republicane. Turcia, guvernată 
încă în mod absolutist, li se părea anacronică, iar lipsa de cultură a 
populației, majoritatea musulmană, compunându-se din analfabeți, 
constituia un motiv pentru starea de înapoiere a țării. În Marea 
Lojă de la Paris?” ei au stabilit legături cu numeroşi francezi ce 
împărtăşeau aceleaşi vederi, fără a fi discriminați din cauza cre- 
dintei lor musulmane - care mai exista doar teoretic. Francmasonii 
cred în existenţa unei Fiinte Superioare, resping însă religiile orga- 
nizate şi revendicarea adevărului. În schimb, propagă automân- 
tuirea omului prin cunoaştere (gnosis), referindu-se la ereziile 
creştine ale primelor secole şi la misterele antice păgâne. Bisericilor 
creştine le-au declarat de mult război. Le reproșează neputinta 
omului, pe care ei, la rândul lor, îl invită să guste din „Pomul 
Cunoaştenii . Biserica Catolică a reacţionat, prin intermediul papei 
Clement al XII-lea (1730-1740), cu excomunicarea francmasonilor, 
regăsită în bula In eminenti apostolatus specula de la 28 aprilie 
1738"5, care mai este încă valabilă. Şi Bisericile ortodoxe interzic, 
până în ziua de azi, credincioşilor lor intrarea într-o astfel de Lojă. 
Astfel că, în documentele de la Vatican referitoare la armenocid, se 
vorbeşte mereu despre „guvernarea masonicá" ^6 a Junilor Turci, 
ceea ce nu reprezintă tocmai un compliment. 

Unul dintre părinții Junilor Turci poate fi considerat Ahmed 
Riza (1858-1930), un funcţionar de stat turc care, în 1889, căzând 
odată cu regimul sultanului, a plecat în exil la Paris. Acolo'a devenit 
elevul lui Pierre Laffitte, succesorul lui Auguste Comte, a cărui filo- 
zofie pozitivistă — cu accentul ei pe ordine, progres şi altruism — a 
devenit, într-o oarecare măsură, teologia francmasonilor secolului al 
XIX-lea. Mai târziu, Riza a ţinut el însuşi prelegeri la Sorbona, despre 
ştiinţele naturii şi pozitivism, susținând cá teoria evoluţiei, aparti- 
nând lui Charles Darwin, reprezintă apogeul unei politici „orientate 
ştiinţific” Unul dintre idolii lui Riza a fost Charles Maurras, un 
scriitor antisemit, care a marcat în mod decisiv protofascista Action 
Francaise. Maurras propaga ceea ce el numea „naționalism integral”: 
un melanj între pozitivism, naționalism şi statul unit ideologic, 
puternic, cu cetățeni animati de o religie comună a statului. În pofida 
faptului că era un agnostic, Maurras voia ca, în Franța, acest rol să 
revină catolicismului, căruia toti francezii să-i aparțină. Această teză 
l-a inspirat pe Riza - si el se definea drept agnostic — să-şi regändeascä 
poziţia faţă de Islam. În orice caz, considera că învățătura Profetului 
putea să-i unească pe musulmanii otomani. Astfel, „Islamul pozitiv” 
— comparabil cu „creştinismul pozitiv” al lui Hitler — a devenit pentru 
el, doi ani şi jumătate mai târziu, sursa unei politici justificate 
ideologic. Prin urmare, Riza nu va mai publica doar scrieri împotriva 
lui Abdul-Hamid al II-lea, ci va promova în ziarul său, Mesveret 
(, Consultare"), extremismul de dreapta, mobilizändu-i pe studenții 
săi contra vechiului regim de la Constantinopol.?” 

În același an în care Riza emigrase, cinci studenti ai Şcolii de 
medicină militară din Istanbul, printre care și poetul kurd, liber 
cugetător și doctorul de mai târziu Abdullah Cevdet, au fondat 
Ittihat-i Osmani Cemiyet („Comitetul Unităţii Otomane”). Acesta 
propaga aşa-numitul „otomanism”, militând pentru o Constituţie 
liberală si pentru transformarea imperiului într-un stat secular, 
potrivit idealurilor Revoluției Franceze. Printre primii membri ai 
Comitetului a fost și medicul dr. Bahattin Sakir. Prinţul Yusuf 
Izzettin, care fraterniza cu opoziţia, l-a numit medicul sáu personal, 
susținând márinimos, sub raport financiar, migcarea.?9? 

În scurt timp, cele două grupări au venit în contact şi au stabilit 
să-şi unească forțele. La primul lor congres, ţinut la Paris, din 

4 până în 9 februarie 1902, au luat parte și reprezentanți ai altor 
grupări turce din opoziţie, printre care şi daşnakii armeni. În cadrul 
congresului, cel mai important şi mai influent orator a fost prințul 
Sabaheddin, fiu al cumnatului sultanului Abdul-Hamid, fugit în exil. 
Acesta a pledat pentru instituirea unei monarhii constituţionale, 
pentru descentralizarea administraţiei si pentru o nouă Constituție, 
prin care să fie garantate drepturile tuturor popoarelor şi ale 
grupurilor etnice din imperiu. Din păcate, nu s-a dovedit suficient de 
persuasiv. „Autonomia înseamnă trădare și separatism”, a subliniat 
Riza. A avut loc prima scindare a opoziției otomane din exil, o 
schimbare clară, în direcția unui centralism autoritar şi a unui stat 
unitar, cu elementul popular turc ca garant al omogenității.2* 

La cel de-al doilea congres, în 1907, ținut la Salonic, s-a decis 
unirea grupului din jurul lui Riza şi a Ittihat-i Osmani Cemiyet, 
într-un singur partid, ce avea să fie numit Ittihat ve Terraki 
(„Unitate şi Progres"), pe scurt, Ittihat, expresie a alinierii lor 
panturcice şi pozitiviste.?!? 

Faptul cá rezistenta s-a format in Macedonia are o anumitá 
explicaţie. Încă din 1903, provincia fusese pusă sub supraveghere 
internaţională; sultanul nu mai era în poziția de a putea reprima 
dorinţa de independență a cetățenilor; o altă baie de sânge, mai cu 
seamă pe pământ european, n-ar fi fost tolerată de puterile 
apusene. Acest fapt a fost considerat, de către turcii ce trăiau 
acolo, drept o umilință. Prin urmare, tot mai multi ofiteri otomani 
intrau în opoziție. 

Ambianţa specială din Salonic a fost cea care a marcat mişcarea 
Junilor Turci mai mult decât interacțiunea cu frații din Loja de la 
Paris. Niciunde nu erau francmasonii atât de activi ca în Imperiul 
Otoman. Încă de la începutul secolului, aici fusese întemeiată 
organizația Lojelor Macedonia Risorta („Macedonia reinviatä”), ai 
cărei idoli erau Carbonarii italieni. Directorul ei, Emanuel Karasu, 
pusese la dispoziţia Junilor Turci resedintele Lojelor locale, pentru 
întrunirile comune.?!! Documentele lor cele mai importante erau 
păstrate aici, pentru a nu cădea în mâinile poliției secrete otomane. 
În curând, întreaga echipă de la conducerea Junilor Turci se 
compunea din francmasoni locali, bărbaţi precum: Talaat Bey 
(din 1917, Talaat Paşa), care ulterior a fost ales Mare Maestru al 

Francmasonilor Liberi şi Acceptati din Turcia; tânărul căpitan 
Enver Bey (mai târziu, Enver Pașa); chirurgul (cu titlul de doctor) 
şi tânărul ofițer Ahmed Cemal (mai târziu, Cemal Paşa). Comitetul 
lor s-a extins în numai doi ani, devenind o organizație numeroasă, 
cu 15.000 de simpatizanți și secţiuni secrete în multe alte oraşe 
mari. Acesteia i s-a afiliat şi organizaţia secretă Vatan („Patria”), pe 
care o întemeiase ofițerul de stat-major Mustafa Kemal (care avea 
să devină Atatürk, fondatorul statului modern turc) la Damasc.?!? 

Astfel, partidul Ittihat avea de curând un Comitet Central, 
„Cercul interior", care prezenta toate caracteristicile unei Loje. 
„Acest grup ocult”, sublinia ambasadorul britanic în raportul său 
anual pe 1908, „s-a comportat, de la bun început, ca o organizaţie 
secretá".?? Nici numele initiatorilor, nici planurile ori deciziile lor 
n-au fost aduse la cunoştinţa opiniei publice sau măcar a membrilor 
propriului partid. „Acest consiliu are mereu ceva misterios”, așa îl 
descria generalul german Liman von Sanders, care, începând 
cu 1913, trebuia să modernizeze armata otomană învechită: 
„N-am putut afla niciodată câți membri a avut, nici cine erau 
aceştia — cu excepţia conducătorilor, pe care-i cunoștea toată 
lumea.” ?!4 Se presupunea că, în 1908, erau opt membri, în 1910 — 
şapte, un an mai târziu — zece, iar până in 1913 ajunseseră la 
douăzeci. Atât Comitetul de la Salonic, cât şi „Cercul interior” aveau 
același ritual de inițiere. Cu ochii legati, noul membru era condus 
într-o încăpere, unde era îndrumat să-și aşeze o mână pe Coran sau 
pe Biblie, iar cealaltă pe un revolver sau pe un cuţit. Apoi acesta 
trebuia să jure că va contribui la triumful Comitetului şi că va accepta 
în mod deliberat moartea, dacă nu va respecta întocmai regulile sau 
dacă va trăda cauza, incredintándu-se duşmanilor.?!5 

Cât de importantă a fost influența masonică asupra Junilor Turci 
avea să constate bancherul german Hjalmar Schacht. El va accede la 
funcția de preşedinte al Băncii Reichului şi de ministru al comerțului, 
în timpul lui Hitler. În 1906, Schacht a intrat în rândurile Lojei de la 
Berlin, Urania zur Unsterblichkeit („Urania spre nemurire”). Trei 
ani mai târziu, a călătorit în Imperiul Otoman împreună cu 
expertul în problemele Orientului Ernst Jăckh, şi el francmason, şi 
cu Paul Rohrbach, în numele Comitetului German pentru Bagdad, 
spre a sonda premisele construirii unui spital în Adana. La Salonic, 

Schacht a făcut cunoştinţă cu francmasoni turci, care i-au facilitat 
contactul cu frati din toată tara. În urma discuţiilor purtate, s-a 
lăsat convins de faptul că „întreaga revoluţie a Junilor Turci a fost 
condusă de francmasoni şi că a fost pregătită în Loje”, după cum 
subliniază Frankfurter Allgemeine Zeitung din 20 august 2008, 
citând din notițele acestuia, descoperite de curând: „În încăperile 
Lojelor aveau loc întruniri, ce pregăteau evenimente politice” 
Astfel, Schacht, care începând cu 1931 îl susținea frenetic pe Hitler, 
era convins că din Lojele francmasonilor proveneau „cele mai bune 
elemente ale poporului turc, care au înlăturat vechiul regim” 
În privinţa Junilor Turci, certifică: „Ceea ce fac conducătorii guver- 
nului turc de astăzi reprezintă, cu siguranţă, o politică culturală 
masonicá." ?!é 

Înaintea congresului de la Salonic, Ahmed Riza intocmise — in 
lucrarea sa intitulată „Criza Orientului” - un fel de inventar al 
visurilor şi sperantelor Junilor Turci. Această lucrare sintetiza, în 
manieră turcească, filozofia pozitivistă, adaptarea acesteia la o 
națiune islamică neluminatä. Cei mai multi Juni Turci erau atei, 
dar ştiau prea bine că poporul lor nu va înțelege și nici nu va 
accepta asta. Imperiul lui Abdul-Hamid era un popor multina- 
tional, dominat de islamism. Junii Turci ar invoca islamismul doar 
pentru a uni poporul, țelul lor fiind statul laic, cu doctrină proprie, 
practic o religie politică. Ei militau pentru un stat național turc, 
în care panturcismul lua locul panotomanismului, iar ideea rasei 
dominante înlocuia conceptul familiei populare dominate. 

Panturcismul sau turanismul era reprezentat de Ziya Gökalp, 
unul dintre primii membri ai acelui — pe-atunci, secret — Ittihat-i 
Osmani Cemiyet, elev al Şcolii de medicină militară din 
Constantinopol şi francmason convins. Fiul unui jurnalist, foarte 
apropiat de Junii Turci, a fost interesat toată viaţa lui de zona de 
conflict dintre credință, mistică şi ştiinţa modernă. Respingea 
ideologiile socialiste si pur materialiste. Gândirea sa era a unui 
naționalist, iar názuinta sa era legată de o ideologie turcă adevărată. 
Datorită crezului său, conform căruia „noua civilizație va fi creată 
de rasa turcă, ce, spre deosebire de celelalte rase, nu este viciată de 
alcool si de o viață dezmägatä, ci s-a fortificat şi revigorat în atâtea 
războaie glorioase"?", va ajunge în curând ideologul mișcării. 

Cartea sa, Kizil Elma („Mărul roşu”) apărută în 1914, îşi datorează 
numele simbolului puterii sultanului, care era, de asemenea, un 
simbol al izbânzilor, al cuceririlor. Pentru otomani, „mărul roşu” 
reprezenta, în primul rând, Constantinopolul, apoi Budapesta, 
Roma si, în cele din urmă, Viena. Însă, în ideologia turanismului, 
el constituia simbolul țării mitice, de obârşie a turcilor, despre care 
se aminteşte într-o veche legendă persanä.?'? 

Potrivit acestei legende, Fereydun, cel de-al şaselea rege mitic, 
a împărțit lumea între cei trei fii ai săi — Iraj, Salam şi Tur: Iraj a 
primit Iranul şi, astfel, partea centrală a ţării, Salam - tot vestul, cu 
Asia Mică, iar Tur - restul țării, dincolo de Oxus (Amudaria), stepa 
de nord: „Apoi îi dădu Turanul lui Tur şi îl făcu domnitor peste Turk 
şi Cin”, scrie în „Cartea regilor”, Sah-Name. Ceea ce, la început, 
părea a fi o legendă plăcută, vrând să justifice dorința de expansiune 
a perşilor spre nord, a devenit — în vederile panturcilor — „cheia” 
pentru patria lor pierdută. Vatan ne Türkiyedir Türklere ne 
Türkistan Vatan büyük ve müebbet bir ülkedir: Turan?” („Patria 
turcilor nu este Turcia, nu este nici Turkistan. Este o țară îndepărtată, 
veşnică: Turan”), scria în versuri Gökalp. Astfel, turanismul a devenit 
echivalentul turcesc al panslavismului ruşilor sau al mitului arian, 
ce avusese ecou, în aceeaşi perioadă, în Europa de Vest. Dacă 
neamtul — aşa cum se presupune că Adolf Hitler îi explica, într-o 
discuţie, lui Hermann Rauschning”” — „pusese un picior în cunoscuta 
ţară, Atlantida” (sau, ar trebui adăugat, pe la fel de mitica insulă 
Thule), atunci turcului, la fel de bine, îi era dor de pierduta stepă a 
legendarei sale patrii Turan. Termenul „turanism îşi are originea în 
scrierile turcologului maghiar Armin Vâmbery, care le-a dedicat 
turanilor (până atunci — necunoscuți), în ale sale Sketches of Central 
Asia (1868), un întreg capitol. Vâmbery considera popoarele turce o 
„rasă turaniană” independentă, căreia îi aparţineau şi ungurii. Chiar 
dacă a fost unul dintre prietenii personali ai lui Abdul-Hamid 
al II-lea, el a găsit numeroşi susţinători şi în rândul Junilor Turci. 
Turanismul făcea din turci un popor cu o misiune aproape mântui- 
toare. Scopul său era să elibereze popoarele turce de sub dominația 
străină — mai ales de sub cea a dusmanului de moarte, Rusia - şi să-i 
reunească într-un singur imperiu, care, precum în vremea lui 


w A 


Fereydun, sä se intindä de la Marea Adriaticä pänä in China. 

Când francezul Leon Cahun - începând cu anul 1890, acesta 
tinea seminarii de istorie a Orientului Mijlociu - a prezentat 
turanismul, a fost ascultat cu interes de către elevii lui Ahmed 
Riza.?! La Paris, Junii Turci cunoscuseră şi teoriile diplomatului si 
scriitorului Arthur de Gobineau, care socotea că amestecul de rase 
este răspunzător pentru „apusul tuturor culturilor”. Susținătorii lui 
Gobineau atribuiau slăbiciunea statului multinațional otoman 
caracterului său eterogen. În vreme ce otomanismul admitea inte- 
grarea diferitele etnii, panturcismul le respingea în mod categoric. 
Dorinţa de a îndepărta orice „corp străin” va deveni, curând, premisa 
pentru redobândirea măreției pierdute — un proces de vindecare 
necesar, dar dificil — de la care porneşte „bolnavul de pe Bosfor”, 
ironizat nu doar de Bismarck, ci si de tar — Imperiul Otoman.?? 

Astfel, şi la Junii Turci şi-a făcut loc tot mai mult un rasism 
turcesc, combinat cu un nationalism radical, care privea toate 
intenţiile de separare — reale ori imaginare — ale minorităţilor 
non-musulmane ca pe o amenințare. Porta-voce va deveni, în 
curând, revista Tiirk, fondată în 1903 la Cairo, care mai întâi de 
toate a dezbătut tema „rasei turce”, propagând „ideea unui natio- 
nalism turc, bazat pe principii etnice”. Deoarece Egiptul se afla de 
mult, ca provincie otomană, sub administraţie britanică, opoziţia 
putea să acționeze şi să publice nestingherită. Tiirk slăvea „faptele 
de vitejie” ale turcilor, ale unui „mic trib”, care „se bizuia pe sabia 
sa”, aducând astfel groaza si teama chiar în „Viena, centrul strălu- 
citor al Europei”. Revista va găsi, curând, vinovatul pentru căderea 
Imperiului Otoman: „rasa armeană exploatatoare”, care, „asemenea 
unui parazit”, „a supt sângele poporului turc”: „Bogăția pe care o 
dobändiserä şi abilităţile pe care si le insusiserä se datorează, in 
totalitate, faptului cá au trăit pe spinarea noastră”, susţinea 
periodicul Türk, dezläntuind o adevărată campanie printre cititorii 
săi: „Nu cumpăraţi de la armeni!”?? 


* Către sfârşitul secolului al XX-lea, Turcia era supranumită „bolnavul 
Europei”. Expresia a fost lansată de țarul Nicolae I în discuţiile purtate cu 
ambasadorul Imperiului Britanic despre situația Imperiului Otoman, în 
preajma războiului din Crimeea (n.t.). 

Si Bahattin Sakir, care plecase în exil la Paris, in 1905, când se 
încheiase transferul marilor sume de bani din vistieria prințului, 
va avea, în curând, poziţii tot mai radicale. În cele din urmă, 
„a jucat, pentru Comitet, un rol asemănător cu cel al lui Iosif Stalin, 
în aceeaşi vreme, pentru Partidul Bolşevic”, sublinia Rolf Hosfeld, 
în excelenta sa carte Operation Nemesis: „A adus un suflu nou 
mişcării Junilor Turci din Paris."?* Într-un memorandum, pe care 
l-a conceput în 1906, Şakir a declarat „turcificarea” drept scopul 
principal al politicii Junilor Turci. Respingea statul multinational 
otoman: „Cetăţenii non-musulmani sunt pregătiți să devină otomani, 
deoarece speră că, astfel, îşi vor putea păstra naționalitatea şi vor 
putea face parte integrantă din otomanism. Să devină turci creştini 
şi să-şi uite, treptat, originile — asta nu-i interesează."2 Deci, logic, 
n-ar avea loc nici în „noua Turcie”. Şakir cerea o politică a puterii fără 
compromisuri, voia să creeze asociații combatante pentru Comitet, 
să-i aducă în fața instanţei pe „trädätorii si pe „duşmanii poporului” 
Dar cea mai importantă premisă era insistența asupra „puritäfii” 
turce: „Comitetul nostru este un comitet pur turc”, le împărtăşea el 
prietenilor de partid din Bulgaria. „Nu va fi dominat de ideile 
duşmanilor islamismului si turcismului.” Puteau fi membri doar 
turci „de rasă pură”, de origine musulmanä.??® 

Dar înainte de a se ajunge aici, înainte de a-i putea reuni pe 
turci într-o națiune omogenă, era necesar, în primul rând, să obțină 
puterea în imperiu. În acest scop, Junii Turci trebuiau să încheie 
toate alianțele posibile, să lucreze cu toate puterile opoziţiei, pentru 
a-şi atinge țelul: să uzurpe Ancien Regime. Astfel, au propus mai 
întâi acţiuni comune ale musulmanilor cu creştinii, cerând desfiin- 
tarea absolutismului, printr-un sistem parlamentar, si reintro- 
ducerea Constituţiei. Pentru împlinirea acestor deziderate, au 
chemat la rezistenţă armată, la boicotarea impozitelor, la greve şi 
la revoltă generală — cot la cot cu daşnakii armeni. 

Curând, li s-a oferit prilejul de a-şi impune doleantele. În iulie 
1908, un membru al Comitetului de la Salonic, maiorul Ahmed 
Niazi Bey, împreună cu un mic grup de partizani, cu banii capturați 
ai batalionului său, s-au baricadat în munţii Macedoniei. Câteva 
zile mai târziu, Enver Bey, promovat între timp la gradul de maior, 
a suferit o înfrângere, împreună cu 150 de oameni, nu înainte de a 

proclama revoluția. Când sultanul a trimis 800 de soldati pentru 
a-i aresta pe revoluționari, aceştia au refuzat să îndeplinească 
ordinul şi l-au ucis pe ofițerul lor. Şi un al doilea contingent de 
trupe s-a răzvrătit, iar în întreaga Macedonie soldaţii şi-au declarat 
solidaritatea cu rebelii. Li s-au alăturat şi țărani albanezi. În noaptea 
dintre 22 spre 23 iulie, Comitetul de la Salonic a ocupat sediul 
telegrafului, convocându-i pe primarii satelor la o întâlnire în 
cursul dimineţii. În noaptea aceea, telegramele zburau, una după 
alta, spre palatul Yildiz: se cerea, în mod repetat, reintroducerea 
Constituţiei de la 1876.?? 

În dimineaţa zilei de 23 iulie 1908, oamenii s-au adunat în fata 
palatului guvernatorului din Salonic, unde avea loc un Congres al 
reprezentanţilor populației civile şi ai clerului. Apoi, în jurul orei 
10, au apărut în fata mulțimii. Episcopii greci şi bulgari s-au sărutat 
ca fraţii, iar turcii, grecii şi bulgarii s-au îmbrățișat, într-o adevărată 
frenezie a împăcării. Un vorbitor a anunțat că tocmai i se dăduse 
sultanului un ultimatum: dacă nu va repune în vigoare Constituţia 
în decursul a 24 de ore, atunci corpurile de armată 2 şi 3 vor 
mărşălui spre Constantinopol. Abdul-Hamid al II-lea a dat, mai 
întâi, ordin ca membrii Comitetului să fie arestați. Abia când 
marele vizir l-a convins de faptul că se va ajunge la o revoluţie, 
sultanul a renunţat. În dimineaţa zilei de 24 iulie, a comunicat că 
acea Constituţie de la 1876, „retrasă din anumite motive”, ar fi din 
nou în vigoare. Imperiul Otoman ar fi, de-acum încolo, o monarhie 
constituțională, iar primul parlament va fi ales cât de curând. Prin 
aceste manevre, literalmente, şi-a salvat pielea. În Constantinopol, 
era celebrat ca salvator al patriei, împreună cu Ahmed Niazi Bey şi 
Enver Bey, noul erou al libertăţii. Abdul-Hamid al II-lea ar fi fost, 
chipurile, victima unei camarile corupte şi trădătoare, de la Curte 
— aşa suna mesajul oficial. Revoluţia n-ar fi avut loc, deşi Turcia 
părea ca renăscută, de la o zi la alta. Pe stradă, puteau fi văzute chiar 
şi femei fără văl — nu numai creştine, ci şi musulmane. Încă din 
1901, printr-un ordin al împăratului, se impunea nu doar purtarea 
vălului de către toate supusele de sex feminin, ci chiar şi lungimea 
şi grosimea acestuia.” „Mase de oameni au mărșăluit zile întregi pe 
străzi, cântând şi purtând steaguri, au ovationat armata, care-i 
eliberase, şi pe sultan, pe care — aşa ziceau - trädätorii l-ar fi ţinut 

departe de ei”, anunța, din Constantinopol, jurnalistul american 
H.G. Dwight. De pretutindeni primea asigurări „că, de-acum 
înainte, în Imperiul Otoman nu se va mai face diferență între 
armeni, greci, evrei şi turci: toţi erau otomani, toti erau liberi”.2% 

Chiar și în Urfa cea îndepărtată, în curtea catedralei armene 
reconstruite, s-a ţinut o slujbă de comemorare pentru victimele 
primului „Holocaust” (Corinna Shattuck) - cei 3.000 de armeni 
care fuseseră arşi de vii, în decembrie 1895. „Regimul, care îşi 
făcuse din popoarele Imperiului Otoman nişte duşmani de 
moarte, care — chiar în această biserică! — vărsase atâta sânge 
fratern... acest regim luase sfârşit”2%, a anunțat ceremonios un 
ofițer. „De-acum înainte, nimeni nu mai are voie să-i numească 
pe creştini cáini" ?!, l-a încredinţat un valiu pe ataşatul militar 
austriac de la Giesl. „Nu mă mai aşteptam să văd, în viaţa mea, că 
turcii, armenii şi grecii se vor infráti" ^^, se mira un misionar 
american, reverendul James I. Fowle. În următoarele săptămâni, 
60.000 de exilați, printre care patriarhul revocat armean, dar gi unul 
dintre cei aflați printre atacatorii de la Banca Otomană, au revenit 
în patria lor. În Constantinopol, s-a format primul parlament 
postrevolutionar, in care erau reprezentaţi si zece armeni, toti 
membri ai Partidului Dagnak. Aproape puteai crede că Turcia era 
pe cale de a deveni o democraţie modernă. Dar totul, comenta 
H.G. Dwight, cu un scepticism sănătos, era „prea frumos pentru a 
fi adevárat".^* 


VIII. Se pregăteşte o furtună 


A durat doar câteva luni până când, în Turcia, fiecare om a 
priceput că „primăvara otomană”, acea euforie a împăcării, n-a fost 
decât un truc, o schemă a vicleanului sultan, cu un singur scop: de a 
câştiga timp, pentru a rămâne la putere. Dar nici Junilor Turci nu 
le-a trebuit prea mult ca să se demaste. Curând, s-a văzut clar că nu 
plănuiau nicidecum să transforme Turcia într-o ţară cu o societate 
democratică. Telul lor era mai degrabă de a întemeia o dictatură de 
partid, în spatele căreia stătea — conducător atotputernic — Comitetul 
Central secret Ittihat. Junii Turci „aduseseră la putere un guvern”, 
comenta jurnalistul britanic Charles Roden Buxton, în august 1908, 
„iar acum controlau tot ce făcea acest guvern”.?”* Partidul lor se 
autodefinea ca „sufletul statului” şi „salvatorul patriei”, deasupra 
căruia trona, ca unic supraveghetor, „Comitetul sfânt” Membrii 
Camerei Deputaţilor, ai Parlamentului turc nu erau aleși, ci numiţi 
de acest Comitet Central. Toate celelalte partide erau considerate 
potenţiali ,trádátori" si „separatisti' De-acum încolo, acest dubios 
comitet va inspecta totul în ţară, presa, oficiile de telegraf. Fiecare 
telegramă codificată, care se trimitea dintr-un oficiu poştal turcesc, 
trebuia să fie predată mai întâi comitetului de cenzură, pentru a fi 
verificată. Chiar şi teatrele trebuiau să întrebe mai întâi la partid dacă 
aveau voie să prezinte piesele respective. Oricine se opunea deciziilor 
Comitetului, conform unui anunţ oficial, era „executat pe loc”. 

Evident, bilanțul Junilor Turci, după primele luni de exercitare 
a puterii, era unul mai mult decât modest. Dacă, la început, treceau 
drept salvatori ai Imperiului Otoman, acum nu păreau altceva decât 
nişte gropari. Sustinute de către puterile apusene, țările din Balcani 
au încercat să se elibereze de jugul semilunii. Pe 5 octombrie 1908, 
Bulgaria şi-a declarat independenţa, regele ei, Ferdinand, s-a 
proclamat tar si a tipärit timbre cu chipul său, ca domnitor bizantin. 
O zi mai târziu, Austro-Ungaria a ocupat Bosnia şi Herţegovina, în 
timp ce Creta a anunţat alipirea sa la Grecia. „Noul regim al Junilor 

Turci, care scrisese pe steaguri „Uniunea imperiului”, a fost silit să 
renunţe, în scurt timp, la mai multe teritorii decât a făcut-o 
sultanul de-a lungul întregii sale domnii, până la revolutie”?*®, 
constată Wolfgang Gust. Istoricul britanic Bernard Lewis com- 
pletează: „Răspunsul direct al Europei şi al creştinilor din Balcani 
la evenimentele infricogátoare din iulie 1908, din perspectivă turcă, 
a fost taxat ca agresiune şi trădare." 2” Furia faţă de creştinii din 
propria ţară, cărora li se conferiseră drepturi cetăţeneşti, creştea pe 
Zi ce trecea. 

Abdul-Hamid al II-lea asista, cu o satisfacţie crescândă, la 
degradarea Junilor Turci. La țară, îi transmiteau spionii săi, partidul 
Ittihat nu găsise adepti; acolo stăpâneau, ca şi până acum, vechii 
guvernatori, lipsiţi de scrupule. Musulmanii conservatori respin- 
geau noul guvern, care — formal, desigur — scrisese pe steaguri: 
egalitatea tuturor grupurilor etnice şi a comunităţilor religioase. 
Idealurile republicane le erau străine, ei doreau, de fapt, $Saria, care 
le oferea atât de multe privilegii faţă de dispretuitii creştini. Faptul 
că armenii se dezvoltau în ritm cu timpurile noi, cu o încredere de 
sine sporită, le-a părut pesemne acestora o constantă provocare. 

Sultanul vedea apropiindu-se tot mai mult clipa când va pune 
din nou mâna pe putere - cu forța, necondiţionat. La ordinul său, 
politia secretă, loială ca și până atunci, a început să construiască în 
subteran o rețea contrarevolutionarä, înarmându-i pe cei nemul- 
tumiti. Apoi, la nici nouă luni de la „Revoluţia Junilor Turci", 
această coaliție — formată din soldati conservatori si extremisti 
musulmani — a atacat. În capitală, reacţiunea islamist-conservatoare 
a organizat adunări în masă, prin care se cerea reintroducerea 
Șariei. În mod deschis, protestau „împotriva privilegiilor ce le 
reveneau creştinilor prin Constituţie” %8, anunţa Arbeiterzeitung 
din Viena, la 4 aprilie 1909. Protestele urmau să pregătească revolta 
soldaților şi a studenților islamişti (softas), ce avea să izbucnească 
pe 12 aprilie. O zi mai târziu, au ocupat Parlamentul. Conducätorii 
Junilor Turci au fost nevoiţi să se ascundă, pentru a scăpa de urgia 
urmăritorilor; şi găseau refugiu mai ales la prietenii lor armeni, care 
credeau că lor le datorează mult sperata libertate. 

În timp ce la Constantinopol se înregistrau revolte grele, scena 
evenimentelor tragice ale acestor zile a fost vilaietul Adana, din 

vechea Cilicie. Aici, populaţia era stârnită, în mod sistematic, 
împotriva armenilor. Dar cei 50.000 de muncitori, majoritatea turci 
şi kurzi, au strâns mai întâi recolta de grâu şi au încărcat hambarele 
naivilor proprietari de pământ armeni. „Aşteptăm până ce se umple 
stupul cu miere; va veni apoi ocazia să-l golim” ?*?, explica, cinic, un 
funcţionar turc. Când, la data de 6 aprilie, un tânăr armean - în 
autoapărare — a ucis un turc, ura care se stránsese a tágnit cu putere. 
Populaţia cerea predarea „criminalului”, iar valiul a împărțit arme 
turcilor, „pentru a se putea apăra de armeni".?*? Casele turcilor 
au fost marcate, pentru a nu fi atacate din greşeală. În schimb, 
pe casele creştinilor se putea citi cuvântul jignitor kafır 
(„necredincios”). Pe data de 13 aprilie, în timp ce la Constantinopol 
contrarevolutionarii organizau un puci, moscheile din Adana erau 
pline de bărbați înarmaţi, purtând turbanul alb, semn al credin- 
cioşilor, care porneau la jihad, „războiul sfânt” În următoarea 
noapte — îi scria, în raportul său, consulul german în Adana, 
H. Christmann, ambasadorului german la Constantinopol, Adolf 
Marschall von Bieberstein —, un hoge (învățător musulman) a făcut 
un apel clar, de la minaretul unei moschei: „Acum ar trebui ucişi 
armenii.”2*'! În întregul oraş domnea o atmosferă de pogrom. 
Autorităţile n-au întreprins nimic, n-au intervenit deloc, dimpo- 
trivă. „În prezenţa valiului şi a şefilor autorităților turce”, potrivit 
relatării consulului Christmann, „respectabilul armean Sadirik a 
fost ucis cu un topor, spre slava lui Mahomed - acestea sunt 
cuvintele pe care le-au rostit. În același timp, din moara mecanică 
a fraţilor Bosnali a răsunat cunoscutul semnal, fluierul cu aburi, 
anunțând începutul mácelurilor, ce aveau să-și urmeze cursul."?* 
În jurul amiezii, s-au auzit primele impuscäturi. Soldații au ocupat 
minaretele moscheilor si de acolo trăgeau în armeni, care se 
baricadaseră în cartierul lor. Casele şi magazinele creştinilor au fost 
jefuite şi incendiate. Abia când li s-a opus rezistenţă, turcii s-au 
retras, cerând ajutor la punctele de sprijin din zonă. Pe 16 aprilie, 
armenii au convenit asupra unui armistițiu, cu puțin înainte de a li 
se fi terminat munitia. Nu puteau bănui cá, în zonă, 200 de sate 
fuseseră jefuite, recoltele distruse sau furate de turci, iar mii de 
oameni omorâţi. Pentru întreaga Cilicie, asta însemna ruina din 
punct de vedere economic. În Tarsus, cartierul creştin era în flăcări, 

în Antiohia avea loc un măcel, Kessab fusese preschimbat într-un 
„morman de dărâmături întunecate”2%, după cum povestește un 
martor ocular. 

În timp ce, în aceeaşi zi, trupele staționate în Salonic porneau 
către Constantinopol şi, opt zile mai târziu, înăbuşeau contrare- 
volutia, în Adana se asternuse o linişte de moarte. Abia când, la 
24 aprilie, comandanții a două vase ancorate în Mersin - un ofițer 
de marină britanic si unul francez - l-au tras la răspundere pe valiul 
din Adana pentru recentele masacre, acestea au luat sfârşit. Acum 
şi Junii Turci îi invinováteau pe armeni, fiindcă „într-o problemă 
internă, declansaserä o intervenţie sträinä”.?* Circulau zvonuri 
precum că armenii ar fi urmărit să se folosească de acest prilej 
pentru a-şi reconstrui, cu ajutorul puterilor apusene, vechiul lor 
regat al Ciliciei, din vremea cruciadelor. 

„Era de aşteptat ca trupele Junilor Turci să readucă ordinea”, 
anunţa consulul Christmann, înmărmurit, dar 


„tocmai ele au fost cele care au dus până la capăt dezas- 
trul în orașul Adana: au incendiat toate cartierele armenesti, 
chiar şi pe cel al nevinovatilor creştini caldeeni, i-au impus- 
cat pe bietii localnici şi, asociindu-se hoardelor sălbatice, au 
jefuit totul, n-au cruțat nici măcar viețile grecilor și ale 
sirienilor creştini. (...) Trupele turce au făcut asta, şi nu 
gloata: au distrus în întregime marea şcoală iezuită franceză, 
l-au atacat cu baioneta pe un preot iezuit care încerca să-şi 
apere avutul, după care i-au ars casa până la temelie.'2% 


Cartierul creştin arăta ca după cutremur, în timp ce cartierul 
musulman rămăsese intact. Dar ceea ce l-a şocat, realmente, pe 
consulul german a fost violenţa sadică, înfiorătoare, cu care au 
acționat împotriva creştinilor: 


„Faptul că s-a ucis cu o cruzime bestială o dovedesc 
rănile îngrozitoare, ce au necesitat îngrijiri medicale speciale. 
Înainte de a fi ucise, victimele erau adesea mutilate: li se tăiau 
nasul, urechile, mâinile, femeilor însărcinate le hăcuiau 
trupul. Fetele erau violate, apoi li se tăiau sânii, băieţii erau 
castrati. Femeile şi copiii n-au fost deloc crutati. Mii de morţi 
erau azvärlifi în râu, iar cadavrele lor pluteau zilnic în 
preajma vaselor de luptá."^*é 


132 Michael Hesemann 


„Toţi martorii oculari recunosc unanim un lucru: nicicând nu 
s-au pomenit atrocități ca în Adana”, scrie Yves Ternon, comple- 
tând cu câteva detalii înfricoşătoare: „Refugiații sunt împușcați, li 
se taie beregata, sunt legaţi, peste trupul lor se toarnă petrol şi sunt 
incendiati ca nişte torte. Cadavrele jupuite sunt agátate în fata 
măcelăriilor, oamenii sunt traşi în țeapă, alţii rástigniti pe uşi sau 
stinghii, copiii tăiaţi în bucăţi, sugarilor li se smulg degetele... Un 
vârtej de foc şi sânge spulberă Adana." 2 Peste 20.000 de armeni au 
căzut victime „Apocalipsei ciliciene” 

Dacă Adana i-a învăţat ceva pe Junii Turci, atunci este faptul 
că nicio putere europeană n-a fost pregătită să intervină în favoarea 
armenilor. S-au limitat la protestul celor doi comandanți de vas. 
Echipajele vasului german de luptă Loreley şi al crucişătorului 
Hamburg, care la momentul masacrului acostaseră în portul cilician 
Mersin, n-au avut permisiunea să intervină. Singurul ordin pe 
care-l primiseră suna cam aga: în caz de amenințări, să primească la 
bord germani. Faptul că au îngrijit, totuşi, sute de armeni răniți — 
acest lucru s-a întâmplat fără acordul împăratului. „Guvernul din 
Adana se răzbună îngrozitor, cu trupe ale Junilor Turci”, transmitea 
comandantul de pe Hamburg amiralitátii germane: „Atrocitäti 
inumane. Suferintä de nedescris. Ofiterii turci ordonä: sä nu 
rămână viu niciun armean."?** Dar Wilhelm al II-lea a răspuns 
laconic: „Nu ne interesează armenii! "2% 

Aşadar, în Vest, atunci când venea vorba despre masacru, 
preferau să dea vina pe sultan. Oricum, zilele acestuia erau numă- 
rate de când trupele din Macedonia reprimaseră puciul contrare- 
volutionar. Abdul-Hamid al II-lea a plecat în exil, la Salonic, în 
timp ce Junii Turci l-au aşezat pe tron pe fratele său vitreg, apatic 
şi bolnav din pricina îndelungatului prizonierat, Mehmed Reşad — 
sultanul Mehmed al V-lea (1844-1918). Era marioneta perfectă 
pentru Comitetul Central secret al Junilor Turci. 

Una dintre primele sale fapte a fost minimalizarea masacrului 
împotriva armenilor, socotindu-l un simplu „accident de muncă” 
S-a fondat apoi un Comitet internaţional de întrajutorare pentru 
victime, a cărui preşedinţie a fost preluată de către marele vizir, iar 
patronatul de către el însuşi. Dintr-odată, se pomenea despre 
„reactionarii şi criminalii ticăloşi care au urmărit să-i masacreze şi 

să-i jefuiască pe armeni, atacându-i prin surprindere”.?°° Între iunie 
1909 şi decembrie 1910, 124 de şefi ai unor bande au fost 
condamnaţi la moarte şi spânzurați. Pentru prima oară în istoria 
Imperiului Otoman, erau traşi la răspundere musulmani pentru 
uciderea creştinilor — fapt ce a contribuit cu mult succes la bunul 
renume al noului guvern în lumea vestică. 

„Adevărata consecință a acestor evenimente, de care va 
beneficia Comitetul, este alta" ??!, constată pertinent Rolf Hosfeld. 
Pe 27 septembrie 1909, a intrat in vigoare Legea privind prevenirea 
banditismului $i a separatismului. Asociatiile politice purtánd 
numele unor grupuri etnice sau nationale erau, de-acum incolo, 
interzise. ,Batalioane de vánátoare", cu membri recrutati din 
rándurile armatei, urmau sá fie folosite in lupta contra ,trupelor de 
gherilă ale minorităţilor cregtine"^, mai întâi in Balcani. Calea spre 
o „Turcie a turcilor” — un stat national „etnic” şi unitar din punct 
de vedere religios - fusese trasată. „Într-adevăr, nu poate exista un 
cămin şi o patrie comună pentru mai multe popoare”?”, scrisese 
Ziya Gökalp, membru al Comitetului Central şi ideolog-şef al 
Junilor Turci, prietenului şi elevului său Talaat Bey, în cartea de 
oaspeţi. El oferea, de fapt, motivaţia pentru plănuita „epurare 
etnică”. Astfel, conform relatărilor istoricului turc Taner Akcam, la 
întrunirea Ittihat-ului de la Salonic, la sfârşitul lui iulie — începutul 
lui august 1910, s-a discutat, „mai întâi ca alternativă, deportarea 
locuitorilor creştini din regiunile limitrofe în interiorul ţării, sau o 
acţiune violentă împotriva acestora" ??* 

„Faptul că acest Comitet nu se mai gândeşte absolut deloc să 
otomanizeze toate elementele non-turce, pe cale amiabilă şi 
conform Constituţiei, a devenit foarte clar de multă vreme”, 
constata, cu o uimitoare acuitate, ministrul de externe britanic Sir 
Edward Grey. „Pentru ei, «otoman» înseamnă, în mod evident, 
«turcesc», iar politica lor de otomanizare, din prezent, urmăreşte 
să piseze toate elementele non-turce într-un mojar turcesc." ^»? 

Total diferit vedeau acest lucru adepţii Partidului Dasnak 
armean. Aveau deplină încredere în Junii Turci. Ei îi ascunseseră pe 
adepții acestora, în timpul contrarevolutiei, si contau ferm pe faptul 
că vor primi răsplata pentru loialitatea, chiar complicitatea lor. 

Ca socialişti, priveau imperialismul european, şi mai ales tarismul 
rusesc, ca pe un dușman natural. O mișcare revoluţionară turcă 
tânără, precum aceea a Junilor Turci, care cel puţin în exterior pro- 
povăduia o egalitate a popoarelor, era tocmai ceea ce reprezentau 
ei. Şi Adunarea Naţională a armenilor, al cărei congres a avut loc la 
Constantinopol, în 21 martie 1912, a confirmat solidaritatea tuturor 
partidelor armene cu guvernul Junilor Turci. În timpul războaielor 
balcanice, din 1912 şi 1913, armenii — conform noii Constituţii, 
aceştia puteau, în sfârşit, să efectueze serviciul militar în timp de 
război şi să poarte arme — au luptat cot la cot cu turcii împotriva 
sârbilor creştini, bulgari, muntenegreni şi greci, care încheiaseră 
alianța Liga balcanică. Nu puteau bănui că acest război va constitui 
începutul propriei lor exterminări. 

Faptul că lupta pierdută a Imperiului Otoman pentru Balcani 
provocase catastrofale pierderi de teritorii a avut două urmări 
imediate. Prima a fost scindarea corpului de ofițeri si, în cele din 
urmă, puciul militar al Junilor Turci, la începutul anului 1913, care 
a dus la radicalizarea Ittihat-ului, la eliminarea tuturor forțelor 
liberale şi la preluarea puterii de către aripa extremistă, de dreapta, 
a partidului. Noul „vârf de lance” al mişcării îl constituia un 
triumvirat cu puteri depline, aproape dictatonale: ministrul de 
interne Talaat Bey, ministrul de război Enver Paşa şi ministrul 
marinei Cemal Paşa. Ei avuseseră rol de conducere si în Comitetul 
de la Salonic. Toţi trei erau parveniti, diletanti în politică, dar, „prin 
energie brută, nesocotintá abruptă şi chiar cruzime, compensau”?* 
lipsa de cultură şi abilitatea unui om de stat — nota cu pertinență 
atasatul militar austriac la Constantinopol, Joseph Pomiankowski. 
Talaat Bey (de fapt, Mehmet Talaat) provenea, ca fiecare dintre cei 
trei, dintr-o familie modestă, dar răzbătuse în viaţă printr-un 
amestec de ambiţie nemărginită şi o lipsă de scrupule rece ca 
gheața. Strămoşii săi erau pomaci, membri ai minorității musul- 
mane din Bulgaria, care deveniseră de mult complici ai ocupanților 
turci. În Adrianopol, lucrase la un telegraf, iar în perioada cât a 
fost ministru de interne a păstrat aparatul, ca trofeu al ascensiunii 
sale. Cu atât mai mult îl admira Henry Morgenthau pe Talaat, 
apreciindu-i siguranța de sine cu care se mișca în mediul social. 
Fizic, era impunător — pentru contemporani, figura sa aducea 

„Bărbaţii puternici” ai Junilor Turci: Talaat Bey, Enver Paşa, Cemal Paşa 


întrucâtva cu cea a unui luptător. Avea spate lat, umeri masivi, 
bicepşi care puteau sfäsia orice sacou de costum, iar încheieturile 
mâinilor erau „duble faţă de cele ale unui bărbat obişnuit, sprijinin- 
du-le pe masă ferm şi hotărât" - astfel îl descria ambasadorul 
Statelor Unite. Talaat era un om energic, avea forță si, în orice 
privinţă, era liderul triumviratului. „Omul puternic” al noului 
guvern avusese grijă, în mod scandalos, ca toţi cei care îi erau 
superiori ierarhic să devină supusele sale marionete. Asta se aplica 
şi vlăguitului sultan, şubrezit mental şi fizic de prelungita detenţie. 
De asemenea, şi marelui vizir, al cărui rang şi rol corespundeau 
unui cancelar german. 

Mehmet al II-lea „era, pur şi simplu, un gentleman tăcut, 
nesofisticat şi bătrân”, îl descria Morgenthau pe sultan, „toată 
lumea îl plăcea, iar eu nu cred că era capabil să-i facă rău vreunei 
fiinţe omenesti."^* Totuşi, Junii Turci i-au cerut ca, după înăbuşirea 
contrarevolutiei, să semneze 13 condamnări la moarte, printre care 
şi a unui ginere al împăratului. Deşi îi implorase, efectiv, să-l lase 
să-i acorde gratierea, aceştia nu i-au dat de ales. De atunci, afirmă 
Morgenthau, „sultanul a încercat să nu se mai amestece în treburile 
de stat. Ştia prea bine ce se întâmplase cu Abdul-Hamid şi se temea 
ca nu cumva să aibă un destin mai infricosätor”.”°? Marele său vizir, 
Said Halim, era prinț egiptean, „un bărbat de o bogăţie şi o cultură ce 
ar fi strălucit, asemeni unui giuvaier, în orice societate din lume”, 

dar şi „un bărbat de o trufie şi o ambiţie netármurite", după cum il 
caracteriza ambasadorul Statelor Unite. Vorbea fluent engleza şi 
franceza, „tot atât de fluent ca şi limba sa maternă, araba"?9 dar nu 
ştia aproape niciun cuvânt turcesc. În aspiraţia sa de a fi numit, 
într-o bună zi, khediv (vicerege) al Egiptului, el a susținut extrem 
de generos în plan financiar, încă de timpuriu, mișcarea Junilor 
Turci. Drept mulţumire, a căpătat o a doua funcţie în stat, prin 
bunăvoința lui Talaat: a devenit demnitar, dar nu deţinea o putere 
efectivă. 

Total diferit era cazul lui Enver Pașa (de fapt, Ismail Enver), cel 
de-al doilea bărbat al triumviratului. Fiul unui impiegat, el își 
câştigase la Salonic titlul de „erou al revoluţiei”, ceea ce explică 
opţiunea lui Talaat şi a Comitetului de a-l numi ministru de război. 
Într-adevăr, se considera un mare soldat şi comandant înnăscut, 
fără să fi repurtat vreodată vreo victorie militară. Când a ajuns, în 
fruntea trupelor sale, la Adrianopol, în timpul celui de-al doilea 
război din Balcani, bulgarii se retrăseseră deja din oraş, fără a se 
vărsa nici măcar un singur strop de sânge. Acest caz fericit, unic, i-a 
adus faima. „Cruzimea, ambiția nemiloasă şi sângele rece contrastau 
cu fata sa proaspăt bărbierită, frumoasă, cu statura märuntä, dar 
puternică, cât şi cu bunele sale maniere”, observa Morgenthau. 
„Apariţia sa avea ceva afectat, aproape feminin... în timp ce 
femeilor le plăcea să-l considere «drăguţ». Chipul său, lipsit de 
riduri, nu trăda niciodată sentimente sau gânduri. Părea a fi mereu 
liniştit, rece ca gheaţa şi imperturbabil. Prietenii săi îi ziceau 
«Napoleonlik», «micul Napoleon» — porecla spunea foarte mult 
despre el. Îmi aduc aminte că, într-o seară, şedeam împreună cu 
Enver, la el acasă; pe un perete, era agăţat un tablou cu Napoleon, 
pe celălalt, un portret al lui Friedrich cel Mare, iar între aceştia, 
stătea el însuși! Această imagine nu era doar expresia trufiei sale, cei 
doi oameni de stat erau şi idolii săi, iar Enver era convins că lui ii 
fusese hărăzit un destin asemănător cu al celor doi." Se credea un 
„bărbat al providentei", ales să ducă Turcia spre noi culmi şi, într-o 
bună zi, chiar s-o stăpânească, în calitate de dictator. Casa lui 
semăna cu un palat, iar soția sa cu o prințesă de rang împărătesc. În 
perioada când fusese atașat militar la Berlin, devenise un admirator 
al spiritului prusac. Vorbea aproape perfect germana şi-şi răsucea 

mereu mustata, întocmai ca idolul său, împăratul. Prin urmare, 
odată cu numirea sa în funcţia de ministru de război, influenţa 
germană asupra triumviratului sporise, în pofida faptului că Talaat 
era considerat mai degrabă francofil. 

Cel de-al treilea membru al alianței, kurdul Cemal Paşa 
(de fapt, Ahmed Cemal; alternativ: Djemal), era singurul care 
provenea dintr-o familie de burghezi; tatăl său era medic militar 
pe insula Lesbos. Dar asta nu înseamnă că ambiția lui se deosebea 
de a celorlalți doi — era la fel de nestăvilită. „La Cemal, prea puţine 
lucruri păreau plăcute”, îl descria Morgenthau. Nu văzuse nicicând 
un chip 


„care să surprindă atât de vădit cruzimea, lăcomia de 
putere şi forța. Enver putea fi destul de crud şi însetat de sânge, 
dar îşi ascundea această parte întunecată în dosul unei măşti — 
uneori, fața lui părea blajină, fină, chiar amabilă. Cemal, 
îndeobşte, nu-şi ascundea însuşirile, chipul său oglindea fidel 
partea lăuntrică. Ochii săi negri si pätrunzätori, rapiditatea cu 
care treceau de la un obiect la altul, îngăduindu-i să cuprindă 
cu vederea totul, într-o fracțiune de secundă, semnalau 
viclenie, duritate şi un egoism împins până la extrem. Chiar şi 
râsul lui, dezvelindu-i dinţii albi, era dezagreabil, animalic. 
Părul său negru şi barba neagră, in contrast cu fata palidă, 
întăreau această impresie. La prima vedere, statura lui Cemal 
nu părea spectaculoasă — era scund, îndesat, cu umerii aproape 
căzuți, dar, atunci când se mișca, era evident că trupul său 
clocotea de energie. Când îmi lua mâna şi mi-o strângea ca 
într-o chingă, uitându-se direct în ochii mei, cu acea privire 
pătrunzătoare, forța sa era într-adevăr impresionantă. Imediat 
după prima noastră întâlnire, destul de scurtă, n-am fost 
surprins să aflu că Cemal era un bărbat pe a cărui ordine de zi 
tronau atacurile si crimele judiciare" ??? 


Cemal era socotit, ca si Talaat, francofil — ura tot ce era german. 
Când se întâlnea cu ofiţerii germani, îi înjura pe turceste. Sustinätor 
înfocat al panturcismului, „îi dispretuia pe toti supuşii Imperiului 
Otoman: arabi, greci, armeni, cerchezi, evrei; țelul său era să tur- 
cească întregul imperiu... dacă era necesar, prin violentä”.?® 
Câştigase deja experienţă cu armenii, când, imediat după masacrele 

de la Adana, din 1909, fusese numit guvernatorul acestei provincii, 
pentru a şterge urmele atrocităților. 

Odată cu preluarea puterii de către triumviratul Talaat-Enver- 
Cemal, cu ,epurarea" corpului de ofițeri şi cu arestarea în masă a 
opozanților politici, a început era „terorii Junilor Turci” Prinţul 
Sabaheddin, fost tovarăș de arme, a fost arestat, iar sute de opozanți 
îşi așteptau deportarea. Altă consecinţă a războiului pierdut din 
Balcani a constat într-o adevărată migraţie a poporului. Zeci de mii 
de muhaciri, musulmani turci refugiaţi din Tracia şi Macedonia, îşi 
căutau o nouă patrie, fiind colonizați mai ales în Anatolia. Ei au 
schimbat, în mod decisiv, climatul în ţară. Stäpänifi de ură faţă de toți 
creştinii, pe care-i considerau răspunzători pentru soarta lor, nutreau 
sentimente de răzbunare. În moscheile noii lor patrii, îi învrăjbeau 
pe frații lor întru credință împotriva creştinilor locali, acuzându-i pe 
aceştia că ar face pact cu duşmanii otomanilor. Înfrângerea au pus-o 
pe seama unui presupus sabotaj al soldaţilor armeni. Legenda lovi- 
turii de pumnal, a „trădării creştine”, circula prin cafenelele Anatoliei: 
armenii ar constitui „ghinionul imperiului”. „În Imperiul Otoman, 
sosise clipa fatală, iar Junii Turci îi atátau cât puteau de tare”2%, scria 
Wolfgang Gust. „Teama de destrămare si scindare a adus in 
prim-plan, în mod inevitabil, ideea de unitate”, completează istoricul 
turc Taner Akcam, ca apoi să continue: „Sub imperiul fricii, al singu- 
rätätii şi exterminării, cererile nationale şi democratice ale mino- 
ritätilor creştine erau privite ca o ameninţare a propriei existente.”?® 
Din ce în ce mai des se ajungea la revolte, kurzii s-au văzut din nou 
îndreptățiți să-i atace pe armeni, să-i jefuiască şi să-i şantajeze. O ţară 
întreagă dorea răzbunare, se prevestea o furtună, cu nori tot mai 
negri, ce amenințau să se reverse peste tara veche de când lumea, în 
preajma munţilor Ararat. Se aştepta doar prilejul potrivit pentru a 
împlini viziunea ideologului-sef al Junilor Turci despre o Turcie 
puternică, pură din punct de vedere rasial şi unită sub aspect religios. 

În iunie 1913, Johannes Lepsius a vizitat iarăşi Imperiul 
Otoman, pentru a constata, la fața locului, dacă noul guvern pusese 
în aplicare promisiunile de reformă și dacă le conferise armenilor 
drepturile garantate de Constituţie şi de Tratatul de la Berlin, din 
1878. Călătoria a fost una dintre cele mai cumplite dezamăgiri ale 
vieții sale. „Situația în Armenia rămăsese, sub conducerea Junilor 

Turci, la fel de insuportabilă ca şi în vremea sultanului Abdul- 
Hamid”, scria el, în Constantinopol. „Toate promisiunile de a apăra 
populația armeană de jafurile kurzilor şi de a îndeplini reformele 
necesare în administraţie, justiţie, jandarmerie şi poliţie — 
promisiuni pe care (Înalta - apud M.H.) Poarta le făcuse, în cadrul 
Tratatului de la Berlin, tuturor marilor puteri, iar în cadrul 
Convenţiei din Cipru, încă o dată, Angliei — au rămas până în ziua 
de azi, aşadar timp de 35 de ani, doar pe härtie.”% 

Încă o dată, marile puteri au sporit presiunea asupra Turciei, 
somând-o să pună în aplicare reformele aprobate. Rusia, care voia 
să-şi asigure accesul la Marea Mediterană, pleda cel mai mult în 
favoarea armenilor. În provincia Armenia rusească, până atunci 
mai mult neglijată, condiţiile de trai au fost îmbunătăţite vizibil, 
prizonierii politici au fost eliberaţi rând pe rând. Oferind explicaţii 
precum că s-ar dori evitarea neliniştilor la granițele cu Caucazul, 
ruşii pledau - la Paris şi la Londra - pentru realizarea unui plan 
comun de reformă, pe care să-l prezinte Înaltei Porţi. Acest fapt 
i-a alarmat pe turci, determinându-i să anunţe, în martie 1913, o 
reformă administrativă de amploare. Numeroaselor vilaiete le 
reveneau şase zone de control; în plus, vechile trupe hamidiye 
urmau să fie dizolvate. Talaat a dat asigurări că vor fi trimişi 
7.000 de soldaţi în provinciile din est, pentru a-i apăra pe armeni. 
Au fost invitaţi observatori europeni, ca să supravegheze realizarea 
reformelor. În cele din urmă, reprezentantul rus K.N. Gulkevici şi 
marele vizir Said Halim au semnat, la 8 februarie 1914, un acord 
ce repunea în vigoare articolul 16 al Tratatului de la San Stefano şi 
elibera Anglia de co-responsabilitatea sa pentru interesele arme- 
nilor. Planul era de a uni cele şapte vilaiete din estul Anatoliei în 
două provincii, sub supravegherea unor inspectori generali străini. 
Aceştia urmau să numească toti funcţionarii şi să dispună de armata 
provinciei. În plus, se dorea alcătuirea unei jandarmerii turco- 
armene. Turci şi armeni, creştini şi musulmani vor fi egali în fata 
legii, limba armeană va fi acceptată ca limbă administrativă, alături 
de cea turcă — se susţinea festiv, promitätor.?® 

Armenilor, totul li se părea un vis devenit realitate, chiar dacă 
încă le venea greu să creadă în împlinirea reformelor. Până şi 
conflictul, vechi de secole, dintre Rusia şi Turcia părea să fi fost, 

dintr-odată, îngropat. La începutul lunii mai 1914, Talaat a plecat 
în Crimeea, unde s-a întâlnit cu țarul şi ministrul său de externe, 
Serghei Dmitrievici Sasonov, pentru a oferi Rusiei, contra unei 
garanţii de integritate a Imperiului Otoman, acordul de liberă 
trecere prin strâmtoarea Dardanele. 

La scurt timp după asta, inspectorii generali desemnați, 
olandezul Westenenk si maiorul norvegian Hoff, au ajuns la 
Constantinopol. După ce semnaseră tratatul cu Talaat Bey, 
Westenenk intenţiona să pornească spre Erzurum, în timp ce 
Hoff ajunsese deja în Van. N-a durat însă prea mult până ce le-a 
fost trimisă revocarea din funcţie. Odată cu începerea Primului 
Război Mondial, Imperiul Otoman, chiar dacă la acel moment nu 
se număra printre participanţii la război, nu s-a mai simțit legat 
de niciunul dintre tratatele internaţionale. Venise vremea să 
aplice „soluţia finală” la „problema armenească”, netezind calea 
spre viitorul panturcic. 

Au început, totuşi, cu grecii, pe care marele vizir, prinţul Said 
Halim, într-o discuţie cu ambasadorul german la Constantinopol, 
Hans Freiherr von Wangenheim, i-a numit „adevărații duşmani 
ai Turciei”.2% Încă din timpul celui de-al doilea război din Balcani, 
în 1913, Înalta Poartă îi propusese noului rege Constantin I un 
transfer de populație, vrând să facă un schimb între musulmanii 
„säi şi grecii care locuiau în Imperiul Otoman. Fiindcă regele 
refuzase, s-a recurs la alte metode. Sub pretextul că „ar prezice o 
dispută finală, în viitorul apropiat”, drept „măsură preventivă, 
pentru a nu fi expuşi eventualelor trădări ale grecilor în interiorul 
tárii 9? — conform relatărilor ministrului marinei Cemal Paga -, 
s-a început, cu ajutorul unei campanii, emigrarea lor. Ordinul 
secret pentru această operațiune l-a dat Talaat Bey, pe 14 mai 
1914, fiind trimis birourilor de partid locale şi posturilor de 
jandarmerie: 


„Din motive politice, este imperios necesar ca locuitorii 
greci de pe coasta Asiei Mici să fie obligați să-şi părăsească 
satele şi... să fie colonizați în altă parte. În cazul în care vor 
refuza, vă rog să dati dispoziție fraților musulmani să-i oblige 
pe greci, prin orice fel de acțiuni, să se expatrieze voluntar. 

Nu uitaţi ca, in acest caz, să luaţi dovezi din partea emigran- 


tilor precum că au părăsit patria din propria lor vointá."?? 


Această campanie a început cu apelul: „Nu cumpăraţi de la 
greci!” Tot soiul de caricaturi, pe afişe şi foi volante, îi reprezentau 
pe greci ca pe nişte exploatatori, lipitori creştine care trăiau ca nişte 
paraziți pe spinarea turcilor. Firmelor străine — ca, bunăoară, 
fabricilor de maşini de cusut Singer - li s-a cerut să concedieze 
muncitoare grecoaice şi, în schimb, să angajeze turcoaice. După 
propagandă, a urmat teroarea. În ultimul război din Balcani, 
Comitetul organizase echipe ale morţii, pentru a reprima revolta 
creştină din Macedonia. Acestea au fost convocate, în oraşele de 
pe coasta Mării Egee, cu ordinul de a ucide greci şi de a răspândi 
spaima şi groaza în rândurile creştinilor. Doar în oraşul Phocaea 
(azi, Foca — n.r.) le-au căzut victimă peste 50 de greci. Dar scopul 
principal al atacurilor era Smirna (azi, Izmir), vechiul port în care, 
cu şase ani în urmă, sărbătoarea împăcării atinsese punctul 
culminant; aici, majoritatea populației era reprezentată de greci, 
fapt ce pricopsise oraşul cu porecla — scornită de către turci, fireşte 
— „Izmirul cel necredincios” Conducătorul unităţilor de stat ce 
semănau teroarea, numite comitagii, era un oarecare Kuşcubaşi 
Eşref, fiul imblänzitorului de soimi al împăratului si adeptul loial al 
lui Enver. „Acolo, noi n-am fost cu-adevărat domni si stăpâni, n-am 
fost nici măcar gardieni”, a încercat el, mai târziu, să dea o 
justificare faptelor sale. „Atunci când obiectivul principal era 
curățirea țării de tumorile din interior, atenţia națională s-a 
îndreptat către Smirna.””! Au fost folosiţi chiar şi elevi pentru a 
crea atmosferă de pogrom; erau trimişi în grupuri, prin oraş, urlând: 
„Răzbunare! Răzbunare! Räzbunare!” şi scandänd: „Îi ucidem, ii 
facem bucăți! Ne vom scălda în sângele lor!'?? Temându-se pentru 
viaţa lor, 150.000 de greci au părăsit în următoarele luni Imperiul 
Otoman, înainte ca guvernul să înceapă, cu nespusă violenţă, 
deportarea altor 50.000 de greci în interiorul Anatoliei. În total, 
urmau să alunge 1,185 milioane de greci şi să ucidă peste 500.000. 

Această rapidă „soluţie a problemei greceşti” a fost sărbătorită, 
în Comitetul Central al Junilor Turci, ca o primă victorie. Deoarece 
nu existau proteste din străinătate, s-a decis foarte rapid să se aplice 

aceste metode şi altor minorităţi din imperiu, după cum îi confirma 
prefectul poliţiei din Constantinopol unui secretar al Ambasadei 
americane. „Talaat mi-a descris politica sa internă”, îşi amintea 
ambasadorul Statelor Unite, Morgenthau: „Aceste blocuri, atât de 
diferite, declara el, au conspirat mereu împotriva Turciei. Din 
cauza ostilitäfii acestei vechi populaţii, Turcia a pierdut, una după 
alta, numeroase provincii — Grecia, Serbia, România, Bulgaria, 
Bosnia, Herţegovina, Egipt şi Tripoli. În felul acesta, Imperiul 
Otoman și-ar fi redus dimensiunile până aproape de dispariţie. 
Dacă doreau ca tot ceea ce mai rămăsese din Turcia să supravie- 
tuiascá, a continuat Talaat, trebuiau să se lepede de aceste popoare 
străine.” În curând, avea să apară ocazia mult așteptată. „Turcia 
pentru turci” constituia, acum, ideea principală a lui Talaat.?”° 


IX. „Războiul sfânt” 


Criza venea cu paşi mărunți şi părea să crute Imperiul Otoman. 
Vestea asasinării arhiducelui Franz Ferdinand de Austria şi a soţiei 
sale, la Sarajevo, a fost primită la Constantinopol cu o linişte aproape 
stoică. Două zile mai târziu, când ambasadorul american Henry 
Morgenthau s-a întâlnit cu ministrul de interne Talaat Bey, n-au 
discutat despre atac. De parcă nimeni nu voia să recunoască primej- 
dia ce plutea în aer. În dimineaţa următoare atentatului, Morgenthau 
i-a făcut o vizită ambasadorului austriac la Constantinopol, mar- 
chizul Johann von Pallavicini, pentru a-i transmite condoleanţe. 
Acesta l-a primit cu o mină atât de oficială şi cu un chip atât de 
îndoliat, încât ai fi crezut că pierduse o rudă apropiată. Când 
americanul i-a exprimat condoleanţe, în nume propriu şi în numele 
națiunii, austriacul a rostit doar în şoaptă: „Da, da, e îngrozitor, 
absolut îngrozitor."24 

Întregul corp diplomatic se reunise la 4 iulie în biserica 
Sainte Marie, când avea loc recviemul de comemorare pentru arhi- 
ducele ucis. Casa Domnului îşi afla lăcaşul pe Grande Rue din Pera 
(azi, Beyoglu), un cartier europenizat din partea de nord a Cornului 
de Aur, care se formase din fosta colonie genovezo-veneţiană; aici 
se aflau sediile ambasadelor majorităţii statelor apusene. Biserica 
Sf. Maria, de fapt Santa Mania Draperis, era parohia celei mai vechi 
comunități catolice, fondată în 1584, a capitalei otomane; fusese 
arsă de mai multe ori. La intrare, în această zi comemorativă, la 
capătul celor 40 de trepte aşteptau reprezentanţi ai ambasadei 
austriece, in mare ţinută, pentru a-i conduce pe diplomaţi la 
locurile lor. Avea să fie ultima oară când toti ambasadorii au stat, 
liniștiți, unul lângă altul, in prima bancă. „Slujba religioasă, demnă 
şi emoţionantă, mi-a rămas vie în amintire, căci imediat după 
aceea a urmat un eveniment contrastant”, a povestit Morgenthau. 
De îndată ce preotul, înveşmântat într-o impozantă robă din 
brocart, ne-a dat binecuvântarea la sfârşitul slujbei, luându-și rămas 

bun de la comunitatea îndoliată, „noi toti i-am strâns mâna amba- 
sadorului austriac, ne-am reîntors la automobilele noastre şi am 
purces la drum - lung de 12 kilometri, de-a lungul Bosforului — 
spre Ambasada americaná".?? Morgenthau îi invitase la särbä- 
torirea, de pe 4 iulie, a Zilei Independenţei Americii. Un singur 
diplomat lipsea. Tocmai ambasadorul Imperiului German, Hans 
Freiherr von Wangenheim, iar absenţa lui sărea în ochi. Cu câteva 
zile înainte, fusese chemat la Berlin, unde şefii statului se consultau 
cu împăratul în legătură cu posibilitatea unor represalii împotriva 
Serbiei. O zi mai târziu, pe 5 iulie 1914, i s-a transmis trimisului 
austriac la Berlin că împăratul susţine războiul. Peste două zile, 
consiliul ministerial austro-ungar a decis să dea un ultimatum 
Serbiei, iar în cazul unui refuz, să se intervină cu trupe militare. 
Când, pe 28 iulie, ultimatumul a expirat, Austro-Ungaria şi Serbia 
şi-au declarat reciproc război. Trei zile mai târziu, Imperiul German, 
cel de-al doilea membru al Puterilor Centrale, şi Rusia, cea de-a doua 
putere a Antantei, au intrat în Primul Război Mondial. 

La 10 august 1914, Henry Morgenthau aştepta în portul 
Constantinopol vasul Sicilia, un vapor italienesc de pasageri, care 
acostase în Veneţia. Cu acesta urmau să se întoarcă fiica sa şi 
ginerele, Maurice Wertheim, împreună cu cele trei fetiţe, din 
călătoria în Europa. Dar tot ce a povestit tânăra pereche despre 
călătoria pe mare a fost mai mult decât o conversaţie de com- 
plezentä. Observaseră două vase germane de luptă ce scäpaserä, pe 
un curs nordic, de un crucișător britanic.?’® 

O zi mai târziu, Morgenthau avea să priceapă cât de important 
era ceea ce observase fiica sa. Ambasadorul german, baronul von 
Wangenheim, se întorsese de mult de la Berlin şi îl aştepta pentru 
o discuţie. Dar mai straniu decât invitaţia a fost comportamentul în 
sine al germanului. „Niciodată nu l-am văzut atât de nervos şi de 
agitat”, sublinia americanul în notele sale, „nu putea sta mai mult de 
câteva minute în fotoliul său, apoi sărea din nou, mergea la fereastră 
şi se uita, cu privirea aţintită, spre Bosfor.” Când Morgenthau s-a 
ridicat să plece, germanul l-a rugat, cu o vehementä neobişnuită, să 
mai rămână: „Aceasta va fi o zi mare pentru Germania! Veţi auzi, in 
curând, o ştire ce va influența in mod decisiv şi poziţia Turciei față 
de rázboi."?? 

Chestiunea rămăsese neclară. De la căderea prietenului și 
aliatului său — „Sultanul Roşu” Abdul-Hamid al II-lea —, împăratul 
pledase în zadar până acum în favoarea Junilor Turci. Oficial, 
triumviratul îşi manifesta liber opțiunile. Talaat și Cemal erau 
considerați francofili, dar Enver îi admira pe germani. Nimeni nu 
ştia cine va avea cuvântul decisiv. Relaţia cu Marea Britanie, în 
schimb, fusese perturbată în mod susţinut. Turcii comandaseră, de 
la britanici, două crucişătoare grele, cu mari sacrificii plătiseră 
ultima rată şi trimiseseră ultimul echipaj la Bristol, ca să le aducă. 
Dar tocmai atunci a început războiul, iar Anglia a încorporat cele 
două Dreadnoughts în propria flotă, fără a mai returna banii 
turcilor. Indignarea, lesne de înţeles, la care se ajunsese din cauza 
acestui „act perfid” al britanicilor i-a readus în scenă pe germani. 
În cadrul unei întâlniri secrete cu Talaat şi Enver — pe Cemal, care 
dispretuia orice era german, îl lásaserá preventiv pe dinafară -, 
ambasadorul von Wangenheim le-a făcut celor doi, în seara de 
] august, o ofertă imposibil de refuzat. Voia să le predea două vase 
de luptă, fără a le cere vreun ban. Condiţia era să semneze un tratat 
de alianță: dacă Rusia va intra în război, Turcia va lupta de partea 
Germaniei. 

Oferta era prea tentantă ca să poată fi refuzată, astfel că Talaat 
şi Enver au semnat, fără a mai consulta, în prealabil, parlamentul 
sau măcar pe cel de-al treilea om din triumvirat. Contraserviciul a 
venit prompt, cum avea să-i demonstreze Wangenheim ameri- 
canului, la întâlnirea comună. 

N-a durat mult, gi o şalupă a acostat la cheiul din fata vilei amba- 
sadorului. Baronul a alergat în grabă jos, la subsol. Când s-a reîntors 
în camera de primire de la primul etaj, ţinea în mână un plic. 

- Le-avem! i-a dezvăluit cu satisfacție lui Morgenthau. 

— Avem? Ce? a întrebat acesta. 

- Goeben şi Breslau tocmai au trecut prin strâmtoarea 
Dardanele. 

Pentru o clipă, în fata americanului, el apărea ca un tânăr 
student, a cărui echipă repurtase o victorie la fotbal. Apoi însă și-a 
venit în fire, devenind ceremonios. Cu degetul îndreptat în sus şi 
ridicând din sprâncene, i-a explicat, nu fără oarecare ironie în glas: 

— Bineînţeles că am vândut aceste vase Turciei. lar contraami- 
ralul Souchon - comandantul crucişătorulu: Goeben — va intra in 
slujba sultanului.^/* 

Imediat după sosirea în port, marinarii germani şi-au pus fesuri 
turceşti, au acoperit cu vopsea vechile nume ale vaselor şi le-au 
rebotezat: Yawuz Sultan Selim (mai târziu, pe scurt, Yawuz) şi 
Midilli. Aşadar, Turcia incetase in mod formal să fie neutră, chiar 
dacă intrarea oficială în război avea să fie declarată abia la 
29 octombrie. Germanii însă controlau de facto Bosforul, astfel că 
accesul la Marea Mediterană al flotei ruse de la Marea Neagră fusese 
blocat. Ca urmare, un atac al ruşilor asupra Constantinopolului era 
exclus. 

Când marele vizir si Cemal au aflat de pactul secret, i-au 
înfruntat deschis pe Talaat şi Enver. Nu erau dispuşi să accepte o 
asemenea depăşire a competenţelor, şi cereau ca acordul să fie 
anulat. Enver a reacţionat ferm, scoțând revolverul şi punându-l 
pe masă. „Dacă cineva din încăperea asta se îndoieşte de această 
vânzare”, a rostit el calm şi rece, „să vină acum în fata mea.”?” 

Câteva săptămâni mai târziu, ministrul turc de finanţe Djavid 
Bey l-a primit în biroul sáu pe un jurist belgian, dându-i vestea cá 
germanii tocmai ocupaseră Bruxelles-ul. Belgianul, care fusese 
informat deja în legătură cu acest fapt, a reacţionat liniştit, cu o 
uşoară ironie. Şi-a petrecut braţul în jurul umerilor turcului şi l-a 
condus la fereastră, de unde se putea vedea Bosforul. „Am o veste 
mai proastă pentru dumneavoastră, i-a spus în şoaptă ministrului: 
„Germanii au ocupat Turcia."2% 

Tocmai în aceste prime zile ale „Primei catastrofe a seco- 
lului XX", cum a denumit istoricul si diplomatul american 
George F. Kennan Primul Război Mondial!, pe 20 august, papa 
s-a stins în urma unui infarct miocardic. Pius al X-lea (1903-1914), 
care — după nici jumătate de secol — a fost sanctificat, bănuia, poate, 
că acest război va zdruncina din temelii Europa. Declarația de 
război a Austriei, pe al cărei împărat îl aprecia, l-a aruncat într-o 
gravă depresie, ce s-a agravat odată cu intrarea în război a atâtor 
puteri europene. „Aş vrea să mor pentru soldaţii de pe câmpurile de 
luptă”, le mărturisea colaboratorilor apropiați. Pe moarte fiind, 
când l-au rugat să-i dea lumii, pentru ultima oară, binecuvântarea, 

el le-a replicat: „Vă binecuvântez pacea, nu războiul” - şi a închis 
ochii pentru totdeauna. 

După doar două săptămâni, la 5 septembrie 1914, în cadrul 
unui conclav ce a decurs dificil, cardinalii l-au ales, în cea de-a 
zecea rundă, pe micul, dinamicul fiu de conte Giacomo Della 
Chiesa, din Genova, ca noul papă. Bărbatul de 59 de ani, 
arhiepiscop de Bologna, definise - încă de la începutul războiului 
— poziția si misiunea Bisericii, declarând-o strict neutră. Misiunea 
ei nu este de a binecuvânta armele, ci de a apela la pace gi de a alina 
suferința pricinuită de război. După ce a acceptat alegerea sa, Della 
Chiesa s-a intitulat Benedict al XV-lea, pentru că luminatul papă al 
secolului al XVIII-lea, Benedict al XIV-lea, constituia modelul său, 
gratie legăturii cu Bologna. Vechea profeție a papilor, datorată 
sfântului Malachia, a pus pontificatul său sub motto-ul religio 
depopulata — „religie depopulatá"; nimic şi nimeni n-ar fi putut 
rezuma mai bine, în două cuvinte, războaiele naţionale ale 
Primului Război Mondial, decrestinarea Rusiei după Revoluția din 
Octombrie, dar mai cu seamă genocidele împotriva creştinilor din 
Imperiul Otoman. Prima acţiune a lui Benedict al XV-lea, după 
numirea în funcţie, a fost ca, având în vedere războiul, să renunţe 
la somptuoasa ceremonie de încoronare. În schimb, a primit tiara, 
coroana papilor, în Capela Sixtină, de unde s-a adresat neîntârziat 
întregii lumi. În mesajul său Ubi primum, a deplâns izbucnirea 
războiului, în care va curge sângele creştinilor, iar părţi ale Europei 
vor fi distruse prin foc. În calitate de „părinte şi păstor”, a implorat 
puterile ce purtau război să salveze pacea. A făcut apel la preoţi să 
nu predice niciodată în limba urii şi a dispretului, ci în cea a păcii 
şi a iubirii creştine. 

Doar opt săptămâni mai târziu, la Sărbătoarea Tuturor 
Sfinţilor, a prezentat lumii, aflată în război, prima enciclică 
Ad beatissimi Apostolorum Principis, în care făcea din nou un 
insufletit apel pentru pace, adresat conducătorilor lumii. Încerca 
iarăşi să-i convingă de absurditatea războiului, îndemnând la 
depășirea urii şi a dispretului față de om.% 

Dar, în ciuda vehementei cu care acuza egoismul naționalist, 
ura rasială, lupta de clasă și decreştinarea societăţii, socotindu-le 
cauze ale războaielor naționale, apelurile sale au rămas fără ecou. 

„Papa - apărătorul păcii” 
Benedict al XV-lea (1914-1922) 


Într-un consistoriu secret, papa a stabilit, împreună cu cardinalii, 
liniile directoare ale unei noi proceduri: impartialitate absolută si 
continuă strádanie de a alina urmările războiului, de a fi alături de 
victime şi de a stăvili, prin toate mijloacele, acţiunile combatante. 

În aceste momente, Benedict al XV-lea şi-a îndreptat atenţia și 
către Imperiul Otoman. Fiindcă postul de delegat apostolic era deja 
vacant de câteva luni, a dispus să fie ocupat de îndată de un 
experimentat diplomat al Sfântului Scaun. Arhiepiscopul Angelo 
Maria Dolci (1867-1939): se făcuse remarcat deja de pe băncile 
şcolii, fiind acceptat, la frageda vârstă de 12 ani, la Seminarul 
teologic. După hirotonisire, la vârsta de 22 de ani, a urmat Şcoala 
papală de diplomație. Leon al XIII-lea l-a înălțat la rangul de 
episcop la doar 32 de ani, Pius al X-lea l-a trimis, şase ani mai târziu, 
ca delegat apostolic în Ecuador, Peru şi Bolivia. A condus, timp de 
trei ani, arhiepiscopia Amalfi, înainte ca papa să-l elibereze, 
recomandându-l pentru serviciul diplomatic. La 13 noiembrie 
1914, Benedict al XV-lea l-a numit arhiepiscop titular de Hierapolis, 
iar în scurtă vreme şi-a preluat funcţia în serviciul diplomatic la 
Constantinopol. Dolci era un bărbat prietenos, rotofei, purta 
ochelari cu ramă de nichel, ce-i dădeau un aer natural si o 
expresie de intelectual. Nu putea bănui că serviciul diplomatic de 


GENOCIDUL ÎMPOTRIVA ARMENILOR 149 


la Constantinopol avea să devină, pentru el, cea mai mare 
provocare — proba de foc a vieţii sale de cleric şi diplomat. 

Când monseniorul Dolci a ajuns la Constantinopol, în 
decembrie 1914, evenimentele se succedaseră deja cu repeziciune. 

Sosirea celor două nave de război germane avusese efectul 
scontat. Toate îndoielile, ce îi copleşiseră pe turci după războaiele 
din Balcani, atât de fatale pentru ei, dispăruseră într-o clipă. Acum, 
Junii Turci vedeau posibilă realizarea ambițiilor lor panturcice în 
imediata apropiere: recucerirea Egiptului, aflat sub protectorat 
britanic, expansiunea asupra Caucazului, poate chiar noi victorii 
asupra teritoriilor din Balcani şi Marea Egee. Se simțeau puternici 
şi apárati, în special fiindcă războiul refăcuse cărțile: numeroase 
solicitări ale puterilor apusene, inclusiv cele privind reformele din 
Armenia, dintr-odată nu mai erau valide dacă puteau intra în 
război alături de Imperiul German. În plus, războiul oferea 
pretextul perfect de a rezolva problemele interne după cum consi- 
derau ei, fără a trebui să se justifice. În cele din urmă, ambasadorii 
şi cetățenii statelor Antantei au fost nevoiți să părăsească tara, la 
începutul războiului. Şi „capitulatiile”, acele vechi drepturi speciale, 
care fuseseră conferite reprezentantelor comerciale străine din 
Imperiul Otoman, au fost brusc revocate. Astfel, se mai făcuse un 
pas important spre împlinirea viziunii „Turcia — doar a turcilor" ?* 

Cu atât mai potrivit a părut momentul când, tocmai în ziua 
următoare acordului secret cu Germania, pe 2 august 1914, în 
clubul de teatru din Erzurum, s-a declarat deschis Congresul de 
12 zile (adică, sărbătoarea de ziua partidului) al membrilor 
Partidului armean Daşnak. Dacă, la început, Talaat voia să apară 
personal acolo, pentru a vorbi despre reformele viitoare, totul s-a 
schimbat peste noapte. În locul său a apărut, într-una din ultimele 
zile ale Congresului, pe 12 august, o delegaţie de la Constantinopol 
condusă de dr. Bahattin Sakir, cofondator si membru al Comitetului 
Central al Partidului Junilor Turci, Ittihat, în calitate de confident 
apropiat al lui Talaat. În loc de promisiuni, a venit cu o cerere fermă 
către armeni: să instige la revoltă contra Rusiei pe fraţii lor 
transcaucazieni, pentru ca turcii să poată märsälui, ca „eliberatori”, 
în Armenia rusească. Batalioane de voluntari armeni, împreună cu 
propagandişti turci, urmau să ducă un fel de război de gherilă 

împotriva ruşilor. Ca un contraserviciu, li s-ar fi oferit — preciza 
Şakir —, după încheierea victorioasă a războiului, un teritoriu 
autonom sub control otoman, care să cuprindă provinciile Erevan, 
Kars, Elisabethpol din Armenia rusească, precum si câteva districte 
ale provinciilor Van, Bitlis şi Erzurum. 

Armenii au considerat inacceptabilă această incertă ofertă de 
autonomie. Cu ce argumente ar fi putut să-și convingă rudele de 
dincolo de Ararat să prefere traiul sub asuprire otomană, față de 
prietenia, nou infloritä, cu ruşii ortodocşi? Evenimentele ultimelor 
decenii lăsaseră urme adânci. Chiar dacă dovedeau un deplin 
devotament, de câine credincios, față de patrie si de noii stăpâni, n-au 
dat, totuşi, nicio şansă unui război de gherilă în afara granițelor. 

După îndelungi discuţii, dasnakii i-au transmis reprezentan- 
tului de la Constantinopol singurul răspuns posibil. L-au asigurat că 
vor rămâne loiali Imperiului Otoman. Cu plăcere ar accepta să 
apere patria, cot la cot cu musulmanii turci, aga cum o făcuseră in 
ambele războaie din Balcani. Dar la aventuri strategice, în slujba 
fanteziilor marii puteri otomane, nu vor fi părtași. 

„Asta-i trádare!", a exclamat Şakir, „într-un asemenea moment 
critic, voi ţineţi cu rușii, refuzati să apärati guvernul gi uitaţi, se 
pare, că vă bucurati de ospitalitatea noastrá." ^96 Pentru el, refuzul 
armenilor constituia un gest irevocabil. Dispretuitii creştini igi 
semnaseră, singuri, condamnarea la moarte. 

Armenii, pe de altă parte, nu lăsau să transpară părerea lor 
despre un turc ai cărui strămoşi atacaseră, acum patru secole, 
Erzurumul, si care se credea gazda unui popor ce-şi avea patria 
acolo de cel puţin patru milenii, fiind una dintre cele mai mari 
civilizaţii ale lumii. Totuşi, conform lui Johannes Lepsius, „se 
deciseserá, cu toată sinceritatea, să păstreze cu strictețe loialitatea 
faţă de guvernul otoman, împotriva oricui, să apere independența 
şi suveranitatea Turciei, cu braţele înarmate” Această decizie, 
potrivit expertului în chestiunile armenilor, 


„se baza pe următoarea gândire: 

Poporul armean, care numärä în Turcia aproximativ 
2 milioane de suflete, în Rusia aproximativ 1%, nu poate 
conta — nici în Rusia, nici în Turcia — pe autonomie. Prin 
urmare, el trebuie să se folosească de avantajele echilibrului 

dintre aceste două țări, pentru a-și apăra specificul, ce ar fi 
fost pus în pericol printr-o absorbţie completă în Rusia. Nicio 
naţiune nu este atât de interesată de existența Turciei precum 
cea armeană. Şi asta pentru că doar în contextul unei 
organizări statale mari ar putea câştiga importanţă economică 
şi culturală, pornind de la premisa că i s-ar oferi condiţii 
normale de existență. Armenii înşişi ar trebui să creeze o 
Turcie, dacă aceasta n-ar exista, pentru a găsi în ea sprijinul 
împotriva expansiunii ruseşti”.2%7 


Totuşi, loialitatea nu le era de-ajuns Junilor Turci, care acum 
nu căutau decât un pretext pentru a acţiona împotriva armenilor. 
Înainte de a pleca, Sakir a dat ordin să fie lichidati neintärziat 
conducătorii daşnakilor. Atacul a eşuat, din cauză că delegaţii 
armeni îşi schimbaseră în ultimul moment planurile de călătorie. 

Ceea ce încă nu ştiau armenii, la vremea aceea, erau culisele 
perfidului plan al lui Sakir. La aceeaşi dată, 2 august, când începuse 
ziua Partidului Daşnak, avea loc şi congresul Comitetului Central 
al Partidului Ittihat, la Constantinopol, pentru a pregăti un război 
contra Rusiei.2% Planul Comitetului era să-i câştige pe musulmanii 
care trăiau sub dominație rusească, tătari şi ceceni, azeri, kazahi, 
kirghizi, tadjici şi uzbeci — adică, toate popoarele turce musulmane 
şi „moştenitori ai Turanului' — pentru războiul de gherilă in 
teritoriul duşmanului. În plus, voiau să scoată la iveală bandele 
politice înarmate, care aveau ca sarcină operațiuni neregulate 
dincolo de graniţă. Cartierul general al Teșkilati Mahsusa 
(„organizaţie specială”), aşa-numita trupă de comando special, 
trebuia să fie în Erzurum, iar comandant suprem, dr. Bahattin 
Sakir. „Luptătorii de autosacrificiu” nu erau încadrați în armată, ci 
răspundeau direct în fata partidului şi a „Comitetului sfânt”. Printre 
sarcinile lor se numărau şi activități teroriste, strict interzise 
trupelor guvernului. Rolf Hosfeld le descrie ca fiind 


„elita neagră a partidului, indivizi ferm convinşi că 
fiecare act individualist, fiecare apel la egalitate umană va 
azvârli națiunea în abis, aşa cum predica ideologul lor şef, 
Ziya Gökalp, şi cá tot ce le va cere patria este, fără excepție, 
sfânt şi legitim. «Tara dusmanului să fie devastată, Turcia să 
se extindă şi să devină tara numită Turan» — sunt versuri 

dintr-un poem al lui Gökalp, ce constituie crezul lor. 
Teșkilati Mahsusa este vârful de lance al unei «rase de 
domnitori», reînviată de amintirea vremurilor eroice ale 
stepei asiatice, o «organizaţie Cap-de-Mort» panturcică, 
devenită cu timpul, tot mai mult, «stat în stat»..."2% 


Conducătorul ei de mai târziu, Hüsamettin Ertürk, a confirmat: 
„Scopul acestei organizaţii a fost, pe de o parte, de a-i uni pe toti 
musulmanii sub un singur steag şi de a introduce, astfel, panisla- 
mismul. Pe de altă parte, de a crea pentru rasa turcă o unitate 
politică şi de a realiza, ca urmare, panturcismul.”” Luptătorii din 
Teșkilati Mahsusa au fost recrutați, majoritatea, din rândurile 
deţinuţilor amnistiaţi, temeinic antrenați, precum şi dintre 
refugiații ceceni din Caucaz. 

91 mobilizarea generală s-a decis tot în această zi, care acum ii 
afecta și pe armeni. Nu putea exista o decizie mai funestă pentru 
viitorul Turciei. Fiecare om, necontaminat de fanteziile gran- 
domaniei conducătorilor, simţea dezastrul pe care îl aducea 
mobilizarea în toată tara. În timp ce, în alte țări, izbucnirea rázbo- 
iului era primită cu euforie, iar voluntarii alergau în număr mare 
să pună mâna pe arme, turcilor le lipsea acest entuziasm patriotic. 
În schimb, în capitala otomană, făpturi în zdrente, cu chipuri 
încruntate, se târau purtând pe umeri boccele de pânză, cu ratia 
fixă pe cinci zile. Erau turci, cerchezi, greci, kurzi, armeni şi evrei, 
mulți dintre ei prea săraci pentru a-şi cumpăra încălțări, şi de aceea 
umblau desculți și, cel mai adesea, lihniti de foame; cine îşi permitea 
plătea o taxă de scutire de 47 de lire, iar cine era foarte disperat 
dezerta. Cel care îşi părăsea pământul, atelierul sau magazinul, spre 
a fi instruit pentru război, părea lipsit de speranţă, copleşit de 
povara inevitabilului. După convocare, a urmat jefuirea populaţiei. 
Toţi caii, măgarii, catârii, cămilele, vacile şi oile, pe care oamenii lui 
Enver au putut să pună mâna - în total, 150.000 de animale - au 
fost confiscate. După ce au plecat toti bărbaţii, cu puțin timp înainte 
de recoltă, confiscarea animalelor avea să ruineze agricultura turcă. 
Ca urmare, lipsa aprovizionării a provocat moartea prin inanitie a 
sute de mii de oameni. Sub pretextul confiscării bunurilor necesare 
pentru război, ofițerii turci furau - cu un soi de furie, amestecată 

cu lăcomie, lipsă de scrupule şi zel religios — mai ales din maga- 
zinele ce aparţineau creştinilor şi evreilor. Înainte ca războiul să fi 
început, era deja limpede că un conflict mai lung va provoca, în 
mod inevitabil, ruina economică a ţării. 

Cu toate acestea, Enver Paşa l-a asigurat pe aliatul german cá 
tara sa este pregătită de război. La sfârşitul lunii septembrie, turcii 
au închis Dardanelele - acțiunea cu cele mai serioase urmări in 
decursul războiului. Rusia n-a mai putut livra grâu aliaților săi, iar 
muniţia britanică şi franceză n-a mai ajuns în porturile din Marea 
Neagră. Printr-o singură mişcare, duşmanul de moarte părea să fi 
fost făcut şah mat, mai înainte ca Turcia să intre oficial în război. 
În timp ce navele se adunau pe Bosfor, germanii se pregăteau 
pentru următoarea lovitură. Cu Yawuz şi Midilli (numite, anterior, 
Goeben şi Breslau) au intrat în portul Odessa, au scufundat o 
canonieră rusească şi au distrus două vase de luptă ale ruşilor şi 
francezilor, înainte de a fi atacat şi Sevastopolul, în Crimeea. 
Acţiunea, pusă la cale împreună cu Enver Paşa, era una contro- 
versată chiar şi în Turcia, provocând demisia, ca formă de protest, 
a patru miniştri: ministrul de finanţe Djavid, un evreu convertit la 
islamism; ministrul muncii Mahmud Paşa, un cerchez; ministrul 
comerțului şi agriculturii Bustany Effendi, un creştin arab; 
ministrul poştei Oskan Effendi, un armean. Marele vizir ameninţa 
cu retragerea, dar a preferat să-şi păstreze serviciul si funcția. 
Astfel, guvernul se afla acum, în totalitate, în mâinile turcilor 
musulmani. Puterea şi-o împărțeau doar Talaat şi Enver. Cemal 
Paşa plecase în noiembrie 1914 în Siria, unde preluase comanda 
asupra Armatei a IV-a, cu scopul precis de a ocupa Egiptul şi de a 
fonda o dinastie. 

Junii Turci ştiau, desigur, că ideologia lor panturcică, dorința 
de a reînvia Turanul era, totuşi, un vis destul de exclusivist. Cu 
sloganul lui Gökalp „Turci din toate țările, uniţi-vă” puteau 
convinge, eventual, doar câţiva intelectuali romantici, dar cu 
siguranţă nu popoarele turce din Rusia. Astfel instigati de către 
germani, au mizat pe o altă strategie şi au deschis Cutia Pandorei, 
pentru a dezlántui, în fapt, o furtună a demonilor. 

Când, la 13 noiembrie 1914, musulmanii din Constantinopol 
au pornit spre moschei, la slujba de vineri, predicatorii le-au cerut 

14 noiembrie 1914: Seih-ül-Islam proclamă jihadul în moscheea Fatih 


să vină în ziua următoare la moscheea Fatih, unde Seih-ül-Islam, 
musulmanul cu cea mai înaltă funcţie în ţară, le va transmite un 
mesaj. În aceeași zi, sultanul, în calitate de calif al Islamului, a 
semnat o declaraţie „în fata mantiei Profetului”, prin care îi 
chema pe toti credincioşii Islamului, din toate țările, la jihad, 
„războiul sfânt” împotriva „necredincioşilor”. Această declaraţie, 
completată de o fetva* de cinci pagini, un „aviz juridic” islamic pe 
baza Coranului şi a Șariei, a fost citită de către şeic in fata moscheii, 
festiv împodobită cu steaguri. „Pretutindeni, se poate constata că 
duşmanii adevăratei religii, în special englezii, ruşii şi francezii, 
suprimă islamismul, refuzându-i drepturile în fel şi chip. Sunt fără 


* O decizie legală, emisă de un expert în legea islamică (muftiu), in 
legătură cu un aspect determinat, de regulă la cererea unei persoane sau 
a unui judecător, pentru a rezolva o problemă acolo unde jurisprudența 
islamică (figh) este neclară (n.t.). 

de număr jignirile pe care le-am primit din partea acestor ţări, al 
căror unic scop este de a distruge Islamul şi de a-i rade pe musul- 
mani de pe fata pământului. Tirania aceasta a depăşit orice limită, 
cupa suferinței noastre este plină şi dă pe dinafară”, aşa suna 
proclamația sultanului. În continuare, spunea: 


„Toate astea se întâmplă fiindcă musulmanii au renunţat 
la planul dezvăluit in Coran, au ignorat jihadul, pe care acesta 
il cere (...) Dar a venit vremea rázboiului sfánt; odatá cu el, 
toate tárile Islamului vor fi eliberate pentru totdeauna de 
puterea necredincioşilor, care îi suprimá. Acest război sfânt 
devine îndatorire sfântă. Să ştiţi că, acum, sângele necredin- 
ciosilor din țările islamice poate fi vărsat fără a primi vreo 
pedeapsă - sunt exceptati cei cărora puterile musulmane 
le-au promis siguranță şi cei cu care sunt aliați. Uciderea 
tuturor necredinciosilor ce vor să stăpânească Islamul este, 
acum, o îndatorire sfântă, indiferent dacă se întâmplă la 
vedere sau pe ascuns, după cum porunceşte Coranul: «(...) 
luati-i şi omoräti-i, oriunde i-aţi găsi (...) Să ştiţi cá Noi i-am 
pus în mâinile voastre si vă dăm suprema putere asupra lor». 
Cine ucide - la vedere sau pe ascuns — un necredincios, dintre 
cei care stăpânesc peste noi, acela va fi răsplătit de Allah. 
Astfel, fiecare musulman, oriunde s-ar afla pe acest pământ, 
să depună un jurământ de credinţă — de a ucide cel puțin trei 
sau patru necredincioşi, care stăpânesc peste el, căci aceştia 
sunt dușmani ai lui Allah şi ai credinţei. Spuneti-le tuturor 
musulmanilor că această faptă va fi îndoit răsplătită de Allah, 
cel care a făcut cerul şi pámántul."?! 


O broșură, ce fusese împărțită tuturor celor veniţi la moschee, 
a clarificat detaliile. „Războiul sfânt” putea fi dus în trei feluri: 
individual, prin acţiuni singulare, caz în care era de preferat cuțitul 
sau sabia, ca instrument criminal; în bande organizate, urmărind 
să-i ucidă pe creştini, ce s-ar dovedi mai folositoare dacă ar acţiona 
în secret; prin „campanii organizate” — adică, intervenţii militare.?? 

Entuziasmul religios, proaspăt aprins, a provocat chiar de a doua 
zi primele victime. O gloată se pusese în mişcare: prima dată a atacat 
un magazin francez, apoi restaurantul renumitului Hotel Tokatlian 
din Pera, ce aparținea unui armean. Cu rángi de metal, bandele 

înarmate au spart mai întâi geamurile, apoi plăcile de marmură ale 
meselor. După câteva minute, localul era complet distrus.?”? 

În Constantinopol, din fericire, nu s-au înregistrat victime. 
În schimb, în oraşul Tabriz, din Persia, membri ai unor triburi 
persane au atacat colonia rusească, omorând 2.000 de oameni. 

Apelul la „războiul sfânt” a deschis, într-adevăr, Cutia Pandorei. 
Dar pe cât de entuziasmați se arătau aliații germani de această 
mutare — potrivit dezvăluirilor făcute americanului Morgenthau 
de către ambasadorul von Wangenheim, ea fusese gândită la 
Berlin? — pe atât de critic era privită de Austro-Ungaria. În loc să 
întrevadă un „efect măreț” în „întreaga lume mahomedanä”, 
împăratul Austriei şi regele apostolic al Ungariei se temeau — iar 
ambasadorul von Pallavicini cu atât mai mult — „că orice masacru 
în ţările neutre si, mai ales, in America şi Italia, ar lăsa o impresie 
foarte proastä”.?” 

Una dintre dovezile cele mai impresionante din această 
perioadă, pe care am găsit-o în Arhivele secrete ale Vaticanului, a 
fost tocmai o scrisoare a unui german. Contele Hans Blome, care 
locuia pe domeniul Salzau, lângă Plön, îi scria la 6 februarie 1915, 
din Kadikenj, lângă Constantinopol, preotului dominican Esser din 
Roma, al cărui oaspete fusese cu puţin timp înainte. Lui îi împăr- 
tăşea greutăţile cu care se confruntase noul delegat apostolic, arhie- 
piscopul Angelo Dolci, la venirea sa, când ajunsese, cu oarecare 
întârziere, la 1 decembrie 1914, în sfârşit, la Constantinopol - din 
cauza blocadei Dardanelelor, a intrării Turciei în război şi a 
proclamării jihadului. În scrisoarea sa, contele Blome avertiza cu 
privire la „rapoartele cu tentă subiectivă care circulau, din păcate, 
la începutul lunii trecute, în Roma şi care voiau să lase impresia 
că furtuna ce se abătuse — pe jumătate politic, pe jumătate religios 
(sic! se referă la: motivat religios islamist - apud M.H.) - peste 
Biserică şi mănăstiri s-ar fi potolit, iar acum domnea liniştea” 
El infirma aceste informaţii. Astfel, trebuia „să constate că situaţia 
este una deosebit de critică, iar catolicismul şi creştinismul sunt 
amenințate de pericolul de a se scufunda cu totul in Orient dacă 
Sfintia Sa nu va lua niște măsuri excepţionale, având în vedere 
gravitatea situației, şi anume imediat (subliniere în original)” 

Dacă monseniorul Dolci „ar fi venit cu trei săptămâni mai devreme, 
poate că s-ar fi evitat anumite lucruri, ceea ce acum nu mai poate 
fi reparat. Urmările acestei sedes vacans * se resimt, acum, la fiecare 
pas” Fuga preoţilor francezi din capitală ar fi înrăutățit situaţia 
catolicilor din Constantinopol. Casele ordinelor bisericeşti fuseseră 
sechestrate, şcolile creştine fuseseră închise. O nouă lege ar fi 
interzis „toate şcolile bisericeşti”. Casa Ordinului „Dames de Sion”, 
pe care călugărițele franceze au părăsit-o în grabă, ar fi acum o casă 
de copii, în care „crucifixe si alte obiecte de cult” sunt folosite de 
copiii orfani turci „drept jucării”: „Pe scurt, lupta necredintei contra 
credinţei s-a dezläntuit... Creştinismul este, aici, în cel mai mare 
pericol."2% Cât de indreptätitä era îngrijorarea contelui o dovedeşte 
un memorandum, pe care călugărul capucin superior din Erzurum, 
părintele Norbert Hofer din Ordinul Fraţilor Capucini, avea să-l 
transmită, un an mai târziu, Sfântului Scaun: 


„Toate bisericile creştine din ţară, şi cele catolice, 
precum şi toate clădirile aferente au fost închise, cu excepţia 
câtorva, puţine, din Tara Sfântă. În ceea ce priveşte şcolile si 
instituţiile de caritate, până acum au fost respectate doar cele 
aparținând germanilor şi austriecilor, dar nici acestea nu sunt 
privite cu ochi buni de către turci. În afară de asta, autori- 
tätile germane acordă protecţie doar instituţiilor protestante, 
care înfloresc pretutindeni, în vreme ce instituţiile catolice le 
sunt, în general, indiferente. 

În ciuda dezminpirilor ce apar în diverse ziare turceşti, 
este adevărat că, atât la Ierusalim, cât şi în întreaga Turcie, 
mănăstirile călugărilor şi cälugäritelor au fost preschimbate 
în cazărmi. Multe alte instituţii religioase sunt folosite ca 
şcoli turceşti. "7? 


Intr-adevär, monseniorul Dolci a fost confruntat cu probleme 
serioase, imediat dupá sosirea lui. Prima dintre acestea a fost 
pricinuitá de regedinta sa. Páná atunci, Ambasada Frantei, care se 


* Sede vacante - o expresie folositá in dreptul canonic al Bisericii 
Catolice; se referá la neocuparea scaunului episcopal dintr-o anumitá 
diecezá (n.t.). 

declara putere protectoare a creştinilor catolici din Orient, acordase 
delegaţiei apostolice ospitalitate şi asistenţă. Dar, odată cu intrarea 
Turciei în război, ambasadorul francez fusese revocat, iar ambasada 
închisă. Astfel, monseniorul Dolci a fost primit de Ambasada 
austro-ungară şi a putut folosi telegraful lor (sigur), ceea ce a dus, 
fireşte, la faptul că numeroase rapoarte din Imperiul Otoman au 
trecut, mai întâi, prin Viena. Acesta a fost şi cazul celei de-a doua 
telegrame pe care a trimis-o la Viena, imediat după ce şi-a preluat 
funcţia, pe 2 decembrie 1914. Nuntiul apostolic din Viena, 
monseniorul Scapinelli, a trimis-o mai departe la Roma. Era un 
strigăt de ajutor: 


„Conform unui mesaj al delegaţiei apostolice la 
Constantinopol, situaţia din Turcia este una serioasă, 
călugării francezi au plecat, şi ne temem că vor urma tot 
mai multe greutăți dacă Italia va intra in război."2% 


Aproximativ în acelaşi timp, monseniorul Frediano Giannini, 
delegatul apostolic pentru Siria şi Liban, cu sediul la Beirut, a trimis 
o veste tulburătoare către Sfântul Scaun. Pentru asta, a trebuit să 
folosească telegraful consulatului german şi să ia în considerare un 
ocol, prin Berlin: 


„Către Sfintia Sa Benedict XV: 

Guvernul turc intenționează să aresteze preoţi şi 
călugăriţe, provenind din naţiunile aflate în război, si să-i 
ducă în lagăre de concentrare, în interiorul țării. Ar binevoi 
Sfintia Voasträ să intervină pe lângă (Înalta - apud M.H.) 
Poartă, pentru a împiedica această nenorocire, şi să obțină 
pentru aceştia aprobarea de ieşire din țară?” 


Aşa cum reiese din comentariul anexat, ce urma să fie transmis 
de birourile germane implicate, o copie a acestui mesaj a ajuns la 
Ambasada germană din Constantinopol şi la ministrul de externe 
din Berlin, înainte de a fi fost înmânată papei de către Legația 
Regală Prusacă din Roma. Pentru a simplifica lucrurile, s-a comu- 
nicat pe loc: 


„Ministerul de Externe de la Berlin doreşte să men- 
tioneze că, potrivit părerii ambasadorului german de la 

Constantinopol, este improbabil ca guvernul turc să aprobe 
o asemenea cerere, deoarece aceşti clerici aparțin armatei 
franceze.”?” 


Si armenii erau, acum, deopotrivă de alarmati. Încă de la intrarea 
în război, Partidul Daşnak a responsabilizat întreg poporul, che- 
mându-l sub arme. Patriarhul gregorian de Constantinopol, Zaven 
leghiaian, a explicat într-o pastorală că „națiunea armeană, cunoscută 
pentru loialitatea ei seculară, în momentul de față, când patria se află 
în război cu numeroase puteri, trebuie să-şi îndeplinească înda- 
toririle si să dea dovadă de sacrificii, pentru consolidarea faimei 
tronului otoman, cu care are strânse legături, şi pentru apărarea 
patriei”. Erau oficiate chiar şi slujbe religioase pentru victoria 
patriei otomane. Astfel că, începând din prima zi, „tineretul armean, 
cu tobe şi trämbite, mărşăluia către birourile de recrutare, depunând 
dovezi oficiale de patriotism".?! La Constantinopol, s-au prezentat 
chiar mai mulți armeni decât turci pentru specializarea de ofițeri în 
rezervă. Soldații armeni n-au așteptat să primească ordin, ei voiau 
să-şi aducă neîntârziat contribuția, luptând cu arma pe front. Curând 
însă şi-au dat seama cât de deznădăjduită era încercarea lor de a fi 
recunoscuți ca otomani, cu drepturi depline. A contat prea puțin 
faptul că patriarhul îi implorase „să evite orice prilej ce ar putea stârni 
conflicte sau neînțelegeri politice”.%? În ziua în care Primul Război 
Mondial devenea un jihad musulman, pentru ei nu mai era loc de 
partea turcilor. 


X. Răscoala care n-a existat 


Imediat după intrarea otomanilor în război, armata rusă a 
trecut granița turcească a Caucazului şi a început marșul către 
Erzurum. Acolo, în cetatea milenară, Hasan Izzet Paşa, coman- 
dantul Armatei a III-a otomane, își aduna trupele. Șase zile mai 
târziu, 22 de batalioane ruseşti stăteau fatä-n față cu 26 de bata- 
lioane turceşti. Dar, în ciuda superiorității lor numerice, multi 
dintre soldaţii turci, slab pregătiţi şi indisciplinati, şi-au părăsit 
pozițiile, abandonändu-si echipamentele şi încercând să scape 
cu fuga. Dar şi ruşilor li se terminase munifia, astfel că turcii au 
câştigat timp. 

După cele câteva înaintări ale armatei otomane, victoria încă 
nu se anunţa. Enver Paga a preluat personal comanda, pe 18 de- 
cembrie 1914. Plin de sine, „micul Napoleon” se lăuda că el îi va 
învinge pe ruşi, in cel mai scurt timp, şi va „elibera' musulmanii 
din Caucaz. Apoi va mărşălui, precum odinioară Alexandru cel 
Mare, prin Persia şi Afganistan, până în India. Armata sa, alcătuită 
din 120.000 de oameni, spre deosebire de cea a rușilor, ce număra 
aproximativ 100.000, era insuficient pregătită şi echipată, dar cel 
ce se autointitula „mare comandant” nu voia să accepte acest 
adevăr. Lipseau nu doar proviziile, ci şi echipamentul de iarnă, 
chiar si incältärile. Nimeni nu luase în calcul şi o aprovizionare 
medicală adecvată. larna se instalase de mult, temperaturile 
scădeau până la -25°C, iar zăpada, de un metru si jumătate, aco- 
perise singurul drum de acces. 

Dar Enver Paşa nu-şi mai încăpea în piele. „Soldaţi, v-am vizitat 
pe toti", suna unul din ordinele sale zilnice, „am văzut că sunteţi 
desculți și n-aveţi mantale. Curând, veţi ajunge în Caucaz, unde vá 
aşteaptă hrana şi belgugul."*? Printr-o operaţiune de încercuire, 
intenţiona să determine intrarea în luptă a forțelor ruse combatante. 

Trei săptămâni a durat ceea ce va intra în istorie sub denumirea 
de „Bătălia de la Sarikamiş” — una dintre cele mai îngrozitoare 
înfrângeri suferite în acest trist război. La sfârșit, 30.000 de ruşi, 

dar si 80.000 de turci îşi pierduseră viaţa, alti 12.000 ajunseseră în 
prizonierat rus. Cei mai mulți dintre soldaţii otomani au căzut 
victimă frigului. „Pe o singură porțiune a frontului, patrule ruseşti au 
găsit cadavrele a 30.000 de infanterişti (turci - apud M.H.) inghetati — 
se strânseseră unul lângă celălalt pentru a scăpa de moartea prin 
îngheț"”3% scria istoricul militar francez Jacques Benoist-Méchin. 
Printre supraviețuitori se răspândiseră epidemiile de tifos, holeră 
sau dizenterie, din cauza condiţiilor precare de igienă. 

„Am plecat, am atacat, ne-am întors”, a prezentat laconic par- 
cursul luptei Enver Paga, imitându-l pe Cezar” Pe drumul de 
întoarcere spre Constantinopol, acesta arăta deja ca un om distrus, 
care-şi scrisese testamentul, gândindu-se chiar să-şi ia viața. Doar 
Talaat a izbutit să-l scoată din depresia profundă. De-acum înainte, 
în Imperiul Otoman era interzis să vorbeşti despre înfrângere, 
delict ce se pedepsea cu moartea. Aliatul german a fost mințit 
cu neruginare. „Duşmanul se retrage în fugă”, anunţa la Berlin 
ambasadorul german, Freiherr von Wangenheim, citând rapoarte 
oficiale. „Victoriosul” Enver a fost propus chiar pentru decernarea 
Crucii de Fier.** 

În Comitetul Central al Ittihat-ului, în schimb, s-au găsit 
curând vinovatii pentru înfrângere: aceştia nu puteau fi decât 
armenii. De fapt, din rândul trupelor armene care-i sprijineau pe 
turci căzuseră 10.000 de soldati. Dar şi armata rusă avea unitățile 
sale armeneşti; nu doar cele din Armenia rusească, ce voiau să-i 
elibereze pe fraţii lor întru credință de dincolo de Caucaz, ci şi alte 
câteva mii de transfugi, care se înrolaseră mai înainte într-un corp 
de voluntari armeni. 

De când războiul mondial fusese declarat „Război sfânt”, în 
vilaietele armeneşti aveau loc, tot timpul, atacuri asupra creştinilor, 
cu o deosebită cruzime față de ţăranii şi comercianții armeni, la 
rechiziţiile de animale, cai, alimente şi alte bunuri, mai mult sau 
mai puţin „necesare războiului” Bieţii armeni spoliati erau, 
ulterior, transportaţi pe front gi obligati la muncă silnică — „sarcini” 


* Veni, vidi, vici! („Am venit, am văzut, am invins!"). Este conţinutul 
scrisorii prin care Iulius Caesar vestea Senatului roman victoria obținută 
la Zela asupra lui Pharnaces, regele Pontului, la 2 august, 47 î.Hr. ( n.t.). 

de la care puţini mai veneau înapoi. Dacă se impotriveau, li se 
replica fără milă. Dar acestea erau, deocamdată, cazuri singulare. 

După dureroasa înfrângere de la Sarikamiş, atmosfera se 
schimbase. Ambiţiile panturcice, de a cuceri Caucazul şi de a 
„elibera” popoarele turce, păreau a fi fost brusc spulberate. Vestea 
precum că armeni voluntari trecuseră de partea ruşilor a făcut ca 
întregul popor armean să pară trădător. Astfel, s-a născut legenda 
loviturii de pumnal’ potrivit căreia sabotorii armeni s-ar fi făcut 
vinovaţi de înfrângere. La Erzurum, au avut loc revolte când s-a 
aflat că Armen Garo Pasdermadjian, un fost deputat în parlament, 
ar fi aparținut unităţilor de voluntari. Instiintat că dr. Şakir dăduse 
ordin să fie ucis, acesta a fugit la Tbilisi. Când in rándurile soldaţilor 
au izbucnit dizenteria, holera şi tifosul, îi invinoväteau pe soldaţii 
armeni si pe brutari că ar fi otrăvit alimentele armatei otomane.” 

La sfârşitul lunii ianuanie 1915, Enver Pașa a ordonat dezar- 
marea tuturor soldaților şi jandarmilor armeni, cărora nu li se mai 
îngăduia să efectueze decât munci silnice. Organizati în subunități 
disciplinare, de 50 până la 100 de oameni, trebuiau să trudească la 
întreținerea drumurilor sau să facă alte munci grele. Functionari 
armeni erau concediati si li se confiscau pasapoartele. Această 
măsură — se spune într-un raport către Talaat, de la 13 februane — 
a provocat şi mai multă „neîncredere față de națiunea armeană”, 
ducând la „relaţii tensionate între armeni şi turci”. În întreaga 
ţară, se putea vedea lesne cum îi înjoseau pe armeni. Dar curând 
aveau să circule şi unele rapoarte despre anumite unități speciale de 
lichidare care legau unii de alții câte patru oameni, pentru ca apoi 
să-i ducă în diferite locuri şi să-i împuște. Tot timpul se imprästiau 
zvonuri că ar fi fost implicaţi temutii Teskilati Mahsusa, sub 
comanda dr. Bahattin Şakir; după înfrângerea din Caucaz, se simţea 
nevoia unui nou teren de acţiuni militare. 

„Populaţia armeană, cuprinsă de nelinişte, se teme de un 
masacru”, anunța consulul german Schwarz, încă de la începutul 
lunii decembrie 1914, din Erzurum; membri din milițiile lui Sakir 
împuşcaseră în satul Osni un preot gregorian, iar din Tevnik 


* Mitul lovitunii pe la spate sau mitul trădării (n.t.). 

bărbaţii fuseseră alungați după ce le pretinseseră taxe de răscum- 
părare. Încă de atunci, declara Schwarz, populaţia ştia că „era vorba 
despre o mişcare instigatä de partidul turc Ittihat".*? În Alaskert, 
au fost omorâți 300 de armeni, iar în Baiburt şi Passim oamenii au 
fost maltratati şi arestați samavolnic. Toate astea, se spunea, ar fi 
fost opera „milițiilor guvernamentale” Câteva săptămâni mai 
târziu, ambasadorul von Wangenheim declara, în raportul său, că 
membrilor organizației Teșkilati Mahsusa li s-ar pune în cärcä 
„numeroase jafuri, crime și alte asemenea atacuri împotriva 
populaţiei armene din mediul rural”.% Cerând Înaltei Porti 
explicaţii în legătură cu aceste întâmplări, marele vizir Said Halim 
i-a răspuns că tocmai armenii sunt cei ce poartă răspunderea pentru 
toate acestea. Oricum, „ei au declarat război deschis turcilor”.”'° 
„Noi, turcii, trebuie să-i exterminăm pe absolut toti armenii sau 
trebuie să-i obligăm să emigreze”*!!, a subliniat Nefis Bey, membru 
al Comitetului Central, la mijlocul lunii decembrie 1914, într-o 
discuție cu misionarul elveţian Jakob Kiinzler. 

Era urgentă nevoie de un tap ispăşitor, deoarece Imperiul 
Otoman se apropia cu repeziciune de marginea prăpastiei. În vreme 
ce la sate foametea făcea ravagii, fiindcă țăranii tineri se încor- 
poraseră, iar stocurile de alimente fuseseră confiscate, comerțul din 
oraşe se afla în mare pericol. Blocada Dardanelelor şi a porturilor 
din Marea Mediterană împiedica intrarea de bunuri, privând statul 
de taxele vamale. „Mânia poporului creştea din ce în ce mai mult, 
amenințând să se reverse asupra lui Talaat si a guvernului său”*!?, 
îşi amintea ambasadorul american Henry Morgenthau. La înce- 
putul lunii ianuarie 1915, în capitală circula zvonul că puterile 
Antantei ar fi trimis o flotă, formată din 40 de nave de luptă, cu 
ordinul să tragă şi să elibereze strâmtoarea Dardanele, pregătind 
invadarea Constantinopolului. 

Primele trenuri pentru evacuarea membrilor guvernului şi a 
personalului diplomatic erau deja pregătite, când Enver Paşa, 
reîntors după înfrângerea din Caucaz, a conceput un plan aproape 
diabolic. Dacă trupele britanice de infanterie ar fi avut calea 
deschisă spre Constantinopol, el ar fi ars întâi oraşul din temelii. 
Câteva sute de canistre de benzină fuseseră procurate în acest scop, 
când acesta i-a dezvăluit lui Morgenthau încununarea planului său 

distructiv: intenţiona să arunce în aer fosta Catedrală Sfânta Sofia, 
cu scopul de a stârni creştinătatea. Oare nu constituia un delict 
împotriva patrimoniului cultural mondial? — a încercat Morgenthau 
să-l dezmeticească. „Nu există nici măcar şase bărbați, în Comitetul 
Unităţii şi Progresului, care să fie interesați de vechituri”, a fost 
răspunsul lui Enver, „noi, cu toții, iubim numai ce e nou!"'3!5 

Într-adevăr, o formaţie navală britanico-franceză a atacat, 
pe 19 februarie, poziţiile fortificate otomane de pe țărmurile 
Dardanelelor, dar nici acest atac şi nici cel de-al doilea, cu o lună 
mai târziu, n-au dus la victoria dorită. Turcii minaseră apele mai 
înainte, iar trei dintre navele Antantei fuseseră grav avariate. 
Amiralitatea britanică a decis să renunţe la atacurile pe mare, luând 
hotărârea ca punctele-cheie ale artileriei otomane să fie anihilate 
prin forte combatante terestre. Dar şi invazia de la 25 aprilie s-a 
încheiat printr-un fiasco — bătălia de la Gallipoli. Până la sfârşitul 
lunii august, s-au purtat crâncene lupte in trangee: din partea 
Antantei, pierderile s-au ridicat la 44.000 de militari, iar din tabăra 
turcească la mai mult: 57.000 de oameni. Două sute cincizeci de 
mii de soldaţi au fost răniţi într-una din cele mai sângeroase 
confruntări din Primul Război Mondial - cu grele pierderi de 
ambele părţi. În cele din urmă, printr-o victorie semnificativă, 
Imperiul Otoman şi-a redobândit încrederea pierdută în campania 
din Caucaz. Tânărul comandant al trupelor la Gallipoli, Mustafa 
Kemal, a fost sărbătorit, ceea ce n-a stârnit câtuşi de puţin entu- 
ziasmul lui Enver Paşa. În acelaşi timp, victoria din strâmtoarea 
Dardanele avea să pecetluiască soarta armenilor; bătălia de la 
Gallipoli, ce a durat luni de zile, a distras atenţia opiniei publice 
mondiale — cu succes, desigur — de la acest subiect. Astfel, s-a 
adeverit ceea ce ambasadorul german von Wangenheim prevăzuse 
deja, în raportul său trimis la Berlin, în august 1914. Ca răspuns la 
supozitiile colegului său american, precum că în Anatolia ar putea 
avea loc masacre împotriva creştinilor, el ar fi replicat: „Atâta timp 
cât Anglia nu atacă Dardanelele sau vreun port turcesc... n-ar 
trebui să ne temem. În caz contrar, nu putem garanta nimic.”3!4 
Când în capitală a ajuns prima veste despre bombardarea strâmtorii 
de la Çanakkale, Talaat a declarat răspicat: „Pentru fiecare 
musulman ucis, vom omori trei creştini. "515 

Ca să putem înțelege ce s-a întâmplat atunci, ar trebui să 
cunoaştem întrucâtva psihologia poporului turc. Până la urmă, 
înfrângerea Antantei a constituit, pentru otomanii înşişi, o mare 
surpriză. Timp de secole, pentru ei flota britanică era un mit — o 
considerau invincibilă. La Lepanto, flota Ligii Sfinte — alianța navală 
venetiano-hispanicä — le provocase cea mai grea înfrângere din 
istoria lor, zădărnicindu-le în același timp visul de mare putere 
maritimă otomană. La nici două decenii după asta, Armada spaniolă 
a fost învinsă, la fel de nimicitor, de către flota britanică. De atunci, 
ascensiunea Angliei la rangul de mare putere navală a fost de 
neoprit; marinarii britanici erau socotiți cei mai buni din lume. 
Nu fără motiv Imperiul Otoman comandase ambele nave de luptă 
de la britanici, şi cu atât mai mare a fost dezamăgirea când li s-a 
refuzat livrarea. Zvonurile despre plecarea din port a flotei engleze 
au generat o adevărată panică. Turcii aşteptau venirea Apocalipsei: 
cine dispunea de mijloacele necesare era gata să fugă în Asia Mică, 
în timp ce Enver era pregătit să dea ordinul lui Nero”, pentru a nu 
läsa în calea duşmanului decât țarină arsă. Dar după amarnice lupte, 
contrar aşteptărilor, au ieşit victorioşi. Chiar dacă înfrângerea 
trupelor terestre şi navale ale Imperiului Britanic a fost posibilă, 
de facto, doar prin susținere masivă din partea aliaților germani, 
cu trupe şi consultanţi militari, turcii au considerat-o ca fiind 
propria izbândă, ce avea să ducă la formarea statului turc modern. 
Pentru prima oară după două secole, învinseseră principala putere 
europeană. „Nu pot reliefa îndeajuns efectul resimţit de turci de pe 
urma victoriei asupra flotei aliaţilor”, scrie Henry Morgenthau: 
„Din primele momente, animati de mândrie, conducătorii Junilor 
Turci au reactivat viziunea privind reînvierea imperiului lor. Ceea 
ce, timp de două secole, dusese la prăbuşirea națiunii părea a se 
insufleti din nou, croind drumul spre o viaţă nouă şi glorioasă.” 316 


* În noaptea de 18 iulie 64 d.Hr., la Roma a izbucnit un incendiu 
devastator, transformând oraşul în ruine, potrivit mărturiei istoricului 
Tacitus. Marele incendiu a mistuit Roma sub domnia împăratului Nero. 
Acuzat că ar fi ordonat incendiul, Nero a aruncat vina asupra creştinilor. 
Prigoniti, multi dintre aceştia au sfârşit rästignifi sau arşi de vii (n.t.). 

Era limpede, acum, că toate máretele gesturi de reconciliere 
din ultimii ani nu fuseseră decât un teatru ieftin, cu scopul de a 
înfățișa stráinátátii o imagine îmbunătățită a turcilor, care să le 
asigure susținerea propriei puteri. Bietii armeni erau victimele 
acestei mascarade. Ei au crezut, cu naivitate, că e de-ajuns să 
slujească în mod loial noul stat pentru a fi trataţi ca nişte cetățeni 
cu drepturi egale. Ei contau chiar pe şanse mai mari în „noua 
Turcie”, sperau la o ascensiune socială rapidă, la care i-ar fi îndrep- 
tätit vechea lor cultură, precum şi experiența lor în domeniul 
comerțului şi al industriei. După îndepărtarea de la putere a lui 
Abdul-Hamid al II-lea şi reintrarea în vigoare a Constituţiei, s-au 
simțit, pentru prima oară, cu-adevărat liberi — după o jumătate de 
mileniu. Multi dintre armeni erau animati de o reală prietenie 
personală cu liderii Junilor Turci, pe care-i ascunseseră la ei în casă, 
în zilele contrarevolutiei. Nu puteau bănui ce viaţă scurtă vor avea 
aceste „prietenii , cát de repede puteau fi uitate, cát de perfid 
fuseseră înşelați. 

Pe apa Sámbetei s-au dus toate ambițiile democratice, din clipa 
in care Talaat, Enver si Cemal îşi asiguraseră poziţii de forță: se 
simțeau, pe de o parte, ca nişte mici sultani, iar pe de altă parte, ca 
niște puternici tribuni populari. Intrarea în război sporise 
tendinţele totalitare ale triumviratului, le dăduse mână liberă 
pentru realizarea viziunilor panturcice, scoțând la iveală uriașa lor 
grandomanie. Dacă înfrângerea lui Enver în Caucaz declanşase un 
complex aproape narcisist, ce nu putea fi compensat decât printr-o 
teorie a conspirației — armenii erau vinovaţi pentru absolut totul! —, 
victoriile de la Dardanele şi Gallipoli stimulaseră toate fanteziile 
lor de omnipotentá. Ambasadorul american Morgenthau scria: 
„Acum vedeam şi noi, în sfârşit, că liderii turci nu erau altceva 
decât nişte copii ce repetau, la nesfârşit, nişte fraze atunci când 
vorbeau despre libertate, egalitate, fraternitate şi despre un stat 
constituțional; că foloseau cuvântul «democraţie» doar pentru a se 
putea cățăra pe scara ce-i conducea spre putere.” De îndată ce şi-au 
dat jos mästile, a ieșit la iveală acelaşi demon, ce făcuse din sultani 
măcelari, stăpâni de sclavi şi ucigaşi ai atâtor popoare, „mentalitatea 
înnăscută a unor tribun nomade, potrivit căreia pe pământ ar exista 
numai două feluri de oameni: învingători şi invingi".?" Fanatismul 


GENOCIDUL ÎMPOTRIVA ARMENILOR 167 


şi optica Junilor Turci, determinate de lupta pentru ascensiune a 
unor parveniti semidocti, i-au făcut să împingă până la extrem acest 
concept barbar al strămoşilor lor. Otomanii nutreau dispreţ faţă de 
popoarele de sclavi, dar erau incredingagi că pot folosi în favoarea 
lor înclinațiile acestora. Expeditiile subunitägilor disciplinare si 
masacrele izolate urmau doar să-i intimideze pe supuşi, aducân- 
du-le aminte cine era stăpânul în ţara asta. Doar Abdul-Hamid se 
gândise la un genocid atunci când îşi propusese să se elibereze din 
strânsoarea puterilor apusene, lepădându-se de armeni. 

Junii Turci, în schimb, aveau convingerea că existenţa mino- 
ritätilor creştine va destabiliza şi va fragmenta mereu tara. Chiar dacă 
se dovedeau supuşi, creştinii slujeau în continuare puterilor europene 
drept pretext pentru tot felul de intervenții — ca, de pildă, războaiele 
din Balcani. Prin urmare, această evoluţie primejdioasă trebuia 
oprită, mai înainte ca teritoriile din estul imperiului să fie desprinse, 
şi ele, din moştenirea otomană. Așadar, în vederile lor intrau nu 
numai armenii. Ei au înfăptuit genocidul în cadrul unui plan mai 
amplu — al exterminării tuturor minorităţilor creştine din imperiu. 

Prilejul ce li s-a oferit a fost mai favorabil ca niciodată, ca şi 
când mâna diavolului le-ar fi deschis o fereastră, înlesnind planul 
lor sumbru. Anglia, Franţa şi Rusia, care-l împiedicaseră pe 
Abdul-Hamid, nu mai aveau aceeaşi importanţă pentru ei. Junii 
Turci erau incredingati că, după Gallipoli, aceste ţări se declaraserá 
învinse o dată pentru totdeauna; nicicând nu vor mai cuteza să se 
amestece în treburile lor. Pe germani, aliații lor, nu-i interesau 
armenii. Acelaşi împărat Wilhelm care le făcea curte otomanilor îl 
decorase pe Abdul-Hamid - chiar după înfăptuirea masacrelor — 
cu diverse ordine, ba îl şi sărutase pe ambii obraji. Feldmaresalul 
german Colmar Freiherr von der Goltz, care fusese trimis în calitate 
de consultant militar al sultanului la Constantinopol, propusese ca 
armenii să fie colonizați in Mesopotamia; pe acesta = iată — îl puteau 
invoca, la nevoie, turcii. Astfel, aveau cale liberă către prima dintre 
crimele monstruoase ale secolului al XX-lea. Nu le lipsea decât 
pretextul potrivit pentru a putea ataca. 

Din pură coincidenţă, s-au întâmplat concomitent două 
incidente favorabile. Primul a avut loc tocmai la Zeitun - acea 
enclavă armeană din munții Ciliciei, ce-şi păstrase independenţa 

încă din timpul cruciaților. Când acolo avusese loc mobilizarea 
generală, in august 1914, multi dintre locuitori au încercat să se 
sustragă serviciului militar obligatoriu, invocând acest străvechi 
statut. Dezertori existau în întregul imperiu, cel mai adesea în 
rândurile musulmanilor, nu ale creştinilor, dar în acest caz li s-a 
dat o atenţie deosebită celor din urmă. O întreagă armată a pornit 
într-acolo, pentru a găsi un grup de tineri ce se ascunseseră în 
munţi. „Prin siretenie şi încălcarea cuvântului dat”, aşa scria în 
raportul consulului german din Alep, Walter Rößler, au reuşit in 
cele din urmă să-l prindă pe conducătorul lor, care apoi „a fost 
torturat în mod cutremurător, până ce şi-a dat duhul” ?'? Jandarmii 
turci au efectuat o razie în Zeitun, au jefuit magazine şi depozite de 
provizii, au maltratat o mulțime de oameni, au dezonorat femei. 
Locuitorii din Zeitun bánuiau că aceştia ţineau cu orice pret să-i 
provoace, dar ei se purtau ca si până atunci - stăteau calmi. 

În decembrie 1914, locuitorilor din Zeitun li s-au confiscat 
armele, dar ei n-au declanşat lupta de rezistență. Iarna s-a scurs in 
linişte. Abia în martie 1915, când un alt grup de dezertori armeni 
urma să fie arestat, s-a ajuns la o încăierare, în timpul căreia un 
jandarm turc a fost împușcat. Conform spuselor lui Rößler, în timp 
ce „populaţia mahomedană din Maraş plănuia, se pare, să orga- 
nizeze masacre (împotriva locuitorilor din Zeitun - apud M.H.)"?^, 
un tribunal de război a potolit mânia poporului. Situaţia însă a 
escaladat în clipa in care câțiva dezertori au atacat închisoarea din 
Zeitun, pentru a-l elibera pe unul dintre camarazii lor care fusese 
închis acolo. De ambele părți au existat morti. Dezertorii s-au 
baricadat într-o mănăstire părăsită, atacată ulterior de jandarmi. În 
timpul schimbului de focuri, au căzut 20-30 de victime, printre 
care şi comandantul jandarmeniei din Maraş, Siileyman Bey. Pentru 
a face imposibilă identificarea camarazilor lor şi pentru a evita 
eventuale represalii asupra familiilor acestora, dezertorii armeni 
i-au decapitat pe trei dintre morţii lor. 

Aproape absurd a fost modul în care turcii au prezentat 
incidentul. „În Zeitun a izbucnit o revoltă care a făcut necesară 
intervenţia militară, activă încă la acea vreme”*2%, a explicat 
Cemal Paşa, pe 16 martie 1915. În Arhivele Vaticanului am găsit 

Cartea Albă, publicată în 1916 de către Înalta Poartă şi trimisă 
ambasadorilor la Constantinopol: „Adevărul despre mişcarea 
revoluţionară armeană şi despre măsurile guvernului”. „O bandă 
de dezertori şi tâlhari armeni a atacat clădirea administraţiei din 
Zeitun şi ameninţa să extermine populația musulmană, inclusiv 
copiii şi femeile” *?!, era scris acolo, fără a tine cont de faptul că in 
Zeitun nu exista „populaţie musulmană” şi, prin urmare, nici „femei 
musulmane și copii” În încercarea de a lua cu asalt mănăstirea în 
care se baricadase „banda armeană”, „atât comandantul unităţii, cát 
şi jandarmii care îl însoțeau” ar fi fost omorâţi cu toţii — „în total, 
150 de persoane".?? Împotriva acestei informaţii există, desigur, 
declaraţia consulului german Rößler. Acesta a fost la fata locului, 
in Maraş, a cercetat personal incidentele şi a criticat aspru - in 
raportul sáu, de la 12 aprilie 1915, către cancelarul Reichului, 
Bethmann Hollweg - atacul pripit asupra mănăstirii. Süleyman Bey 
ar fi trebuit „să aştepte sosirea artileriei sau să-i lase pe tâlhari să 
moară de foame. În schimb, el a ordonat atacul, iar maiorul de 
jandarmi, însoţit de câțiva soldati, a pornit călare înspre poarta 
mănăstirii, unde au fost împuşcaţi. Tälharii — să fi fost cam 150 - au 
cedat în urma pierderilor de vieți şi a răniților care au căzut in 
mâinile trupelor”.** La Zeitun, n-a existat nicio răscoală, declară 
Rößler. Această evidenţă e confirmată de ambasadorul von 
Wangenheim, care, la 26 martie 1915, îi dădea asigurări cancelarului 
Reichului, după o discuţie cu patriarhul armean: „Chiar dacă 
locuitorii din Zeitun -— se ştie — sunt firi independente şi rebele, in 
acest caz nu poate fi vorba de o răscoală generală, pregătită dinainte; 
pentru asta, le lipseau mai ales armele; li se confiscaseră chiar şi 
cutitele, şi alte asemenea ustensile.” Din contră: când, în cele din 
urmă, se dăduse ordin unei armate de 6.000 de oameni să pornească 
din Alep spre Zeitun, în tot oraşul s-au arborat steaguri albe, în semn 
că nici nu se gândeau să opună rezistență. În dimineața următoare, 
pe 9 aprilie, comandantul trupei a chemat la el 300 de persoane de 
vază ale oraşului, pentru o întrunire. Deoarece, până la momentul 
respectiv, avuseseră relaţii bune cu autorităţile, n-au manifestat 
niciun fel de suspiciune şi au pornit la drum. Comandantul i-a 
anunțat că vor fi deportaţi; nu mai aveau voie nici să se întoarcă în 
oraş, nici să-şi ia ceva cu ei. 

În zilele următoare, a început deportarea forțată a întregii 
populaţii armene din Zeitun, care cuprindea în jur de 24.000 de 
suflete. Erau deportaţi, la rând, femei şi copii — de cele mai multe 
ori, despărțiți de soții si taţii lor. Numai șase meseriaşi armeni au 
avut voie să rămână. Când evacuarea s-a încheiat, la mijlocul lunii 
mai, autorităţile turce au redenumit oraşul Süleymanli, in memoria 
comandantului jandarmeriei. Casele locuitorilor au fost puse la 
dispoziţia refugiaților musulmani din Bosnia. Astfel a fost pecet- 
luită istoria seculară a acestei enclave creştine — ultima cetate a 
regatului armean Cilicia. 

„Până acum, provincia Zeitun si împrejurimile au fost complet 
evacuate (de creştini), îl instiinteazä monseniorul Pascal Keklikian, 
episcopul armeano-catolic de Adana, într-un raport trimis la 
22 iunie, pe patriarhul Boghos Bedros al XIII-lea Terzian 
(1910-1931) de Constantinopol; o copie i-a fost transmisă şi 
monseniorului Dolci: „Populaţia (armeană — apud M.H.) a fost 
târâtă, in marșuri lungi, în câmpia de la Konia”, scrie in raport.” 
Pe locuitorii din Zeitun îi aştepta un marş al morţii. O treime, 
majoritatea femei și copii, au fost duşi în regiunea mlăștinoasă de 
la Karabunar, între Konya si Eregli, două treimi la Deir ez-Zor, 
lângă Eufrat, în deşert. Nu se îngrijeau nici de hrana lor în timpul 
marşului, lung de 500 km, prin munţii Taurus, nici de adăpostul 
lor — pe drum sau la destinaţie. Un martor ocular german, pe care 
îl citează Johannes Lepsius, descrie cu cuvinte impresionante 
suferința deportaților, într-o scrisoare din 10 mai 1915: 


„I-am văzut mergând pe drum. Un şir nesfârşit, însoțit 
de jandarmi, care-i mänau cu bastoanele. Aproape despuiati, 
sleiți de puteri, mai mult se târau decât págeau. Femei in 
vârstă cădeau şi se ridicau din nou, când jandarmul se apropia 
cu bastonul ridicat. Alţii erau impingi înainte, ca mägarii. Am 
văzut cum o tânără femeie s-a prăbuşit la pământ; jandarmul 
i-a aplicat două-trei lovituri, ea s-a ridicat din nou, cu greu. 
În faţă mergea soțul ei, ţinând în braţe un copil de doi-trei 
ani. Ceva mai încolo, o bătrână s-a împiedicat şi a căzut în 
mizerie. Jandarmul a împuns-o de două-trei ori cu bâta. 
Ea nu s-a mişcat. Apoi acesta o lovit-o de câteva ori cu 
piciorul, dar ea a rămas zăcând la pământ, nemiscatä. 

La sfârşit, turcul a mai izbit-o o dată, puternic, cu piciorul, 
încât femeia s-a rostogolit în şanţ. Sper să fi fost moartă. 
Oamenii care ajungeau aici, în oraş, erau nemáncati de câteva 
zile. (...) Deportații fuseseră forțați să-și lase in Zeitun tot 
avutul, pentru ca muhajirii (emigranții - apud M.H.), 
bosniacii mahomedani cu care voiau să colonizeze provincia, 
să poată profita neintärziat. (...) Când deportații au ajuns, in 
sfârșit, la Konia, erau pur şi simplu lihniti de foame. Grecii şi 
armenii din oraş se stränseserä ca să le dea bani şi alimente, 
dar valiul din Konia nu le-a îngăduit să împartă nimic 
deportaților; «au tot ce le trebuie». Astfel, au fost nevoiţi să 
rabde de foame încă trei zile.” 


La 21 mai, acelaşi martor ocular scria: 


„Al treilea - şi ultimul - şir de oameni din Zeitun a 
trecut prin oraşul nostru... Toţi mergeau pe jos, şi, de două 
zile întregi, în care plouase cu găleata, nu mâncaseră nimic. 
Am văzut o sărmană fetiţă care märsäluise mai mult de o 
săptămână, îmbrăcată cu un sortulet amärät, zdrențăros. 
Tremura de frig si de foame, iar oasele päreau a-i sträpunge 
trupul firav. O duzină de copii au rămas în mijlocul drumului 
— n-au putut merge mai departe. Oare or fi murit de foame? 
Foarte probabil...” 


Noua lor „patrie”, regiunea mlăştinoasă de la Karabunar, este 
descrisă de martorul german ca fiind 


„unul dintre cele mai insalubre locuri ale vilaietului, 
(unde) zilnic mor de foame 150-200 de sufiete. Malaria face 
ravagii în rândurile lor, pentru că le lipsesc cu desăvârşire 
hrana şi adăpostul. Iar guvernul pretinde - ce crudă ironie! — 
că-i deportează pentru a forma o colonie: n-au nici plug, nici 
sămânță; nici pâine, nici adăpost, căci au fost mänati 


într-acolo cu mâinile goale".?" 


Al doilea incident, care a servit drept paravan pentru genocid, 
s-a petrecut tocmai la Van — scena unuia dintre cele mai sângeroase 
masacre din era „Sultanului Roşu” Abdul-Hamid. 

Van - fosta capitală, de peste 3.000 de ani, a strávechiului regat 
Urartu - igi revenise, in perioada de dinaintea rázboiului, de pe 

urma urgiei anului 1896. Era considerată, după cum afirmă sora 
misionară germană Kăthe Ehrhold, „locul preferat al poporului 
armean, Roma şi Parisul lor".??? La asta contribuiau bogata istorie 
şi idilica aşezare geografică — între munții falnici şi lacul întins -, 
precum şi calitatea vieții din „oraşul grădinilor”, suburbia locuită 
majoritar de armeni. La cea mai mare înălțime se afla terenul 
misiunii americane, situată pe un deal. Se compunea dintr-o 
biserică, şcoli moderne, patru clădiri ale misiunii şi un spital, 
condus de soții Reynolds şi de medicul Clarence D. Ussher. 
În imediata apropiere, se înălța cazarma armatei otomane. La cinci 
minute de mers pe jos, se găsea staţia misionară, cu orfelinatul 
armean. Ambele erau întreţinute de societatea misionară a lui 
Johannes Lepsius, fiind conduse de elvetianul Johannes Spörri. 
Îi stăteau alături trei surori misionare, printre care Kăthe Ehrhold, 
care preda ca învățătoare pentru copiii orfani. „Van era o adevărată 
insulă europeană în Orientul Îndepărtat al Imperiului Otoman”, 
observa Rolf Hosfeld. „Pe străzi, predomina vestimentația euro- 
peană - lucru neobişnuit pentru provincia orientală. Bicicletele 
erau un mijloc de transport comun, existau ziare locale şi o reţea 
funcţională de telefonie locală”2% — unica, exceptând capitala. In 
calitate de valiu, guverna moderatul Hasan Tahsin, iar armeanul 
Onnik Dersakian Vramian reprezenta provincia, ca deputat în 
parlament. Conform unui raport al Congregaţiei pentru evanghe- 
lizarea popoarelor, aflat în arhivele papale, în Van locuiau, în 1914, 
„25.000 de musulmani si 28.000 de armeni gregorieni”.3% 

Dar această ambiantä tolerantă avea să se schimbe după 
izbucnirea războiului. Odată cu venirea, în august 1914, a inspec- 
torului general norvegian colonelul Hoff, care urma să verifice 
îndeplinirea reformelor aprobate, au început din nou să dezgroape 
morţii. Tahsin, care-şi vedea ameninţată puterea, l-a primit pe 
norvegian cu o figură împietrită, trimitändu-l peste câteva zile 
înapoi acasă, cu mâinile goale, la cererea Comitetului Central. 
Armenii au interpretat gestul ca pe un refuz clar, ca pe o vădită 
respingere a oricăror schimbări, pentru care luptaseră timp de 
36 de ani. 

La scurt timp după aceea, Tahsin a fost disponibilizat şi înlocuit 
cu Cevdet Bey, cumnatul lui Enver Paşa. Dacă respingerea 

inspectorului general norvegian îi neliniştise, armenii simțeau 
acum, venind de pretutindeni, semnale de alarmă. Istoria îi învățase 
că schimbarea, de către Înalta Poartă, a unui valiu moderat, pacifist, 
nu însemna ceva bun. Cevdet petrecuse o mare parte a vieţii la Van, 
devenind notoriu pentru caracterul său labil. Era considerat un 
ipocrit, care făcea crize de furie şi de violență; „se purta amabil, dar 
manifesta o ură aproape animalică împotriva armenilor” *!, scria 
Käthe Ehrhold. „Un adevărat monstru cu chip de om”*?, preciza 
împuternicitul militar austro-ungar pentru Turcia, Joseph 
Pomiankowski. Un om al puterii, obsedat de planul Junilor Turci 
de a se lepăda cât mai repede de orice „corp străin” creştin. 
Întreaga iarnă 1914-1915 a stat, după cum spuneam, sub 
semnul luptei de apărare disperată împotriva armatei ruse, ale cărei 
pierderi numeroase erau puse de Enver — cel care eşuase — pe seama 
„trădării” dezertorilor armeni. Dar când soldaţii ţarului s-au retras 
între timp, turcii au renunțat să urmărească ultimele trupe ţariste, 
aşa cum ar fi făcut orice putere combatantă serioasă. În schimb, 
märsäluiau în regiunea Van, profitând de moment — armenii păreau 
päräsiti de tradiționala lor putere protectoare, erau la mila turcilor. 
Ambasadorul american Henry Morgenthau scria: „În loc să lupte cu 
armata rusă, bine instruită, şi-au îndreptat puştile, armele automate 
şi baionetele împotriva femeilor armene, copiilor şi bătrânilor din 
satele vilaietului Van. Aşa cum era obiceiul la ei, bărbații musul- 
mani şi-au împărțit femeile cele mai frumoase, au jefuit si au 
incendiat satele, masacrând locuitorii zile de-a rándul."?*? „Tipic 
pentru ei, distrugeau mai cu seamă biserici şi școli” “4, constata șeful 
biroului misionar, Johannes Spărri. În timpul masacrelor, urii 
acestor măcelari le-au căzut victime nu doar armenii, ci gi alti non- 
musulmani. Pe 15 apnilie 1915, unui număr de 500 de tineri armeni 
li s-a cerut să participe la citirea unui ordin al sultanului; la apusul 
soarelui, au fost duşi în afara oraşului şi împușcați cu sânge rece. 
Această procedură s-a repetat în 80 de sate, în regiunea nordică a 
lacului Van, până ce şi-au pierdut viaţa, după trei zile, 24.000 de 
armeni. Înainte de asta, Cevdet Bey instruise patru membri 
respectabili ai Partidului Daşnak să-i sfătuiască pe oameni să 
respecte indicaţiile autorităților. Dar n-au mai apucat să facă asta; 
la jumătatea drumului, au fost ucişi într-un sat al kurzilor. 

„Noi bănuiam că se va ajunge la o ciocnire”, scria o membră a 
misiunii americane din Van, Grace Knapp, „dar daşnakii au dat 
dovadă de o istetime şi cumpătare uimitoare: ţineau sub control 
tineretul cu sânge fierbinte, patrulau pe străzi pentru a preveni 
orice revoltă, ordonând locuitorilor satelor ca mai bine să îndure 
în tăcere, asistând cum le sunt spulberate satele, decât să prile- 
juiască — prin rezistență — un masacru." 55 

După acest episod, Cevdet le-a cerut din nou armenilor din 
Van să pună la dispoziție 4.000 de voluntari pentru război. Profund 
nelinistiti de evenimentele din ultimele săptămâni, aceştia au 
refuzat. Se temeau că tinerii bărbaţi vor fi lichidati şi, în consecință, 
vor rămâne fără apărare, la discretia trupelor otomane. Prin 
urmare, s-au oferit să le pună la dispoziţie 500 de soldati, iar pentru 
restul de 3.500 să plătească obişnuita taxă de scutire. Pentru Cevdet, 
asta însemna „rebeliune”, așadar trebuia s-o „inäbuse” cu orice pret. 
„Deschis, nedisimulat, a declarat în fata demnitarilor armeni: 
«În expediţia mea, am masacrat 35.000 de creştini. Îi voi ucide pe 
toti, şi de data asta, dacă nu-mi puneţi imediat la dispoziție recrutii»', 
se relatează într-un raport al superiorului Misiunii dominicane 
locale, părintele Bernard Marie Goormachtigh, către Vatican.” 

Pe 17 aprilie, valiul l-a chemat la el pe nevinovatul deputat 
armean Vramian, l-a arestat, l-a deportat și apoi l-a ucis. „În aceeaşi 
dimineață”, relatează Lepsius, „valiul Djevdet (Cevdet — apud 
M.H.) Bey a pregătit atacul asupra cartierului armenesc, dând ordin 
ca tunurile să fie îndreptate intr-acolo”.”” Din Erzurum a cerut 
6.000 de cavalerişti, şi a ordonat să fie săpate tranșee în jurul 
cartierului armenesc. Extrem de alarmati, armenii au început, ca şi 
în 1896, să-și fortifice „oraşul grădinilor” Săpau şi ei tranşee, 
construiau metereze, îşi procurau arme. 

Valiul a repetat cererea de a-i fi puşi la dispoziţie 4.000 de 
soldati, amenințând că, în caz contrar, va ataca oraşul. Toate incer- 
cările de negociere eşuaseră. „Prin urmare, trebuiau să respecte 
ordinul”, avea să reproducă mai târziu, cu exactitate, doctorita 
americană Reynolds cuvintele lui Cevdet, „altfel se va trece la 
represalii. Dacă armenii vor trage un singur foc de armă, îi va ucide 
pe toti creştinii: bărbaţi, femei şi copii.” „Nu se poate spune mai 
clar decât atât: n-a existat nicio răscoală”, a declarat limpede Grace 

Knapp. ,Revolutionarii (daşnakii — apud M.H.) doreau să menţină 
pacea.” Abia când atacul părea inevitabil, „armenii au decis să-şi 
vândă cát mai scump pielea”.*% Decisiv a fost ordinul lui Cevdet, 
din 19 aprilie, căruia i s-a dat citire în întregul vilaiet. Dr. Ussher 
ni l-a transmis textual: „Armenii vor fi exterminați. Dacă un 
musulman va cuteza să acorde protecție unui creştin, mai întâi îi va 
fi arsă casa, creştinul va fi executat în faţa acestuia, urmează familia 
sa şi, apoi, el însuşi." ** Marţi, 20 aprilie, s-a declanşat „lupta pentru 
Van” Dis-de-dimineati, soldaţii turci au hărțuit o mulțime de 
armence, care se îndreptau spre „oraşul grădinilor” Câţiva tineri 
armeni, care le-au sărit în ajutor, au fost împuşcaţi pe loc. Apoi turcii 
au deschis focul cu puşti şi artilerie grea. Când o bună parte a orașului 
era deja în flăcări, s-a început asediul. Armenii dispuneau doar de 
300 de puști şi de 1.500 de oameni, stând fatá-n față cu un număr de 
patru ori mai mare de soldaţi, puternic înarmaţi. Totuşi, au reuşit să 
țină pe loc armata turcă, timp de 30 de zile. În acest timp, şi-au ales 
un ,guvernator" propriu — profesorul Aram Manukian, membru 
Dasnak -, instituind în oraş un regim de conducere de tip militar — 
cu primari, judecători şi poliţişti: „Oraşul nu mai fusese nicicând 
condus atât de bine" *!, sublinia Grace Knapp. Mai puţin civilizat 
decurgeau lucrurile în partea turcă. „În timpul asediului”, afirmă 
Johannes Lepsius, invocând rapoartele martorilor oculari germani, 
elveţieni şi americani, „soldaţii turci şi kurzii, sălbaticii lor acoliti, 
distrugeau cu mârşăvie totul în jur. Masacrau bărbaţi, femei, copii, 
apoi le incendiau căminele. Copii mici erau împușcați în braţele 
mamelor, alții erau mutilati înspăimântător, femeilor li se smulgeau 
hainele şi erau bătute crunt.”*? Atunci şi-a câştigat Cevdet cinicul 
renume de „Potcovarul din Baskale”, deoarece, într-un impuls de 
un sadism feroce, a ordonat ca locuitorilor acestui sat recalcitrant 
să li se potcoveascá tălpile goale.*%* 

În spatele atrocităților se ascundea, fireşte, o tactică. Flancul 
de est al Vanului a fost lăsat liber, pentru a li se permite refugiaților 
intrarea în oraşul asediat. Cu cât vor avea mai multe guri de hrănit, 
cu atât mai rapid li se vor isprăvi proviziile, armenii fiind nevoiţi 
să se predea. Pe 8 mai 1915, soldaţii turci au atacat străvechea 
mănăstire Varak si au dat foc valoroasei biblioteci, plină de pre- 
tioase scrieri antice. În acelaşi timp, au aruncat 12.000 de grenade 

asupra „oraşului grădinilor”, transformând mari părți ale Vanului in 
mormane de ruine. În a patra zi a asediului, cu ajutorul unei 
bombe, armenii au reuşit să arunce în aer cazarma Hamid-Agha şi 
s-o radă din temelii. Câțiva soldati şi-au pierdut viaţa, iar majo- 
ritatea şi-au găsit refugiu în noapte. 

Abia la mijlocul lunii mai, avea să se schimbe situaţia - în 
favoarea asediaţilor. Ruşii au profitat de venirea primăverii pentru 
o nouă ofensivă pe frontul din Caucaz: au alungat trupele turceşti 
din regiunea de la est de lacul Van, iar acum avansau spre interiorul 
ţării. Aflând de apropierea inamicului, turcii au încetat asediul din 
Van si au fugit, panicati. În dimineaţa următoare, armenii au făcut 
o inspecţie în oraşul vechi, lăsat în părăsire; odinioară, aici trăiseră 
paşnic, împreună, musulmani şi creştini. În timp ce controlau 
casele armenilor, au descoperit bărbaţi, femei şi copii „cu beregatele 
tăiate”, „fântâni pline de trupuri mutilate", avea să constate 
dr. Ussher, mai târziu. „Înainte de a o rupe la fugă, turcii omorâseră 
toti prizonierii de război — armeni şi ruşi.” Abia acum, la vederea 
rudelor ucise, câțiva dintre armeni, care până atunci se purtaserá 
extrem de civilizat, au fost cuprinşi de o mânie oarbă: doreau să se 
răzbune. Astfel, „au scotocit prin oraş după turcii ascunşi, găsind un 
număr destul de mare. Bărbații au fost ucişi, dar femeile și copiii au 
fost crutati”, sublinia dr. Ussher; „în această privință, armenii s-au 
purtat mai omeneste decât turcii” Raportul priorului dominican la 
Vatican menţionează deopotrivă jaful şi incendierea celor mai multe 
case turceşti părăsite, precum şi faptul că turcii căutau refugiu în 
mănăstirea lui, dar nu precizează numărul morților. In mod realist, 
s-ar putea vorbi de câteva sute de victime.?* 

La 18 mai, în Van a pătruns avangarda voluntarilor ruso-armeni, 
constatând cu uimire că oraşul se afla deja în mâinile armenilor. 
O zi mai târziu, au urmat trupele regulate. Adunând cadavrele 
armenilor ucişi în provincie, pentru a le arde, ruşii au numărat 
55.000 de morti. Fuseseră jefuite şi distruse 258 de sate. 

Pentru Enver, Talaat şi ceilalți Juni Turci, salvarea asediatilor 
din Van servea acum drept pretext ca să treacă la represalii pentru 
faptul cá în rândurile armenilor se strecuraserä ,trádátori" şi „aliaţi 
ai ruşilor”. Astfel, răzbunarea armenilor, care avusese loc ulterior 

retragerii turcilor, era citată mereu ca situându-se la începutul 
evenimentelor, pentru a putea fi invocată drept cauză reală a 
asediului. În aceşti termeni se vorbeşte în Cartea albă a Înaltei 
Porţi, recent amintită: „În oraşul Van, mişcarea de revoltă s-a 
manifestat cu o violenţă neobișnuită; mari suprafeţe ale orașului 
au fost arse din temelie; sute de persoane — soldati şi civili — au fost 
ucise." În timp ce, în acest caz, putem vorbi despre un număr 
rezonabil de morţi în timpul asediului — câteva sute —, trecându-i 
sub tăcere pe cei care dăduseră foc oraşului, în curând propaganda 
otomană avea să manipuleze opinia publică, anunțând cifre aproape 
absurde. „Din 180.000 de musulmani, câți locuiau în vilaietul Van, 
nu s-au putut salva nici măcar 30.000", afirma un comunicat din 
29 iunie 1915: „Ceilalți au căzut pradă criminalilor ruși si armeni." 
Ambasada turcă la Berlin vorbea chiar despre „o revoltă arme- 
nească împotriva poporului turc, în timpul căreia au fost ucişi nu 
mai puţin de 180.000 de oameni”.% Înainte de izbucnirea revol- 
telor, în Van nu trăiau, în realitate, decât 25.000 de musulmani, 
dintre care cei mai multi se refugiaseră în munți sau în satele 
învecinate, de teama luptelor. Potrivit recensământului din 1914, 
în întregul vilaiet existau — pe lângă 192.000 de armeni, 98.000 de 
sirieni şi 150.000 de kurzi — doar 30.000 de turci; aceştia, în mod 
sigur, fugiseră din cauza ruşilor, nu din cauza armenilor." 

Dar chiar şi în primul raport, cu tema „Armeni del Patriarco" 
(Armenii patriarhului, asta înseamnă armeni catolici), pe care dele- 
gatul papal, monseniorul Dolci, l-a trimis pe data de 27 iunie 1915, 
la Roma - nu către Secretariatul de Stat, ci către prefectul Congre- 
gatiei pentru doctrina credinţei, cardinalul Girolamo Gotti -, 
se oglindeste modul în care Enver i-a mințit pe diplomați în 
legătură cu evenimentele de la Van: 


„În aspiraţia lor spre independenţă, conspirația armenilor 
împotriva integrităţii teritoriale a Imperiului Otoman - o 
conspirație de care guvernul s-a temut mereu — a explodat in 
vilaietul Van (Armenia - apud M.H.), unde a fost pusă o 
bombă la palatul guvernatorului, iar un armean de origine 
rusă a fost declarat (noul - apud M.H.) guvernator.” 

Fireşte, acesta n-avea cum să cunoască — la acea vreme - 
raportul priorului dominican Goormachtigh, care nu lasă loc de 
îndoială: a existat, într-adevăr, un refuz de a trimite recruți, dar 
n-a existat nicicând o răscoală sau o conspirație; raportul a fost 
conceput abia la 17 noiembrie 1916. În schimb, Lepsius — acesta 
dispunea de rapoarte ale unor martori oculari neutri, din partea a 
trei națiuni — constatase atunci, în mod categoric, 


„CĂ, aşa cum mărturisesc unanim misionarii americani si 
raportul despre primirea rușilor, armenii din Van nu se aflau 
în niciun fel de legătură cu ruşii şi cu trupele paramilitare 
ruso-armene, și nici în timpul asediului n-au luat legătura cu 
aceştia. Aşa-numita «Răscoală de la Van» a fost un act de 
autoapărare, un episod în istoria masacrului, şi nu o trădare de 
țară (...) Ambele evenimente - autoapărarea armenilor din 
Van, împotriva masacrului ce-i ameninţa, si înaintarea ruşilor 
— nu se află într-un raport cauzal unul cu celălalt” 5?! 


De asemenea, afirmaţia răspândită de către turci, precum că 
Cevdet Bey ar fi fost „rănit mortal de o bombă a armenilor şi, drept 
răzbunare, aceştia ar fi fost deferiti Tribunalului militar”, s-a dovedit, 
în urma verificării mai amănunțite — scrie Lepsius, textual —, „a fi 
inventată: Djevdet Bey a părăsit în deplină stare de sănătate oraşul 
Van, cu trei zile înainte de intrarea ruşilor, şi s-a retras cu trupele 
sale la Bitlis".?»? 

Şi totuşi, Dolci era sigur cá - din toată propaganda turcească — 
el trăsese concluzia corectă: „Si teme però che l'Autorità turca 
ordini un massacro generale degli armeni : „Există însă temerea cá 
autorităţile turce vor da ordin pentru un masacru general împotriva 
armenilor." 33 


XI. Ziua de 24 aprilie 1915 


Armenii au sărbătorit încă o dată Paştele, împreună cu patri- 
arhul lor, la Constantinopol, în 1915, comemorând Patimile, 
Răstignirea şi Învierea lui lisus Hristos. Dar, în acest an, bucuria 
pascală le-a fost umbrită de o profundă îngrijorare. Aceasta avea 
de-a face mai puţin cu soarta fraţilor întru credință de la Zeitun și 
Van, de a căror luptă pentru supravieţuire se aflase foarte puţin în 
afara cercurilor politice, din cauza cenzurii războiului. În schimb, 
acum, când furtunile de primăvară trecuseră, se aşteptau ca, în 
orice moment, trupele de infanterie ale Antantei să debarce pe 
tármurile peninsulei Gallipoli. Dacă frontul de apărare otoman ar 
fi fost străpuns, exista pericolul ca şi Constantinopolul să devină 
teatru de război. Cei care dispuneau de posibilităţi își luau măsuri 
de precauţie pentru a se refugia, în timp ce ministrul de război 
Enver Paga, după cum spuneam, se gândea serios la ordinul lui 
Nero: el îşi propunea ca, mai degrabă, să ardă oraşul - vechi de 
1.600 de ani, oraşul împăraţilor bizantini şi al sultanilor otomani, 
Roma Orientului - decât să-l lase să cadă în mâna duşmanului.** 
La 10 aprilie, autorităţile din Gallipoli încărcaseră în automobile 
22.000 de creştini în viaţă, majoritatea greci, fără a le fi dat vreun 
preaviz. Pe drumuri ocolite, îi duceau în interiorul Anatoliei.5 Se 
temeau ca nu cumva să fugă la duşman. „Nu vrem să mai trăim dacă 
vom fi înfrânți”, au declarat oficial Talaat şi Enver. Se vedeau in 
fata unei superputeri a inamicului, iar forțele otomane urmau să se 
arunce în „lupta pentru existenţă a națiunii turce”.”® 

Armenii nu bănuiau încă, în acel moment, că sabia lui Damocles, 
atârnând deasupra capului lor, era cu totul alta. Şi asta pentru că, 
deja cu câteva săptămâni înainte, prefectul poliţiei capitalei, 
fanaticul Bedri Bey, membru al Junilor Turci, întocmise o listă cu 
numele unor renumiţi armeni, care să fie arestați pe loc, în caz de 
urgență. Numele şi adresele îi fuseseră livrate de Harutiun 


180 Michael Hesemann 


Măgârdician, un tânăr armean trădător, care le furniza Junilor 
Turci informaţii din interiorul cercului daşnakilor. Când sosirea 
duşmanului părea să se fi apropiat (urma să aibă loc la 25 aprilie), 
Bedri Bey a acționat. 

În seara de 24 aprilie — era într-o sâmbătă —, toată politia capi- 
talei intrase deodată în alertă. Razia a mers pe urmele listei ce fusese 
dinainte pregătită. Jandarmii intrau, rând pe rând, în locuințe, ii 
arestau pe bietii oameni, înşfăcau seifuri si munți de documente, 
azvârlindu-le apoi în camionetele mari, roşii ale armatei. 

La miezul nopții, poliţiştii au năvălit în birourile redacţiei 
cotidianului Azatamart, ai cărui colaboratori tocmai tipăreau ediția 
specială de duminică, şi i-au arestat pe toti. Au venit la rând condu- 
cătorii Partidului Daşnak. Au urmat intelectualii de frunte ai 
comunității armenesti: scriitori, poeti şi jurnalişti, medici, avocaţi, 
bancheri, economişti, oameni de ştiinţă, profesori, chiar şi preoți — cu 
toţii au fost arestaţi. Au perchezitionat locuinţele, şcolile, cabinetele 
medicilor, bisericile, chiar şi clădirea patriarhiei, în speranţa dispe- 
rată de a găsi documente care, ulterior, să le justifice acțiunea. Până 
în zori, 270 de persoane fuseseră arestate, iar în următoarele două 
zile, alte 600. Pentru început, arestatii au fost duşi în cazärmile de 
la Selimiye, în partea asiatică a Constantinopolului, apoi au fost 
transportaţi, cu barca, la închisoarea centrală de la Sirkedji, în 
partea europeană. Pe mulți dintre ei, poliţiştii nu îi lăsaseră nici să 
se îmbrace; erau încă în pijamale, halate de baie şi papuci de casă. 
Şi-au petrecut noaptea în celule cu lumină. Nici pomeneală de 
somn. Mereu se auzeau trântindu-se ușile de fier ale închisorii, 
când vreunul dintre ei era scos din celulă şi dus la interogatoriu. 
În dimineaţa următoare, au fost siliți să se prezinte toti la apel. 
Jandarmii i-au perchezitionat minuţios, luándu-le tot ce mai aveau 
asupra lor: bani, obiecte de scris, jurnale, umbrele şi bastoane. Apoi 
arestatii au fost impingi afară în grupuri de câte 20, páziti de câte o 
duzină de poliţişti bine înarmați. În curte, aşteptau camioanele 
militare in care au fost înghesuiți şi cärati la debarcader, unde se 
afla un pachebot. La bordul acestuia, aveau să traverseze pentru 
ultima oară Marea Marmara, pentru a ajunge la Haidar Paşa. În 
gară, era tras un tren special. Treizeci şi şase de ore a durat călătoria 

Zece dintre cei arestaţi la 24 aprilie (rândul 1: Agnuni, Harutiunian, 
Sukurian, Kelekian; rândul 2: Şakalian, Parseghian, Papazian, Larents; 
rândul 3: Şabaz, Kabakian) ca şi deputații Zohrab şi Vartkes. 


spre Angora (Ankara), la capătul căreia aveau să fie împărțiți în 
două grupuri. Aproximativ 140 de bărbați, consideraţi „prizonieri 
politici”, au fost duşi cu transporturi militare la Ayash, la o 
depărtare de 20 km, iar ceilalți, aproximativ 130 de intelectuali, la 
Çankiri, la aproape 100 km nord-vest de Angora. Acolo, li s-a 
explicat că fuseseră trimişi în surghiun. Li s-au pus la dispoziţie, 
într-o baracă, locuri de dormit si li s-a dat voie, la început, să 
circule liber prin oraș. Mai târziu, un alt transport i-a dus pe cei 
600 de arestaţi la Corum, un orăşel între Çankiri şi Amasia.”” 

În timp ce deportații aveau în față un destin incert, la 
Constantinopol se scotocea de zor, în căutare de materiale compro- 
mitátoare, ipotetice dovezi ale implicării şi conspirației acestora. 
Fără succes însă. Din contră, corespondenţa de partid a biroului 
daşnakilor, din Constantinopol, dovedea o naivitate aproape 

înduioşătoare si o încredere oarbă a armenilor în autoritatea Junilor 
Turci, pe care-i considerau aliaţi, nutrind aceleaşi idei: 


12 octombrie 1914: „Într-adevăr, nu există niciun motiv 
ca guvernul să manifeste neîncredere în noi. Dimpotrivă. Ştim 
cu certitudine: congresul nostru a stabilit ca fiecare armean 
să-şi îndeplinească datoria de otoman şi să se supună de 
bunăvoie mobilizärii generale. Prin urmare, suntem îndrep- 
tátiti să aşteptăm ca guvernul să ne recunoască loialitatea, căci 
suntem gata să facem tot ce ne stă în puteri pentru menținerea 
integrităţii Imperiului Otoman si pentru apărarea patriei 
noastre.” 


8 ianuarie 1915: „Se pare că atitudinea armenilor cauca- 
zieni i-a dezamăgit pe cei din guvern. Aşa reiese din com- 
portamentul lor față de armeni - în general, si faţă de dagnaki 
- în special. E nespus de dificil să-i convingem pe prietenii 
noştri turci că noi, dasnakii, nu numai că n-avem nicio vină 
pentru comportamentul armenilor ruși, dar că suntem adepți 
convinşi ai dăinuirii Turciei şi adversari ai integrării Armeniei 
în Rusia." 

12 martie 1915: „Intenţia guvernului pare a fi aceea de a 
îndepărta armenii din centrele lor. Chiar dacă noi ne înde- 
plinim, din toată inima, datoria de cetăţeni, guvernul — în mod 
nejustificat — n-are încredere în noi." 


2 aprilie 1915: „Teama de un masacru general atârnă ca 
un bolovan deasupra capetelor noastre. Turcii ne spun mereu: 
«Numai voi, armenii, sunteţi de vină pentru nenorocirile 
acestui război. O să vă nimicim.» A venit timpul să ne 
concentrăm atenția asupra situaţiei din Armenia, pentru cá 
altfel, în curând, în locul Armeniei nu vom avea decât un 
morman de ruine." 


Doi deputati, membri ai parlamentului, scäpaserä de valul de 
arestări. Unul dintre ei, Krikor Zohrab, îl ascunsese timp de 14 zile 
în locuinţa sa, primejduindu-şi viața - la contrarevolutie, în anul 
1909 —, pe Halil Bey, ministrul de externe al Junilor Turci. Avea să 
devină, ulterior, avocatul Ittihat-ului, fiind consultat în chestiuni 
legate de proiecte de lege şi dovedindu-se un valoros colaborator al 

guvernului. Celălalt, Ohannes Serengiilian, era cunoscut sub 
pseudonimul „Vartkes” Împreună cu Junii Turci, acesta luptase 
împotriva sultanului Abdul-Hamid al II-lea şi fusese condamnat la 
101 ani de închisoare. După revoluţia Junilor Turci din 1908, a fost 
eliberat din închisoare şi ales în parlament, ca deputat al orașului 
Erzurum. Era prieten apropiat al lui Talaat, şi datorită acestui fapt, 
pesemne, fusese deocamdată cruțat. 

După ce şocul arestărilor trecuse, s-au dus amândoi la Talaat 
Bey, rugându-l să le dea explicații. „Ai voştri au coborât din munţi, 
ocupând oraşul Van cu ajutorul populației armenești”, susținea ferm 
ministrul de interne - o minciună sfruntată, întrucât armenii din 
Van îşi organizaseră singuri rezistența. Şi-atunci de ce erau arestaţi 
oameni care nu fuseseră deloc implicați? — tinea să afle Vartkes. 
Răspunsul lui Talaat l-a umplut de uimire: „Nu m-am putut opune." 
La despărțire, i-a sfătuit pe cei doi deputati să nu apară în public.” 

Vartkes nu s-a lăsat însă descurajat, încercând să găsească aliați 
printre Junii Turci, cu care era prieten. Pe data de 1 mai, scria: 


„Din nenorocirea camarazilor noştri am învăţat că 
atitudinea loială, pe care o manifestám față de guvern, este 
întru totul zadarnică. Poate că vom reuşi dacă nu să oprim, 
măcar să facem mai suportabilă represiunea. Ne dăm silinta să 
convingem guvernul că n-avem niciun fel de gânduri sepa- 
ratiste şi că nu ne dorim altă domnie decât pe cea a sultanului. 
În mod vădit, cei din guvern n-au deloc încredințarea cá noi 
am fi declanșat mișcarea revoluționară împotriva lor ori că am 
fi adversarii lor. Ei sunt aproape convinşi de contrariu, pentru 
că percheziţiile la domiciliu şi cercetările, în urma cărora nu 
s-a găsit absolut nimic, au fost un fiasco total.” 


Pe 18 mai, l-a căutat din nou pe Talaat Bey, spre a pleda pentru 
eliberarea tovarăşilor săi de partid. Dar, de data aceasta, ministrul 
de interne a reacționat cu vizibilă iritare. 

— Când am dat dovadă de slăbiciune, ne-ati sărit la beregată, 
agitând problema reformei, i-a reproșat acesta lui Vartkes, de aceea, 
vom profita de situaţia în care ne aflăm acum, pentru a risipi 
poporul vostru în aşa fel încât să vă iasă din cap reformele pentru 
50 de ani de-acum încolo! 


Scriitorul armean a replicat cu stupoare: 

— Aşadar, intenţionaţi să mergeţi pe urmele lui Abdul-Hamid. 

La care îndesatul June Turc a märäit scurt: 

- Da! *! 

Vartkes a mai făcut o ultimă încercare pe 21 mai şi l-a 
interpelat pe Bedri Bey, prefectul poliției, pe care-l cunoștea la fel 
de bine: 

— De ce-aţi lăsat să se ajungă atât de departe? 

„Canim” este un nume de alint, folosit între prieteni foarte 
apropiaţi, şi înseamnă „sufletul meu" 

— Canim, a şoptit acesta, ce-am făcut? 

— V-aţi propus să provocati poporul şi să-l aduceţi în pragul 
disperării, i-a replicat, cu amărăciune, armeanul. 

Deodată, chipul turcului s-a înnegurat si, în clipa următoare, 
l-a amenințat nedisimulat: 

— Îţi dau trei zile să părăseşti Constantinopolul şi să te stabilesti 
într-un oraş locuit doar de turci. 

— Nu pot face asta, i-a răspuns Vartkes, soţia mea e bolnavă. 
Îmi trebuie cel puţin zece zile. 

Şeful poliției a respins orice negociere: 

— Rămâne cum am spus.” 

Reintors acasá, scriitorul armean a fost nevoit sá constate cá 
locuința sa era perchezitionatá de 15 poliţişti. În loc să-i lase 
răgazul promis - trei zile —, l-au arestat pe loc. A fost arestat şi 
Zohrab, în aceeaşi noapte, si deportat împreună cu Vartkes. 

Fiindcă numeroşi prieteni din rândurile Junilor Turci au 
intervenit în favoarea acestora, li s-a promis rudelor că cei doi se 
vor întoarce curând la Constantinopol. Dar, de fapt, ambii erau 
purtaţi tot mai departe, spre est: de la Konya la Adana, de la Adana 
la Alep, apoi din Diyarbakir la Urfa, unde au fost torturați și apoi 
ucişi. Sotiei lui Zohrab i s-a transmis, la telefon, că soțul ei a decedat 
în urma unui infarct, iar în legătură cu Vartkes susțineau că s-ar fi 
sinucis. Dintre ceilalţi 870 de deportaţi, au supravieţuit doar 16, 
care, într-un fel sau altul, în special prin mituirea paznicilor, au 
reuşit să scape cu fuga. Toti ceilalţi au fost trimiși în marsuri lungi, 
pe jos, si ucişi undeva în desert. 

Valul de arestări din capitală, sub ochii ambasadorilor acre- 
ditati în Turcia, a declanşat proteste internationale. În schimb, 
opinia delegatului apostolic nu se regăseşte în documentele 
Sfântului Scaun. Monseniorul Dolci ar fi dat crezare propagandei 
oficiale — a încercat Talaat să-i prezinte situația ambasadorului 
german von Wangenheim: printre armenii arestaţi s-ar fi aflat „o 
serie de personalități incerte din punct de vedere politic”, care, 
„în cazul unei schimbări nefavorabile războiului, ar fi putut folosi 
prilejul pentru a organiza revolte".?9 Se vorbea chiar şi despre 
material explozibil, bombe şi arme pe care le-ar fi găsit în casele şi 
bisericile armenilor, ceea ce nu corespundea realității. Englezii, se 
spunea, i-ar fi mituit pe daşnaki ca să organizeze un atentat asupra 
Înaltei Porţi, chiar de ziua urcării pe tron a sultanului: 27 aprilie. 
Complotul fusese zădărnicit în ultimul moment, datorită ares- 
tărilor. Până şi demersul lui Morgenthau, ambasadorul Statelor 
Unite, rămăsese fără ecou. În schimb, Talaat i-a prezentat un plan 
aproape diabolic. Dorea să-i deporteze pe frontul de la Gallipoli, ca 
scuturi umane, pe cei 3.000 de englezi şi francezi care trăiau în 
Constantinopol - o veritabilă radicalizare a conducerii războiului, 
nemaiîntâlnită până în momentul acela. Doar intervenţia energică 
a americanului — acesta preciza limpede că Turcia, procedând 
astfel, ar părăsi definitiv cercul naţiunilor civilizate - a făcut ca 
acest plan să nu fie pus în practică decât parţial. Într-adevăr, 
armenii din capitală aveau să fie nestingheriti de-acum încolo. 
De ochii lumii, triumviratul Junilor Turci n-a mai cutezat să repete 
crimele. Astfel, veştile înspăimântătoare ce ajungeau din provincie 
la Constantinopol, prezentate ca „măsuri necesare războiului”, 
dobândeau o oarecare credibilitate. Faptele însă demonstrau cu 
totul altceva. Urma să fie lichidat nu doar un mic cerc de activişti 
politici, conspirația unor posibili trădători, ci întregul popor. 

Pentru ceea ce s-a întâmplat în următoarele luni, n-a existat 
vreun motiv obiectiv. Rezistenţa locală a populației din Zeitun şi 
Van contra şicanelor guvernului nu justifica nici arestarea elitei 
armene din Constantinopol, care nu ştia nimic despre asta, şi nici 
acțiunile îndreptate împotriva populaţiei armene din opt vilaiete. 
„Nu s-a stabilit, de către guvernul turc, că poporul armean s-ar face 
vinovat de o revoluţie”, constata Johannes Lepsius, un an mai 

târziu: „Luni de zile, în presa turcă s-a putut citi mereu cât de loiali 
erau armenii față de patria lor turcă. La începutul războiului, presa 
armeană — fără excepţie - a lansat apeluri către poporul armean de 
a apăra unitatea patriei otomane."?9* Ziarul Azatamart, al cărui 
sediu fusese răscolit pe 24 aprilie de către poliție, se declarase 
categoric împotriva oricărei colaborări cu adversarii ruși: „Poporul 
armean nu va deveni obiect de schimb sau obiect de speculație al 
vreunui guvern străin. Soldatul armean va lupta necondiţionat, 
apărând toate granițele ce vor fi încălcate de duşman."3%5 În cele 
din urmă, ambasadorul turc în Imperiul German, Hussein Hilmi 
Paşa, a constatat fără echivoc „că guvernul turc n-ar fi pus nicicând 
la îndoială loialitatea şi devotamentul armenilor”.3% Încă din 
februarie, după întoarcerea de pe frontul din Caucaz, ministrul de 
război Enver Paga a lăudat în mod expres „atitudinea si curajul 
soldaților armeni, care au luptat excepţional”.%7 O serie de armeni 
au fost decoraţi pentru intervenția lor temerară din timpul 
războiului. Enver i-a scris de la Konya, în 16 februarie 1915, epis- 
copului gregonan: „Vă transmit multumirile mele... pentru faptul 
că soldaţii armeni îşi îndeplinesc, pe câmpul de luptă, îndatoririle 
faţă de armata otomană - este punctul meu de vedere. Vă rog să 
transmiteti naţiunii armene, cunoscută pentru deplinul ei devota- 
ment faţă de guvernul imperial otoman, expresia satisfactiei şi a 
recunostintei mele.” %8 Încă după bătălia de la Gallipoli, ofițerul de 
artilerie armean Sarkis Torossian fusese decorat de către Enver, 
personal, cu medalii pentru curajul său. Nu existau, aşadar, motive 
de îndoială pentru loialitatea celor mai multi dintre armeni, 
loialitate ce nu era cu nimic mai prejos față de cea a semenilor 
musulmani, ba, în unele cazuri, chiar o depäsea.”” Afirmația 
precum că „armenii ar complota împotriva Imperiului Otoman 
era lipsită de orice temei. Au existat cel mult câteva mii de 
dezertori, în regiunea Caucaz. Dar la nicio razie nu s-au găsit 
dovezi de colaborare cu duşmanul, de conspirație împotriva guver- 
nului, de atentate organizate. 

Astfel, rămâne percepţia că Zeitun şi Van au constituit un 
pretext, că Gallipoli a creat condiţiile propice, dar că planul pentru 
înfăptuirea genocidului fusese deja stabilit la acel moment. 

„Unica explicaţie — pentru a reliefa că măsurile luate de 
autorități n-ar fi chiar rodul unei gândiri nesăbuite - este 
oferită de supoziţia că ar fi fost vorba de realizarea unui 
program politic intern (subliniere în original — apud M.H.), 
ce-şi propusese ca scop exterminarea elementului armean, în 
urma unei reflecţii şi a unui calcul rece”*%, 


astfel rezumă Johannes Lepsius. Ideea centrală, ascunsă în 
spatele modelului statal — ideologia panturcă, ce considera opțiunea 
religioasă musulmană unicul criteriu pentru apartenenţa la un 
anumit popor —, era cea care dăduse impulsul. Lepsius: „Panturcismul 
a fost ridicat la rang de doctrină, fiind întreprinse măsuri dintre cele 
mai dure împotriva elementelor etnice non-turce (adică, non- 
islamice — apud M.H.).””! Astfel, deja in august 1910, la o întrunire 
a Comitetul Unității şi Progresului, Talaat Bey le explica membrilor 
acestuia, exclusiv turci şi musulmani: 


„Sunteţi conştienţi că, potrivit Constituţiei, există o 
deplină egalitate între musulmani si ghiauri (necredinciosi 
- apud M.H.), dar fiecare dintre noi, şi toţi laolaltă, ştim si 
simţim Că acesta este un vis cu neputinţă de împlinit. Șaria, 
întreaga noastră istorie şi sentimentele a sute de mii de 
musulmani, şi chiar sentimentele necredinciosilor înşişi 
(...) constituie un impediment insurmontabil pentru 
realizarea unei reale egalitäti (...) De aceea, nu poate fi 
vorba despre egalitate mai înainte ca noi să ne atingem 
scopul — otomanizarea imperiului.”*2 


Un an mai târziu, notează Lepsius, şi anume în octom- 
brie 1911, Congresul Junilor Turci de la Salonic a decis: 


„Turcia trebuie să fie o ţară mahomedană, iar ideile 
musulmane şi influența musulmană trebuie să predomine. 
Orice altă propagandă religioasă trebuie reprimată. Existența 
imperiului depinde de puterea partidului Junilor Turci și de 
reprimarea tuturor ideilor contrare.”””® 
În anii ce au urmat, „deplasarea spre dreapta” a partidului Ittihat 


a dus, încă o dată, la o „înăsprire a principiilor centraliste şi panisla- 
miste”.”’* Presiunea pusă asupra guvernului turc, în 1913, de către 


188 Michael Hesemann 


puterile apusene — de a realiza, în sfârşit, reformele aprobate — a avut 
ca urmare o reacţie adversă. Reformele ar fi conferit mai multă 
autonomie provinciilor unde locuiau armenii. Ceea ce era diametral 
opus centralismului ideologiei de partid. Această problemă nu putea 
fi rezolvată decât printr-o deportare în masă a armenilor. 

În ianuarie 1914, în rândurile opiniei publice au ajuns, mai 
întâi, doar zvonuri despre un plan al Junilor Turci, „un plan de a 
omogeniza Anatolia”, şi despre încercările acestora de „a elibera 
tara de tumorile sale non-musulmane" În acele zile, ziarul rusesc 
Golos Moskvi a publicat un articol în care era de-acum vorba 
despre „un demers secret” de a deporta populaţia armeană din 
Anatolia în Siria şi în Mesopotamia. Teritoriul de la graniţa cu 
Rusia urma să fie populat cu musulmani, care se puteau uni cu frații 
întru credință din Caucaz, susținând rezistența lor împotriva 
domniei tarului.?? Acest articol a provocat atâta agitaţie în Turcia, 
încât cotidianul Iktam, al Junilor Turci, s-a văzut nevoit ca, în ediţia 
din 30 ianuarie 1914, să dea expres o dezmintire: „Guvernul 
otoman n-are asemenea planuri, întrucât în regiunile unde trăiesc 
armeni, musulmanii sunt majoritari.” 376 

Dar apoi proclamarea „războiului sfânt” a instigat întreg poporul 
împotriva creştinilor, creând atmosfera necesară pogromului. 

Decizia finală de a-i extermina pe armeni a fost luată, cel mai 
probabil, în martie 1915. Conform opiniei istoricului armean 
H.K. Kazarian, dr. Selanikli Mehmed Nazim Bey, secretarul general 
al Comitetului Unităţii şi Progresului, ar fi declarat în cadrul unei 
întruniri secrete: 


„Dacă ne vom mulțumi, în continuare, doar cu masacre 
locale, precum cele care au avut loc în Adana şi în celelalte 
localităţi (...), dacă epurarea nu va deveni una generală si 
definitivă, acest fapt va duce - inevitabil - la prejudicii. De 
aceea, este imperios necesar să exterminăm cu desăvârşire 
poporul armean, astfel încât să nu mai rămână picior de 
armean pe pământul nostru, iar termenul Armenia să fie 
eliminat. Ne aflăm în război - deci, nu există ocazie mai 
favorabilă ca aceasta. Intervenția marilor puteri şi protestele 
presei nu se vor mai lua în considerare. Şi chiar de-ar fi cazul, 
faptul va fi deja consumat, şi anume pentru totdeauna. ”?” 

Deşi nu ştim cu precizie dacă citatul este autentic — în această 
formă -, el redă, totuşi, destul de exact felul in care se susțineau 
argumentele, pe-atunci, la conducerea Ittihat-ului. Nu încape nicio 
îndoială că dr. Nazim Bey a fost unul dintre cei care au planificat şi 
instrumentat armenocidul, fapt pentru care a fost condamnat la 
moarte, în contumacie, in 1919, în cadrul proceselor Ittihat-ului. 
Într-adevăr, există anumite amănunte ce probează autenticitatea 
citatului. 

Pe data de 16 martie 1915, consulul german Schwarz ajunsese 
în străvechea cetate Harput, însoţit de doi ofițeri. El fusese revocat 
din funcţie, la Erzurum, după bătălia de la Sarikamiş, şi trebuia să 
se prezinte pentru noua funcţie la Ambasada germană din 
Constantinopol. În timpul unei vizite făcute valiului Sabit Bey, 
acesta i-a dat de înţeles că ar dori să stea de vorbă între patru ochi 
cu germanul. Ceea ce a aflat Schwarz, în următoarele două ore, l-a 
şocat atât de tare, încât chiar în aceeaşi seară i-a împărtăşit cele 
auzite unei surori misionare daneze: Valiul a declarat că armenii 
din Turcia ar trebui exterminați, şi chiar vor fi exterminați, iată 
cum sunau vorbele aceluia. Bogăția şi numărul lor s-au înmulțit 
într-atât, încât au devenit o ameninţare pentru rasa turcă domi- 
nantă, spunea el; împotriva acestui lucru nu există decât o singură 
măsură: exterminarea.’”’® Orice încercare de a-l convinge pe 
guvernator să renunţe la acest plan îngrozitor ar fi fost sortită ese- 
cului; el se bizuia pe faptul că aceasta era „o chestiune încheiată” 
„În zilele dintre 13 şi 16 martie 1915, în punctul culminant al crizei 
Dardanelelor, a fost decisă exterminarea armenilor otomani” %5, 
astfel prezenta, în rezumat, şi Rolf Hosfeld. 

La 13 martie 1915, renumitul dr. Bahattin Sakir, „Stalin” al 
Junilor Turci şi reprezentantul lor în probleme de siguranță 
națională, a ajuns la Constantinopol. În aceeaşi zi, Talaat a decretat 
dizolvarea parlamentului şi crearea unui guvern interimar, creând 
astfel posibilitatea luării unor decizii dificile şi nepopulare, fără 
consultarea reprezentanţilor poporului. Acest lucru s-a petrecut în 
cadrul unei întruniri a Comitetului Central al Junilor Turci, care a 
ţinut trei zile, iar printre cei mai importanti oratori s-a numărat 
Sakir. Pe ordinea de zi figurau: atacul iminent al trupelor Antantei 
asupra Dardanelelor şi apărarea acestora, planurile pentru evacuarea 

capitalei şi mutarea sediului guvernului în Anatolia, precum și 
problema armenească. Rezolvarea acesteia din urmă a fost 
încredințată milițiilor Teșkilati Mahsusa, de care răspundea Şakir. 

Chiar dacă nu există procese-verbale ale acestor ședințe strict 
secrete, Talaat Bey s-a dat de gol atunci când l-a primit în vizită pe 
ambasadorul american Morgenthau, la 3 august 1915. Venind vorba 
despre deportarea armenilor, turcul a reacționat nespus de iritat 
în fata interesului manifestat de american pentru soarta acestora. 
El susţinea că măsurile sale ar fi fost cauzate de „un permanent 
contact (al armenilor) cu ruşii”, pentru care, desigur, nu putea aduce 
dovezi. Morgenthau: 


„Pe mine acele discuţii m-au condus, mai degrabă, la 
convingerea că Talaat este cel mai neobosit duşman al acestei 
rase prigonite. Impresia mea a fost (...) că Talaat îşi doreşte 
să-i distrugă pur si simplu pe bietii armeni. Mi-a explicat că 
acel Comitet al Unităţii şi Progresului a analizat — cu atenţie 
şi în cele mai mici detalii — această problemă, şi că acum se 
urmărea un plan ce fusese stabilit atunci în mod oficial. Îmi 
spunea să nu cred, în niciun caz, că s-ar fi decis în mod pripit 
asupra deportărilor; de fapt, acestea ar constitui rezultatul 
unor indelungi şi minutioase reflecții. "35 


Cel mai clar semn că se apropia o nenorocire a fost înlocuirea 
guvernatorilor — omenoşi şi toleranti — din provincii, schimbare 
ce începuse la sfârşitul lunii martie 1915. Deja din timpul lui 
Abdul-Hamid al II-lea, acest fapt prevestea un şir de masacre ce 
amenințau tara. Astfel, la 25 martie, unul dintre cofondatorii 
partidului Ittihat, dr. Mehmed Reşid, urma să-l înlocuiască pe 
valiul din Diyarbakir, Hamid Bey (Kapamci). Hasan Mazhat din 
Angora (Ankara) a fost înlocuit de Atif Bey, membru al Junilor 
Turci. Hamid Bey a fost ucis, la fel şi administratorii altor două 
provincii care refuzaseră să omoare armeni. 

A] doilea pas a fost arestarea elitei armenești, acțiune ce nu s-a 
rezumat doar la capitală. Într-adevăr, ceea ce s-a putut vedea — 
în 24 şi 25 aprilie 1915, la Constantinopol - a fost doar vârful 
aisbergului. În toată tara, au avut loc arestări sistematice, în cele 
patru săptămâni cuprinse în intervalul dintre 21 aprilie și 19 mai. 

Lepsius a redat numărul armenilor de vază arestaţi, după cum 
urmează: Izmit: 100; Bardesak: 80; Bursa: 40; Panderma: 40; 
Balikesir: 30; Adabaşar: 80; Marsovan: 20; Diyarbakir: 820; 
Erzurum: 600; Sivas: 500; Keri: 50; Sebinkarahisar: 50; Kilis: 25; 
Kaisarije: 200; Bayburt, Yozgat, Marash, Urfa: cifra necunoscută — 
total: peste 2635. 

Prin urmare, „se poate presupune că exista o regulă generală, 
ce avea ca scop să priveze poporul armean de capetele luminate şi 
de liderii de opinie, pentru ca deportarea să se poată desfăşura în 
tăcere si fără opoziții”, a concluzionat pastorul german. „Voiau să 
reteze capul poporului, mai înainte de a-i tăia picioarele."??! 
Într-un mod asemănător vedea situația şi consulul german în Alep, 
Walter Rößler, care, în 10 mai 1915, îi scria ambasadorului german 
de la Constantinopol, baronul von Wangenheim: „Toţi armenii 
bogaţi, instruiți sau influenți urmau să fie îndepărtați, ca să rămână 
doar o turmă fără păstor." %8? 

Aproximativ în aceeaşi perioadă, au fost concediati toţi 
funcţionarii armeni din serviciul de stat. Chiar şi medicii armeni 
care-şi efectuau serviciul în mod loial, în spitale militare turce şi în 
lazarete, au fost acuzaţi de trădare şi arestaţi. Apoi au început să fie 
împuşcaţi soldaţii armeni care fuseseră degradati şi lucrau acum ca 
hamali ori prestau munci silnice; erau lichidati în grupuri de câte 
80 până la 100. Sub pretextul recrutării, în numeroase orașe şi sate 
din ţară au fost incorporati toti bărbații armenii care mai 
rămăseseră, între 16 şi 70 de ani (!) — chiar şi cei ce plătiseră răscum- 
părare sau erau inapti pentru serviciul militar. În cele mai multe 
cazuri, au fost duşi în munți si împușcați. 

Pretutindeni în ţară, armenii erau dezarmati. Dacă, în vreun 
sat, oamenii nu veneau să predea suficient de multe arme, primarul, 
sfatul bătrânilor sau preotul erau arestați şi interogati, sub tortură, 
în legătură cu armele ascunse. În majoritatea cazurilor, se aplica 
bastonada.* Altora li se smulgeau părul, unghiile, erau arşi cu fierul 
înroşit. Pe unii îi potcoveau ori, într-o perfidă imitare a răstignirii, 


* Din fr. bastonnade = nenumărate lovituri aplicate cu bastonul (n.t.). 

le înfigeau cuie în mâini. Deseori, sătenii erau obligaţi — de obicei, 
la preţuri foarte ridicate — să cumpere arme de la vecinii lor turci, 
pentru a da satisfacție jandarmilor. Cu mare mândrie, aceştia 
fotografiau armele, de obicei împreună cu cele proprii, pentru a se 
lăuda cu deosebita eficiență a raziei şi pentru „a ilustra”, in mod 
vădit, pericolul unei răscoale armeneşti. 

Dar ultima fază a acestui plan perfid a început în clipa când 
Parlamentul turc a dat, la 27 mai 1915, o lege ce avea să devină 
fundament juridic pentru deportarea armenilor în deşertul sirian, 
produsă deja, cât şi pentru cea care urma: 


„Articolul 1: Pe timpul stării de război, comandanții 
armatelor, ai corpurilor de armată şi ai diviziilor (...) sunt 
autorizați şi obligati, pe termen nelimitat, să-i pedep- 
sească, sub amenințarea cu arma, pe toti cei care se opun 
în vreun fel ordinelor guvernului în interes național, 
pentru menţinerea ordinii (...) 

Articolul 2: Comandanții armatei (...) au voie — în caz 
de necesitate militară şi în cazuri de spionaj sau trădare — 
să-i deporteze pe locuitorii satelor sau oraşelor, individual 
sau în grupuri, şi să-i colonizeze în alte localități.” 


La scurtă vreme după aceea, caravanele morţii au pornit pe 
drumul spre pieire. 

Doar trei luni mai târziu, în septembrie 1915, Talaat Bey s-a 
putut lăuda in fata ambasadorului Morgenthau: „În trei luni, am 
obținut mai multe izbânzi în rezolvarea problemei armenilor decât 
a reuşit Abdul-Hamid în 30 de ani.” 3% 


Armenii, pe drumul de exil. 


XII. Marşul către pieire 


În timp ce delegatul apostolic la Constantinopol, monse- 
niorul Angelo Dolci, încă mai trăia la 16 mai 1915 cu iluzia că 
„la Constantinopol, în ceea ce priveşte religia”, se reinstalase 
„o anumită linigte" ??, ambasada Germaniei şi cea a Statelor Unite 
primeau zilnic veşti, deosebit de nelinistitoare, din interiorul ţării. 


„Întreaga populaţie armeană din vilaietul Adana este 
extrem de îngrijorată de intervențiile guvernului. Sute de 
familii sunt expulzate, închisorile sunt arhipline, iar în 
dimineaţa aceasta au fost executați, din nou, multi oameni. 
Prin demersul său barbar, guvernul prejudiciază interesele 
țării. În special Deutsche Orientbank este serios preju- 
diciată, si m-au rugat să opresc expulzarea armenilor”, 


scria consulul german la Adana, Eugen Biige, pe data de 18 mai 
1915. Două zile mai târziu, ambasadorul von Wangenheim a 
primit un raport al viceconsulului din Erzurum, Max-Erwin von 
Scheubner-Richter: 


„Nu-i exclus ca toată această relocare, precum şi 
măsurile guvernului — acestea trebuie (sau ar trebui) să ducă 
la ruinarea economică şi exterminarea parțială a armenilor — 
să-i împingă pe armeni la un pas greşit, fără sorți de izbândă, 
urmat, desigur, de un măcel general. Dar nu vom asista la un 
asemenea pas, armenii de aici au dovedit-o, şi anume că ei 
sunt cei mai docili şi pașnici supuși ai Turciei." 


Ambele documente reprezintă doar nişte instantanee, ce re- 
compun, alături de alte sute de rapoarte şi declaraţii ale martorilor, 
o imagine de ansamblu. Planul amplu şi grandios al exterminării, 
alcătuit din mai multe etape scurte, se desfăşura acum sub ochii a 
nenumărați martori: pe lângă cei indurerati, mai erau vecinii lor 
musulmani, misionarii străini cu reședința în Turcia, soldaţii 
germani şi inginerii care lucrau la calea ferată spre Bagdad, consulii 
şi ambasadorii celor trei puteri apusene, reprezentanții cărora erau 

încă tolerati în Imperiul Otoman pentru că, asemenea Germaniei 
şi Austro-Ungariei, erau aliaţi, sau, asemenea Statelor Unite, rămă- 
seseră neutri. 

Unul dintre martorii-cheie ai genocidului este ambasadorul 
Statelor Unite, Henry Morgenthau. În memoriile sale, el descrie 
detaliat tot ce a aflat de la consulii Statelor Unite, precum şi din 
declaraţiile martorilor credibili şi ale membrilor guvernului, despre 
evenimentele îngrozitoare ale verii anului 1915: 


„Guvernul şi-a anunţat intenţia de a transporta cele 
două milioane — sau mai mult — de armeni, care trăiau în 
diferitele părți ale imperiului, în regiunea aridă și 
neprimitoare (a deşertului sirian şi a Mesopotamiei — apud 
M.H.). Dacă deportarea se va face cu bună ştiinţă, ar fi 
culmea cruzimii şi a nedreptăţii. De fapt, turcii n-au avut 
nici cea mai mică intenție de a coloniza armenii în această 
regiune. Ei ştiau prea bine că marea majoritate nu vor 
ajunge la destinație, iar dacă vor rămâne teferi, vor muri 
de foame ori de sete, sau vor fi nimiciti de triburile musul- 
mane sălbatice din deşert. Adevărata intenţie, ascunsă în 
spatele deportărilor, era aceea de a jefui şi de a extermina 
(armenii — apud M.H.); nu era nimic altceva decât o 
modernă formă de masacru. Ordinul de deportare dat de 
către autoritățile turce a constituit condamnarea la moarte 
a unui întreg popor; ştiau prea bine de această intenție, iar 
atunci când stăteai de vorbă cu ei, nu făceau nici cea mai 
mică încercare de a o ascunde.”® 


Cât de deschis vorbeau Junii Turci despre planurile lor o dove- 
deşte şi raportul, trimis în 17 iunie 1915, de ambasadorul german, 
baronul von Wangenheim, către cancelarul Reichului, Theobald 
von Bethmann Hollweg. Diplomatul îl informa amănunțit că 
„expulzarea populației armenesti, din domiciliile lor, în provinciile 
Anatoliei de Est şi colonizarea acestora în alte regiuni (...) sunt 
înfăptuite fără crutare” si — citându-l pe Talaat Bey - „că (Înalta) 
Poartă vrea să folosească războiul mondial pentru a curáti complet 
tara de duşmanii săi interni — creştinii autohtoni —, fără a fi deran- 
jati, în acest proces, de intervenţia diplomatică a sträinätätii”.?® 
Avertismentul Antantei, din 28 mai 1915, şi anume că toti membrii 

guvernului otoman vor fi tragi la răspundere, personal, la sfârşitul 
războiului, pentru aceste „crime împotriva umanității şi civilizației” 
— termen folosit atunci pentru prima oară -, a fost ignorat; se 
credeau invingätori.’” 

În perioada mai-octombrie 1915, armenii au fost deportaţi în 
regiuni îndepărtate ale Imperiului Otoman. Doar două metropole 
— Constantinopol şi Smirna — au fost oarecum crutate; în rest, 
niciun sat n-a scăpat, nici măcar cele locuite de o singură familie de 
armeni. Apropierea de zona de luptă din Caucaz sau confesiunea 
victimelor n-au jucat vreun rol. Armenii catolici ori protestanți 
n-au făcut excepţie, deşi se ştia că n-aveau nici cel mai mic motiv 
să pactizeze cu adversarii ruşi. Afirmația oficială, precum cá 
urmăreau să descurajeze posibili dezertori şi sabotori, nu suna logic 
şi nu rezista nici celei mai mici verificări. Nici sărăcia şi nici 
bogăţia, nici măcar mita, atât de apreciată în Turcia, nu-i mai 
puteau apăra de măsurile coercitive ale guvernului. 

Totul se desfășura după acelaşi tipic. La început, au mizat pe 
cooperarea armenilor, amăgindu-i până în ultima clipă. Aproape 
fiecare deportare fusese anunţată dinainte. De obicei, se agätau 
peste tot panouri, prin care li se cerea tuturor armenilor să se 
prezinte într-o anumită zi, la o anumită oră. Câteodată, crainicul 
oraşului era cel ce anunţa ordinul autorităţilor locale. In alte cazuri, 
poliţiştii îşi făceau apariția dintr-odată, fără vreun alt preaviz, şi-i 
obligau pe armeni să-i urmeze. În ambele cazuri, bietilor näpästuiti 
nu li se dădea un cât de mic răgaz pentru a se pregăti de călătorie. 
Orice muncă trebuia întreruptă, absolut tot ce făceau oamenii 
trebuia oprit brusc şi lăsat baltă. Uneori, familii întregi erau scoase 
în stradă, în pijamale, micul dejun rămânea uitat în farfurie, copiii 
trebuiau să iasă din clasă în mijlocul orelor, bolnavii si cei nepu- 
tinciosi trebuiau să-şi părăsească paturile. Țăranul îşi abandona 
plugul, turmele de animale rămâneau pe câmp, nepăzite, iar femeile 
care tocmai näscuserä se ridicau din pat si, luându-și copiii în braţe, 
îi urmau pe jandarmi. Doar ceea ce apucau în grabă - un şal, o 
pătură, de-ale gurii — aveau voie să ia cu ei. La întrebarea „încotro se 
îndreptau?”, li se dădea mereu acelaşi răspuns laconic: „În interiorul 
țării.” Atunci, cei vizati aveau la dispoziţie câteva zile, încercau să-şi 
vândă averea, ca să poată s-o ia de la capăt în noua lor patrie 

(oriunde s-ar fi aflat aceasta). Tot ce puteau duce cu ei era îndesat în 
sacose si traiste; uneori, li se îngăduia să ia o căruță sau un animal 
de povară. Zilele de dinainte de plecare deveneau, pentru turci, o 
sărbătoare a chilipirului. Mänati de grabă, armenii erau nevoiţi să 
vândă tot, la orice pret — de regulă, mult sub valoare. De cele mai 
multe ori, nici acest lucru nu mai era cu putință: guvernul le 
confisca toată averea, sub pretextul recuperării datoriilor celor 
alungați. În alte cazuri, li se spunea că expulzarea este doar tem- 
porară. Jandarmii cărau mobila şi lucrurile de valoare, depunându-le 
în depozite publice, jefuite apoi de către turci. Ceasurile, bijuteriile 
si banii — toate trebuiau strânse și încuiate în sediul poliţiei; în cele 
din urmă, aceste bunuri ajungeau în posesia jandarmilor. Cine se 
opunea ordinelor funcţionarilor era spânzurat sau împușcat pe loc. 
Dar, chiar şi fără motiv, turcilor le făcea plăcere să-i execute public, 
fără vreun proces, tocmai pe armenii cei mai respectaţi şi mai 
cultivați — de pretutindeni, din oraşe ori sate. 

Atunci, îi scoteau din mulţime pe tinerii bărbaţi. Sub pretextul 
că-i duceau la simulări pentru serviciul de alarmă, îi transportau 
în grupuri mici, în afara oraşului sau a satului, pentru a-i împuşca 
fără alte formalitáti. 

După lichidarea bărbaţilor, s-a pornit a doua caravanä: sirurile 
de deportaţi în mişcare, compuse acum aproape exclusiv din femei, 
copii şi bătrâni. Deoarece nimeni din cei care ar fi putut să-i apere 
nu mai trăia, ei rămăseseră, de bine-de rău, la cheremul jandar- 
milor. În multe cazuri, prefectul orașului sau primarul din sat nu 
se putea abtine să nu-și ia rămas bun de la „armenii săi” ori să le 
ureze, cinic, „călătorie plăcută”. De multe ori, li se oferea o ultimă 
alternativă: cine se convertea la islamism putea rămâne pe loc. 
Puţini dintre creştini făceau uz de oferta nu prea ispititoare, 
pentru că, în realitate, nu le deschidea calea spre libertate. În cazul 
în care acceptau, pe copii îi păștea orfelinatul musulman, care-i 
educa în spiritul învățăturii Profetului. Femeile trebuiau să-şi 
părăsească soții (în majoritatea cazurilor, aceştia muriseră, dar ele 
nu ştiau) şi să-şi caute musulmani, care nu le acceptau decât în 
calitate de a doua sau a treia soție. Cea care nu găsea, până a doua 
zi, un nou sot era trimisă, fără pic de îndurare, pe drumul spre 
nestiutele depärtäri. 

La început, guvernul făcuse totul pentru a-i tine în siguranță 
pe deportaţi. De obicei, erau împărţiţi în convoaie — de câteva sute, 
uneori câteva mii de persoane -, păzite, „spre siguranţa” lor, de 
jandarmi înarmaţi. În unele cazuri, autorităţile le puneau la dispo- 
zitie şi care cu boi, ce transportau bruma de avere pe care exilatii 
reuşiseră s-o strângă in pripá. 

Frau femei care-şi duceau copiii în braţe sau în cârcă, prunci 
care mergeau tinändu-si de mână mamele sau fraţii — sáreau de colo 
colo, ca şi când luau parte la o joacă —, fete tinere care-şi acopereau 
cu sfială trupul, alături de bătrâni în bastoane, pe care mulțimea 
anilor şi munca împovărătoare îşi puseseră amprenta. Unii îşi 
luaseră cu ei calul sau măgarul, ţăranii — câte o oaie sau o vacă; până 
şi animalele de casă — câini, pisici şi păsări — îi urmau uneori în 
această lungă procesiune a pieirii. Lătratul, mieunatul, ciripitul şi 
behăitul alcătuiau zgomotul de fond, împreună cu tropăitul copi- 
telor, cu zăngănitul vaselor de aramă lovindu-se unul de altul sau 
cu tipetele copiilor. Înotau prin colbul drumului, iar acesta îi învă- 
luia treptat, asternändu-li-se pe veşminte si în păr, si cernindu-le 
portul de acasă, odinioară atât de frumos colorat. 

Dacă, la început, transportul deportaților părea să fi decurs 
destul de civilizat, treptat aveau să renunțe la orice fel de disciplină, 
ca la un balast inutil. După căderea întunericului, nu mai existau 
popasuri ori pauze. Primii care-şi încetineau pașii, până ce cădeau 
istoviti, erau bătrânii. Curând, aceştia aveau să formeze ariergarda, 
iar jandarmii le despärteau pe femei de copiii lor si pe puținii 
bărbaţi mai vârstnici de soțiile lor. Vizitiii turci, care mánau carele 
cu boi, după ce storceau si ultimul bänut de la „clientii” lor, pur si 
simplu le aruncau averea în drum. Apoi făceau cale-ntoarsă în locul 
lor de baştină, pentru a încărca bagajele următorului convoi. 
Jandarmii, care mai întâi se dădeau drept apărători ai deportaților, 
se purtau acum ca nişte stăpâni de sclavi. Oricine manifesta 
slăbiciune era împuns fără milă cu baionetele. Dacă vreun deportat, 
sfârşit de oboseală, cerea o pauză, dacă se simţea vlăguit şi se 
prăbușea la pământ, era silit, cu o teribilă brutalitate, să reintre în 
rând. Nici măcar femeile însărcinate nu erau crutate de jandarmi: 
când o femeie năştea, trebuia ca, imediat după naştere, să-şi continue 
drumul, cu copilul în braţe, fără o minimă îngrijire. Când treceau 

Convoi de armeni, 1915, insotit de jandarmi. 


printr-un sat musulman, margul devenea o veritabilá metodá de 
corectie. De obicei, avangarda jandarmilor instiinta triburile kurde 
sau pe sătenii turci că se apropie prada. Detinutii erau eliberaţi, 
prizonierilor li se promitea libertatea în cazul în care dovedeau, 
faţă de armeni, un comportament de „bun musulman" Cu apro- 
barea jandarmilor, kurzii îi atacau pe cei lipsiţi de apărare, femeilor 
le smulgeau baticurile de pe cap, iar pe cele mai frumoase le răpeau 
şi le duceau în satele lor de munte, unde le transformau în sclave 
ori le vindeau ca prostituate. Cine se împotrivea era nimicit fără 
pic de milă. În căutare de bijuterii şi bani, perchezitionau femeile, 
le sileau să se dezbrace de tot, apoi le furau chiar şi hainele. Inhätau 
până şi ultimele provizii de alimente, lăsând bietele victime pradă 
foamei. În timpul peregrinării, tinerele femei și chiar băieţii 
trebuiau să se aştepte, din partea turcilor, la molestări sexuale şi 
violuri, la batjocură şi violență gratuită. Îşi petreceau nopțile sub 
cerul liber, deznädäjduiti, adesea despuiati de haine, chiar şi atunci 
când afară era cumplit de frig. În loc să-i lase să meargă pe drum 
drept, îi mânau în zigzag prin deşertul arid, ştiind că fiecare zi ori 
kilometru în plus va face noi victime. 

Cu cât marșul dura mai mult, cu atât jandarmii deveneau mai 
nerăbdători şi mai brutali. Cine cădea epuizat în drum era străpuns 

cu baioneta. Că oamenii mureau de sfârşeală, foame şi sete era un 
fapt la ordinea zilei. Chiar şi atunci când treceau peste cursuri de 
ape, paznicii le interziceau, din pur sadism, femeilor şi copiilor să 
bea. li mânau necontenit prin arsita soarelui ce le ardea trupurile 
dezgolite, le usca gurile şi le crăpa buzele. După multe zile, nesfârşit 
de lungi, ceea ce părea a fi, la început, o procesiune de creştini 
mândri devenise un istovit convoi de oameni, alcătuit din biete 
făpturi ce se clătinau; trupurile, ofilite şi încovoiate, arătau mai 
curând ca nişte schelete acoperite de praf; aduşi în pragul nebuniei, 
chinuiti de nevoia de apă şi hrană, oamenii se târau cu ultimele 
puteri, pentru a scăpa de vârfurile baionetelor sau de măciuliile 
ciomegelor care-i mänau din urmă. Disperati, se adăpau din orice 
băltoacă şi muscau cu lăcomie din orice hoit găsit pe marginea 
drumului. Se îmbolnăveau, fireşte. Dizenteria, holera şi tifosul 
subtiau tot mai mult rândurile. Tot mai des, cadavrele celor căzuţi 
erau azvârlite în şanţuri ori în fundul prăpăstiilor, în râuri, fântâni 
şi gropi. Mamele, în disperarea lor, încercau să-şi incredinteze 
copiii trecătorilor, fiind sigure că de la ele nu mai puteau primi 
ocrotire. Altele îşi aruncau nou-náscutii în fântână sau în râu, 
scutindu-i de chinurile suferințelor viitoare. În drumul lor, oamenii 
erau însoţiţi statornic de vulturi şi câini vagabonzi, care-şi disputau, 
hämesiti, orice nou cadavru. Eliberarea avea să sosească abia când 
unul dintre convoaie a ajuns la Eufrat. Aici, la trecerea peste râu, 
jandarmii au aruncat în apă multe femei şi i-au împuşcat pe cei care 
încercau să se salveze inotänd. Alte femei, tinändu-si copiii in 
braţe, se azvârleau de pe pod de bunăvoie. Curând, mii de cadavre 
se zăreau plutind pe râu, ale cărui ape se înroşiseră, ori adunându-se 
în grămezi lângă mal. Doar o mică parte a deportaților avea să 
ajungă la destinaţie, în deşertul sirian. Un raport al consulului 
american la Alep, către Departamentul de Stat din Washington, 
vorbeşte despre 18.000 de armeni care porniseră din Sivas. 
O săptămână mai târziu, doar 150 de femei şi copii, pe jumătate 
dezbräcati şi coplesifi de ruşine, ajunseseră în oraşul din deşert.” 

În prima jumătate a lunii iunie a anului 1915, monseniorul 
Dolci a trimis, prin intermediul ambasadei austriece, o telegramă 
cifrată la Vatican, în care era vorba, pentru început, despre deportări: 

„Am primit ingtiintarea că sute de armeni, printre care 
multe familii catolice, fug din calea musulmanilor care-i 
hăituiesc. Zvonuri despre masacre — adevărate sau false — 
însoțesc aceste mișcări. Acţiunile a doi ambasadori care 
reprezintă puterile aliate au rămas fără ecou. Urmează 
raportul. "5%? 


Pentru a verifica primele zvonuri, acesta a încercat să-l con- 
tacteze pe episcopul din Adana, prin intermediul patriarhului 
armeano-catolic. Când orice încercare pe cale directă a eşuat, a 
apelat la ambasadorul german, rugându-l să-l ajute în această 
problemă. În cele din urmă, consulatul german din Adana a stabilit 
contactul, solicitând un raport, care a fost transmis, la 22 iunie 
1915, patriarhului și delegaților: „În întreaga provincie Cilicia, are 
loc o prigoanä sistematică”, se scrie în acest raport, 


„Scopul acestei acțiuni de prigoană este îndepărtarea, din 
întreaga provincie, a elementelor creştine armene. (...) In 
Hadjin... 600 de familii au fost alungate brutal din casele lor 
şi aduse la Osmanje, de unde au pornit, märsäluind, spre o 
destinație necunoscută. (...) Pare că oroarea vremurilor 
trecute s-a redesteptat, având în vedere că 20 de tineri bărbați 
au fost aleşi si duşi la Alep, unde-i aşteaptă o soartă necu- 
noscută. Şi satele din jurul orașelor Mersin şi Tarsus sunt 
condamnate, momentan, la exod.”” 


Două săptămâni mai târziu, la începutul lunii iulie, la 
Constantinopol au ajuns și alte detalii: 


„Se raportează că, la Mersin, a avut loc un masacru, în 
care arhiepiscopul armeano-catolic, monseniorul Maloian, şi 
700 de catolici au fost ucişi. Se spune că satul Tell-Ermen, 
locuit exclusiv de armeni catolici si aparținând diocezei sale, 
a fost golit în întregime, iar locuitorii nimiciti. Pe bărbaţi i-au 
legat între ei şi i-au aruncat în râu, unde au sfârşit înecați. 
Femeile și-au vândut copiii ca să primească bani de pâine. În 
continuare, se spune că, după ce lăcașurile au fost pustiite, 
iar armenii alungați în masă din Malatia, s-a declanșat un 
adevărat masacru împotriva celor rămaşi; despre catolicii 
de-acolo, n-avem veşti. Serioase probleme ni se anunță şi din 

dioceza Sivas — este vorba despre noi masacre: in Tokat, 
Gurin şi alte localități. Din Trapezunt, Samsun şi Marsivan 
am fost înștiințat, recent, de alungarea generală a tuturor 
armenilor catolici şi non-catolici, inclusiv a preoţilor şi a 
călugărilor; în ultimul oraş amintit, bărbaţii au fost scoşi din 
case și duşi într-un sat, între Marsivan şi Amasia, unde au 
fost ucişi; ce s-a întâmplat cu femeile, nu ştim... În întreaga 
dioceză Erzurum, toate satele unde trăiau armeni au fost 
evacuate, iar locuitorii au fost táráti spre destinaţii inde- 
părtate. Se mai spune că au fost ucişi mulți oameni, printre 
care şi fratele episcopului retras din funcţie, monseniorul 
Keciurian. (...) 

În toate aceste localităţi, se vorbeşte despre o apostazie 
forțată (convertire forțată la islamism - apud M.H.); 
la Trapezunt, 200 de familii au devenit musulmane; la fel, 
se zice, s-a întâmplat cu şase familii armeano-catolice din 
Samsun, dar numele lor nu-mi sunt cunoscute. Expulzarea 
şi maltratarea constituie, în mod cert, cauzele acestei 
convertiri... "594 


Cazul arhiepiscopului Ignatius Maloian, menţionat în docu- 
ment, merită privit mai îndeaproape. Până la urmă, oraşul Mardin 
aparținea vilaietului Diyarbakir, al cărui nou valiu era tocmai 
cofondatorul partidului Ittihat, dr. Mehmed Reșid. Nu încape nicio 
îndoială că aici s-a aplicat politica pură a Junilor Turci, şi nicidecum 
— aşa cum încercau să se scuze la Constantinopol — că o autoritate 
din provincie ar fi făcut exces de zel. Mai cu seamă acest caz este o 
dovadă a faptului că cei ce instrumentau genocidul nu ţineau să-i 
elimine pe potenţialii revoluționari din regiunile de graniță; ei 
doreau, de fapt, moartea tuturor creştinilor, indiferent de confe- 
siunea şi de aşezarea unde locuiau. Mardin, un oraş străvechi, ce se 
înalță în terase pe o stâncă semeagä, e situat la mare depărtare de 
graniţa rusească, şi anume la extremitatea nordică a Mesopotamiei, 
aproape de graniţa — de astăzi — siriano-iranianä. Înainte de război, 
din cei 42.700 de oameni ce locuiau aici, 18.700 erau creştini — pe 
lângă armeni, mai ales sirieni ortodocşi şi nestorieni. 

Ignatius Maloian, născut în 1869 la Mardin, al patrulea din cei 
opt copii si botezat cu numele de Sukralah, a intrat, la vârsta de 

14 ani, la Seminarul teologic din Bzommar (Liban). La hirotonisire 
şi-a luat numele de Ignatius, după episcopul martir din Antiohia 
(c. 108 d.Hr.), ca o prevestire a propriului destin. În calitate de 
preot la Cairo şi Alexandria, şi-a dobândit cel mai bun renume, 
păstrând legături strânse cu preoți ai altor confesiuni creştine. Era 
extrem de cultivat şi cunoştea, pe lângă limbile armeană, turcă şi 
arabă, si italiana, franceza şi engleza. Aceste calități l-au atras în 
mod deosebit pe patriarhul Boghos Bedros al XII-lea Sabbaghian 
(1904-1910), care l-a adus la Constantinopol şi l-a numit secretarul 
său personal. Când arhiepiscopul de Mardin s-a retras, din motive 
de bătrânețe, l-au ales drept succesor al acestuia — în sinodul 
episcopilor armeano-catolici de la Roma, din 1911 — pe Maloian, 
pe-atunci în vârstă de 42 de ani. Hirotonisirea ca episcop a primit-o 
din mâinile noului patriarh Terzian. Când, în acelaşi an, în 
episcopia sa a izbucnit foametea, s-a ocupat exemplar de cei 
sinistraţi. Şi cu autoritățile otomane întreținea, deopotrivă, legături 
dintre cele mai bune. La 20 aprilie, sultanul l-a onorat cu un firman, 
„decretul imperial El-Shahani”. Dar numai cu zece zile mai târziu, 
avea să constate cât de neînsemnată era onoarea ce i se făcuse.35.3% 

La 30 aprilie 1915, soldaţi turci au încercuit biserica şi 
reşedinţa învecinată, cerând să li se predea „toate armele ascunse” 
Când monseniorul Maloian i-a asigurat, politicos, că la el nu se 
aflau arme, au năvălit în reşedinţa sa si au perchezitionat-o de-a fir 
a păr, apoi au distrus valoroasa arhivă a diocezei, cât şi documentele 
sale personale. Credinciosi şi preoţi deopotrivă au fost arestați de 
jandarmi şi torturați cu bestialitate. Niciunul dintre ei n-a putut 
dezvălui vreo ascunzătoare de arme, pentru simplul fapt că nu 
exista aga ceva. O zi mai târziu, Maloian i-a strâns pe toti preoții, 
i-a avertizat în legătură cu pericolul ce-i amenința, făcând apel la 
stabilitate întru credință. Seara şi-a făcut testamentul. Ceea ce s-a 
întâmplat în continuare este dovedit clar nu doar de Arhivele 
Vaticanului. Un martor ocular, preotul dominican Hyacinth 
Simon, a scris despre asta un raport detaliat, care a fost tradus şi 
publicat pentru prima dată în 1916.” 

Pe 3 iunie, de sărbătoarea Corpus Christi, episcopul, împreună 
cu secretarul său şi alte 27 de înalte fete bisericeşti, au fost scoşi în 
curte de către jandarmi şi apoi încercuiți. După o noapte petrecută 

sub cerul liber, au fost puşi în lanţuri, împreună cu alti 860 de 
credincioşi, care fuseseră aduşi între timp. Printre prizonieri se 
aflau şi 25 de preoţi, preotul siro-catolic Raphael Bardaani, abatele 
Pierre Issa şi călugărul capucin Leon.** Şeful poliţiei şi funcţionarul 
Ittihat Memduh Bey le-au cerut, din nou, să predea presupusele 
arme, dar Maloian n-a putut preda ceva ce nu deținuse niciodată. 
Pe deasupra, a refuzat şi cererea de a se converti la islamism, 
semnându-şi astfel condamnarea la moarte. În schimb, şi-a 
mărturisit din nou loialitatea sa față de sultan și față de guvernul 
turc. Alături de ceilalți creştini, a fost dus în închisoare, bătut şi 
torturat. 

Rând pe rând, personalităţi ale lumii armene erau scoase din 
celula comună și supuse bastonadei, până ce, de durere, îşi pierdeau 
cunoştinţa. Erau treziti din leşin cu găleți de apă rece, pentru a fi 
bătuţi in continuare. Pe jumătate morti, erau täräti înapoi în celulă. 

Călugărul capucin Leon a avut o soartă înfiorătoare invocându-l 
pe sfântul Francisc. Şeful poliţiei a crezut că numele invocat 
înseamnă „francez” si l-a considerat spion. Directorului asociaţiei 
Bruderschaft des Kostbaren Blutes („Frăția Pretiosului Sânge”) i se 
reproşa că pusese ochii pe pretiosul sânge al musulmanilor. Astfel, 
s-au găsit rapid dovezile pentru demonstrarea unei conspirații. 

Verdictul, care se ştia de la început, a fost anunţat pe 10 iunie: 
se vor face deportări. În primul rând, au fost duşi în afara oraşului 
447°” dintre cei mai de vază creştini condamnați — armeni catolici, 
gregorieni şi protestanți, precum şi creştini sirieni gi caldeeni —, 
împărțiți in 11 grupuri, páziti de 100 de soldati ai miliției, noaptea, 
la ora 1. Vestea despre soarta acestora s-a răspândit ca un foc de 
paie; femei şi copii aşteptau pe marginea drumului, întregul Mardin 
era în picioare, pentru a-și lua rămas bun de la deportaţi. În ultimul 
grup ce pornea spre necunoscut, se afla şi episcopul. Era cu capul 
descoperit, descult, şi avea gâtul strâns într-un inel de fier. Cu toate 
că încheieturile îi erau prinse în cätuse, a izbutit să binecuvânteze, 
încă o dată, oraşul. La capătul unui marş nocturn de două ore, 
aştepta Memduh Bey. Pe patru dintre cei mai respectați creştini, 
care se găseau printre prizonieri, a promis că-i va elibera, în 
schimbul a câte 800 de lire turceşti. După ce le-a luat banii, i-a dus 
la o carieră de piatră, undeva departe, şi i-a ucis. Patru ore mai 

târziu — convoiul abia ajunsese în satul kurd Cheikhan -, i-a oprit 
din nou, pentru a da citire unui presupus firman: 


„Guvernul otoman v-a copleşit cu favoruri: libertate, 
egalitate, fraternitate, dreptate, cu posturi importante şi 
titluri de onoare, iar voi, în tot acest timp, i-afi înşelat... 
Pentru trădarea patriei otomane, sunteți condamnați la 
moarte. Cel ce se va converti la islamism se va întoarce 
sănătos, în siguranţă şi onoare, la Mardin. Peste o oră, veţi fi 
executaţi. Aveţi timp să vă spuneţi ultimele rugáciuni."*9 


Episcopul s-a ridicat încă o dată, să protesteze cu voce tare. 
El a respins categoric insinuarea cá ar fi un trădător, deoarece, in 
calitate de episcop şi de cetățean, îşi făcuse mereu, în chip loial, 
datoria. lar acum, era pregătit să moară pentru Hristos: „Trădători 
ai patriei otomane? Nu am fost şi nu suntem. Dar să devenim 
trădători ai religiei creştine? Asta — niciodată!” „Niciodatä!”, au 
răspuns cei care-l însoțeau, apoi toti într-un sigur glas: „Pentru lisus 
Hristos!" *! Le-a dat încă o dată binecuvântarea şi, cu o bucată de 
pâine strecurată în buzunarul unui bărbat de soţia sa, au luat 
împărtăşania. Apoi primii 100 de bărbaţi au fost luați de militie. 
Peşterile de la Cheikhan, nişte hăuri adânci, erau destinaţia lor. 
Acolo, creştinii au fost ucişi cu pietre si ghioage, ori injunghiati 
şi azvärliti in fäntänile unei vechi cetăţi. Un al doilea grup - de 
100 de oameni - a fost dus la moarte, mai înainte ca nesfärsita 
caravană de martiri să-şi continue drumul. Turcii se gândeau, se 
pare, că n-ar fi bine să lase toate cadavrele într-un singur loc. 
Aproape dezbräcati şi desculți, oamenii înfometați, nişte biete 
umbre, márgáluiau pe drumuri pietroase şi câmpuri acoperite de 
spini. La patru ore depărtare de Diyarbakir, ajunseseră lângă o 
prăpastie. În timp ce arhiepiscopul Maloian se pregătea de 
moarte, făcându-şi rugăciunea, Memduh Bey l-a întrebat pentru 
ultima oară dacă n-ar vrea, totuşi, să devină musulman. „Trăiesc 
şi mor pentru credinţa şi religia mea" ^, i-a răspuns acesta. Era 
atât de liniştit şi senin, încât şeful poliţiei s-a înfuriat la culme, a 
scos pistolul şi l-a împuşcat pe episcop. Mai târziu, i-a pus pe doi 
medici din Diyarbakir să emită certificatul de deces. Cauza morții: 
„embolie cardiacä”.*® În aceeaşi zi, a fost împuşcat şi fratele 

lui Maloian. Mama sa - tatăl lui decedase deja — a murit o lună mai 
târziu, pe drumul exilului.* La 7 octombrie 2001, papa Ioan Paul 
al II-lea l-a beatificat pe episcopul martir.‘ 

Dar atrocitățile din Mardin nu s-au sfârşit odată cu moartea 
lui Maloian. Un alt mars al morții, alcătuit din cel puţin 266 de 
creștini“, s-a pus în mişcare pe 14 iunie. După ce elita a fost 
lichidatä, a urmat restul bărbaților. Nici drumul lor nu ducea spre 
sud, în deşert, ci în direcţia Diyarbakir, înspre nord. Pe drum, au 
fost jefuiti şi nimiciti de milițiile Teskilati Mahsusa sau de triburile 
kurde locale. În 13 iulie, Memduh Bey le-a chemat la el pe toate 
soțiile deportaților, promitändu-le că le va lăsa în viață, în schimbul 
unor exorbitante sume de bani. Dacă îi vor da 350-750 de lire de 
aur turceşti, le va conduce la „soţii lor”, în Diyarbakir. Aveau voie 
să ia cu ele obiectele de valoare şi copiii. Când convoiul a părăsit 
oraşul, şeful poliţiei a strâns tot ce era de valoare, ca să „nu 
stârnească lăcomia hotilor kurzi gi arabi”.*” Dar, deja în următorul 
sat, femeile au fost atacate de kurzi, jefuite, despuiate, violate si, in 
cele din urmă, masacrate. Doar fetele cele mai frumoase şi băieţii 
au fost crutati de tâlhari, pentru a-i vinde la piața de sclavi. 
Majoritatea celor care au luat parte la următoarele marșuri ale 
morții au căzut în mâinile unităților speciale şi ale asasinilor kurzi. 
Într-o singură zi, 20 iulie, au murit 12.000 de femei şi copii, pe 
drumul spre Diyarbakir. Pe 15 august 1915, a avut loc prima 
vânzare publică de tinere armence, în schimbul cărora, în funcţie 
de frumuseţe şi vârstă, se cereau 1-3 lire turceşti. Până la mijlocul 
lunii septembrie, oraşul fusese, cel puţin oficial, „golit de armeni” 

Tragica poveste a martiriului locuitorilor oraşului Mardin şi al 
neînfricatului lor episcop alarmase întreg Vaticanul. Cu atât mai 
serios încerca monseniorul Dolci să obțină dovezi ale acestor date, 
la început destul de vagi. În cele din urmă, pe 30 iulie 1915, el raporta 
cardinalului secretar de stat Gasparri şi prefectului Congregaţiei 
pentru Evanghelizarea Popoarelor, cardinalul Girolamo Gotti 
(1834-1916): 


„In urmă cu câteva zile, am aflat că arhiepiscopul 
armeano-catolic al acestui oraş ar fi fost ucis. Fiindcă ştirea 
era foarte vagă, am încercat, cu toate mijloacele pe care le-am 

avut la dispoziție, să aflu mai multe. În acest scop, l-am 
contactat pe ambasadorul german. Acesta mi-a transmis 
răspunsul unuia dintre consulii germani, care locuieşte nu 
departe de Mardin (nu chiar în oraș) şi care mi-a confirmat 
ştirea precum că 700 de armeni din Mardin au fost duși în 
interiorul țării şi apoi ucişi, împreună cu episcopul lor. 
In Mardin există şi episcopi armeni schismatici gi protestanți, 
care, din păcate, mi-au confirmat informaţia despre mon- 
seniorul Maloian.”*® 


Într-adevăr, diplomaților germani le era cunoscut incidentul, 
aşa cum reiese din documentele aflate în Arhivele Politice ale 
Ministerului de Externe, publicate în 2005 de Wolfgang Gust. 
Astfel se adresa, în 10 iulie 1915, viceconsulul la Mosul, Walter 
Holstein, ambasadei din Constantinopol, citându-l pe fostul 
mutesarif (guvernator regional) din Mardin: 


» Valiul din Diyarbakir, Reşid Bey, este furios ca un câine 
turbat pe creştinii din vilaietele sale; de curând, a adunat în 
Mardin, într-o noapte, 700 de creştini (majoritatea armeni), 
printre care şi episcopul armean, şi cu ajutorul jandarmeriei, 
chemată special din Diyarbakir, i-a dus la tăiere ca pe miei, 
în apropierea oraşului.” 


91 pentru incidentele de la Samsun, menţionate în raportul 
către patriarhul armeano-catolic, se găsesc martori oculari, care ne 
oferă şi alte detalii. Este cazul preotului franciscan Michele da 
Capodistria, care, pe data de 30 iunie, i-a trimis un raport de trei 
pagini monseniorului Dolci: 


„Într-adevăr, în aceeaşi noapte au urmat arestări în 
masă. În ziua următoare, pe toate zidurile se putea citi 
ordinul: tuturor armenilor li se dă un răgaz de cinci zile ca 
să-şi încheie socotelile şi să se predea autorităților guverna- 
mentale — lucru valabil, fără excepţie, pentru toti bărbaţii, 
femeile, copiii, bolnavii, bătrânii, ca şi pentru preoţii catolici 
şi călugărițele aparținând diferitelor ordine; vor fi duşi 
într-un loc necunoscut. O barieră militară a împiedicat 
orice comunicare cu sediul dumneavoastră, şi deja în ziua 
următoare a început deportarea. Foarte puțini au fost în 

stare să-şi lichideze averea - la preţuri deloc normale, ci 
de-a dreptul catastrofale. Eu sper că se mai poate face ceva 
pentru catolicii din Trapezunt: este umila mea dorinţă. 
Pe 28 si 29 (iunie — apud M.H.), deci în ultimele zile, o propa- 
gandă musulmană serioasă urma să explice temeiurile acestei 
acțiuni. Pentru a vă oferi doar unul dintre nenumăratele 
exemple, chiar în clipa când scriu aceste rânduri, mai multe 
sute de familii (printre care şi cinci familii catolice) s-au 
convertit deja la islamism. Zvonurile despre masacre, ade- 
vărate sau false, intensifică această tendință. Femeile sunt 
cele care se impotrivesc mai des."410 


Aceste rapoarte şi multe altele, pe care din motive de spațiu 
nu le putem cita, l-au determinat pe monseniorul Dolci să devină, 
curând, foarte activ. În primele zile din iulie — data exactă n-a fost 
notată —, a încercat prima sa intervenţie diplomatică, adresându-i 
marelui vizir o cerere scrisă: 


„Înălțimea Voastră, 

Catolicii armeni au adus, mereu, dovezi clare ale 
loialității şi solidarităţii cu Imperiul Otoman, pentru care vá 
întreb: Înălțimea Voastră, oare ati avea bunătatea să dati 
indicațiile necesare, ca să se încheie deportarea lor şi, dacă 
este posibil, să se reîntoarcă la casele lor sau, cel puţin, să-i 
colonizați acolo unde se află acum? 

Această favoare în legătură cu catolicii armeni v-ar 
aduce, Înălțimea Voastră, multă bunăvoință din partea 
Sfântului Scaun."^!! 


Este evident faptul că delegatul apostolic s-a concentrat la 
început, în demersul său, asupra armenilor catolici, ceea ce poate 
conduce la două interpretări. Este posibil ca el să nu-și fi dat seama, 
încă, de minciuna propagandistă turcă despre legătura armenilor 
ortodocşi cu Rusia; cât despre catolici, era încredinţat că nu existau 
asemenea legături. Dar cel mai probabil era că, în acest fel, spera să 
aibă mai mult succes. Cu ce drept vorbea în numele tuturor 
creştinilor era discutabil, însă pe catolici îi reprezenta în mod 
oficial. 

Intervenţia sa a rămas însă fără ecou. De vină era, pesemne, 
protocolul otoman prea complicat şi faptul că Vaticanul nu 
întreținea relații diplomatice oficiale cu Turcia. În plus, marele 
vizir era, ca si sultanul, doar o marionetă în mâinile märetului 
triumvirat al Junilor Turci. Şi, in cele din urmă - avea să constate 
mereu ambasadorul Morgenthau, spre propria-i deziluzie -, 
„marele vizir nu le era mai puțin duşman armenilor decât Talaat si 
Enver. Până şi simpla abordare a subiectului îl irita vizibil”.*? 

Astfel vedea lucrurile şi monseniorul Dolci. În orice caz, la 
19 iulie 1915, îi scria cardinalului Gotti: 


„Cât despre mine, n-am scăpat niciun prilej de a mă 
adresa guvernului. Dar, din păcate, aceste demersuri sunt 
extrem de dificile, deoarece marele vizir şi ministrul de 
externe n-au îndeajuns de multă influenţă asupra cabinetului 
şi asupra celorlalți miniştri, care sunt stäpäniti de un 
şovinism fără margini şi care deleagă puterea de execuție 
autorităților locale din interiorul ţării, cu indicaţia precisă de 
a duce la îndeplinire sarcinile. Astfel că cei amintiţi la 
început, după ce ordinele lor au fost executate, se pot preface 
că nu cunosc anumite detalii. Prin urmare, veți înţelege, 
Eminengä, cât rău face acest stat populaţiei non-musulmane 
a Asiei Mici. Ar fi de datoria puterilor creştine să intervină în 
acest caz, "4? 


Cu toate acestea, a mai durat o vreme páná ce opinia publicá 
mondialá a inteles cá un popor intreg este dus la moarte chiar sub 
ochii lor. 


XIII. Topografia morții 


„Acest guvern s-a dovedit de o atrocitate inspáimán- 
tătoare faţă de armeni nevinovaţi, în interiorul Imperiului 
(Otoman - apud M.H.). În unele regiuni, aceştia au fost 
masacrați, în altele, deportați spre locuri necunoscute, pentru 
ca pe drum să moară de foame. Mamele şi-au vândut copiii, 
pentru a-i salva de la moarte sigură. Mă străduiesc neîncetat 


să stăvilesc această barbarie”,414 


îl informa monseniorul Angelo Dolci, delegat apostolic la 
Constantinopol, într-o telegramă cifrată, din 20 august 1915, pe 
cardinalul secretar de stat Gasparni. 

Cât de adevărată era această terifiantă veste se ştia, se pare, deja 
la Roma, în acel moment. Încă din iulie fusese trimis la Vatican, 
de către Ministerul de Externe italian, un scurt raport manuscris, 
intitulat „Pro memoria", al consulului general italian din Trapezunt, 
Giacomo Guerrini: 


„l. Decretul Guvernului imperial otoman de la 23 iunie 
1915 (sic! De fapt, de la 27 mai 1915 - apud M.H.) 
prevede deportarea - cu destinaţie necunoscută - a 
aproape tuturor armenilor din Turcia, mai ales a celor 
care locuiesc în vilaietele din partea asiatică a Turciei. 

2. In vilaietele armene, ordinul de deportare a fost executat 
rapid şi brutal — în cazul femeilor, copiilor, bătrânilor şi 
bolnavilor, fără excepţie. Foarte puţini au scăpat de 
masacre. 

3. In celelalte vilaiete, ordinul a fost executat conform 
listelor de persoane, întocmite de autorități. Dar şi acolo 
armenii au fost supravegheați şi amenințați. 

4. Armenii catolici au fost tratați cu mai multă brutalitate 
decât toti ceilalți. Au fost amágiti, trataţi cu calm la 
început, pentru ca, în cele din urmă, să fie arestaţi, şi 
încă într-un mod bestial. Eu însumi am adăpostit câțiva 
şi am intervenit în favoarea drepturilor lor, dar fără 

succes. Ordinul li s-a aplicat tuturor armenilor, fără 
excepție - femeilor, copiilor, bătrânilor şi bolnavilor. (...) 

6. Pentru a-i ajuta pe armeni, ar fi necesar să se revoce 
ordinul de deportare, să se garanteze siguranţa tuturor 
armenilor care mai sunt în viaţă şi să li se permită 
plecarea liberă din Turcia. Ar fi un gest de omenie şi 
milostenie dacă am prelua la noi, în Italia, o parte din 
aceşti refugiaţi. 

7. Mulți armeni au fost provocati să se dezicä de religia lor 
creştină, iar multi dintre ei au fost obligati să devină 
musulmani.” 45 


Toate acestea au fost confirmate de preotul austriac Norbert 
Hofer, superiorul mănăstirii capucinilor din Erzurum, care raporta 
către Sfântul Scaun: 


„Cuvântul «deportare» înseamnă: 1. Separarea absolută a 
bărbaţilor de soțiile lor şi a mamelor de copii. 2. Ameninfäri 
şi lingusiri din partea trimişilor turci, pentru a-i obliga pe toti 
să se dezicá de religia lor. Cei care au făcut asta — si au fost 
multi — au fost trimişi imediat în sate exclusiv musulmane, de 
unde nu s-au mai întors niciodată. 3. Răpirea femeilor; mai 
întâi, sunt selectate după calităţile fizice, apoi sunt ori vândute 
în haremuri, ori obligate să satisfacă poftele neostoite ale 
funcționarilor turci sau ale soldaţilor de pază. 4. Fetitele sunt 
trimise frecvent în gospodăriile turceşti, ca servitoare, iar 
gospodăriile se obligă să le educe în spirit musulman. Unele 
dintre ele au fost trimise la Constantinopol. În alte localităţi, 
toti băieţii creștini au fost circumcisi şi plasați în gospodării 
turceşti. (...) După terminarea selectiilor, cei rămaşi sunt 
obligaţi să-şi predea bunurile, casele şi banii, si-apoi să plece 
spre interiorul țării. Sunt însoţiţi de niște brute de jandarmi, 
fiind nevoiţi să mărşăluiască neîntrerupt, din sat în sat, spre o 
destinaţie necunoscută. Demoralizati, indurerati si jinduind 
dupä locurile de bastinä, cu trupurile subrezite, nu fac fatä 
nenumăratelor împrejurări potrivnice, astfel încât mulți dintre 
ei mor pe drum. Alții sunt masacrați. "416 


In repetatele încercări de a remedia situaţia, Sfântul Scaun, 
reprezentat prin monseniorul Dolci, n-a avut mai mult succes 

decât ambasadorul Statelor Unite, Morgenthau, sau ambasadorul 
austro-ungar von Pallavicini, care au încercat, de asemenea, să 
intervină în favoarea armenilor. Probabil cel mai influent diplomat 
străin de la Constantinopol, ambasadorul german baronul von 
Wangenheim, i-a permis aliatului turc să acționeze în voie. Pe el nu-l 
interesa faptul că tocmai fuseseră răpuşi sute de mii de armeni, atâta 
timp cât turcii luptau loial de partea germană. Astfel, el reprezenta 
linia politică a conducerii Reichului, mai ales a împăratului, care le 
amintea generalilor săi „să nu se amestece în treburile interne ale 
Turciei” ^", ceea ce includea, în mod expres, şi problema armeană. Că 
ambasadorul, din pur pragmatism, era de acord cu această atitudine 
reiese dintr-unul din rapoartele sale trimise cancelarului Reichului, 
Theobald von Bethmann Hollweg: „Altfel riscäm, intervenind 
pentru un lucru lipsit de speranță, să periclităm interese mai impor- 
tante, a căror miză este mai valoroasă.” ** Şi cancelarul Reichului a 
găsit, oficial, o deviză pentru politica germană privind armenii: 
„Singurul nostru scop este ca, până la sfârşitul războiului, 


să păstrăm Turcia de partea noastră, indiferent dacă, din 
această cauză, pier sau nu armeni. "1? 


Astfel, ambasadorul von Wangenheim avea dificila misiune 
să-i apropie de această linie directoare şi pe consulii germani care, 
deseori, deveniseră martori ai atrocităților; aceştia fuseseră la fata 
locului — în Erzurum, Mosul, Adana şi Alep — si se simțeau rusinafi 
că urmăresc toate aceste evenimente tăcând mâlc şi fără a face 
nimic. Cuvintele viceconsulului din Erzurum, Max-Erwin von 
Scheubner-Richter, folosite în telegrama expediată, pe data de 
2 iunie 1915, la Constantinopol oglindeau disperarea si neputinta 
lor: „Populația armenească vede în mine, ca unic reprezentant al 
puterii creştine, pe protectorul ei natural. Situaţie dificilă şi 
penibilá."*? Telegrama semăna întrucâtva cu strigătul de ajutor 
lansat la 6 iunie 1915 de Walter Rößler, consulul din Alep - oraş 
ce slujea drept popas pentru deportările în deşert: 

„Vă rog, cu tot respectul, să-mi ingáduiti să mai depun o 
plângere. Intre exilatii armeni, cele mai multe sunt femei. 

In timpul transporturilor, în sate, ele sunt abandonate, fără 

apărare, în brațele neruginárii (asta înseamnă viol — apud 
M.H.). Oare n-ar fi posibil să fie duşi doar bărbații, iar femeile 
şi copiii să rămână în Alep? Nenumárati copii au căzut 
victime în timpul transporturilor."^?! 


Și lui Rößler i s-au dat speranţe vane. Johann Mordtmann, un 
colaborator al ambasadei germane, a încercat să abordeze această 
temă, într-o discuție cu Talaat Bey. Dar, spunea Mordtmann, acesta 


„se exprima fără rezerve în legătură cu intențiile 
guvernului, care se foloseşte de războiul mondial pentru a 
scăpa pe veci de duşmanii săi din interior — creștinii 
autohtoni aparținând tuturor confesiunilor (subliniere — 
apud M.H.), fără a fi deranjati de intervențiile diplomatice 
ale sträinätätii”.*? 


Aşadar, nu era vorba despre vreo teamă de colaborare cu rușii. 
Junii Turci, a recunoscut foarte deschis Talaat Bey în aceeaşi zi, 
doreau să-i extermine din imperiul lor pe creştini — întruchipare a 
vrájmagilor ideologiei panturcice şi islamo-fasciste. 

Dar armenii mai aveau mácar un om care le reprezenta 
interesele si dorințele in imperiu - în persoana fostului pastor 
dr. Johannes Lepsius. Misiunea sa în Orient - fondată mai demult 
şi vizând masacrele lui Abdul-Hamid - se compunea, la începutul 
anului 1914, din cinci sedii principale şi două secundare, în estul 
Turciei. Centrul său era tot la Urfa, unde se găseau un spital, o 
şcoală, un seminar pentru profesori şi un orfelinat al DOM* 

Lepsius a primit prima veste despre deportările ce tocmai 
începuseră la 1 iunie 1915, din partea Ministerului de Externe. Era 
vorba despre o telegramă a ambasadorului von Wangenheim, 
gândită oarecum ca o măsură de preîntâmpinare: 


„Pentru a limita spionajul armean şi pentru a preveni noi 
proteste în masă din partea armenilor, (...) uzând de starea de 
urgenţă a războiului, Enver Paşa intenționează să închidă un 
număr mare de şcoli armenești, să suprime ziare armene, să 
interzică corespondența poştală armeană şi să colonizeze în 
Mesopotamia familiile care nu sunt absolut impecabile din 


* Misiunea Germană din Orient (n.t.). 

centrele armene, acum insurgente. El ne roagă, în mod 
imperios, să nu-l impiedicäm în acest demers. (...) 

Vă rog să-i anunţaţi, în termeni adecvaţi, pe dr. Lepsius 
şi comitetele armene germane că măsurile menționate, dată 
fiind situaţia politică şi militară a Turciei, nu pot fi, din 
păcate, evitate."*?? 


Fireşte, telegrama a produs efectul contrar asupra lui Lepsius, 
care s-a alarmat imediat: „Pentru a preveni noi proteste, se trimit nu 
doar «familii» care nu sunt «absolut impecabile», ci «mase»", a 
concluzionat Lepsius tăios, „deportările în masă sunt masacre în 
masă. Asta o ştie oricine care e familiarizat cu situaţia internă a 
Turciei şi cu condiţiile in care au loc astfel de expulzări.” Trebuia 
să plece urgent în Imperiul Otoman, pentru a-şi face propria imagine 
despre situație şi pentru a deturna guvernul Junilor Turci de la planul 
lor scandalos. În plus, voia „să-i facă să înțeleagă în mod clar pe 
conducătorii armeni de acolo de necesitatea loialității față de 
guvernul turc"*^, telegrafia ministrul de externe, pe 6 iunie, la 
Constantinopol. La început, Talaat Bey a refuzat să-i acorde viza de 
intrare necesară. Abia o a doua scrisoare, pe care Lepsius i-a adresat-o 
personal lui von Wangenheim, s-a bucurat de succesul scontat.“ 

Astfel, germanul a pornit la drum - prin Bucureşti si Sofia — 
spre Constantinopol, unde a sosit la 24 iulie. Timp de săptămâni 
întregi, scria el, a fost „supravegheat cu mare suspiciune de către 
poliție”. Cu toate acestea, în special cu sprijinul patriarhiei armene 
şi al ambasadei americane, a reuşit să adune „o mulțime de ştiri, 
din toate vilaietele anatoliene" Acestea l-au ajutat să-și facă, de 
la început, „o imagine completă” despre ceea ce, în viziunea sa, 
însemna „o exterminare sistematică a poporului armean".*? 
Pe 10 august, în sfârşit, a fost primit de Enver Paşa; discuţia a avut 
Joc datorită intervenţiei lui von Wangenheim. Textul convorbirii 
a fost transmis în mai multe versiuni - de către Lepsius însuşi, 
precum şi de către scriitorul Franz Werfel, care l-a intervievat pe 
pastorul german, câțiva ani mai târziu, pentru alcătuirea capo- 
doperei sale Die vierzig Tage des Musa Dagh („Cele patruzeci de 
zile de pe Musa Dagh"). Cu o răbdare de înger, Lepsius a încercat 
să-l convingă pe ministrul de război că înapoiata Turcie se sprijinea 

tocmai pe armenii cultivați, pe meseriagii îndemânatici, comer- 
ciantii onorabili, industriaşii avansați, pe o adevărată armată de 
ingineri, avocați, profesori şi medici armeni. Un argument care n-a 
contat defel în fața arogantului generalissimo, cu magnifica sa 
uniformă „fantaisie” şi cu cizmele sale de lac. 

— Noi, turcii, nu suntem dotati cu acest tip de inteligență, a 
replicat el sec, dar suntem, totuşi, o rasă veche, eroică, ce are ca 
menire crearea şi supremaţia marelui imperiu. De aceea, vom trece 
peste orice obstacole. 

Când era gata să capituleze în fata micutului zeu războinic cu 
chip de fetiţă, pastorul german a găsit o nouă strategie, uzänd de 
alte argumente: 

— Doriti să intemeiati un nou imperiu, Excelență. Dar cadavrul 
poporului armean rămâne zidit în temelie. Vă poate aduce asta, 
oare, binecuvântarea? Oare nu se poate găsi, acum, o cale paşnică? 

În acel moment, chipul — până atunci sarmant şi surâzător — al 
turcului s-a încruntat deodată, privirea i-a devenit fixă și rece, apoi 
a rostit, scräsnind din dinţi: 

- Între om şi bacilul ciumei, nu poate fi pace. 

Lepsius a tresărit. Răspunsul lui Enver, ce trăda lipsa lui de 
omenie, bine ascunsă după masca delicată, l-a şocat. Apoi şi-a 
revenit, insistând, pentru că înţelegea prea bine ce însemnau aceste 
cuvinte: 

— Recunoaşteţi, deci, public intenţia de a vă folosi de război 
pentru a extermina în totalitate Millet-ul armenesc? 

Enver părea să-şi fi dat seama că, pentru moment, pierduse 
controlul, arătându-şi adevăratul chip, deoarece s-a abținut să 
răspundă.*% A mai îndrugat câteva formule politicoase, apoi l-a 
condus pe german afară, pe hol. Audienta se încheiase. Lepsius nu 
reuşise să facă nimic. Sau, poate, totuși? Il privise pe diavol drept în 
ochi. lar acum ştia ce urmăreau turcii cu-adevărat. 

Înapoindu-se in Germania — cererea sa de a călători liber în 
Anatolia fusese, bineînţeles, respinsă -, şi-a folosit legăturile 
politice pentru a îndemna Ministerul de Externe să exercite 
presiuni asupra Turciei. În primul rând, a ţinut o conferinţă de 
presă, pe 5 octombrie 1915, la Reichstagul din Berlin, în care a 


216 Michael Hesemann 


acuzat Wilhelmstraße” că este sclava Înaltei Porţi. Zece zile mai 
târziu, a ținut o prelegere în fața unor reprezentanţi de seamă ai 
Bisericii evanghelice şi ai misiunilor germane din Orient, adunând 
50 de semnături pentru o petiție, pe care a depus-o la cancelarul 
von Bethmann Hollweg - fireşte, fără succes. În cele din urmă, a 
redactat Raportul despre situaţia poporului: armean în Turcia, de 
300 de pagini, pe care l-a tipărit în aprilie 1916, într-un tiraj de 
20.000 de exemplare. Acest raport urma să informeze misiunile 
evanghelice şi prietenii misiunilor, 500 de personalități de rang 
înalt, membrii Reichstagului si redacţiile marilor cotidiene 
germane despre evenimentele din partea de răsărit a Imperiului 
Otoman. Concluzia sa era clară: 


„Cel mai vechi popor al creştinătăţii este în pericol de a 
fi exterminat, atâta timp cât se află sub dominație turcească. 
Şase şeptimi ale poporului armean sunt deposedate de averea 
lor, oamenii sunt alungaţi din casele şi curţile lor, atâta timp 
cât nu se convertesc la islamism, sunt ucişi sau trimişi în 
deşert. (...) La fel de puternic afectați ca armenii sunt sirienii 
nestorieni şi o parte a creştinilor greci." ^^? 


În pofida faptului că, respectând rigorile cenzurii militare, 
fusese marcată în mod expres cu „strict secret” sau „strict interzisă 
tipărirea şi folosirea în presă”, broşura a fost interzisă la 7 august 
1916, iar ce mai rămăsese din primul tiraj a fost confiscat. În felul 
acesta, lui Lepsius i-a fost cu neputinţă să mai întreprindă vreo altă 
acțiune în Imperiul German. În cele din urmă, a fost obligat să 
emigreze în Olanda, stat neutru, unde în curând avea să apară o 
versiune în traducere a raportului său. Abia după terminarea 
războiului, s-a întors la Berlin. Acolo, Ministerul de Externe i-a pus 
la dispoziție cöpii ale unor documente aflate în arhiva sa, 
referitoare la evenimentele din Turcia, pe care le-a publicat în 
aprilie 1919, sub titlul Deutschland und Armenien. 1914-1918, dar 


* Arteră principală din Berlin, unde se găsesc îndeosebi sediul 
Cancelariei germane şi cel al Ministerului de Externe, Astfel, numele 
străzii este adesea folosit pentru a desemna, în general, administrația 
guvernamentală a Germaniei (n.r.). 

aceste date nu i-au fost furnizate în mod total dezinteresat. După 
cum ştim, o mare parte a documentelor a fost manipulată, rolul 
germanilor în genocid fiind pus, în mod sistematic, într-o lumină 
favorabilă. 

Până în ziua de azi, aceste două cărți ale lui Lepsius constituie 
opere de referinţă despre armenocid. Raportul său a oferit, în 
primăvara anului 1916, cel puţin unui public german mai restrâns, 
o imagine cuprinzătoare a evenimentelor din Imperiul Otoman. 
Imaginea a putut fi completată, în timp, prin rapoartele diplomatice 
publicate de Statele Unite, Germania, Franţa şi Italia. Acest fapt 
ne-a permis să încadrăm aceste documente ale Vaticanului, 
nepublicate până acum, ca pe nişte instantanee în tabloul nuantat 
al uneia dintre cele mai oribile veri de până acum: 


Vilaietul Adana: între aprilie şi iulie, toate satele armene din 
munții Taurus au fost golite rând pe rând, peste 100.000 de creştini 
au fost deportaţi. La sate, oamenii erau anunțați cá vor fi deportaţi 
doar cu o oră înainte. Adeseori, nu le rămânea timp nici măcar 
pentru a-şi strânge întreaga familie, astfel încât mulți copii 
rămâneau în urmă. Ordinul guvernatorului figurează în Arhivele 
Vaticanului, tradus în franceză: „Până la sfârşitul lunii în curs, să fie 
deportați armenii care trăiesc în satele din Adana”, se spune 
laconic, „deportarea trebuie realizată din sat în sat şi din cartier în 
cartier." 4% Nu erau prevăzute excepţii, iar chestiunile de detaliu 
erau reglate minuțios. Dar ceea ce suna atât de obiectiv şi ordonat 
pe hârtie era, în realitate, o adevărată oroare. 

În Adana, Alep si Maraş, au fost spânzurați public, cu scop de 
intimidare, 30 de armeni, printre care - în urletele mulțimii — si 
doi preoţi. Doar cine se convertea la islamism rămânea pe loc. 
„Turcii sunt într-un delir total”, îl citează Lepsius pe un martor 
ocular. „Este imposibil de descris cruzimea pe care sunt nevoiți s-o 
îndure deportații. Pângărirea, răpirea femeilor şi a fetelor, precum 
şi violenţa sunt la ordinea zilei. Un număr mare de familii au trecut 
la islamism pentru a scăpa de moarte sigură.” *! Pastorul însuşi: 


„De multe ori, bărbaţii — aproape toţi aveau vârsta de 
încorporare în armată — erau legati unii de alţii, cu sfori şi 

lanţuri. Femei cu copii mici în brațe sau care urmau să nască 
erau mânate ca nişte vite, cu biciul. Mi s-au adus la 
cunoştinţă trei cazuri in care femeile căzuseră la pământ, 
sfârşindu-se din pricina sângerăni, fiindcă bestiile ce 
conduceau convoiul le obligaseră să meargă mai departe... 
Unele mame erau atât de epuizate şi deznădăjduite, încât își 
lăsau copiii în drum. Multe femei şi fete au fost violate. 
Undeva, într-un sat, ofițerul de jandarmi le-a spus bărbaţilor, 
arătând cu mâna către mulțimea de femei şi fete, că sunt 
liberi să facă cu ele ce vor."%2 


După ce satele şi cartierele armeneşti au fost evacuate, 
autorităţile le-au populat cu turci din Balcani, în timp ce bisericile 
erau transformate în moschei. 


Vilaietul Trapezunt în 26 iunie, pe străzile portului Trapezunt 
s-a făcut auzit ordinul valiului — notoriul Cemal Azmi - de a 
deporta armenii. Pe 1 iulie, toate străzile erau păzite de jandarmi, 
cu baionetele pregătite, „şi a început acțiunea de alungare a 
armenilor din casele lor", se scrie într-un raport consular american, 
citat de Lepsius. Bărbaţi, femei şi copii erau mänati cu baionetele 
în afara oraşului, până ce se strângeau aproximativ 2.000, care erau 
apoi siliți să meargă în convoi. „Bocetul femeilor şi plânsetul 
copiilor iti sfâşiau inima", scria consulul american. Cel care inchi- 
riase o căruţă, pentru mai multe lucruri, trebuia să asiste la scena 
în care i se dădea jos încărcătura, iar căruţa era trimisă înapoi, în 
oraş. Ceea ce rămânea era confiscat pe loc de către turci. „Întreaga 
populație mahomedană ştia că aceşti oameni (armenii - apud M.H.) 
le vor cădea pradă, iar bietii oameni erau trataţi ca nişte răufă- 
cátori." 4% Toti deportații trebuiau să se târască, zile şi săptămâni 
întregi, pe drumuri acoperite de cadavre. Cine „rămânea în urmă 
din cauza epuizării, notează consulul, acela 


„era înjunghiat cu baioneta şi azvârlit în râu. Cadavrele 
lor erau cărate, pe lângă Trapezunt, până la mare, ori zăceau 
agätate de bolovani, în râul nu foarte adânc, unde rămâneau 
10-12 zile şi putrezeau, spre groaza trecătorilor. Am vorbit cu 
diverşi martori oculari, care confirmă că se puteau zări 
cadavre atârnând de cioturile copacilor, în râu, la 15 zile după 

eveniment, şi că duhneau îngrozitor... În cele din urmă, s-a 
decis să fie deportaţi şi bărbaţii vârstnici şi femeile, de 
asemenea și catolicii, aceştia fiind trimişi cu ultimul 
transport. Câteva ambarcaţiuni uşoare au fost încărcate, una 
după alta, cu deportaţi trimiși la Samsun. Se presupune că au 
fost înecați”. 


În primul rând, arhiepiscopul din Trapezunt a încercat să 
salveze copiii, dar a trebuit să renunțe de îndată la acest plan. 
Orfelinatele au fost golite, iar fetele încredințate unor familii 
musulmane. 


„Fetele mai atrăgătoare, dintre cele mai mari, păstrate în 
orfelinate ca îngrijitoare, au fost preluate în anumite case, 
spre a servi plăcerii membrilor grupului ce reglează, pare-se, 
lucrurile aici. Dintr-o sursă demnă de încredere, am aflat că 
un membru al Comitetului Unităţii şi Progresului ţine 
închise aici, într-o casă din centrul oraşului, 10 dintre cele 
mai frumoase fete, pentru uzul său si al prietenilor sái"*5, 


a adăugat, indignat, consulul. Fiul valiului, pe-atunci în vârstă 
de 14 ani, l-a citat mai târziu, în fata instanței, pe tatăl său: „Dintre 
cele mai frumoase fete armene, în vârstă de 10 până la 13 ani, am 
ales câteva şi i le-am dăruit fiului meu; pe celelalte le-am înecat în 
mare.” Într-adevăr, Azmi dăduse ordin ca toti copiii să fie deportaţi, 
„pe Marea Neagră, la Mosul”.*% Au fost îmbarcaţi împreună cu 
femeile rămase şi au fost azvárliti peste bord, în larg, aşa cum anunța 
la Roma, cu vădită indignare, consulul general italian din Trapezunt, 
Giacomo Guerrini: „Am văzut mii de femei și copii nevinovați, care 
au fost aruncaţi în mare." 9" Asa cum avea să se constate la procesul 
celor ce se făcuseră vinovați de genocidul de la Constantinopol, în 
primăvara anului 1919, medici turci au injectat duzini de copii de 
vârsta şcolii cu supradoze de morfină, ca să-i räpunä.*® În plus, 
directorul Direcţiei de sănătate din Trapezunt, dr. Adnan, şi 
inspectorul său general, dr. Ziya Fuad, au dat declaraţii pe propria 
răspundere, precum că acei copii armeni, din cele două şcoli, au fost 
ingrämäditi în săli încuiate şi ucişi prin gazare.*? 

„N-avem Nicio ştire despre soarta celor 13 preoţi ai diocezei 
(Trapezunt - apud M.H.), se zice cá ar fi fost masacrați”, anunța 

monseniorul Dolci, cinci luni mai târziu, la Roma, „de asemenea, 
n-avem niciun fel de indicii despre cei 22 de călugări si novici, din 
Trapezunt și Marsivan.” În speranţa că ar mai putea exista supravie- 
tuitori, delegatul apostolic a trimis bani de întrajutorare „bunului 
episcop”. „Dintre călugărițele Ordinului Assomption* din 
Trapezunt, au fost deportate, prin Erzincan, opt călugărițe, patru 
novice şi patru aspirante - in total, 16 persoane, al căror sediu nu 
se afla în acest oraş, iar soarta lor nu ne este cunoscută; se presu- 
pune că ar fi moarte sau ar fi fost ucise”, informează un raport al 
Patriarhiei.^! Despre destinul Ordinului Mechitarist armeano- 
catolic — deosebit de activ în Trapezunt, cu sediul central, din 1717, 
pe insula San Lazzaro, de lângă Venetia — raportează consulul 
Guerrini: 
„Călugării mechitaristi s-au ţinut, întotdeauna, departe 
de politică şi de orice fel de intrigi locale: s-au dedicat 
exclusiv educaţiei, au predat filologie și ştiinţe, cultură si 
limbă italiană. Internatul lor constituia, pentru bietul popor 
părăsit, un reper cultural şi, în acelaşi timp, un mare noroc, 
fiindcă acceptau mai ales tineri săraci, pregătindu-i pentru 
studiu. (...) Dar şi mechitaristii şi călugărițele armeano- 
catolice au fost arestați într-un mod barbar; împreună cu 
elevele şi elevii lor, au fost trimişi la moarte. Institutul şi 
internatul lor au fost distruse de soldati: mobila, cărţile, 
materialele didactice, dependinţele - totul a fost devastat.”** 


Vilaietul Erzurum: oraşul aflat în centrul Turciei de Est a 
devenit pivotul şi punctul crucial al acţiunilor îndreptate împotriva 
armenilor. Lepsius notează: 


„In martie (sic! - apud M.H.), armenii au fost avertizaţi 
de turcii cu care se împrieteniseră, fiind anunţaţi că membri 


* Religieuses de l'Assomption — congregatie apostolică fondată de 
Sainte Marie-Eugenie Milleret în 1839. Sainte Marie Eugenie de Jesus, 
născută Anne-Eugénie Milleret de Brou în 1817, la Metz-Franta, a fost 
beatificată de papa Paul al VI-lea în 1975 şi canonizată de papa Benedict 
al XVI-lea, în 2007. Pentru credincioşii ortodocşi, „Assomption” se 
traduce prin „Adormirea Maicii Domnului” (n.t.). 

ai Comitetului Unităţii si Progresului puneau la cale un 
masacru (...) Aceştia considerau că fusese o greşeală din 
partea lui Abdul-Hamid de a nu fi organizat mai temeinic 
masacrele, în urmă cu 20 de ani, şi de a nu-i fi exterminat pe 
toti armenii. "+45 


Totul a început cu confiscarea armelor armenilor. Arme care, 
majoritatea, fuseseră împărțite de către Junii Turci la revoluţia din 
1908; în cazul unei contrarevolutii, sperau în susținerea armenilor. 
Acum trebuiau să servească drept ,dovadá" a faptului că armenii 
ar fi plănuit o răscoală. 

Nimeni nu ştia mai bine cât de eronat era acest pretext decât 
viceconsulul din Erzurum, Max Erwin von Scheubner-Richter, 
care, pe data de 5 august 1915, îi scria ambasadorului german la 
Constantinopol: 


„Pentru o răscoală generală, premeditată şi bine orga- 
nizată a armenilor, lipsesc totuşi, după părerea mea, orice fel 
de dovezi. Astfel, spre exemplu în vilaietul Erzerum, nu s-au 
găsit nici arme, nici documente compromițătoare. Dacă aici 
s-ar fi pus la cale o răscoală, atunci cea mai favorabilă ocazie 
ar fi fost în ianuarie, când rușii erau la doar 35 km de 
Erzerum şi garnizoana Erzerum era compusă din numai 
câteva sute de oameni, în timp ce în Erzerum batalioanele de 
muncitori numărau circa 3.000-4.000 de armeni.”** 


Chiar şi slaba rezistență a armenilor ar fi fost, afirmă 
Scheubner-Richter, „o dovadă că acest popor este foarte puţin 
dornic de luptă şi de revoluționar”, prin urmare s-a lăsat deportat 
„fără incidente" şi „apoi, cu o devoțiune plină de evlavie, s-a lăsat 
masacrat” Guvernul turc foloseşte din plin „ocaziile... de a-l exter- 
mina şi de a-l nimici din punct de vedere cultural şi economic".*^? 

La Minn, lângă Erzincan, în 14 martie, şi-a făcut apariția un 
ofițer, însoțit de 30 de jandarmi. Acesta a cerut de la fiecare 
cetățean câte 100 de lire turceşti, înainte de a începe, a doua zi 
dimineață, perchezitiile la domiciliu. Preotul gregorian al satului 
le-a dat numele câtorva purtători de arme, dar nu cunoştea pe 
nimeni care să aibă în posesie bombe. „Drept pedeapsă”, a fost 
supus de cinci ori bastonadei, în timp ce jandarmii o violau pe soția 

sa. Apoi i-au înarmat până-n dinţi — pe preot şi pe câţiva săteni -, 
încât bietii oameni arătau ca nişte bandiți, şi i-au purtat prin 
cartierele musulmane ale reședinței districtuale Kermach, ca o 
„dovadă” a bunelor ,intentii" ale creştinilor. În Mollah, un alt sat, 
jandarmii au întrerupt până şi slujba de Paşte, torturându-l pe preot 
chiar în biserică. Dar toate acestea au fost doar începutul 
deportărilor, care s-au declanșat în vilaietul Erzurum la jumătatea 
lunii mai. Înainte, 15.000 de bărbaţi au fost ridicați din case, pentru 
armată; deci nu mai era nimeni aici care să ofere protecție femeilor 
şi copiilor. Când edilii din Erzurum l-au abordat pe valiul Tahsin 
Bey, care fusese mereu un om intelegátor, acesta a rostit doar atât: 
„Ce pot să fac? Înalta Poartă a dat ordin!" 45 

În timpul nopţii, în Erzincan au fost arestaţi la început, fără a 
fi fost acuzaţi, 2.000 de armeni. Apoi au fost scoşi din închisoare şi 
omorâţi în afara oraşului. Oamenii rămaşi în viaţă mai aveau doar 
câteva zile ca să se pregătească pentru deportare. Au reuşit să-şi 
vândă lucrurile, dar cheia locuinței erau obligaţi s-o predea 
poliţiei, înainte de plecare. Pe 7 iunie, convoaiele au pornit spre 
sud: la început cei înstăriți, apoi femeile, bătrânii şi o parte din 
copii; ceilalți copii fuseseră luaţi de familii musulmane. În ultima 
zi, li s-a spus că trebuie să vină şi ei. Drumul deportaților prin 
valea Eufratului se întretaie cu drumul spre Harput. Acesta 
părăseşte câmpia de la Erzincan, la est de oraş, pentru a urma 
cursul râului morţii, Karasu („apa neagră”), unul dintre cele două 
izvoare ale Eufratului, care aici, după multe meandre, străjuit de 
versanţi abrupți, pătrunde în interiorul munţilor Taurus. Traseul 
până la Kemah - în linie dreaptă, are o lungime de 16 km - se 
prelungeşte, pe drumul acesta, la 55 km. Prăpastia Kemah avea să 
le devină mormânt bietilor armeni. Doar o mică parte din cei 
aproape 25.000 de nefericiti, care au reuşit să treacă, au ajuns la 
destinație. 

Ceilalţi au fost atacați, jefuiti şi măcelăriți, într-un defileu 
îngust, de către soldaţii şi kurzii sängerosi şi lacomi care au apărut 
în grabă din împrejurimi. Munți de cadavre, dar şi oameni care încă 
mai respirau erau azvärliti în prăpastie, in urletele bestiilor. 
Trosnetul trupurilor umane zdrobite răzbătea dintre pereţii 
stâncoşi, amestecat cu strigătele de moarte ale celor ce-şi dădeau 

duhul, incovoiati de durere. Bărbaţii, câți mai rămăseseră, şi 
numeroasele femei își vedeau copiii, soțiile şi soţii sfártecati cu 
cuțitul si sângerând, ori asistau la scenele in care trupurile celor 
apropiați se izbeau de marginile stâncilor. Mame, innebunite de 
durere, îşi dădeau drumul în hău, după copii lor, pentru a sfârşi 
alături de ei. Unii, cuprinși de disperare, îi implorau pe tortionarii 
lor să-i omoare pe loc. Alţii îşi aruncau copiii în râu, oferindu-le, 
ca ultim dar, o moarte fulgerătoare. Trei zile a durat măcelul, până 
când noi victime din oraş au fost mânate spre prăpastia morţii, 
precum vitele la abator. Apoi banda de tâlhari kurzi şi-a cărat prada 
însângerată în satele lor de origine, înainte de sosirea brigăzii 
86 cavalerie. Fusese trimisă, aparent, pentru a-i pedepsi cu asprime 
pe kurzi; în realitate, brigada a finalizat lucrarea, nimicind toti 
supraviețuitorii pe care i-a putut găsi. Mai târziu, soldaţii se lăudau 
cu episoade jalnice în care femeile se aruncau în genunchi la 
picioarele lor, cerând îndurare. Prăpăstiile şi stâncile erau împân- 
zite de leşuri umflate, săptămâni întregi răzbăteau dintr-acolo 
miasme pestilentiale de nesuportat. Vulturi se roteau peste ape, 
câini infometati dădeau târcoale cadavrelor aduse la mal. Două 
surori ale Crucii Roşii, nemtoaica Eva Elvers şi norvegiana Thora 
von Wedel-Jarlsberg - curând după aceea, acestea au părăsit 
Erzincanul -, au găsit cadavrele. Erau despuiate, cu capetele 
retezate. Kurzii îi jefuiseră până la piele. În Saray, departe de 
prăpastia morţii, cele două surori au întâlnit un jandarm: stătea 
ghemuit, în fata sediului guvernului, şi cânta pe un ton apăsat: 
Ermenileri hep kesdiler — „Armenii, toti, au fost măcelăriți”. 

„Cele 3.000 de familii catolice ale diocezei (Erzurum), a 
precizat monseniorul Dolci în raportul său la Vatican, 


„au fost primele evacuate. Dintre cei doi episcopi, 
monseniorul Keciurian, Pastor Emeritus, şi monseniorul 
Melchisedekian, primul a fost găsit, împreună cu alti doi 
preoţi, în Erzincan, iar cel de-al doilea în Egin; ambii au fost 
răsplătiți cu subvenții și onoruri. Nu există niciun fel de veşti 
despre 40 sau 50 de preoți ai diocezei; cei nouă călugări ai 
Ordinului sunt, în prezent, pe drum spre Constantinopol, 
însoţiţi de clerici mechitaristi din Viena; când credincioşi ai 
diocezei au fost trimişi, o parte din ei, la Harput, iar o parte 

la Urfa şi Deir ez-Zor, majoritatea au fost atacați şi uciși, cu 
excepția disidentilor (convertiți la islamism — apud M.H.).”** 


Clerici ai ordinului armeano-catolic s-au salvat gratie unei 
intervenţii comune - a consulului german din Erzurum, precum şi 
a ambasadei germane şi austro-ungare din Viena. Un raport lung, 
de 13 pagini, intitulat „Despre deportarea armenilor din Erzurum”, 
redactat de una dintre călugărițe, figurează printre documentele 
Vaticanului.*® 


Vilaietul Sivas: si aici, totul a inceput cu dezarmarea siste- 
matică a armenilor, apoi cu arestarea edililor şi a tuturor dasnakilor 
din oraş. Chiar dacă nu găseau nimic, autoritățile răspândeau 
zvonul că s-ar fi descoperit, asupra armenilor, sute de bombe şi mii 
de puşti. Singurele „probe” erau „mărturisirile” disperate ale celor 
torturați. Erau supuşi bastonadei şi trecuţi prin foc, li se scoteau 
ochii, până ce spuneau exact ceea ce torfionarii voiau să audă. Apoi 
a sosit ordinul ca toti armenii — bărbaţi cu vârsta cuprinsă între 
15 şi 70 de ani — să se prezinte la cazarmă. În caz de nesupunere, 
suna anunţul oficial, cei vizati vor fi ucişi, iar casele lor incendiate. 
Cei care s-au prezentat au fost trimişi în grupuri. Astfel, în decurs 
de câteva zile, au fost evacuaţi din oraşe toti bărbaţii armeni. 
Au urmat femeile, cărora li s-a ordonat să se pregătească de plecare. 
Când misionarii au încercat să intervină pentru ele, autoritățile 
locale le-au explicat că ei nu fac altceva decât să îndeplinească un 
ordin, venit „de sus": nici măcar un singur armean n-avea voie să 
rămână în oraş. Apoi au fost eliberaţi prizonierii din închisori; 
cel mai adesea, aceştia se aliau cu bande de răufăcători, care de mult 
îşi făceau veacul prin munți. Printre armence, se instalase panica; 
se aşteptau să fie răpite, violate ori vândute în bordelurile turceşti. 
Multe aveau asupra lor otravă, pentru a scăpa cu moartea de 
urmăritori, altele luau cu ele sape si lopeti, ca să-i poată înmor- 
mânta pe cei care vor pieri pe drum. Johannes Lepsius scrie că: 


„în timpul acestei domnii a terorii, s-a anunţat că există 
şansa de a scăpa de deportare si că oricine va trece la islamism 
va putea rămâne acasă, în bună pace.'*% 

Mulţi au aflat de această ofertă, dar, contrar promisiunilor, au 
fost deportați. Alţii s-au dovedit adevăraţi eroi: „Mai bine murim 
decât să devenim musulmani”, mărturiseau ei, apoi plecau 
bărbăteşte la moarte. Potrivit raportului întocmit de Lepsius, unul 
dintre episcopii din Sivas — oraşul antic Sebaste (lăcaşul sfântului 
Blasius) — a fost potcovit, întocmai ca un cal, pe drumul exilării, de 
către valiu. Argumentul sadic al turcului a fost următorul: nu putea 
să lase descult un episcop.*! 

„Arhiepiscopul monsenior Leon Ketcegian a supraviețuit”, 
declara monseniorul Dolci la Roma, „dar niciunul dintre preoții 
din Tokat, Gurin şi Pirnik; dintre clericii ordinului din Tokat, unul 
singur a ajuns la Alep, ceilalți cinci sunt morti; cei trei din Gurin 
au scăpat cu viaţă. Acestor nefericiti le-am trimis ajutor." ?? Un 
memorandum cu titlul „Alungarea armenilor din Sivas — din partea 
unui martor ocular, care a plecat la 13 iulie din Sivas şi a ajuns pe 
24 iulie la Constantinopol”, transmis de patriarhia armeană către 
Vatican, completează: 


„Unora dintre familii — nu se ştie exact numărul lor - li 
s-a permis, se pare, să rămână în casele lor, marcate cu un 
semn special. Chiar dacă motivele pentru care s-a făcut 
excepție rămân necunoscute, se presupune cá era vorba 
despre familiile ce fuseseră dispuse să treacă la islamism."*? 


Vilaietul Mamuret ul-Aziz/Harput: în peregrinările sale, 
mergând călare pe valea lacului de lângă Harput, consulul american 
Leslie Davis, care urmărea să adune declaraţii despre masacre, a dat 
peste cadavrele a 10.000 de armeni. Fuseseră ucişi de bestiile 
„unităţilor speciale”, apoi jefuiti de kurzi; cei mai multi morti erau 
despuiaţi. O ,provincie-abator" ?*, aşa a fost botezat vilaietul de 
către american. Raportul unui misionar, citat de Lepsius, scoate în 
evidenţă brutalitatea cu care au acţionat turcii acolo, mai cu seamă 
împotriva armenilor educați, aflați în serviciul unei instituţii a 
Statelor Unite neutre. Astfel, au fost arestaţi şi torturați crâncen 
patru profesori universitari ai Colegiului american Euphrates din 
Harput: prof. M. Tenekedjian, care preda de 35 de ani, a fost aruncat 
în închisoare la 1 mai 1915. I s-au smuls părul şi barba, pentru a-l 
obliga să mărturisească, mai înainte de a fi fost spânzurat de mâini, 

Orfani armeni din Harput, pregătiți de Br Pe toti îi "t moartea. 


timp de 24 de ore. Pe data de 20 iunie, a fost trimis cu un transport 
la Diyarbakir şi ucis pe drum; pe colegul său, prof. Budjiganian, 
care preda psihologie şi filozofie, jandarmii l-au torturat în acelaşi 
mod, smulgându-i trei unghii. Împreună cu prof. Nahigian, fizician, 
a fost deportat şi ucis. În sfârşit, prof. Vorberian, care suferise o 
adevărată traumă văzând cum, în închisoare, o mulțime de armeni 
erau bătuţi în fața lui; a fost ucis şi el, împreună cu familia, pe 
drumul exilului. 

Cälugärita suedeză Alma Johansson, care se afla în serviciul 
misiunii germane de la Harput, i-a raportat, într-o germană uşor 
stâlcită, ministrului de externe despre torturile îngrozitoare: 


„Trupurile celor arestați erau prinse strâns între drugi 
de lemn, iar tălpile potcovite ca la cai, li se smulgeau părul 
din barbă, genele, unghiile şi dinţii, erau atârnaţi cu picioa- 
rele în sus, și câte altele. Bineînţeles, mulți s-au prăpădit, dar 
unii dintre ei au ajuns sub îngrijirea medicilor din cadrul 
misiunilor, şi astfel am putut constata ce li se întâmplase. Ca 
să nu răzbată urletele din timpul torturilor, pe durata 
acestora se bătea toba şi se cânta din fluier.”** 

La 8 mai, valiul Salih Bey i-a arestat şi torturat pe alți edili 
armeni, pentru a afla de la ei locul ascunzătorilor de arme. 
După aceea, i-au mânat în afara oraşului, unde au fost împuşcaţi. 
Pe 5 iulie, au fost arestați 800 de bărbați, legati şi duşi în munţi, iar 
acolo au fost ucişi. Trei sute de bărbați din satele din împrejurimi 
au avut, şi ei, același sfârşit. În prima jumătate a lunii iulie, au 
început deportările. Şapte sute de copii din orfelinatul german - le 
promiseseră că vor fi duşi în siguranţă la Urfa - au fost înecați 
într-un lac, nu departe de oraş. 

Deosebit de impresionantă este soarta episcopului armeano- 
catolic din Harput, monseniorul Stepan Israelian (1866-1915), care 
se afla printre deportați. Aceasta şi-a găsit ecou în documentele 
Ministerului de Externe, cât şi în cele ale Vaticanului; în raportul 
monseniorului Dolci, din 29 iulie 1915, trimis la Roma, apare scris: 
„Aş dori să mai mentionez faptul că monseniorul Israelian, episcop 
de Harput, însoţit de clerul şi credincioşii săi, este in drum spre 
Alep, dar încă n-a ajuns la destinaţie; nu ştim unde se află acum." ®” 

Se pare că Dolci i-a cerut ajutor viceambasadorului german 
Ernst First zu Hohenlohe-Langenburg, iar acesta i-a telegrafiat — 
în 2 august 1915 — lui Rößler, consulul din Alep: 


„Vă rog să cercetaţi, în mod discret, ce s-a întâmplat cu 
Stepan Israelian, episcopul armeano-catolic de Harput, care 
a fost scos din sediul său, aproximativ acum o lună, și trimis 
spre Alep.”** 


Răspunsul a sosit peste trei zile: 


„În mod sigur, numitul episcop de Harput a fost ucis, 
împreună cu alti câțiva preoţi, între Diyarbakir si Urfa. 
Obiectele de cult, pe care le avea asupra ei sora unui preot, 
ucisă şi ea, au ajuns în mâinile jandarmilor.”*” 


Poate că Dolci aștepta încă unele informaţii, mai precise; în 
orice caz, a durat până la 20 august, când i-a raportat, cam vag, 
cardinalului secretar de stat Gasparri: 


„Îmi este imposibil să formulez o opinie despre ceea ce 
se petrece în interiorul ţării. Intreaga populaţie armeană este 
alungată sistematic, în cea mai brutală manieră, din propriile 

oraşe şi sate şi mutată în locuri necunoscute. Uneori, acestor 
nefericiti li se permite să-şi transporte bătrânii, bolnavii, 
copiii şi obiectele strict necesare cu ajutorul cärutelor. Dar, 
de cele mai multe ori, toti aceşti sármani trebuie să parcurgă 
drumul pe jos, în grupuri mai mari, prin ţinut arid, unde mulți 
îşi găsesc moartea după câteva zile din pricina epuizării, 
suferințelor si privatiunilor de tot felul. Altora li se acordă 
escorte înarmate, sub pretextul de a fi protejați, însă, din 
păcate, aceste escorte se transformă în cel mai mare pericol 
pentru cei deportaţi. Si-anume - acesta este adevărul -, 
multe caravane au fost masacrate de conducătorii lor 
(jandarmi - apud M.H.), de îndată ce ajungeau in zone 
aproape părăsite. Acesta a fost şi cazul monseniorului 
Israelian, episcop de Harput, şi a clericilor săi."1% 


Confirmarea a venit abia la 26 octombrie 1915, când a trimis 
informaţia la Roma: 


„Este de datoria mea să transmit Eminenţei Voastre o 
nouă confirmare tristă a grozăviilor puse la cale împotriva 
armenilor. Am obţinut această informaţie de la o familie 
originară din Harput (...) Monseniorului Stepan Israelian, 
episcop de Harput, i s-a ordonat să părăsească scaunul 
episcopal şi să plece în exil. Ar fi trebuit să fie surghiunit la 
Alep şi, astfel, să purceadă la drum în acea direcţie, împreună 
cu clericii săi şi organizaţia armeană a Surorilor Imaculatei 
Concepții. A ajuns la Diyarbakir, in stare de sănătate destul 
de bună, iar de-acolo şi-a continuat călătoria; totuşi, sus- 
țineau ei, a fost ucis — la mijlocul drumului între Diyarbakir 
şi Urfa —, laolaltă cu toti cei ce-l însoțeau, de către o bandă de 
tâlhari kurzi.”*! 


La 20 decembrie 1915, în urma unei discuţii cu un martor 
ocular, a adăugat alte detalii: 


„Episcopul (de Harput - apud M.H.), împreună cu 
preoții şi trei surori ale Ordinului, în ciuda asigurărilor 
valiului, şi anume că vor fi transportaţi prin Urfa către 
Alep, au fost masacrați în Vartatil, un sat situat la patru 
ore distanță de centrul oraşului. Se spune că o a patra soră 

a Ordinului ar fi fost răpită în timpul transportului către 
Diyarbakir. Numai câteva dintre femei (originare din 
Harput - apud M.H.) au ajuns la Alep, restul au fost toate 
masacrate. Privitor la împrejurările si detaliile morţii 
episcopului şi a insotitorilor săi în această călătorie, există 
mărturia unui musulman. Când a realizat care era intenţia 
soldaţilor însărcinaţi de către guvern cu protecţia sa, 
precum şi cea a ucigasilor trimişi din Mezire, episcopul i-a 
îmbrățișat pe cei apropiaţi, le-a adresat vorbe de încurajare 
şi i-a încredinţat voii Domnului; i-a binecuvântat, i-a 
iertat de păcate, primind şi el, la rândul său, iertarea (de la 
un preot — apud M.H.); apoi i-a rugat pe ucigași să nu-i 
tortureze — si după aceea l-au împuşcat. "42 


Se aşteaptă ca episcopul martir de Harput să fie canonizat. 

În Malatia, guvernul l-a înlocuit pe mutesariful Nabi Bey, 
considerat a fi prea indulgent cu armenii, cu Reșid Bey, un kurd 
lipsit de scrupule. 

Cinci pagini, scrise înghesuit — atâta cuprinde declaraţia unui 
martor ocular din Malatia, care a reuşit să fugă la Constantinopol. 
Şi-a depus mărturia la patriarhia armeano-catolică, iar de acolo o 
copie a ajuns la Vatican. În acest document, el descrie cum s-a 
început, la 7 iunie 1915, cu perchezitia pentru arme, cum armenii 
s-au refugiat în biserica lor, cum turcii au distrus apoi fântânile 
pentru a-i lăsa să moară de sete. Alții au fost aduşi, sub pretextul unui 
control al actelor de identitate, împreună cu copiii lor, la sediul 
poliţiei, unde au fost încarceraţi şi torturați, pentru a divulga 
presupusa ascunzătoare a armelor. Apoi bărbaţii au fost cáláuziti în 
grupuri în munți, unde au fost omorâți cu lovituri de topor. „Două 
săptămâni mai târziu, bandele (unităţi speciale - apud M.H.) au sosit 
la Malatia şi au început să jefuiască şi să distrugă: toată lumea striga, 
în toate direcţiile, după ajutor.” Însă teroarea a fost doar motivul 
pentru a aduce femeile la Urfa, o destinaţie pe care, după nenumă- 
ratele atacuri ale kurzilor, jafuri, violuri şi omoruri, n-au mai atins-o. 
„Şi ce s-a întâmplat cu episcopul, preoţii şi oamenii Ordinului?”, era 
curios să afle lucrătorul patriarhiei, cel care transcrisese emotionanta 
mărturie. „Când s-a solicitat predarea armelor”, și-a continuat isto- 
risirea martorul ocular, „au fost perchezitionate si casele preoților, 

precum şi cea a episcopului. Preotul armeano-catolic Marie Der 
Stepan a fost azvârlit în închisoare şi torturat cu brutalitate: 
„Pe drum, doi jandarmi i-au smuls barba, l-au trântit la pământ si 
l-au bătut zdravăn; când preotul a început să urle de durere, i-au 
aruncat vorbe de ocară: «Eşti mort!» Într-adevăr, a murit sub 
tortură, chiar în acea noapte. Vicarul general Der Mşegh a sfârşit de 
asemenea în închisoare, „unde i-a fost despicat capul, după ce 
petrecuse opt zile — fără pâine şi apă — într-o încăpere subterană, îi 
fuseseră smulse unghiile şi sfâşiată carnea, pentru a divulga 
secretele." *% Preotul Mikael Der Asduasaturian, precizează o sursă 
armeană, a încasat „într-o singură noapte 2.000 de lovituri de bâtă 
şi, în final, a fost răstignit”. Monseniorul Dolci a concluzionat, în 
declarația sa din 20 decembrie 1915: 


„În mod cert, episcopul monsenior Haciadurian a fost 
strangulat, iar surorile Ordinului au fost răpite de 
musulmani, nefiind cunoscut locul unde au fost duse; 
bărbaţii şi preoţii au fost cu toţii ucişi, doar femeile au 
rămas în viață. Ca o ironie, în ziua următoare, guver- 
natorul i-a băgat la închisoare pe asasinii monseniorului 
Israelian şi ai monseniorului Haciadurian!! (Semn dublu 
de exclamare, în textul original — apud M.H.).”** 


Potrivit declarației unui martor ocular, Aurora Mardiganian, 
pe atunci în vârstă de 14 ani, la Malatia a avut loc una dintre cele 
mai zguduitoare scene ale genocidului: 


„În semn de batjocură la adresa răstignirii Domnului şi 
ca un avertisment dat fetelor creştine, ce porniseră spre 
Malatia, turcii au pironit pe cruci de lemn 16 fete, la 
marginea drumului. Nu ştiu câtă vreme au stat atârnate acolo 
trupurile lor, căci vulturii le dădeau deja târcoale. 

Fiecare dintre fete fusese răstignită de vie, piroane mari 
şi spăimoase străpungându-le picioarele şi mâinile. Numai 
suvitele de păr, ce fluturau în vânt, le acopereau trupurile 
(goale). «Priviţi», făceau semn paznicii, cu mare satisfacţie, 


«priviţi ce vi se întâmplă la Malatia dacă nu vă supuneti»".* 


Vilaietul Diyarbakir. exemplul oraşului Mardin a arătat că noul 
valiu al Diyarbakirului, cofondator al Ittihat-ului, dr. Mehmed 

Reșid, a extins de la bun început prigoana asupra tuturor creştinilor 
din vilaietul său. Astfel, încă din luna mai, a fost arestată majori- 
tatea protipendadei creştine şi în capitala sa. „În Diyarbakir erau 
200 de familii catolice”, a raportat monseniorul Dolci, 


„aici au fost masacrați toti armenii; (incárcati în 
vapoare — apud M.H.) au fost ucişi în număr mare si 
azvärliti în Tigru; nicio veste despre episcop şi oamenii 
Ordinului, care, probabil, au fost si ei masacrați. "4% 


Un raport al patriarhului siro-catolic din Antiohia, Ignatie 
Efrem al II-lea Rahmani, confirmă cele relatate de Dolci şi aduce 
completări, susținând că pasagerii vapoarelor au fost împuşcaţi la 
18 ore după ce părăsiseră oraşul. 


„Episcopul catolicilor armeni, monseniorul Celebian, a 
fost dus într-un loc numit GOZLI şi omorât acolo. Şi ceilalți 
preoți, ai tuturor confesiunilor, au fost omorâţi; unii 
împreună cu cei deportați, alții, în bisericile lor sau în casa lor 
parohială ... şi toti creştinii, care trăiau în numeroasele sate 
ale acestei regiuni, au fost de asemenea ucişi, printre ei şi un 
mare număr de armeni necatolici şi sirieni monofiziți. '*% 


După cum declară sora medicală de origine germană Laura 
Möhring, cinci sau şase preoţi armeni „au fost despuiati de haine, 
ungi cu păcură şi täräfi aga pe străzile orasului”.** Consulul german 
Walter Rößler a informat că-i ajunseseră la urechi „cele mai 
înfiorătoare zvonuri, ce ne amintesc, fără nicio deosebire, de 
Inchiziția spaniolă”.*% În iulie, a fost alarmat de „trecerea cada- 
vrelor pe apele Eufratului”, observată pentru prima oară în urmă cu 
25 de zile: „Cadavrele erau legate, toate, în aceeaşi manieră: două 
câte două, spate în spate." *? La 14 iulie, Cemal Paga, comandantul 
Armatei a IV-a, staționată în Siria, i-a telegrafiat dr. Reșid cu o 
reclamaţie urgentă: „Cadavrele plutind pe apele Eufratului sunt, 
probabil, ale armenilor uciși în timpul răscoalei (sic! - apud M.H.), 
însă trebuie înmormântate, deoarece nu este permis a se lăsa morţii 
descoperiţi şi împrăștiați”; se temea de molime cauzate de apa 
infestată, ce puteau slăbi puterea de luptă a oamenilor din 
subordinea sa. Reşid i-a răspuns că nu era responsabilitatea lui, 


232 Michael Hesemann 


deoarece cadavrele proveneau din regiunea Erzurum: „Toţi cei 
omorâţi aici au fost azvärliti în peşteri adânci şi părăsite, ori au fost 
arşi — cazul cel mai des întâlnit.” În ciuda acestei replici, şi Talaat 
Bey i-a telegrafiat, încă la 3 august, dr. Resid să întreprindă ceva 
pentru „a îngropa morţii care zäceau intinsi pe străzi sau a le face 
vânt în pâraie, lacuri și râuri, şi a le arde bunurile rămase pe drum, 
în urma lor”.“! Tigrul a fost atât de tare contaminat din pricina 
cadavrelor putrezite, încât a trebuit să i se interzică populaţiei din 
Mosul ca, timp de o lună, să bea din această apă. 

„Toată lumea ştie cá valiul din Diyarbakir era principalul 
vinovat pentru crimele odioase petrecute în vilaietul său, împotriva 
creştinătăţii , i-a telegrafiat Walter Holstein, viceconsul la Mosul, 
ambasadorului din Constantinopol, 


„ipoteza generală şi indreptätitä este că şi noi avem 
cunoştinţă de aceste orori, iar atunci se naşte întrebarea: 
de ce îngăduim unui criminal în masă, notoriu, să rămână 
nepedepsit şi să fie acceptat, în continuare, pe postul de 
valiu. Simpla expresie a dezaprobárii — venind din partea 
noastră — a acestor orori nu este de-ajuns, nici pe departe, 
pentru a contracara în mod eficient diversele opinii ce ne 
compromit. Abia după ce vom fi reuşit să fortám lucrurile 
la Poartă, iar criminalii, care ocupă diferite posturi în 
serviciile administrative din Diyarbakir, Mardin, Siirt etc., 
vor fi trasi la răspundere fără milă şi, pe cât posibil, urgent, 
abia atunci se vor spulbera toate suspiciunile ce ne sunt 
defavorabile. Am citit, în diverse ziare germane, articole 
aparținând unor funcţionari turci, în care aceştia neagă 
ororile îndreptate împotriva creştinilor, şi sunt stupefiat de 
naivitatea Porții, care-şi imaginează că faptele criminale ale 
funcţionarilor turci ar putea fi acoperite prin minciuni 
sfruntate. Nu s-au mai întâlnit până acum, în lumea asta, 
fapte oribile precum cele care au fost — şi încă mai sunt — 
comise de către oficialii din vilaietul Diyarbakir.” *? 


Într-o telegramă, pe care dr. Reşid i-a trimis-o la 18 septembrie 
1915 ministrului de interne Talaat Bey, valiul se fălea cum a 
„indepärtat” el 120.000 de armeni din provincia sa.*?? Câteva luni 
mai târziu, doctorul îi explica secretarului general al partidului 

Ittihat, Mithat Şükrü: „Bandiţii armeni constituiau un uriaş 
morman de microbi dăunători, infestând corpul patriei. Oare nu 
era de datoria medicului să distrugă aceşti microbi?” ** Când a fost 
făcut răspunzător pentru faptele sale, după căderea, în 1918, 
a regimului Junilor Turci, Sükrü i-a luat apărarea: „Valiul 
dr. Mehmed Reşid Bey a fost om de ştiinţă. Viziunea si acţiunile 
sale nu puteau fi greşite, şi nici n-au fost... a dat dovadă de curaj şi 
maturitate în îndeplinirea sarcinilor ce i-au fost încredințate.” *^ 


Vilaietul Bitlis: Mustafa Chalil, cumnatul lui Talaat Bey, era 
comandant al Bitlisului. Mai întâi, a chemat „în serviciul militar” 
toti bărbații de naţionalitate armeană, cu vârsta între 20 şi 45 de 
ani, la construcţia de drumuri şi ca hamali. Bisericile şi casele 
armenilor au trebuit golite şi transformate în dormitoare militare. 

În Siirt, s-a ajuns la un masacru atunci când Cevdet Bey, 
măcelarul din Van, şi-a început năvala rapidă spre sud. A pătruns 
în oraş, în fruntea celor 8.000 de soldaţi ai săi, i-a ars pe rug pe 
episcopul armean şi pe arhiepiscopul caldeean, şi i-a tăiat în bucăţi 
pe armeni. Apoi şi-a unit trupele cu cele ale lui Halil, unchiul lui 
Enver Paşa, care tocmai se retrăgea din Persia, îndreptându-se spre 
Bitlis. La mijlocul lunii iunie, au înconjurat oraşul, le-au cerut 
armenilor o sumă de răscumpărare — 5.000 de lire - si au spânzurat 
20 dintre persoanele de vază din localitate. Cei aproape 4.500 de 
bărbaţi ai oraşului au fost arestaţi şi siliți să-şi sape propriile 
morminte, înainte de a fi împuşcaţi sau omorâți în bătaie, fără milă. 
Familii întregi s-au sinucis atunci. În final, 900 de femei şi copii, 
trimişi la Diyarbakir, au fost masacrați pe drum şi aruncați în Tigru. 

In Mus, crimele au început atunci când Kazim Bey a înaintat, 
la 3 iulie, cu 10.000 de oameni din Erzurum, pentru a întări 
garnizoana locală. Mutesanful Servet Bey, prieten al lui Enver, a 
ordonat armenilor să depună armele şi să plătească taxa de 
răscumpărare. Totuşi, după arestarea şi torturarea demnitarilor lor, 
creștinii au opus rezistență — pentru întâia oară, după evenimentele 
petrecute în provincia Van. S-au baricadat în casele lor, şi-au 
procurat arme, au blocat drumurile. Când artileria le-a distrus 
partea de sus a oraşului, s-au refugiat în alte cartiere. S-a dus o luptă 
inegală. Armenii au fost háituiti, izgoniți dintr-un cartier în 

celălalt, si masacrați. Cine nu voia să cadă în mâinile turcilor își lua 
singur viața, după ce-şi omora femeia si copiii, sau se refugia, la 
adăpostul nopţii, în munți. În ziua următoare, s-a mai împotrivit 
doar un cartier, în care s-au apărat cam 12.000 de oameni. În final, 
turcii şi kurzii i-au împins în case şi grajduri, cărora le-au dat foc, 
iar alții au fost arşi de vii, pe ruguri uriașe. Mii de oameni şi-au 
găsit moartea în chinuri grele, mistuiti de flăcări. 


„Oraşul (cartierele sale) şi satele armenilor au fost 
făcute una cu pământul, iar locuitorii uciși. Guvernul a 
transmis oficial patriarhiei armene că episcopul, 
monseniorul Jakob Topuzian, ar fi dispărut în timpul 
răscoalei armenilor!" (Semn dublu de exclamare în 
original — apud M.H.)“*, 


a scris monseniorul Dolci. 

La Samsun - o localitate din apropiere şi centru al răscoalei din 
1894 -, armenii au refuzat să depună armele, drept care valiul a 
cerut kurzilor să înconjoare oraşul. În iulie, au fost solicitate ca 


Supraviețuitorii de pe 
Musa Dagh, în momentul 
salvării lor. 

sprijin regimente de cavalerie turceşti. Pret de o lună, armenii le-au 
ținut piept plini de curaj, după care li s-a terminat muniţia. Multi 
au încercat să fugă în munți; majoritatea au fost ucişi de kurzi ori 
au murit de foame. Un grup s-a baricadat, la sfârşitul lui iulie, pe 
Antag Dag şi s-a apărat cu arme albe. Turcii au sunat goarna pentru 
atac şi i-au tăiat în bucăți. Numai 30 de oameni au reuşit să scape 
şi să fugă peste graniță, în Armenia rusească. Într-un al treilea caz, 
acțiunea defensivă a dat roade. A făcut ca supraviețuitorii să fie 
ridicați la rang de eroi, oferind astfel temeiuri pentru ca lumea să 
nu uite niciodată soarta tristă a armenilor. 


XIV. Soluţia finală 
a problemei armenești 


Aproape tot ceea ce cunosc - în ziua de azi, cel puţin - catolicii 
vârstnici în legătură cu genocidul împotriva armenilor îi datorează 
unui evreu austriac, care — soarta urmează, uneori, Căi întorto- 
cheate - avea să devină nu mai puţin decât cel mai important 
romancier catolic al secolului XX. Franz Werfel (1890-1945) este 
considerat pe bună dreptate un geniu literar, cărțile sale ar fi demne 
de marea literatură şi, de fapt, chiar de Premiul Nobel, dacă n-ar fi 
fost în contradicție cu spiritul fatal al timpului. Era prieten cu Kafka 
şi însurat cu Alma Mahler, considerată o femme fatale a vremii 
respective, văduva lui Gustav Mahler şi fosta soție a lui Walter 
Gropius, si, totodată, iubita multor intelectuali. Aceasta îi purta 
bărbatului cu 11 ani mai tânăr decât ea un dispreţ cinic şi o dragoste 
pasională, devenind astfel atât muza, cât şi pacostea sa. O călătorie 
în Orient alături de ea, în anul 1929, la Damasc, întâlnirea cu copii 
armeni orfani, într-o fabrică de covoare, au constituit surse de 
inspirație pentru Werfel în alcătuirea celui mai mare roman al său, 
operă care ar fi meritat să fie citită în fiecare şcoală. Continuând 
călătoria, a întâlnit supraviețuitori ai genocidului, care găsiseră 
salvare în Liban, le-a admirat satele — se deosebeau într-un mod 
foarte agreabil de cele ale musulmanilor, prin curățenie şi prin 
splendoarea florilor — și le-a aflat povestea. Patru ani mai târziu, în 
noiembrie 1933, a văzut lumina tiparului romanul său, în două 
volume, Cele patruzeci de zile de pe Musa Dagh, reprezentând şi o 
voce reprobatoare la adresa naziștilor, care tocmai acaparaseră 
puterea în Germania şi se pregăteau să repete crimele Junilor Turci. 
A fost ca şi cum Werfel, prin intermediul cărţii sale, a prevestit 
soarta propriului său popor, ca şi cum ar fi voit să tragă, în ultimul 
moment, un semnal de alarmă că un sinistru capitol al istoriei 
ameninţa să fie repetat. După numai trei luni, cartea a fost interzisă 
în Germania. Argumentul invocat era că periclita „siguranţa şi 

ordinea publică” în statul national-socialist. În momentul 
anexării patriei lor, Austria, la Reich, soții Werfel s-au refugiat în 
Franţa, au găsit adăpost în Lourdes, au traversat pe jos Pirineii, 
împreună cu Heinrich şi Golo Mann, pentru ca în final să emigreze 
în SUA. Acolo, autorul şi-a îndeplinit un angajament solemn şi a 
scris marele roman al oraşului Lourdes, Cântecul Bernadettei, după 
care Hollywoodul a adaptat şi un scenariu de film. A murit în 1945, 
la Beverly Hills, iar rămășițele pământeşti ale lui Werfel se 
odihnesc astăzi într-un cimitir de onoare din Viena, unde armenii 
i-au ridicat un monument. „Am fost o naţiune, dar abia Franz 
Werfel ne-a dat suflet” 5, l-a elogiat un preot armean. Cel puţin, a 
scris cântecul renaşterii lor. 

Este o poveste adevărată, cum am spus, fondată pe mărturiile 
supravietuitorilor. „Din satele de lângă Suidije, la revărsarea 
fluviului Orontes, 4.058 de oameni, dintre care 3.004 femei şi copii, 
au reuşit să se refugieze pe Jebel Musa. I-a preluat un crucișător 
francez, oferindu-le adăpost până la Alexandria”, relatează 
Johannes Lepsius. Deoarece Alepul era prima oprire a armenilor 
deportaţi în drumul lor prin deşert, în vilaietul său prigoana 
creştinilor locali a început destul de târziu. Când, în sfârşit, la 
13 iulie 1915 s-a primit ordinul de deportare, se răspândise deja 
vorba că scopul acestuia era exterminarea lor. În consecinţă, 
armenii localnici, însoţiţi de oile, caprele, măgarii, alimentele, 
flintele şi pistoalele lor, s-au retras în munți, nádájduind că trupele 
Antantei vor ieşi victorioase la Gallipoli şi vor decide soarta 
războiului în defavoarea Turciei. Peste 4.000 dintre ei, conduşi de 
fostul ofițer Moses Der Kalousdian, au ales ca loc de adăpost 
muntele Djebal Musa („muntele lui Moise”; în turceşte: Musa 
Dagh), înalt de 1355 m. Acesta se situează între Antakya - antica 
Antiohia — şi mare, străjuind unul din leagănele creştinătăţii. 
Antiohia de lângă Orontes a fost punctul de plecare al misiunii 
creștinismului timpuriu în lumea păgână. Aici a propovăduit 
Sfântul Pavel, aici ucenicii lui lisus au fost denumiți pentru prima 
dată „creştini”, aici a întemeiat Sfântul Petru un scaun episcopal, 
care a devenit una dintre cele trei patriarhii de început ale 
creştinismului tânăr (pe lângă cele de la Roma şi Alexandria), capul 
Bisericii din „întreaga Asie”. La poalele muntelui lui Moise şerpuia 


238 Michael Hesemann 


acel drum roman, pe care l-a urmat Sfântul Pavel în anul 46 d.Hr. 
către Seleucia, însoțit de Sfinții Apostoli Barnaba şi Marcu, pentru 
a duce Evanghelia în Cipru şi Anatolia. Poate că a fost o 
binecuvântare, de care se bucura această regiune biblică şi muntele 
ei sfânt, şi care a împiedicat ceea ce era mai rău. 

Printre refugiaţi se afla Dikran Andreasian, pastorul unei 
biserici armeano-protestante din Zeitun, care reuşise să fugă la timp 
în satul natal al nevestei sale, la poalele Musa Dagh-ului, când s-a 
evacuat enclava din munți. A ţinut despre cele „40 de zile” - în 
realitate, au fost 53 — un jurnal foarte amănunțit, ce a constituit 
sursa principală a romanului lui Werfel. 

Exact două zile au avut la dispoziţie fugarii pentru a-şi 
consolida poziţia pe munte. S-au trasat linii defensive, s-au săpat 
tranșee, s-au construit baricade şi posturi pentru pușcași, din piatră 
de stâncă şi lemn. Un comitet de apărare sub conducerea lui 
Kalousdian - al acestui, literalmente, „Moise” al Musa Dagh-ului — 
a încredințat fiecărui bărbat câte un post, organizându-i după un 
plan. Fiecare trecătoare, fiecare drum din munte trebuia apărat. 

În felul acesta, armenii au fost în stare să respingă primul atac 
al turcilor, când aceştia au înaintat cu o avangardă de 200 de oameni. 
Si rafalele unui obuzier Feldhaubitze au fost înăbușite, când un 
lunetist armean i-a împuşcat mortal pe tunari. Abia trei săptămâni 
mai târziu, la 12 august, două regimente ale celei de-a 41-a divizii 
a Armatei a IV-a, sub comanda lui Fahri Pașa şi sprijinite de o 
unitate de artilerie de munte, în total 15.000 de combatanți, au 
ocupat stâncile şi umerii muntelui. Iniţial, părea că armenii sunt 
mult prea împrăștiați pe munte, pentru a ţine piept atacului masiv. 
În plus, când turcii au străpuns și accesul unei trecători importante 
şi au concentrat trei companii pe podiş, soarta armenilor părea 
pecetluită. Numai o depresiune acoperită de ceață despärtea 
bivuacul turcilor de tabăra lor. 

Dar s-a lăsat noaptea peste munte, iar turcii au decis să 
pornească marele atac în dimineaţa următoare. Sub pavăza 
întunericului, apărătorii muntelui lui Moise s-au năpustit asupra 
urmăritorilor si i-au pus pe goană. Speriat, crezând că se afla în faţa 
unei fenomenale supraputeri armene, comandantul turcilor a dat 
ordin de retragere. În continuare, populația musulmană a satelor 

dimprejur a înconjurat muntele, pentru a-i înfometa pe cei asediați. 
Aceştia au încercat din nou, cu disperare, să atragă atenţia lumii 
din afară asupra sorții lor. Un mesager trebuia să-l informeze pe 
consulul american din Alep, înotători antrenați s-au aruncat în 
mare pentru a intercepta vapoare străine, însă niciunul dintre ei 
nu şi-a atins țelul. Când praful de puşcă, munitia gi pâinea se 
epuizaseră de mult şi fuseseră sacrificate ultimele oi şi capre, lui 
Dikran Andreasian i-a venit ideea salvatoare. A dispus confec- 
tionarea a două mari steaguri albe — pe unul se afla o cruce roşie 
uriaşă, iar pe celălalt cuvintele: „Creştini în necaz: ajutor” —, şi le-a 
arborat pe partea muntelui situată spre mare. 

La început, părea că natura conspirase împotriva neinfricatilor 
apărători. În unele zile ploua, în altele muntele era învăluit de ceață 
densă, în timp ce somaţiile turcilor de a se preda erau tot mai 
insistente. În ziua de duminică, 12 septembrie, armenii au dorit să 
mai oficieze încă o dată Sfânta Liturghie, pentru ca apoi să-şi predea 
soarta comună în mâinile Domnului. Însă, deodată, au auzit din 
depărtare sirena unui vapor, apoi un cercetaş a sosit în fugă, 
gâfâind. Un vas de război francez, Les Guises, văzuse steagurile şi 
trimisese răspuns. Acum se apropia încet de țărmul de la poalele 
muntelui. Acestuia îi urma cel numit Jeanne d'Arc si, după el, alte 
nave, suficiente pentru a-i lua la bord pe toti cei 4.058 de 
supraviețuitori şi a-i transporta la Port-Said, în Egipt, unde au 
debarcat în siguranţă chiar de praznicul Înălţării Sfintei Cruci 
(14 septembrie). În noaptea dinainte, turcii, care se simțeau acum 
destul de intáriti, năvăliseră asupra muntelui şi a taberei, pe care 
le-au găsit pustii. 

Din păcate, mişcarea de rezistenţă de pe Musa Dagh, care avea 
să le slujească, mai târziu, drept model evreilor din ghetoul 
Varşoviei, a rămas o izolată scânteie de speranţă în negura 
armenocidului. În schimb, la Urfa, vechiul oraş sfânt Edessa, unde 
odinioară propováduiserá Evanghelia Sfinții Apostoli Iuda Tadeul 
şi Toma, armenii au eşuat. 

Urfa era, la rândul ei, un punct de oprire pentru deportații din 
nord, din Harput şi Malatia. Aici, în luna iunie, l-au numit în 
funcţia de mutesanif pe Haidar Bey, cel care organizase deja 
masacrele de la Mardin si Diyarbakir, pentru ca acum, ajutat 

de „organizaţia specială” a Teskilati Mahsusa, să-şi continue opera 
de anihilare. 


„In iunie 1915, guvernul turc a aruncat in inchisoare 
personalitätile armene necatolice, pentru ca, pänä la urmä, 
escortati de soldaţi, să-i evacueze în şapte sau opt caravane şi 
să-i masacreze pe drum”*®, 


a transmis mai târziu Vaticanului patriarhul siro-catolic din 
Antiohia, Ignatie Efrem al II-lea Rahmani. 

Însă deja la sfârşitul lunii mai, când mănăstirea armeană a 
oraşului a fost atacată şi jefuită, locuitorii creştini hotărâseră să 
opună rezistenţă. Decizia lor s-a întărit în clipa când au aflat de 
asasinarea deputaților Vartkes şi Zohrab, ca şi de masacrele din 
toată țara. Privind prin prisma puhoiului de oameni disperaţi, care 
le străbăteau oraşul, şi a crimelor împotriva elitei lor, armenii n-au 
mai avut niciun dubiu că aceasta era calea potrivită. Misionarul 
american F.H. Leslie, un martor ocular al desfăşurărilor din Urfa, 
a scris la 6 august 1915 către ambasada sa: 


„De şase săptămâni, a trebuit să asistăm la cele mai 
înspăimântătoare orori împotriva a mii de creştini 
prigoniti, care veneau zilnic din agezárile nordice, trecând 
prin orașul nostru. Bărbaţii au fost omorâţi în timpul 
primelor zile după plecarea din localităţile unde trăiau, 
apoi femeile şi fetele au fost încontinuu jefuite de bani, 
pături, haine, au fost bătute şi siluite, violate şi răpite în 
mod bestial pe parcursul marșului. Paznicii le-au forțat 
chiar să plătească pentru a putea bea din izvoarele 
întâlnite pe drum, aceştia fiind, pe deasupra, cei mai inräiti 
violatori, care au permis gloatei din fiecare sat, pe unde 
treceau, să răpească femei şi fete şi să le siluiască. Aceste 
fapte nouă nu ne-au fost doar relatate, ci s-au petrecut 
chiar aici, în mijlocul oraşului nostru, sub privirile noastre 
şi în plină stradă. Femeile şi copiii, särmani si släbiti, au 
murit cu miile, de-a lungul drumurilor și în hanul 
(caravanserai — apud M.H.) unde sunt închişi aici."%! 


Când, la mijlocul lunii august, doi membri ai Ittihat-ului, 
Ahmed şi Chalil Bey, au sosit la Urfa, armenii s-au alarmat si mai 

tare, deoarece unul dintre ei era rudă cu Enver Paşa. „Se zicea că se 
perindaseră de la Constantinopol prin toată Anatolia, pentru a 
ordona pretutindeni uciderea băieţilor şi a bărbaţilor armeni mai 
vârstnici, precum şi deportarea femeilor şi a copiilor pe care aceştia 
îi lăsau în urmă”, a scris misionarul si doctorul elveţian J. Künzler, 
care se îngrijea de organizaţia misionară a lui Johannes Lepsius: 
„Prima faptă a celor doi Juni Turci la Urfa a fost deportarea a 
numeroşi armeni care mai záceau în închisori." à? Bánuind că ei ar 
putea fi următorii, cei 28.000 de armeni din oraş au început să se 
baricadeze în cartierele unde locuiau. O lună mai târziu, la 23 sep- 
tembrie 1915, au primit ordin să părăsească oraşul. Au refuzat, şi-au 
consolidat poziţiile si au construit o reţea de tuneluri subterane, 
pentru a putea transporta alimente si muniţie, fără a fi observați. 
Până şi o mitralieră, care le căzuse pradă de la turci, se afla în 
posesia lor. Totuşi, atunci când, opt zile mai târziu, au sosit aproape 
7.000 de soldaţi turci şi kurzi — sub comanda lui Fahri Paşa, ase- 
diatorul Musa Dagh-ului — şi artileria condusă de generalul german 
contele Wolf von Wolfskehl şi au declanşat tirul, armenii n-au mai 
avut nicio şansă. Turcii s-au răzbunat, printr-o adevărată baie de 
sânge, pentru propriile pierderi suferite (şapte ofițeri, 400 de 
combatanți). În seara zilei de 16 octombrie, au murit împuşcaţi în 
piața moscheii numeroşi bărbați, în ziua următoare 15.000 de femei 
şi copii au fost deportaţi din oraş. Pe cei mai multi dintre ei i-au 
mäcelärit, la o distanţă de câţiva kilometri de porțile Urfei. 

Ştirea acestor evenimente, ce afectau şi organizaţia sa misio- 
nară, orfelinatul şi fabrica de covoare pentru văduvele armene, i-a 
provocat lui Johannes Lepsius o adâncă disperare. Acum, îşi 
concentra toate eforturile pentru a-i ajuta cel puţin pe copiii orfani 
din convoaiele de deportaţi, asigurându-le un cămin. Din nou a 
strâns, într-un răstimp de şase săptămâni, 24.000 de mărci, pe care 
i-a trimis la Urfa, unde soţii Kiinzler, împreună cu daneza Karen 
Jeppe, prestau activități supraomenesti. Ca urmare, autorităţile 
turceşti au ordonat ca şi copiii armeni orfani să fie deportați. „Copiii 
noştri, mica noastră şcoală, atelierele noastre sunt acum distruse, 
micuţii noştri sunt, aproape toti, morti" 9, a transmis Jeppe către 
ţara ei natală, înainte de a fi suferit o depresie nervoasă. 

Imediat după deportare, şi în Urfa avutul armenesc a fost jefuit 
fără milă. Concluzia era evidentă: în final, populaţia creştină 
„a căzut victimă lăcomiei turceşti” *^, astfel descria situaţia Bruno 
Eckart, colaborator al misiunii. Nicio fereastră, nicio uşă şi, fireşte, 
nicio piesă de mobilier, nici măcar cel mai simplu obiect casnic nu 
mai erau de găsit în casele acestora, o zi mai târziu; turcii şi kurzii 
năvăliseră peste ei ca hienele şi, în numai câteva ore, căraseră tot 
ce nu era nituit sau bătut în cuie. 

După ce poporul se îndestulase cu firimiturile, guvernul a 
început să împartă prăjitura. În acest scop, a adoptat la 26 sep- 
tembrie 1915 o lege specifică, prin care reglementa „avutiile, 
datoriile şi creantele persoanelor transportate în alte locuri 
(sic!)”.%% Ţinând cont de starea celor deportaţi, cinismul acestei 
inițiative era de neimaginat. Orice pretenţie asupra proprietăților 
părăsite — aşa stabilea legea - trebuia înregistrată într-un interval 
de două luni, prin prezentare personală în capitala fiecărui district. 
Dacă respectiva persoană nu putea îndeplini aceste condiţii sau 
depunea plângere mai târziu - ceea ce, din motive lesne de înțeles, 
era aproape imposibil —, atunci „nu mai avea drept asupra averii, 
care, conform acestei legi, era lichidatä”. Averile - imobiliare, hârtii 
de valoare sau depozite bancare - rechizifionate au fost, din acel 
moment, „înregistrate în arhiva Ministerului Fundațiilor Pioase”.*% 
Aşa s-au vândut, şi în Urfa, casele şi pământurile armenilor, în 
decembrie (aşadar, după cele două luni prevăzute de lege), către 
cei mai potenti ofertanti, de regulă la o fracțiune din valoarea lor 
reală. Câştigurile au curs în vistieria statului, administrată de Talaat. 
Valiul turc şi-a asigurat cea mai frumoasă vilă din oraș, unde, din 
clipa aceea, a trăit „în lux şi opulenţă”, „cinstindu-si oaspeţii 
într-un stil de-a dreptul risipitor” *’, după cum relata un misionar 
american. „Această practică devenise un obicei pretutindeni în 
țară” 438, confirma istoricul Rolf Hosfeld; o fránturá de istorie care, 
şi în ziua de azi, reprezintă un subiect tabu în Turcia. Despre una 
dintre cele mai impozante case din oraş se susține, astăzi, în Urfa că 
ar fi aparţinut unui „bogat negustor musulman, pe nume Kiiciik 
Haci Mustafa”. O minciună sfruntată, aşa cum dovedeşte Hosfeld. 
Vila a aparţinut negustorului armean Afadian. Kiiciik Haci Mustafa 
a fost un şef de trib kurd, care şi-a însuşit-o în urma masacrului 

asupra armenilor (la care a avut o participare relevantă). „Cercurile 
Junilor Turci au fost cuprinse, în timpul războiului, de o adevă- 
rată frenezie a îmbogățirii”, scria atagatul militar austriac 
Pomiankowski, pe un ton reprobator. „Devenise aproape o datorie 
patriotică a mahomedanilor de a se îmbogăţi «pe spinarea oame- 
nilor de afaceri cregtini»." *? „Bogaţii din 1916” ajunsese un dicton 
popular în Turcia. Un an mai târziu, „turcizarea” se încheiase. 
„Vilaietul meu este curätit de elemente creştine”, comunica la 
Constantinopol guvernatorul Alepului, la începutul anului 1917. 
„Dacă cu doar doi ani în urmă, mai mult de 80% dintre comercianţi 
şi mestesugari proveneau din rândurile creştinilor, acum procentul 
majoritar, de 95%, aparţine mahomedanilor şi numai 5% creşti- 
nilor.” *% În acest fel, armenocidul a servit şi scopului de „a înlătura 
concurenți comerciali incomozi" “!, îi relata Talaat, în plin cadru 
oficial, ambasadorului austriac marchizul Pallavicini. „Patriotism 
economic" ?? a fost denumirea dată de ideologul-sef al Junilor 
Turci, Ziya Gökalp: a fost o încercare de a crea o burghezie 
turco-musulmană. Contele Paul Wolff Metternich, noul ambasador 
german la Constantinopol, care-l înlocuia în funcţie pe baronul 
von Wangenheim, decedat în octombrie 1915, a definit mai bine 
acest fenomen: „Turcizarea înseamnă a înlătura sau a ucide tot ce 
nu e turcesc, a distruge sau a lua cu violență în posesie proprietățile 
altor oameni." 4% 

Însă procesul de „turcizare” nu s-a încheiat odată cu masacrele 
şi deportarea brutală a armenilor din patria, oraşele şi satele lor. 
Pe acea minoritate, în marea lor parte femei şi copii, care chiar 
supravietuiserä interminabilelor marșuri ale morții, n-o aştepta o 
patrie nouă, un exil îndepărtat. Deportarea n-a slujit nicidecum 
scopului relocării, aşa cum guvernul din Constantinopol ţinea cu 
obstinatie să-i convingă pe diplomaţii străini. A avut un singur tel: 
exterminarea. „De la Marea Neagră până în Siria, numele de creştin 
s-a şters complet, bisericile s-au închis, şcolile s-au golit, preoții si 
învățătorii au fost omorâţi sau deportați”, nota Künzler în raportul 
său. „Exceptând câteva orașe ale Levantului, întreaga Anatolie este 
islamizată. Numele creștine au fost şterse din registre şi înlocuite cu 
nume mahomedane."*4 

Cei care fuseseră crutati de masacrele locale, cei care supravie- 
tuiserä marşurilor morţii, ce durau deseori luni de zile, străbătând 
ţinuturi neprimitoare, sub soarele dogoritor al zilei si în frigul 
intepátor al nopţii, jefuiti şi adesea fără haine care să le acopere 
trupul, în lipsa pâinii şi uneori fără apă, drumul suferinței acestora 
nu se sfârşea nicidecum la Alep sau Ras al-Ain. Dimpotrivă, aici 
abia începea. Dacă marşurile morţii, prin munţi şi râpe, repre- 
zentau drumul armean al crucii, atunci deşertul sirian se transfor- 
mase în Golgota. 

Sub ochii diplomaților și misionarilor străini, se desfășurau 
lucruri incredibile. În fiecare zi, soseau noi convoaie cu câteva sute 
de deportaţi, cu toţii aproape morti, nişte spectre ale suferinţei. 
În jurul oraşului, se inältau munţi de cadavre în putrefacție, pe care 
nimeni nu se sinchisea să le îngroape; armenii erau prea slábiti, iar 
musulmanii se arătau indiferenți. Printre ei se găseau muribunzi, 
care, în așteptarea morţii, doreau să fie aproape de prietenii şi rudele 
lor. În caravanseraiuri înstrăinate, vegetau cu miile, găsindu-și 
sfârşitul din pricina foamei sau a molimelor ce se răspândeau cu 
rapiditate; majoritatea sufereau de tifos si dizenterie, fără speranța 
de a fi salvați. Doar cine avea noroc să rămână sănătos şi să găsească 
o mână de ajutor se ascundea, îşi refăcea forțele si reușea, poate, să 
ajungă în Liban ori să-şi croiască drum până la Ierusalim. „Unele 
convoaie merg şchiopătat, urlând de durere”, i-a raportat un martor 
ocular austriac consulului german, „de îndată ce văd un om, multi 
dintre aceşti nenorociti cad în genunchi şi se roagă pentru ajutor, 
sau întind braţele, în care îşi tin copiii, pentru a le oferi salvarea. In 
timpul acestor marșuri, la 56° C şi lipsiţi de apă, multi au sucombat, 
epuizați — cine rămânea în urmă era, cu siguranţă, trimis la 
moarte.” ** Un alt raport extras din actele Ministerului de Externe 
german dă un exemplu legat de procentajul celor care au supra- 
vietuit. Din Mudurga, un sat de lângă Erzurum, au fost deportate 
aproximativ 2.300 de persoane. Pe întreg parcursul drumului, foarte 
îndelungat, au primit din partea guvernului exact de patru ori câte 
o pâine mică, iar două zile la rând niciun strop de apă: 


„Printre cei deportați, nu se găseşte niciunul care să nu fi 
fost prădat de 7-10 ori. Jandarmii şi, cu permisiunea lor, kurzii 

au violat femeile şi fetele. Dintre cei 2.300, doar 4 femei, 4 fete 
şi 3 băieţi au ajuns, într-o stare deplorabilă, la Alep.”** 


În mod similar au fost tratați şi cei deportaţi din Harput, Sivas 
şi Erzurum, aga cum arată un alt raport al consulatului: 


„Din 18.000 de oameni deportaţi din Harput şi Sivas, 
au ajuns la Alep 350 de persoane (femei si copii), iar din 
1.900 de deportaţi din Erzurum, au ajuns la Alep I1-un 
băiat bolnav, 4 fete şi 6 femei. Un transport de femei și fete 
a trebuit să parcurgă pe jos, de-a lungul unei căi ferate, 
drumul de 65 de ore de la Ras-al-Ain la Alep, cu toate că, în 
acele zile, vagoanele utilizate pentru transporturi militare se 
întorceau goale. Călători mahomedani, care veneau pe acelaşi 
drum, au declarat că nu se putea circula din pricina mulțimii 
cadavrelor care záceau neîngropate de-a lungul ambelor părți 
ale traseului şi al căror miros putrid infesta aerul. (...) Când 
femeile si copiii, slabi de li se văd oasele, ajung la Alep, se 
năpustesc asupra mâncării ca nişte animale. 

Multora nu le mai funcționează organele interne: după 
1-2 inghitituri de mâncare, dau lingura la o parte. Guvernul 
afirmă că-i hrăneşte pe deportaţi; transportul sus-mentionat, 
din Harput, a primit pâine, timp de trei luni, doar o singură 
dată. 

Trecând peste faptul că guvernul nu se ingrijeste de 
oameni, îi mai şi deposedează de bunurile lor. La Ras-al-Ain, 
a sosit un transport de 200 de fete şi femei, toate dezbrăcate 
de haine. Li se luaseră pantofii, cămăşile — pe scurt, totul — şi 
fuseseră obligate să meargă, pret de patru zile, în pielea goală, 
prin soarele dogoritor, ridiculizate şi batjocorite de soldaţii 
însoțitori... Dacă bietele făpturi apelau la sentimentele 
umane ale agenţilor, primeau acelaşi răspuns: «Avem ordine 
stricte, de la guvern, să ne purtám astfel cu voi»." 497 


O mărturie deosebit de impresionantă o reprezintă raportul 
consulului german din Alep, Walter Rößler, care în prezent se află 
în Arhiva Ministerului de Externe: 


„Jandarmii le îmboldeau cu lovituri de bici pe bietele 
creaturi extenuate, pe ale căror chipuri se citea moartea, să 
meargă pe străzile Alepului, în direcția gării, fără să aibă 

permisiunea să bea vreo inghititurä de apă, aici, în oraş, sau 
să primească vreo bucată de pâine. Locuitorii oraşului care 
voiau să le împartă apă şi pâine erau opriţi s-o facă. Două 
femei gravide au căzut din picioare, şi numai intervenţia 
rapidă a unor orăşeni le-a ferit de jandarmii care se năpus- 
tiseră să le mângâie cu biciul. Două surori ale Ordinului 
Sf. Carol Borromeu au văzut cu ochii lor cum o femeie, total 
epuizată, era târâtă de păr, ca să meargă mai departe, de unul 
dintre jandarmi." 4% 


„Ar fi în stare să privească ore întregi cum crapă armenii” 4%, 


citează W. Lechnik, colaboratorul consulatului german, în decla- 
ratia sa din 20 octombrie 1915, comentariul unui caimacam turc. 

O altă imagine a situaţiei din Alep o furnizează un memoran- 
dum, pe care părintele Norbert Hofer, aparținând Ordinului 
Fraților Capucini, odinioară superior al capucinilor din Erzurum, 
l-a trimis la Vatican în toamna anului 1915, după întoarcerea sa la 
Viena. Aici îl citează pe un preot catolic din patria sa, D. Dunkl, 
care fusese la Alep: 


„În mod normal, numai femeile ajung până în Alep, 
pentru că bărbaţii mor înaintea lor - ori din cauza sufe- 
rintelor, ori pentru că sunt masacrați. În curtea unui 
khan (caravanserai — apud M.H.) din apropiere de Alep, a 
văzut zăcând pe pământul gol, în mijlocul propriilor excre- 
mente, mai multe sute de femei, printre ele multe mame cu 
copiii lor, morţi sau încă în viaţă, tinändu-i la piept. Erau, 
toate, într-o stare de letargie sau pe moarte. O diaconitä 
protestantă — care încercase, cu toate mijloacele, să aline 
suferinţele sărmanelor femei — a povestit cum fusese nevoită 
să debaraseze, zilnic, aproape 20 de cadavre din curtea 
respectivă. 

O călugăriță catolică, sosită de curând la Alep, a 
mărturisit că ea şi alte şase surori fuseseră expulzate din 
Tokat. Fuseserä despuiate de haine, trebuind astfel, complet 
goale, să parcurgă călătoria — mai lungă de o săptămână — 
până la Alep. Cinci dintre insotitoare muriseră pe drum, 
căzând victime epuizării şi torturilor pe care fuseseră obligate 

să le îndure. Una dintre ele a înnebunit când tocmai se 
apropiau de oraş (Alep — apud M.H.) şi s-a înecat într-un râu. 
Cea care povestea reuşise să-şi însușească hainele unui mort 
ce zăcea pe drum, să se îmbrace şi să fugă în oraş, unde fusese 
preluată de alte călugărițe, care ajunseseră mai înainte." 5% 


Însă si Alepul era doar un punct de oprire. Destinația depor- 
tărilor era, în majoritatea cazurilor, lagărul de concentrare de la 
Deir ez-Zor, despre care relatează şi părintele Hofer, citându-l pe 
preotul D. Dunkl: 


„Aceste lagäre de concentrare se fac lesne observate incä 
din depärtare, din cauza duhorii insuportabile pe care o 
emanä cadavrele putrezite si gunoaiele. Spunea cä numärul 
lor era de ordinul sutelor de mii - al celor care... fuseserä 
deportaţi în zona asta si erau ţinuţi acolo sub observație.”50! 


„Calea străbătută pe jos sau cu ajutorul animalelor este de 
aşa manieră, încât moartea deportaților este inevitabilă”, a scri 
viceconsulul german din Alexandretta, Hermann Hoffmann- 
Fölkersamb, la 8 noiembrie 1915, către Ambasada germană din 


Constantinopol, ca apoi să continue: 

„Ajunşi la destinaţie, acolo unde fuseseră expulzați 
(...), deportații sunt lăsați în voia lor... Pentru a se stabili 
cu-adevărat, lipsesc... mijloacele şi persoanele oficiale. 
De aceea, moartea tuturor deportaților este inevitabilă... 
Astfel, deportarea armenilor nu se deosebeşte cu mult de 
exterminarea lor. Propriii lor conducători estimează 
numărul morților, în baza rapoartelor individuale ale 
trupelor sosite până la sfârșitul lui octombrie, la minimum 
600.000... Este cunoscută afirmaţia fostului comisar 
responsabil cu deportarea la Alep (...), Eiub Bey, prin care 
a refuzat locuri de muncă pentru orfani: Ei încă nu pricep 
ce vrem noi: vrem să dispară numele de armean." 


Deportările s-au încheiat, în cea mai mare parte, până la 
sfârşitul lui decembrie 1915. Sute de mii, care supravietuiserá 
marsurilor morţii sau avuseseră „privilegiul de a fi transportaţi la 
Alep în vagoane pentru animale, se aflau acum într-un triunghi — 
între Alep, Ras al-Ain şi Deir ez-Zor. Dar ultima destinație încă 
n-o atinseseră. Aceasta trebuia să fie undeva între Eufrat şi Tigru — 
în schimb, a fost moartea. Declaraţii ale unor surse de încredere 
vorbesc despre aproape 350.000 de oameni, care, în iarna dintre 
1915-1916, au fost alungaţi de la ultimul avanpost al civilizaţiei în 
deşert, doar 15.000 dintre ei rămânând în viață încă nouă luni, până 
în septembrie 1916. Ceilalţi au căzut victime foamei, slăbiciunii 
fizice şi molimelor, ori au fost sistematic împuşcaţi de către 
plutoanele de execuție. Vinovatul principal pentru genocid a fost 
chiar Cevdet Bey, cumnatul lui Enver Paşa, fost valiu al Vanului 
şi responsabil pentru masacrele de la Muş şi Bitlis, şi care, în 
februarie 1916, şi-a preluat noul post la Adana. Cu prilejul unei 
călătorii, a trecut pe lângă lagărul de concentrare din Ras al-Ain şi, 
văzând corturile a 50.000 de deportaţi, a ordonat să fie cu toţii ucişi. 
Atunci când caimacamul în funcţie, Iusuf Zais, s-a împotrivit, a 
fost imediat demis. Timp de câteva săptămâni, succesorul său a 
ordonat deplasarea zilnică în deşert a unor mici grupuri de 
nefericiti, care erau somati să-şi sape singuri groapa şi să intre în ea, 
apoi erau împuşcaţi. La începutul lunii aprilie 1916, consulul 
Rößler a anunţat sfârşitul lagărului de concentrare. „Cerchezii si 
alții asemenea lor, care locuiau în apropiere” — probabil, unitățile 

speciale Teskilati Mahsusa -, au năvălit în zorii zilei peste cei 
14.000 de oameni, câți rămăseseră în lagăr, şi i-au măcelărit „pe cei 
mai multi dintre ei". Numai 2.000 au scăpat. 

La fel au pätit şi cei deportaţi la Deir ez-Zor. Tot în aprilie, 
mutesariful în funcţie a primit ordin să păstreze acolo doar atâţia 
armeni câți corespundeau unui procent de 10% din populaţia locală 
musulmană. Înaintea deportărilor, aproape 20.000 de oameni trăiau 
in zona deșertică a Eufratului, deci aveau permisiunea să rămână 
doar aproximativ 2.000 din cei aproape 13.000 de armeni câţi 
supravietuiserá în lagărul de concentrare şi încă nu deveniseră 
victime ale plutoanelor de execuţie regulate. Şi aici au năvălit peste 
cei deportaţi întâi unitățile speciale. Supraviețuitorii şi cei nou- 
veniți au pornit în cele din urmă, în august 1916, în grupuri 
separate, în marsul prin deşert, cu direcția Mosul. Pentru a se 
asigura că doar un număr minim va ajunge la destinaţie, turcii au 
uitat să le dea de mâncare. În consecinţă, armenii au fost nevoiţi 
să-şi taie măgarii, câinii şi pisicile, după care s-au folosit de leşurile 
cailor şi cămilelor. Se spune că ar fi existat chiar şi unele cazuri de 
canibalism. Nu puțini şi-au pierdut minţile din pricina foamei. 
Dintre toti cei deportaţi, numai 8.000 au ajuns, cu ultimele forte, in 
oraşul de pe Tigru. 

În octombrie 1916, când lagărul se umpluse iarăşi, şeful poliției 
din Deir-ez-Zor, Mustafa Sidki, a dispus înălțarea unui rug, peste 
care s-au turnat 200 de canistre de petrol. Apoi, potrivit mărturiei 
avocatului armean Sahag Mesrob, acesta „l-a aprins şi a azvärlit în 
flăcări 2.000 de copii armeni, legati de mâini şi de picioare”. Alţi 
armeni au fost duşi în peşteri, la intrarea cărora turcii au aprins 
tufişurile, pentru a-i lăsa să se sufoce - o formă primitivă a 
camerelor de gazare, după cum va constata jurnalistul Robert 
Fisk.” Când, o jumătate de an mai târziu, soldati germani, sub 
comanda căpitanului Hans-Joachim von Loeschebrand-Horn, au 
debarcat pe ţărmul râului Kabur, ce se varsă în Eufrat la Deir 
ez-Zor, au fost întâmpinați de ruguri făcute scrum şi munți de 
oseminte si cranii omeneşti. „Populația vorbea despre 12.000 de 
armeni — dacă se ia în considerare doar acea zonă — care fuseseră 
măcelăriți, împușcați si înecați aici" 5, se menţiona în raportul lor. 

Unul dintre cei care au trăit amarul celor deportaţi, din 
imediata apropiere, a fost juristul şi scriitorul german Armin T. 
Wegner, care în Primul Război Mondial a servit ca subofițer sanitar 
în statul-major al generalului Colmar von der Goltz. Chiar din 
timpul traversării lanțului munților Taurus, s-a întâlnit — întocmai 
ca misionarele benedictine germane si ca preotul franciscan Kiera 
câteva luni mai târziu - cu nesfârșitele caravane ale deportaților, 
rămânând traumatizat de nenumăratele cadavre de pe marginea 
drumului şi din adâncul prăpăstiilor. Când a sosit la Ras al-Ain, 
ultima staţie de tren spre Bagdad, a observat lagărul de concentrare 
de acolo şi nu s-a putut stăpâni să nu-l viziteze. Încă în aceeași 
seară, cutremurat de ceea ce trăise şi văzuse acolo, şi-a făcut 
primele notițe: 


„Pe marginea drumurilor, stau înşirate figurile jalnice şi 
înfometate ale refugiaților armeni, din hätisul cărora, printre 
scâncete, strigăte şi rugi de cerşetori, se înalță mii de mâini ce 
imploră. Sufletul nostru începe să trăiască un soi de agonie, 
asemenea drumului parcurs, descult, pe vârfuri de sulițe. 
Tocmai (...) m-am întors dintr-un tur al lagărului. Din toate 
părțile, am fost asaltat de foamete, moarte, boli, disperare, iar 
mirosul de fecale şi putrefacție plutea în aer. Dintr-un cort, 
răzbătea vaierul unei femei muribunde. O mamă, recu- 
noscând — după însemnele uniformei mele, de culoare violet- 
închis — că făceam parte din trupele sanitare, a pornit în 
goană spre mine, cu mâinile ridicate. Crezând că sunt medic, 
s-a agăţat cu ultimele sale puteri de mine. Vai mie, care 
n-aveam la mine nici pansamente, nici medicamente, şi, mai 
grav, mi-era interzis s-o ajut. 

Dar toate acestea au fost întrecute de priveliştea îngro- 
zitoare a mulțimii, ce sporea zilnic, de copii lăsaţi orfani. 
La marginea taberei, li se săpase în pământ un şir de găuri, 
acoperite cu cârpe vechi. Dedesubt şedeau, cu capetele lipite 
unul de celălalt, băieţi şi fete de toate vârstele — în mizerie, 
abrutizati, înfometați, fără hrană şi pâine, privati până si de 
cel mai mărunt ajutor omenesc, înghesuiți unul într-altul, 
tremurând din pricina frigului nopţii, ţinând în mâinile 
intepenite o bucăţică mică de cărbune din lemn ce încă 

mocnea şi cu care zadarnic încercau să se încălzească. Unii 
dintre ei plângeau încontinuu. Suvitele blonde le atärnau, 
netunse, peste frunte, feţele lor erau mânjite şi cu urme de 
lacrimi. Alții záceau pe moarte, iar mâinile lor micute 
tremurau de frig, ca nişte frunze ofilite. Ochii lor de copii 
erau fantomatic adänciti în orbite de atâta suferinţă. Cu toate 
că priveau în gol, fără a rosti vreun cuvânt, păreau a purta pe 
chip cel mai amar reproş, adus lumii întregi.” °% 


Wegner s-a decis, în acea zi, să alcătuiască dovezi fotografice 
despre ororile de nedescris ale celui mai înfricoşător — de până 
atunci — genocid al istoriei, ca un avertisment pentru lumea 
viitorului si ca un protest sonor împotriva indiferentei şi a uitării. 
Avea să fie o aventură delicată, fiindcă Cemal Paşa, comandantul 
Armatei a IV-a şi comandant suprem în Siria, interzisese strict 
fotografierea. Totuşi, Wegner a izbutit să treacă neobservat. 
Fotografiile pe care le-a făcut în acele zile si la întoarcerea sa, in 

octombrie 1916, sunt printre cele mai zguduitoare documente ale 
acestei crime la adresa omenirii. 

Imediat după război, când cenzura a fost abolită în Germania, 
el a decis să le împrumute armenilor decedați glasul său. A trimis 
o scrisoare emoţionantă președintelui SUA, Woodrow Wilson, a 
conceput o prelegere pe bază de diapozitive, pe care a sustinut-o, 
în martie 1919, la societatea Urania în Berlin, iar mai târziu şi la 
Breslau și Viena. Totuşi, lumea nu dorea să audă. În loc să tragă 
învățături din mărturia sa cutremurătoare, aceasta i-a fost, mai 
degrabă, suprimată. Fiindcă folosise o imagine din Persia pentru a 
ilustra bastonada - agresorii turci nu-l lăsaseră să-i fotografieze in 
timpul execuțiilor, din motive uşor de înțeles —, a fost acuzat chiar 
de plagiat. Când şi-a făcut din nou auzită vocea, în aprilie 1933, 
pentru a protesta împotriva prigonirii evreilor de către Hitler, a 
fost arestat de Gestapo. În mod miraculos, a supravieţuit torturilor 
şi a emigrat în Italia, unde, în Roma și la Stromboli, a găsit o nouă 
patrie. Dar Germania a prins de veste că istoria, în care alarmistii 
sunt ignorati sau redusi la tăcere, se repetă în mod inevitabil. 


XV. Eşecul diplomaţiei 


Încă din vara târzie a anului 1915, la Vatican nimeni nu se mai 
îndoia de faptul că întreaga lume asista la cea mai mare prigoană 
creştină a epocii moderne. Această impresie este oglindită de un 
memorandum al superiorului capucin austriac, părintele Norbert 
Hofer din Erzurum, care, după deportarea creştinilor, se întorsese 
în oraşul său natal, Viena. Memorandumul se află astăzi în dosarele 
Secretariatului de Stat al Vaticanului: 


„Pedepsirea națiunii armene (pentru presupuse revolte — 
apud M.H.) constituie un pretext al guvernului turc francmason, 
pentru a anihila toate elementele creştine din ţară, într-o 
manieră legală. Împreună cu armenii, toti ceilalți creştini ai 
diverselor rituri, inclusiv catolicii, sunt expuşi prigoanei. 

Faptul că episcopul siro-catolic din Gezira a fost masacrat, 
împreună cu toti clericii și credincioșii diocezei sale, dovedeşte 
că amenințările guvernului turc nu se adresează numai arme- 
nilor; la asta se poate adăuga şi faptul că diferitele comunități 
caldeene din țară suferă din pricina acestor acțiuni. 

Până acum, au fost masacrați patru episcopi ai armenilor 
catolici, laolaltă cu clericii si multi credincioşi ai lor. În plus, 
nu există informaţii despre soarta altor doi episcopi."5% 


Dar, cu acest prilej, noianul de minciuni ale turcilor s-a surpat 
ca un castel din cărți de joc. Pentru că, de fapt, nu era vorba „doar” 
despre armeni, nu era o „necesitate impusă de război”, de a elimina 
potenţialii trădători de ţară şi dezertori, sau de a preveni pericolul 
răscoalelor, aşa cum se trämbitase in mod oficial. Ceea ce, încă în 
1916, Înalta Poartă răspândise sub titulatura „Adevărul despre 
mişcarea revoluţionară a armenilor și măsurile guvernamentale”5!0 
era, cel mult, o apologeticä a criminalilor în masă. Afirmația „este 
intenția Antantei de a aprinde o revoluţie în interiorul țării (...) 
măsurile luate reprezintă doar consecinţa propriilor opere şi a celor 
pe care i-au încurajat” ’°!! întrece orice nivel al perfidiei. Dacă ea ar 

conţine un sâmbure de adevăr, atunci turcii i-ar fi relocat doar pe 
armenii ortodocşi din zonele liniei întâi, ai căror frați întru credință 
trăiau de partea cealaltă a graniței. Dar, în realitate, toti armenii 
au fost deportaţi şi/sau uciși cu cruzime, indiferent dacă erau 
ortodocşi, catolici sau protestanți, în pofida faptului că tocmai 
armenii protestanți erau simpatizanți ai neutrelor State Unite ale 
Americii, ai Germaniei şi, nu în ultimul rând, ai Rusiei şi ai statelor 
Antantei. Pericolul unei räzmerite nu justifica „relocarea” si, cu 
atât mai puţin, asasinarea a sute de mii de femei şi copii, cărora 
activitatea politică le era mai mult decât străină. Şi nu explică de ce 
erau crufati cei care se converteau la islamism. 

Nu, în cazul armenocidului n-a fost vorba despre armeni ca 
popor sau „rasă”, şi tocmai în asta constă marea deosebire față de 
Holocaustul nazist. Naziştii au vrut să-i extermine pe evrei pentru 
că erau evrei; până şi cei convertiți au fost duşi în lagărele morţii, 
culminând cu cälugärita catolică, de origine evreiască, Edith Stein. 
Turcii i-au omorât pe armeni pentru că erau creştini. Şi nu doar pe 
armeni. În a doua și a treia etapă a crimei secolului înfăptuită de 
turci au fost — la fel — ucişi si deportaţi în masă creştini sirieni si 
greci. „Se scrie şi se declară că turcii i-au masacrat pe armeni, 
menționa patriarhul siro-catolic Ignatie Efrem al II-lea Rahmani 
în epistola sa adresată Sfântului Scaun, „dar adevărul este că turcii 
au omorât, pe lângă armeni, şi alti creştini: catolici sirieni, 
monofiziti sirieni, caldeeni, nestorieni etc."?!^ Nu corespundeau 
ideologiei panturcice a Junilor Turci, care, indubitabil, poate fi 
etichetată ca protofascism islamic. „Fascismul este o formă 
ideologică de extremă dreapta, ce glorifică națiunea sau rasa privite 
ca o unitate organică, superioară tuturor celorlalte credinţe”, a 
definit, în anul 2004, politologul american Matthew Lyons ideo- 
logia brună” 


„Scoate în evidență un mit al renaşterii naționale sau 
rasiale, în urma unei perioade de declin și destrămare. 


* Aluzie la Sturmableitung (SA), o organizaţie paramilitară nazistă, 
cunoscută si sub numele de Cámásile brune sau Batalioanele de Asalt 
(n.t.). 

În acest scop, fascismul cheamă la o «revoluţie spirituală» 
împotriva semnelor declinului moral, precum individua- 
lismul şi materialismul, şi are ca scop curățirea comunității 
organice de forțele şi grupările «de altă natură», care repre- 
zintă o ameninţare... Deseori - dar nu întotdeauna -, susține 
învățături legate de superioritate rasială, prigoanä etnică, 
extindere imperialistă şi genocid. Fascismul poate, în acelaşi 
timp, să ia şi o formă de internaţionalism, având ca fun- 
dament solidaritatea rasială ori cea ideologică, peste graniţele 
nationale.”°'? 


Toate aceste criterii erau indeplinite de ideologia Junilor 
Turci, singurul lucru care lipsea — si care îi diferenţia de fascism — 
era figura charismaticä a Führerului; aceasta i-a fost dăruită 
naţiunii abia un deceniu mai târziu şi a purtat numele de 
Kemal Atatiirk, „eroul de la Gallipoli” Totuşi, mai exista încă o 
diferență faţă de national-socialism. Dacă, pentru comunitatea 
populară national-socialistä, caracteristicile de referință erau 
rasa" şi „noţiunea de sânge”, abstractă gi pseudostiintificä, 
islamo-fascismul turc a ales, pentru acest rol, religia. Având 
în vedere eterogenitatea populaţiei Turciei, s-a apelat în mod cert 
la o soluție de urgenţă, pentru a face funcțională ideologia. 
În Turcia, „turanul de rasă pură” număra - cel mult — câteva mii, 
fără a mai pune la socoteală dificultatea de a le inocula, la modul 
general, turcilor, care se definiserä ca otomani, „o conştiinţă a 
rasei” Dar se înțelegeau ca musulmani, iar islamul era ceea ce-i 
unea. Astfel, a fost convenabil să uzeze de islam ca instrument, 
chiar dacă acesta nu prezenta importanță pentru conducătorii 
mişcării Junilor Turci. Toţi erau francmasoni, niciunul dintre ei 
nu era musulman practicant. Dar islamul le-a permis să sudeze 
relațiile din intenorul populației turce şi să-i trimită pe aceştia în 
război, pentru că islamul cheamă la război împotriva păgânilor. De 
aceasta s-au putut folosi împotriva duşmanului de moarte, Rusia, a 
puterilor Antantei, dar şi împotriva „duşmanului din interior”, de 
care are nevoie orice regim totalitanst, pentru a-și justifica măsurile 
represive. Acest rol le-a fost atribuit creştinilor din ţară, care din- 
totdeauna fuseseră percepuți ca „paraziți ai comunității populare”, 

deoarece valorile şi credinţele lor erau diferite. Chiar dacă se 
dovediseră devotați patriei şi autorităților, nu li se acorda 
încrederea că, în caz de război, ar fi luptat şi împotriva fraților lor 
întru credință. În plus, slujiseră întotdeauna duşmanilor ca pretext 
de a se amesteca în treburile interne ale Turciei. Junii Turci tocmai 
ce văzuseră, cu ochii lor, cum creştinii din Balcani se ridicaseră 
împotriva dominaţiei otomane, sprijiniți de puterile creştine ale 
Europei, imperiul sultanului pierzând astfel cele mai preţioase 
provincii ale sale. Un stat fascist nu poate fi niciodată un stat 
multinational, pentru că țelul său este o comunitate populară 
omogenă, cu conexiuni egale. Junii Turci, care-şi aveau leagănul 
în Şcoala de Medicină Militară, au diagnosticat slăbiciunea 
„bolnavului de pe Bosfor”, în mod pseudomedical, ca ,epidemie" 
cu „corpi străini”, pe care i-au definit — precum naziștii, mai târziu, 
pe evrei - ca „bacterii däunätoare”°'*, „microbi ai tuberculozei”?! 
sau chiar ,tumori"?!é, O Turcie care doreşte să se insänätoseascä, 
credeau ei, trebuia să îndepărteze aceste elemente prin forță, iar în 
caz de urgență, chiar prin genocid. Doar în urma unei astfel de 
acțiuni, un popor al unui imperiu cu o singură credință putea să 
stea unit în spatele conducătorilor săi. Obsesia ideologică a Junilor 
Turci, de a folosi războiul cu orice pret pentru a „curăța de creştini” 
tara, a constituit marea dilemă a tuturor celor care au încercat să 
sară în ajutorul armenilor. În final, orice intervenţie diplomatică 
ar fi confirmat această manie: atâta timp cât există creştini în ţară, 
străinătatea va găsi permanent motive să se amestece în „treburile 
interne" 

Astfel, au fost sortite eşecului, in mod deplorabil, şi toate 
încercănile Sfântului Scaun de a initia vreun ajutor pentru armenii 
catolici, prin intermediul delegaților apostolici. „În ciuda promi- 
siunilor reciproce, făcute mie şi ambasadorului german, guvernul 
nu încetează să-i prigoneascá pe armeni”, a telegrafiat, frustrat, 
monseniorul Dolci la Roma, în 20 august 1915. Deci, existase un 
motiv de speranță foarte întemeiat. 

La 4 iulie, ambasadorul german baronul von Wangenheim s-a 
programat, într-adevăr, pentru o audienţă la marele vizir, căruia 
i-a înmânat o notă oficială. Imboldul pentru această acţiune l-a 

constituit mai puțin poziția guvernului său, şi mai mult presiunea 
consulilor săi, care fuseseră martori oculari ai groaznicelor 
evenimente din estul țării. Pe lângă asta, se vehicula zvonul, 
răspândit cu mare zel în rândurile Antantei în scop propagandistic, 
precum că germanii nu numai că ar gira asasinarea aliaților lor în 
mod tacit (ceea ce corespundea tristei realităţi), ci erau implicaţi 
până și în masacre, sau chiar le plănuiseră. Astfel se impunea, 
„pentru a proteja renumele german”, cerința iminentă de a-şi 
procura o scrisoare de dezlegare în fața istoriei, pentru ca mai târziu 
să se poată distanţa de criminali. Că era vorba, într-adevăr, doar de 
un protest menit să fabrice un alibi o dovedeşte singur adresantul: 
marele vizir era, din punctul de vedere al protocolului, destinatarul 
corect, dar nimeni nu ştia mai bine ca Wangenheim că nu el, ci 
Talaat şi Enver făceau politica. La fel de cuminte era şi textul 
„notei de protest”: se consimtea cu Înalta Poartă că „măsurile 
represive ordonate împotriva populaţiei armene din provinciile 
Anatoliei de Est au fost dictate de considerente militare”, totuşi se 
recunoştea, cel puţin, că genocidul rezultat din această acţiune 
ridica numeroase probleme. În cazul „expulzärilor în masă (...), 
vinovaţi şi nevinovaţi sunt afectaţi deopotrivă, fără diferenţă”, 
„mai ales când aceste măsuri sunt însoţite de acte de violenţă, 
precum masacre şi jafuri”.°'® În raportul său, alcătuit sub formă 
de memoriu, Wangenheim i-a transmis cancelarului imperial cât 
de serioasă era situaţia de fapt. De multă vreme încoace, erau 
afectaţi şi armenii din alte părți ale țării care „nu sunt amenințate 
de nicio invazie a duşmanilor. Această conjunctură, precum şi felul 
cum se desfăşoară relocarea demonstrează că guvernul urmăreşte, 
într-adevăr, anihilarea rasei armene în imperiul turc".?'? Mai 
limpede nici că se putea. La mijlocul lunii iulie, ambasadorul 
Wangenheim a suferit un infarct. I-a fost de îndată aprobat 
concediul şi a fost rechemat in Germania, în timp ce loctiitorul său 
de până atunci, Ernst Fürst zu Hohenlohe-Langenburg, a preluat 
îndatoririle oficiului. În felul acesta, monseniorul Dolci şi-a permis, 
la începutul lunii august, să-l întrebe din nou ce anume au 
întreprins germanii pentru a stăvili masacrele asupra creştinilor. 
Răspunsul îl constituia o notă scrisă de mână, datată 9 august, care 
făcea referire la demersul lui von Wangenheim de la 4 iulie: 

„Cu părere de rău, Ambasada germană vă comunică 
faptul că, în urma rapoartelor primite din partea unor surse 
neutre si credibile, incidente de acest fel (masacre — apud 
M.H.) nu numai cá n-au fost zádárnicite de autoritátile 
locale, dar ele s-au produs in permanentá, insotind depor- 
tările armenilor, astfel încât multi dintre aceștia şi-au pierdut 
viaţa înainte de a ajunge la destinaţie. (...) Având în vedere 
aceste evenimente, Ambasada germană este obligată ca, în 
numele guvernului, să protesteze împotriva acțiunilor abo- 
minabile si să respingă o eventuală responsabilitate pentru 
consecinţele ce pot decurge de aici."5? 


Aşadar, ambasadorul împăratului s-a spălat pe mâini. Dar şi 
Dolci însuşi rămăsese fără soluţii la acel moment. Pe de-o parte, 
aproape în fiecare zi primea noi rapoarte, care-l aduceau în pragul 
disperării. „E un spectacol barbar, îmi sfâşie sufletul şi, în acelaşi 
timp, mă umple de groază”, îi scria el, la 20 august 1915, cardi- 
nalului secretar de stat Gasparri. Cel mai greu de îndurat era faptul 
că se simţea neputincios: 


„În ceea ce mă priveşte, am încercat tot ceea ce mi-a stat 
în putere să opresc această hăituire. I-am abordat, în repetate 
rânduri, pe marele vizir si pe subsecretarul de stat pentru 
probleme externe. În discuţiile purtate, marele vizir a 
manifestat mereu o mare bunăvoință față de armenii catolici, 
a căror loialitate față de guvern nu-i este străină, şi mi-a 
promis cá vor fi tratați cu respect. Dar promisiunea s-a 
rezumat doar la vorbe.”?! 


În aceste momente, monseniorul Dolci avea nevoie de orice 
fel de sustinere, deoarece turcii amenințau să-i deporteze şi pe 
catolicii din Angora (Ankara). Ankara era, pe-atunci, „sediul prin- 
cipal al armenilor catolici”, după cum scrie Lepsius; aici, 7.000 dintre 
ei, oricum, 1.400 de familii??, erau uniti cu Roma. Încă de la sfär- 
şitul lunii iulie, fuseseră deportaţi toti bărbaţii armeni gregorieni, 
cu vârste între 15 şi 70 de ani. Timp de şase ore şi jumătate, 
undeva în spatele orașului, lângă un sat pe nume Beiham Bogasi, 
au fost înconjurați de brutele „trupelor speciale” şi omorâţi in 
bătaie — cu lopeti, ciocane, topoare şi securi, in aga fel încât să 

pară un atac al sătenilor. Multora dintre cele 500 de trupuri, ce 
zăcuseră în vale săptămâni de-a rândul, li se täiaserä nasurile şi 
urechile, li se scoseseră ochii. O lună mai târziu, pe 27 august, au 
fost arestați 1.500 de bărbaţi armeni catolici, printre care episcopul 
şi 17 preoți. După ce le-au cerut, fără succes, să se convertească la 
islamism, le-au jefuit averile. Două zile mai târziu, au fost nevoiţi 
să părăsească oraşul: inițial 800 de bărbaţi, apoi restul de 700, legaţi 
doi câte doi. 


„Bieţii armeni din Angora au fost deportaţi, cartierul le-a 
fost incendiat, iar bunurile vândute. Guvernul i-a lăsat de 
izbelişte şi pe armenii catolici din Angora, luându-i în 
derâdere: «Duceţi-vă in Italia, la protectorul vostru, duceti-vä 
la papa!» Mii de taţi de familie din dioceză au murit, arhivele 
au fost distruse, toate cărțile arse'*%, 


îşi amintea mai târziu episcopul Gregoire Bahabaninian, când 
l-a întâlnit în martie 1917, la Damasc, pe călugărul franciscan 
german Hergolino Meyer. 

După un marş de 18 ore, primul grup, de care aparţinea şi 
episcopul Bahabaninian, ajunsese în satul Karagedik. Deodată, 
un ofițer a oprit convoiul de prizonieri, comunicându-le că 
primise ordin de la Constantinopol ca bărbaţii să fie gratiati. Ar fi 
urmat masacrul, dar, în noile condiţii, îşi vor continua drumul 
exilului spre Alep, prin Kayseri si Tarsus.*?* Multi dintre ei aveau 
să supravieţuiască. Viaţa lor se datora intervenţiei monseniorului 
Dolci, a marchizului Pallavicini şi a consulului general german 
Johann Heinrich Mordtmann, căruia Talaat îi făgăduise, la 2 sep- 
tembrie, că se va ocupa personal de această problemă şi că 
„va scrie autorităţilor din provincii în legătură cu tratamentul 
aplicat armenilor deportati".?? Cum anume se ajunsese la res- 
pectiva iniţiativă a raportat monseniorul Dolci la Roma, pe 
19 septembrie 1915: 


„Într-o luni (30 august - apud M.H.), cu prilejul unei 
întâlniri diplomatice (de tradiționala „Zi a sultanului”), 
m-am dus la Înalta Poartă și i-am rugat — practic, trei zile 
la rând — pe ambasadorii Germaniei şi Austriei, cât şi pe 

ministrul bulgar să conlucrăm, pentru a împiedica aceste 
masacre sângeroase, urmate de deportări. (...) Presiunea 
făcută asupra marelui vizir şi a ambasadorilor l-a deter- 
minat pe ministrul de interne (Talaat Bey - apud M.H.) să 
transmită telegrafic ordinul ca acei catolici şi protestanți să 
fie trataţi cu respect.” 


O săptămână mai târziu, a început deportarea femeilor şi 
copiilor: miinadi-ul (crainic) oraşului a anunţat că, în decurs de 
două ore, toti trebuiau să se prezinte la gară. Fireşte, în zarva ce se 
stârnise n-au putut să-şi impacheteze haine, provizii ori să-și ia 
copiii de la şcoală sau de la joacă. La gară, timp de cinci zile, au stat 
închiși într-un siloz de cereale, lăsaţi pradă foamei şi bunului plac 
al jandarmilor. Apoi li s-a promis că, dacă se vor converti la 
islamism, se vor putea reîntoarce în oraş. În jur de 100 de familii au 
acceptat oferta, semnând un document, dar ulterior au fost separati 
şi repartizaţi la familii musulmane. Restul, câți mai rămăseseră, au 
fost urcați în vagoane pentru animale şi duşi la Konya, de unde 
aveau să-şi continue, pe jos, drumul către Siria?" 

Chiar dacă a fost doar un succes aparent - cel de care au 
beneficiat armenii catolici şi care a constat, practic, în faptul că 
n-au fost omorâţi pe loc, iar femeile şi copiii au parcurs cu trenul 
o parte din drumul lor către moarte -, acesta i-a iritat pe armenii 
gregorieni. Chiar dacă Dolci dădea asigurări, într-un memorandum 
către patriarhul armeano-catolic, că ar fi realizat o „destindere a 
situației, împotriva hăituirilor”, iniţiativă căreia avea să i se alăture, 
probabil, şi ambasadorul Statelor Unite, Morgenthau, pregătit să 
intervină la Seih-ül-Islam, la Enver Pașa si la Talaat Bey, cât si la 
ministrul justiției Ibrahim Bey?5, au rămas cu un gust amar. 
Patriarhului i-a displăcut faptul că tocmai catolicilor li se acor- 
daseră „privilegii” — fie ele şi aparente —, fapt ce în vilaietul Angora 
dusese la convertiri în masă, armenii gregorieni trecând în 
rândurile bisericii armeano-catolice. Faptul că delegatul apostolic 
nu fusese personajul-cheie, nu el oprise masacrele, ci totul de- 
pinsese de ajutorul ambasadorului german și al celui austriac, n-a 
contat deloc pentru ei. În cele din urmă, a apărut si zvonul că n-a 
fost iniţiativa lui Dolci, ci o scrisoare a papei către cei doi împărați 

ar fi dat impulsul pentru tratamentul special aplicat catolicilor, fapt 
ce n-a fost pe placul gregorienilor. În octombrie, însuși cardinalul 
secretar de stat Gasparri i-a amintit delegatului Dolci că n-ar fi 
trebuit să-şi limiteze intervenţia doar în ceea ce-i privea pe catolici: 
Sfintia Sa insistă, în continuare, să determine guvernul otoman să 
oprească urmărirea armenilor"?? — şi anume, a tuturor armenilor, 
indiferent de confesiune! 

Însă zvonurile despre o intervenţie papală nu erau nicidecum 
false. La sfârşitul lunii iulie 1915, ziarul Vaticanului, L'Osservatore 
Romano, scrisese deja despre masacrul de la Diyarbakir5%. Cartea 
neagră a guvernului britanic, The Treatment of Armenians, 
apăruse în aceeaşi lună şi era cunoscută la Vatican. Comitetele de 
solidaritate pentru armeni, din Europa şi Statele Unite, au trimis 
informaţii la Vatican”', iar Ministerul de Externe italian a transmis 
către Sfântul Scaun, la 23 august, raportul consulului general italian 
din Erzurum. Aproape săptămânal se primeau la Secretariatul de 
Stat papal noi rapoarte, majoritatea întocmite de clerici aparținând 
diferitelor ordine, martori oculari ai deportărilor. Mechitaristii 
armeni, ca şi maronitii din Liban, erau îngrijorați pentru conce- 
tätenii lor??: 


„Se vede cu ochiul liber că poporul armean își trăieşte 
în Turcia ultimele zile, iar nouă nu ne-au mai rămas alte 
mijloace pentru a întârzia moartea oamenilor; dacă nici 
armenii care trăiesc în străinătate nu vor reuşi să induplece 
statele neutre, în câteva luni nu vor mai rămâne decât urmele 
unui popor care număra, cândva, 1.500.000 de suflete.5% 
Exterminarea este inevitabilă”, 


comenta unul dintre aceştia. La 3 septembrie 1915, arhiepis- 
copul armeano-catolic de Calcedon, Peter Kojunian, îi scria papei: 


„Cu inima frântă, trebuie să vă împărtășesc chinurile 
sfâşietoare ale întregii ierarhii armeano-catolice, care în 
aceste zile de spaimă - prin intervenţia Junilor Turci, 
încurajată de susţinerea germanilor — a fost condamnată la 
exterminare. Printre grozăviile acestui război, cu care 
cutezăm a tulbura inima părintească a Sfinţiei Voastre, se 

numără — nu în ultimul rând — masacrul împotriva armenilor 
din Turcia, ordonat de guvernul turc şi realizat în mare parte. 
(...) La sfârşitul lunii iunie, Junii Turci au dat ordin ca 
pretutindeni în provinciile Armeniei să fie arestată toată 
populaţia armeană, nu doar catolicii (...) Deportările se fac 
cu o barbarie fără seamän: se adună grupuri de bărbaţi, femei, 
máicute, fete şi băieţi, iar soldaţii îi împung cu baionetele, 
obligându-i bestial să pornească în nesfârşitele marşuri, în 
timpul cărora multi nefericiti sunt ucişi ori präväliti în râu... 
(Vorbim despre) o exterminare sistematică a armenilor din 
Turcia.” 


Timp de o lună şi jumătate, papa Benedict al XV-lea s-a bizuit 
pe abilitatea delegatului său, apoi a apucat el însuşi cârma. 
În august, după cum relata Dolci5%, li s-a adresat împăratului 
german Wilhelm II şi împăratului austriac Franz Joseph I, rugän- 
du-i să intervină pe lângă aliaţii turci, în favoarea armenilor. Apoi 
liderul creştinătăţii catolice a conceput o scrisoare, manu propria, 
adresată sultanului. „Rămânând consternat de veştile despre 
groaznicele masacre împotriva armenilor, înfăptuite de către 
musulmani, şi nutrind o veritabilă mizericordie faţă de aceşti nefe- 
riciti, Sfântul Părinte a decis să-i scrie Majestății Voastre, sultanul 
Mehmet al V-lea, pentru ca, făcând uz de autoritatea sa, să reușească 
a stăvili acest groaznic măcel”, a comentat cardinalul secretar de 
stat Gasparri, transmițând scrisoarea originală către nungiatura din 
Viena. Prin Ambasada austriacă de la Constantinopol, scrisoarea 
manuscrisă a ajuns la monseniorul Dolci, care trebuia s-o predea, 
personal, la palat: 


„Majestate, 


În noianul durerilor provocate de marele război, în care 
este prins, alături de marile națiuni ale Europei, märegul 
Imperiu al Majestății Voastre, ecoul geamätului unui întreg 
popor, supus unor suferințe de nedescris, pe teritoriul aflat 
sub domnia otomană, ne sfâşie inima. 

Națiunea armeană şi-a văzut multi fii trimişi la moarte, 
întemnițați sau trimiși în exil, printre care numeroşi clerici 
şi chiar câțiva episcopi. 

Recent, ni s-a raportat că populația din nenumărate sate 
şi orașe este obligată să-şi părăsească gospodăriile, cu mare 
durere si chin, pentru a fi strămutată în locuri neştiute, 
îndepărtate. În plus, oamenii sunt nevoiţi să îndure, pe lângă 
grele suferințe psihice şi trupesti, şi cumplite privatiuni, 
precum foametea. 

Suntem incredintati, Majestate, că astfel de excese au loc 
împotriva voinţei guvernului Majestății Voastre. De aceea, 
Vă scriu plin de încredere şi stäruintä, rugändu-Vä ca, în 
mărinimia şi generozitatea Voastră, să vă implicați în 
favoarea unui popor care, supus religiei sale, va arăta mereu 
loialitate si devotament Majestății Voastre. 

Dacă, printre armeni, se vor găsi trădători de țară sau 
vinovaţi de alte crime, vor trebui condamnați după lege şi 
apoi pedepsiţi. Si mai cutez a Vă adresa o rugăminte: as dori 
ca Majestatea Voastră, nutrind un mare simţ al dreptăţii, să 
nu îngăduie ca nevinovatii să primească aceeaşi pedeapsă ca 
şi cei vinovați. Fie ca bländetea Domniei Voastre să ajungă 
chiar şi la cei care au greşit. 

Fie ca Majestatea Voastră să rostească un cuvânt de pace 
şi de iertare, măreț şi priincios, iar națiunea armeană aflată in 
suferință va lăuda sublimul Vostru nume, ca pe acela al 
ocrotitorului lor. 

Nutrind mari speranţe, o rugăm pe Majestatea Voastră să 
primească urările noastre cele mai alese, întru bunăstarea, 
prosperitatea şi fericirea popoarelor Sale. 


La Vatican, 10 septembrie 1915 
Benedict XV pp."55% 


Vestea despre intervenţia papei a ajuns în presă, ceea ce, 
fireşte, se şi intentionase. În plus, cardinalul secretar de stat 
Gasparri a încercat să mobilizeze diplomaţia austriacă şi germană. 
În două scrisori (din 15 septembrie şi 2 octombrie), a descris celor 
doi nunţii — Scapinelli, la Viena, si Frühwirth, la München - 
strategia pe care dorea ca Sfântul Scaun s-o dezvolte cu aliaţii 
Imperiului Otoman: „Mii (de armeni — apud M.H.) au fost 
condamnaţi la moarte sau măcelăriți in mod barbar; multi au fost 

obligați să-şi părăsească gospodăriile, fiind trimişi în locuri 
necunoscute din deşert şi în lagăre de concentrare, îndurând 
cumplite dureri trupeşti si sufleteşti, cea mai sumbră mizerie si 
foamete”, se spunea în scrisori. Nimeni - clerici, episcopi, copii, 
femei — n-a fost cruțat de „hăituirea ce ameninţă distrugerea unui 
întreg popor” Astfel, i-a rugat pe nunții să intervină pe lângă 
respectivele guverne, „în mod discret, dar foarte energic”, încât 
„aceste acţiuni barbare să fie stopate imediat”.5% Dacă Austria şi 
Germania nu vor reacţiona destul de rapid, ar fi posibil ca şi ele să 
fie făcute răspunzătoare pentru masacre. În orice caz, nunțiul 
austriac a menţionat în răspunsul său, şi nu fără motiv, slaba influ- 
enfä pe care a avut-o guvernul său la Înalta Poartă. In Germania, 
exista o problemă legată de faptul că Sfântul Scaun nu întreținea 
relații diplomatice oficiale cu Prusia şi n-avea nuntiaturä la Berlin; 
totul se trata prin nuntiatura din regatul Bavaria, adică prin 
München. În consecinţă, nunțiul de acolo, monseniorul Frühwirth, 
i-a abordat, mai întâi, pe parlamentarul bavarez de centru Matthias 
Erzberger, apoi Comisia din cadrul Comitetului Central al 
Catolicilor din Germania, întrunită pe 29 octombrie 1915, la Berlin. 
Încă în aceeaşi zi, aceasta a decis să redacteze o petiție către cance- 
larul Reichului, von Bethmann Hollweg, „pentru a pune capăt 
imediat măsurilor extrem de dure ce se aplică, în aceste momente, 
de către guvernul turc împotriva armenilor” şi pentru a împiedica 
„exterminarea care ameninţă întregul popor armean”."% Cancelarul 
Reichului l-a instruit în acest sens, prin scrisoarea din 10 noiem- 
brie, pe însărcinatul imperial cu afaceri baronul von Neurath, ca 
„în mod cât mai categoric şi cu fiecare ocazie ivită să-şi afirme 
influenţa la Poartă, în favoarea armenilor, şi mai ales să-şi concen- 
treze atenţia asupra unui fapt: nu cumva ca măsurile Porții să se 
extindă si asupra altor părţi ale populaţiei creștine din Turcia”! — 
însă fără succes, din păcate. Totuşi, implicarea celor doi nuntii a 
fost recunoscută de către papă, care, în 6 decembrie, i-a ridicat la 
rangul de cardinal. 

Monseniorul Dolci, în schimb, avea zilele acestea o altă pro- 
blemă. Înalta Poartă refuza cu obstinatie să-i fixeze o anume dată 
pentru a intra în audienţă la sultan, prilej cu care ar fi putut să-i 

înmâneze scrisoarea papei. În cele din urmă, a apelat pentru ajutor 
la ambasadorul german, care raporta la Berlin, în 13 octombrie: 


„Deoarece Poarta vedea în protestul papei o critică la 
adresa politicii sale, aceasta a adoptat următoarea poziţie: 
atâta vreme cât relațiile diplomatice nu se vor restabili, 
delegatul papal nu va putea fi primit oficial de către sultan. 
Prin urmare, încercările sale n-au avut succes. La rugămintea 
lui Dolci, i-am transmis marelui vizir că, poate, tocmai 
scrisoarea papei i-ar oferi Porții oportunitatea ca, prin 
răspunsul ei, să expună punctul de vedere turc în legătură cu 
problema armeanä.””* 


Astfel, după şase săptămâni, monseniorul Dolci a fost în sfârşit 
primit, pe data de 23 octombrie 1915, de către sultan, fiind martor 
al neputinței unui şef de stat. 


„Majestatea Sa m-a salutat cu următoarele cuvinte: 
«Deoarece cunosc prea bine sentimentele cele mai nobile ale 
Sfântului Părinte, mă gândesc că Sfinfia Sa trebuie să fie nespus 
de trist.» «Majestate», am răspuns eu, «inima nobilă a Sfinţiei 
Sale este, într-adevăr, zdrobită de durere din pricina acestui 
război înspăimântător, ce face să curgă fluvii de sânge şi 
lacrimi, constituind cauza nemărginitei suferințe a popoa- 
relor.» Mi-a venit în minte, acum, să vorbesc despre armeni, 
dar m-am abținut, având în vedere faptul că sultanul, din 
diverse motive, este un conducător cu funcţie pur reprezen- 
tativă. «Aşa cum Majestatea Voastră cunoaşte», am continuat 
eu, «Sfântul Părinte încearcă neobosit să curme aceste grozăvii 
ale războiului mondial (...) dorinţa sa fierbinte este de a 
restabili pacea între popoare» (...) «Eu am fost mereu un adept 
al păcii», a replicat Majestatea Sa, «am fost obligat să intru în 
acest război — nu din ambiția de a cuceri, ci exclusiv pentru a 
apăra integritatea imperiului meu împotriva duşmanilor (se 
referea la ruși — apud M.H.).» «Pentru naţiunile noastre 
europene, Majestate», am completat eu, «acest război este ca o 
pedeapsă a lui Dumnezeu, prin care El biciuieste guvernele şi 
popoarele care tin cu orice pret să înlăture din societate 
numele Său sacru.» Aceste cuvinte, pe care tălmaciul le-a 

repetat de trei ori la rând, l-au impresionat puternic pe 
Majestatea Sa, de parcă descoperise o nouă constelație." 


Însă răspunsul sultanului, din 19 noiembrie 1915, primit de 
monseniorul Dolci la palat şi transmis neîntârziat la Roma, a 
dezamăgit cu atât mai mult. El profera minciuna propagandistică, 
deja răspândită de Înalta Poartă, precum că deportările ar constitui 
răspunsul legitim al guvernului la complotul armenilor. Astfel, 
statului turc şi funcţionarilor săi le este „imposibil să facă diferenţa 
între elementul paşnic si cel răzvrătit ...'5% Răspunsul sultanului: 


„Majestatea Sa imperială, sultanul 
Către Sfintia Sa, Papa Benedict XV: 


Am primit scrisoarea pe care Sfintia Voastrá ne-a adre- 
sat-o in 10 septembrie 1915, rugându-ne să protejám populația 
armeaná a imperiului nostru de másuri violente si de represalii, 
a căror ţintă ar fi fost aceasta. Am dori să transmitem Sfinţiei 
Voastre că veştile pe care le-aţi primit la Sfântul Scaun, în 
legătură cu soarta armenilor din ţara noastră, nu corespund 
realității. Indiferent de apartenenţa la o anumită rasă sau 
religie, pe noi ne animă, la fel ca întotdeauna, o grijă egală şi 
părintească pentru toti supușii noștri. 

Trebuie menționat, totuşi, faptul că anumite grupări ale 
armenilor au încălcat recent această loialitate, ce ni se cuvine 
în mod legitim. Armenii, care înainte de reintroducerea 
ordinii constituţionale în imperiul nostru alcătuiau comitete 
revoluţionare, şi-au transformat organizaţiile în partide 
politice. Am constatat, spre dezamăgirea noastră, că aceste 
acțiuni nu decurg deschis şi legitim, ci că vechile organizații 
mai există încă, fără niciun motiv, deşi acest popor a primit 
cu-adevărat toate drepturile - civile şi politice — pe care le 
ceruse, garantate de Constituţie. 

Folosindu-se de momentul în care granițele noastre au 
fost atacate de armatele inamice, armenii au creat — stimulati 
de guvernele de care aparțineau aceste armate — o mișcare cu 
caracter revoluţionar, prin care situaţia din tara noastră s-a 
înrăutățit vizibil şi care a subminat măsurile noastre militare, 
cu ajutorul cărora intenfionam să asigurăm apărarea patriei. 

Astăzi, există dovezi lipsite de echivoc — depozitii ale marto- 
rilor oculari, scrieri cu caracter revoluţionar şi publicații din 
străinătate ale acestor grupări — că au acţionat în mod 
deliberat şi după un plan bine ticluit. 

Revolta, susținută de comitetele armene revoluţionare 
şi de grupările din întreaga Anatolie, organizată cu consul- 
tarea duşmanilor nostri, a izbucnit în întreaga ţară. 

Puse în această situație dificilă, autoritățile noastre n-au 
putut, practic, să facă diferența între elementul paşnic şi cel 
răzvrătit (populaţia armeană — apud M.H.). Guvernul nostru 
s-a văzut obligat să pună în aplicare măsuri generale şi să 
evacueze armenii din regiunile aflate în imediata apropiere a 
zonelor militare de intervenţie. Așadar, nu poate fi vorba de 
măsuri opresive sau de represalii, care să-i fi afectat pe 
vinovaţi şi nevinovați deopotrivă, ci doar despre o strămutare 
generală, condiționată de interesele înalte ale regatului 
nostru, ameninţat din toate părțile de duşmani puternici. 
Guvernul nostru va avea grijă în continuare, potrivit dorinței 
noastre, ca această strămutare a populației să decurgă într-un 
mod suportabil şi ca funcţionarii şi persoanele fizice care au 
săvârşit fărădelegi să fie pedepsite corespunzător. Interesele 
celor strămutați, ca şi ale terţilor, sunt asigurate conform 
unor legi adoptate tocmai în acest scop. 

În speranţa că armenii din imperiul nostru nu-și vor mai 
încălca obligațiile şi ne vor acorda deplina încredere pe care 
ne-o datorează, o rugăm pe Sfintia Voastră să ne permită a-i 
adresa sincere urări de prosperitate şi de păstrare a pretioasei 
Sale sänätäti. 

Constantinopol, 24 Muharram* 1334, 
19 noiembrie 1331 (1915 - apud M.H.).'55 


* Luna Sacră Muharram, sau Luna lui Allah, este încă o şansă pentru 
musulmanii devotați de a face fapte bune şi de a câştiga multumirea lui 
Allah, incluzându-se între lunile pe care Allah le-a declarat sacre (n.t.). 

Însă Dolci avea impresia că scrisoarea papei își făcuse efectul 
asupra celor din spatele culiselor. Dintr-odată, era tratat cu respect 
de către reprezentanţii guvernului. Aparent, ar fi fost „cel mai amar 
medicament” pe care fuseseră nevoiți să-l înghită Junii Turci, 
comenta un ministru în spatele uşilor închise, „nedigerabil si din 
pricina comentariilor din presă”. Pentru o clipă, delegatul a crezut 
că-şi atinsese scopul: 


„Confirm că scrisoarea Sfântului Părinte către Majestatea 
Sa sultanul a avut ca rezultat o îmbunătăţire vizibilă a situa- 
tiei armenilor. Astăzi, ministrul de externe mi-a spus că s-a 
dat ordinul pentru abrogarea generală a măsurilor de 
deportare, iar catolicilor li se îngăduie să se întoarcă în fostele 
localități de domiciliu””*, 


telegrafia el entuziasmat, în 23 noiembrie, la Vatican. Şi 
patriarhul armenilor ,schismatici", Zaven I Der Ieghiaian, a 
mulțumit în mod oficial pentru intervenţia papei, care-i viza pe 
toti armenii, nu doar pe catolici. Cel puţin, părea a se fi încheiat, 
în sfârşit, lunga eră glaciară între confesiuni. Până şi ambasadorul 
Morgenthau a lăudat intervenţia lui Benedict al XV-lea: „Este un 
gest märet!”°* La 12 decembrie, Dolci nutrea convingeri clare: 
„Rezultatul (...) este unul foarte eficace. A adus nu numai o bruscă 
ameliorare a situaţiei, ci şi încetarea aproape cu desăvârşire a 
urmăririi barbare, in sine.” A prezentat Înaltei Porţi chiar si 
propunerea de amnistie pentru toti armenii, la sărbătoarea 
Crăciunului. Dar în curând avea să priceapă că fusese înșelat cu 
bună ştiinţă. Catolicii nu s-au întors în niciun caz, aşa cum li se 
promisese, în oraşele şi satele lor. Dimpotrivă: „Există noi cazuri 
de deportări şi noi masacre”°*, a trebuit el să admită, în mod 
discret. 

„Această promisiune, deloc angajantă, nu s-a realizat”, a anun- 
tat, la fel de dezamăgit, noul ambasador german la Constantinopol, 
contele Paul Wolff Metternich, în 27 decembrie, la Berlin: „Un alt 
pas al delegatului apostolic, spre obținerea redeschideni bisencilor 
catolice şi a reîntoarcerii clericilor din exil în diocezele lor, a fost 
interpretat de Înalta Poartă ca un «amestec în treburile interne ale 

Turciei» şi nu a avut altă urmare decât faptul că episcopul de 
Kaisarijeh (Caesarea — apud M.H.) a fost dus, ulterior, la Alep."5?? 

Într-adevăr, marile deportări din cele şapte vilaiete armene 
erau deja încheiate în acel moment; în deșert mai erau trimiși doar 
cei intárziati. Dar ce anume se întâmpla acolo: în lagărele de 
concentrare, mureau de foame şi de pe urma epidemiilor zilnic sute 
de armeni; bietii oameni erau măcelăriți de comandourile de asasini 
ale „unităţilor speciale”, însă despre asta aproape nimeni nu afla la 
Constantinopol. „La question arménienne n'existe plus” — 
„Problema armeană nu mai există”, îi explicase deja Talaat Bey, la 
31 august, ambasadorului german interimar Ernst Fürst zu 
Hohenlohe-Langenburg. Un singur lucru părea să fi realizat inter- 
ventia papei: armenii din Constantinopol fuseseră crutati de alte 
manevre şi deportări. În plus, nu s-au mai aplicat niciun fel de 
măsuri împotriva instituţiilor catolice. 

La sfârşitul anului 1915, şi monseniorul Dolci a trebuit 
să constate, cu resemnare, că „cifra inimaginabilă”, de cel puţin 
un milion de armeni gregorieni, printre care 48 de episcopi 
şi 4.500 de preoţi, reprezenta numărul celor ce fuseseră ucişi 
până atunci.5! În plus, până în acel moment, 5 episcopi 
armeano-catolici, 140 de preoţi, 42 de clerici aparţinând ordinelor 
şi aproximativ 85.000 de credincioşi erau victime ale masacrelor. 
Unsprezece dioceze (şianume Angora, Kaisery, Trapezunt, 
Erzurum, Sivas, Malatia, Kharput, Diyarbakir, Mardin, Mus şi 
Adana) fuseseră „evacuate în totalitate”, 70 de biserici şi la fel de 
multe școli fuseseră confiscate. În alte două dioceze, Alep şi 
Maras, deportările continuau, doar dioceza Brusa fusese crutatä 
până acum.**? Promisiunea lor de a-i cruța pe armenii catolici 
fusese, evident, încălcată de turci. 

„Detaliile fiecărui incident întrec orice imaginaţie ome- 
neascä , a capitulat el în fata ororilor, „este absolut imposibil să 
înţelegi. Dar toate demonstrează un singur lucru, şi anume: în 
cazul deportărilor, s-a urmărit un anumit sistem.” În acest moment, 
Dolci nu mai avea nicio îndoială că turcii îi mintiserá în mod 
cinic: pe el, pe papă, chiar şi întreaga opinie publică. Dezamăgit 
şi întristat, îi scria monseniorului Eugenio Pacelli, secretar pentru 

relații externe la Secretariatul de Stat al Vaticanului, omul care 
într-o bună zi avea să devină papă: 

„Pentru a-i apăra pe armeni, am pierdut favoarea 
Cezarului - un fel de Nero al acestei națiuni nefericite. Mă 
refer la ministrul de interne Talaat Pașa, Mare Maestru al 
Lojii Marelui Orient a Francmasoneriei. Probabil că a aflat, 
între timp, de puternica presiune resimţită de celelalte 
ambasade, în urma intervenției Sfântului Părinte, prin 
scrisoarea acestuia, căci de atunci mă priveşte incruntat.”” 


Pentru Benedict al XV-lea, nu mai încăpea nicio îndoială că 
„nefericitul popor al armenilor era condus spre exterminare"?* — a 
declarat, textual, într-o alocutiune în fata consistoriului, adică a 
întrunirii cardinalilor, la 6 decembrie 1915. Textul a fost publicat 
în ziarul Vaticanului, L Osservatore Romano, şi citat în toată 
lumea, ca o acuză publică adresată de papă. Dar nici aceasta n-a 
schimbat nimic. 

Încă din aprilie 1916, monseniorul Dolci a alarmat Vaticanul 
în legătură cu faptul că „prigonirea armenilor şi deportarea lor în 
masă continuau"?*; ultimii catolici armeni din Konya, Angora si 
Alep au fost duși în lagărele de concentrare din deşertul sirian. 
I s-a explicat că, acum, nu mai era de vină guvernul central, ci 
„comandantul Armatei a VI-a din Siria", Cemal Paşa - bineînţeles, 
al treilea om din triumviratul Junilor Turci.”° 

Pe 10 iulie 1916, şi noul ambasador german la Constantinopol, 
contele Paul Wolff Metternich, într-o scrisoare adresată cance- 
larului Reichului, von Bethmann Hollweg, a confirmat eşecul 
diplomaţiei papale, cât şi al celei internaționale: 


„Guvernul turc nu s-a lăsat împiedicat să-şi realizeze 
programul - soluționarea problemei armeneşti, prin exter- 
minarea rasei armene - nici de ideile noastre sau de ideile 
ambasadei americane si ale delegatului papal, nici de amenin- 
țările puterilor Antantei, şi cu atât mai puţin de opinia publică 
occidentală; se pregătesc, acum, să dizolve şi să împrăştie 
ultimele grupuri de armeni care au supraviețuit primei 
deportări. (...) Dar fac curățenie şi în rândurile populației 
autohtone şi ale populației armene catolice şi protestante, în 

pofida faptului că Poarta, de repetate ori, a promis crutarea 
celei de-a doua. O parte a acestor rămășițe va fi trimisă în 
Mesopotamia, iar cealaltă parte va fi islamizată. 

Lagărul de concentrare din Ras ul Ain, care la sfârşitul 
lunii aprilie mai avea încă 2.000 de deţinuţi, acum s-a golit 
aproape de tot; un prim transport a îndurat bătăi teribile, în 
timpul marşului spre Deir-ez-Zor; se presupune că cei care 
rămăseseră în viață n-au avut o soartă mai bună. '"” 


Acesta era unul din ultimele rapoarte ale contelui, a cărui 
intervenţie în favoarea armenilor avea să-l izoleze cât de curând, în 
mod vădit, la Constantinopol de Junii Turci şi de armata germană. 
Tot mai des, ajungeau la Berlin plângeri în legătură cu el, şi toate 
aveau acelaşi conţinut: „Acesta face din problema armeană o 
chestiune personală”, s-a plâns Enver Paşa la Ministerul de 
Externe, în timp ce marele vizir îl întreba dispretuitor pe Wolff 
Metternich „dacă era ambasador german sau armean.” 5? Omenia sa 
l-a costat cariera diplomatică, ce părea una promițătoare. Nu 
trecuseră nici măcar 11 luni de la data numirii sale în funcție, când 
cel care le luase cu curaj apărarea creştinilor persecutați a fost 
revocat din funcţie, la 3 octombrie 1916. Dar nici la Sfântul Scaun 
nu-şi mai făceau prea multe iluzii. Pe data de 18 iunie 1916, s-a 
primit cel mai recent raport al patriarhului armeano-catolic: 


„Proiectul pentru exterminarea poporului armean în 
Turcia se află în plină desfăşurare. (...) Armenii exilați sunt 
trimişi în deşert, ca şi până acum, iar acolo sunt jefuiti de 
toate bunurile necesare supravieţuirii. Aceştia trăiesc și mor 
în condiţii jalnice - din cauza foamei, a epidemiilor şi a 
climei extreme. (...) În mod cert, guvernul otoman a decis să 
elimine creştinismul din Turcia, înainte ca Războiul Mondial 
să ia sfârșit. Şi toate acestea se petrec sub ochii lumii 
creştine." 560 


Încercarea lui Benedict al XV-lea de a opri genocidul împo- 
triva armenilor printr-o intervenție diplomatică eşuase lamentabil. 
Dar, cel puţin, reuşise să atragă atenția lumii creştine asupra 
tristului destin al fraţilor întru credință aflați în Imperiul Otoman, 
cât şi asupra crimelor făptuite de regimul Junilor Turci. 

Telegrama, însoţită de un dramatic strigăt de ajutor, a preotului armeano-catolic 
Giovanni Natbandian, adresată monseniorului Dolci, la (20?) august 1915: 

„In Yozgat, au murit de foame şi boli 2.500 de deportaţi — orfani şi văduve. 
Turcii autohtoni necinstesc fără milă tinerele fete. Călătoriile sunt pline de 
pericole. Obiectele de cult n-au mai fost returnate. Rog intervenție şi ajutor, 

din cauza nevoilor materiale. Sărmanii aşteaptă un răspuns. Am trimis 

la orfelinat 10 băieți." 

(Arhivele Vaticanului, Arh. Deleg. Turchia 101, fasc. 527, p. 116).%' 


XVI. Repercusiuni periculoase 


Cât de puţină încredere avea papa Benedict al XV-lea în 
răspunsul sultanului şi cât de alarmată era diplomaţia papală, ţinând 
seama de evenimentele din Turcia, o demonstrează exemplul a 
două intervenţii ulterioare. 

Prima a avut loc în 1917 şi nu se referea la creştini, ci la cei 
85.000 de colonişti evrei din Tara Sfântă.*? Atraşi de viziunea 
sionismului, nu suferiseră până atunci represalii sub dominaţia 
otomanilor. Totuşi, au putut constata ce li se întâmplase armenilor 
creştini, mai ales cá au fost câteva mii de supraviețuitori ai 
genocidului care au reuşit să ajungă până la Ierusalim, găsind acolo 
o nouă patrie. Au fost alarmafi cu atât mai mult atunci când Cemal 
Paşa, comandantul Armatei a IV-a staționate în Sina, răspunzătoare 
de deportarea armenilor la Zeitun şi Alep, le-a declarat război şi 
evreilor. Insinuänd că evreii ar fi trădători şi că s-ar fi aliat cu 
britanicii, acesta a ordonat, la începutul anului 1917, ,strámutarea" 
lor. La Jaffa, pe coasta Mării Mediterane, au fost alungaţi din oraş 
8.000 de evrei, fără a putea lua cu ei bagaje ori alimente. Sub ochii 
lor, casele le-au fost jefuite de către soldaţii turci. La porţile cetăţii, 
au fost spânzurați doi evrei, care îndrăzniseră să li se opună 
jefuitorilor; moartea lor constituia un avertisment. Martori oculari 
au povestit despre cruzimea inumană a soldaţilor. Mai târziu, au 
fost găsite cadavrele câtorva zeci de evrei, în dunele de la Jaffa, 
unde se pare că avusese loc un masacru. Dar lucrurile nu s-au oprit 
aici. Doar câteva săptămâni mai târziu, agenţia de presă Reuters 
anunţa că şi din lerusalim ar fi fost alungaţi „mase de evrei”, care 
urmau să aibă „soarta armenilor” 55, grijă împărtășită, curând, şi de 
Biroul Sionist din Copenhaga, ce coordona activităţile coloniştilor 
de pe teritoriul neutru.” Pe data de 7 mai 1917, parlamentarul 
social-democrat Oskar Cohn a vorbit, în fata Reichstagului de la 
Berlin, despre revoltele antievreiesti din Palestina.°® În ziua 

următoare, secretarul de stat la Ministerul de Externe, Arthur 
Zimmermann, a încercat să minimalizeze acest subiect. Ordinul de 
evacuare a oraşului Jaffa ar fi fost o simplă „măsură de precauţie”.5% 
În plus, guvernul imperial n-ar fi avut niciun interes să fie 
amestecat în incidente a căror responsabilitate revine Turciei. 
Pe scurt: nu doreau să-l supere pe aliatul de pe Bosfor. Când, în 
toamnă, norocul ameninţa să-i părăsească pe turci, iar englezii, 
aliați cu arabii, preluaseră deja Gaza si Beer Seva, situaţia evreilor 
devenea din ce în ce mai riscantă. În cele din urmă, ar fi urmat noi 
masacre şi atacuri dușmănoase ale turcilor. Astfel, coloniştii au 
cerut ajutorul sioniştilor europeni, care au croit un plan îndrăzneţ: 
voiau să-l determine pe papă să intervină în favoarea lor. 

La Roma, se ştia cát de puţin promițătoare putea fi o nouă 
iniţiativă a Vaticanului. Dacă Benedict al XV-lea nu izbutise să-l 
înduplece pe sultan nici măcar în cazul propriilor „fii şi fiice” ale 
„părintelui creştinătăţii”, cu atât mai puțin i-ar fi dat ascultare 
sultanul acum, vorbind despre problema evreilor. Pe de altă parte, 
Sfântul Scaun n-ar fi vrut să-i lezeze printr-un refuz. Deci, au 
alcătuit un cu totul alt plan. Benedict al XV-lea se bizuia pe 
germani, ca aliați ai Imperiului Otoman, nutrind deplină încredere 
că aceştia ar avea cea mai mare influenţă asupra lui Talaat, Enver 
şi Cemal. Dar fiindcă, aşa cum spuneam, Sfântul Scaun nu între- 
tinea în acel moment relaţii diplomatice cu Imperiul German, noul 
plan ar fi fost posibil doar dacă se mergea pe căi ocolite. Astfel, a 
fost de bun augur că papa tocmai îşi trimisese pe cel mai bun om al 
său la München, ca noul nunțiu, monseniorul Eugenio Pacelli, care 
înainte fusese secretar pentru relaţii externe la Secretariatul de Stat 
al Vaticanului. Pacelli, care peste 22 de ani urma să devină papa 
Pius al XII-lea, nu făcuse un secret din simpatia sa pentru iudaism, 
lucru neobişnuit pentru un cleric al acelor vremuri. Încă din 
vremea liceului, avea prieteni evrei şi mergea deseori în familiile 
acestora, iar din mai 1917 îi înlesnise conducătorului sionist 
Nahum Sokolow o audiență la Benedict al XV-lea. Astfel, papa ştia 
că problema sionistilor se afla pe mâini bune atunci când cardinalul 
secretar de stat Gasparri a trimis, pe 15 noiembrie 1917, la 16:30, o 
scrisoare cifrată la nunţiatura din München: 

„Societatea israelită a Elveţiei l-a rugat pe Sfântul Părinte 
să intervină pentru păstrarea integrităţii locurilor sfinte si a 
populaţiei evreieşti din Ierusalim. Vă roagă, Excelenţă, ca 
prin intermediul nostru să interveniti în mod corespunzător, 
în numele Sfântului Părinte, pe lângă guvernul german." 

În următoarea dimineaţă, textul a fost descifrat. În aceeaşi zi, 
arhiepiscopul Pacelli s-a mobilizat, scriindu-i ministrului de 


externe bavarez Otto Ritter von Dandl: 


„Subsemnatul, nunțiu apostolic, are onoarea de a 
transmite Excelenței Voastre că acele comunităţi israelite din 
Elveţia l-au rugat pe Sfântul Părinte să intervină pentru 
păstrarea în bune condițiuni a localităţilor şi a populaţiei 
evreieşti din Ierusalim. Eminenta Sa, domnul cardinal 
secretar de stat, l-a desemnat pe același să facă demersurile 
necesare către guvernul imperial, în numele Sfinţiei Sale, cu 
toată grija. Excelenţa Voastră, subsemnatul cutează a Vă cere 
ca, pentru atingerea scopului, să depuneti toate diligentele 
Sfinţiei Voastre pe lângă autorităţile competente."5% 


Într-adevăr, de data aceasta Ministerul de Externe a reacţionat 
imediat, publicând pe 29 noiembrie 1917 următoarea declaraţie: 


„În urma prezentelor informaţii, din partea turcă s-a luat 
deja in considerare crutarea locurilor sfinte din Ierusalim, 
venerate şi de către mahomedani, iar populaţiei i se va acorda 
toată consideratia. Fireşte, în acest caz, evreii nu trebuie să se 
teamă de niciun fel de derogäri.”” 


În cele din urmă, Ritter von Dandl i-a putut transmite, pe 


8 decembrie 1917, nungiului apostolic cá 


„n-am greşit aducând la cunoştinţa ministrului de externe 
de la Berlin cererea comunității israelite din Elveţia, în 
legătură cu protejarea locurilor şi a populaţiei din Ierusalim. 

Legat de aceasta, am primit următorul răspuns: în 
conformitate cu informaţiile primite, aceştia n-au de ce să se 
teamă că autorităţile turceşti din Palestina ar putea pune în 
aplicare măsuri speciale împotriva populaţiei evreieşti..."570 

Doar trei zile mai târziu, pe 11 decembrie 1917, britanicii au 
ocupat Ierusalimul, sub comanda generalului Edmund Allenby. 
Pericolul trecuse, aşadar, definitiv în ceea ce-i privea pe evrei. 

Potrivit opiniei istoricului si diplomatului israelian Pinchas 
Lapide, demersul lui Pacelli contribuise decisiv ca „evreii din 
Ierusalim şi locurile sfinte să fie salvate de la o distrugere aproape 
sigurä”.”’! Aparent, ca urmare a acestei initiative, Cemal Paga a 
predat comanda trupelor turce din Palestina generalului german 
Erich von Falkenhayn. Pe de altă parte, biograful acestuia, Holger 
Afflerbach, are convingerea că „un exces de cruzime împotriva 
evreilor din Palestina a fost împiedicat doar prin comportamentul 
lui Falkenhayn, ceea ce capătă o semnificaţie deosebită — şi de reală 
distincţie pentru Falkenhayn - în contextul istoriei germane a 
secolului al XX-lea" ^? 

În acest sens, Pinchas Lepide citează o scrisoare redactată de 
dr. Jakob Thon, şeful biroului sionist de atunci, în decembrie 1917: 


„O fericită coincidenţă a făcut ca, în ultimele zile, 
deosebit de critice, generalul von Falkenhayn să dispună de 
comanda supremă. Cemal Paşa ar fi alungat — aşa cum 
amenintase de atâtea ori — populaţia din întreaga regiune şi 
ar fi transformat ţara într-o ruină. Noi şi întreaga populaţie 
rămasă — atât cea creştină, cât şi cea mahomedanä - se 
cuvine să ne gândim cu profundă recunoştinţă la P.(acelli), 
care, împiedicând evacuarea totală a regiunii, de mult 
plănuită, a salvat de la dispariţie populaţia civilă." 


Uimitorul succes al acestui demers ar putea fi motivul pentru 
care nuntiatura din München s-a pus din nou în mişcare, atunci 
când armenii din Imperiul Otoman au fost iarăşi amenințați. 

Către sfârşitul anului 1916, genocidul împotriva armenilor se 
încheiase, practic. Ultimii armeni ai vilaietelor din vestul Anatoliei 
fuseseră deportaţi, deja din primăvară, în deşertul sirian şi în 
Mesopotamia de Nord. Cei ce mai rămăseseră în viaţă au căzut 
victimă epidemiilor, masacrelor şi gerului, care făceau ravagii. 
Potrivit opiniei lui Jackson, consulul Statelor Unite, aproximativ 
300.000-350.000 de oameni supravietuiserá masacrelor din tara de 
origine, precum și marșurilor morţii, din munți. În primăvara 

anului 1917, consulul german din Alep a numărat circa 45.000 de 
deportaţi în întreaga regiune de sud-est a Imperiului Otoman, 
dintre care 35.000 trăiau „în cea mai grea suferinţă”, iar „mulți 
erau aproape morti de foame” Mai mult de jumătate, şi anume 
20.000, erau copii orfani; marea majoritate aveau să fie preluaţi 
de misiunile de întrajutorare străine. Munca acestora era în perma- 
nentä sabotată de către turci, dar, cel puțin, era tolerată. Documen- 
tele anului 1917, păstrate în Arhivele Vaticanului, și-au îndreptat 
atenţia îndeosebi asupra măsurilor de întrajutorare în favoarea 
orfanilor armeni şi asupra transmiterii sumelor de bani, de cele mai 
multe ori considerabile, către Patriarhia armeano-catolică şi către 
misiunile de încredere (în jurul datei de 4 august 1917, suma 
de 45.920 de coroane, prin Ambasada austriacă la Viena, în 
atenția monseniorului Dolci, pentru a fi transmisă la patriarhie?/*; 
2.000 de franci, din caseta papei, pe 15 iulie 1917, sau cele 
30.000 de mărci şi 10.000 franci, donati de cardinalul von 
Hartmann şi de episcopul de Kóln, la 19 iulie 1917 şi 9 ianuarie 
191855). Donatiile de intrajutorare au culminat, în primăvara 
anului 1919, cu ctitorirea a două orfelinate - la Constantinopol şi 
Angora — pentru copiii armeni care supravietuiserá genocidului, de 
către papa Benedict al XV-lea.”° La acest moment, dominaţia 
terorii Junilor Turci era de domeniul trecutului. 

În 10 august 1916, guvernul otoman abrogase oficial Constituţia 
armeană de la 1863.7” Toate legăturile Patriarhiei armeano-ortodoxe 
cu catolicosatul de Ecimiadzin au fost întrerupte, patriarhiile de la 
Constantinopol şi Ierusalim au fost dizolvate, patriarhul de la 
Constantinopol, Zaven I Der leghiaian, arestat şi deportat la 
Bagdad. Patriarhul de la Sis, Sahag al II-lea Khabaian (1849-1939), 
a fost declarat ca unic catolicos al armenilor otomani, iar sediul 
catolicosatului a fost mutat la Ierusalim. La 1 ianuarie 1917, guvernul 
otoman a pus punct în problema armenească: a reziliat Acordul de 
la Berlin, al cărui articol 61 devenise superfluu, deoarece în 
„Vilaietele armene” de odinioară nu mai trăiau de multă vreme 
armeni. Astfel că Talaat Bey s-a putut arăta mărinimos când, la 
4 februarie 1917, a fost numit mare vizir şi, în această calitate, 
ridicat la rang de pasä. Toate măsurile de constrângere împotriva 

armenilor, a declarat în discursul său din parlament, fuseseră 
abrogate. Tristele rămășițe ale acestui popor, odinioară atât de 
mândru, care trăiau risipite undeva în regiunea de sud-est, nu mai 
reprezentau o ameninţare. 

Si, într-adevăr, s-a dovedit abordabil, când monseniorul Dolci 
l-a rugat, pe 18 iunie 1917, în numele papei, să gratieze 60 de armeni, 
printre care 5 catolici și preotul lor Artin Maldjian, condamnaţi la 
moarte de către un tribunal militar.°’® Aceştia încercaseră să se 
sustragă deportării, prin fugă.” După ce o cerere de grațiere, cu 
acelaşi conţinut, fusese trimisă şi către Enver Paşa şi către șeful 
Marelui Stat-Major, Friedrich („Fritz”) Bronsart von Schellendorf?*, 
delegatul papal a putut, in sfárgit, sá transmitá la Roma, pe data de 
23 august, fericita veste a gratierii acestora.*! Papa l-a felicitat 
in mod expres pentru succes??^, gest ce a avut ecou si în presa 
armeaná.^9 

Dar aparentul dezghet s-a sfárgit brusc, cánd granita de 
nord-est a Turciei a fost redefinitá. Aici, rugii ocupaserá Erzurum 
in februarie 1916, înfrângând Armata a III-a turcă; într-o lună, 
pierduseră 60.000 de oameni. La 3 martie, a căzut şi Bitlis, astfel 
încât ruşii aveau cale liberă spre Sivas, Harput si Diyarbakır. 
În martie, frontul se întindea de la Rize, la Marea Neagră, prin 
Erzurum, Mus şi malul sudic al lacului Van, până în Persia de Nord. 
O contraofensivă a turcilor a eşuat, din nou, din cauza precarei 
aprovizionări a trupelor. Într-o regiune ruinată din punct de vedere 
economic în urma deportării armenilor, nu mai exista nimic 
pentru hrana soldaţilor. Astfel, comandantul rus Nikolai N. Iudenici 
a cucerit, în luna aprilie, oraşul Trapezunt, iar în iulie Erzincan, 
menținându-și peste iarnă poziţiile. Un acord secret între Franţa 
şi Rusia, încheiat la 26 aprilie 1916, prevedea ca, după sfârşitul 
războiului, vilaietele Erzurum, Trapezunt, Van şi Bitlis să revină 
Rusiei, iar provinciile Kayseri, Zara, Egin şi Harput, Franţei. 
Francezii s-au obligat să accepte reînvierea „Micii Armenii” istorice 
şi să-i colonizeze acolo pe supraviețuitorii genocidului. După 
Revoluţia Rusă din februarie 1917, guvernul interimar a permis 
reîntoarcerea a 150.000 de refugiaţi armeni în provinciile Van, 
Bitlis, Erzurum şi Trapezunt. Sub administraţia ruso-armeană, 

viata îşi relua, treptat, cursul firesc. Abia Revoluţia din Octombrie, 
cu preluarea puterii de către bolşevici, a zădărnicit planurile 
Antantei şi succesele armatei ruse pe frontul din Caucaz. În cele 
din urmă, Imperiul German îi acordase lui Lenin susţinerea sa, 
cu condiția negocierii unei păci separate. După ce a traversat 
Germania într-un vagon de tren, conducătorul bolşevic, care 
trăise până atunci în exil în Elveţia, a ajuns pe 16 aprilie 1917 la 
St. Petersburg. În ziua următoare, serviciul de informaţii externe 
german anunţa la Berlin: „Intrarea lui Lenin în Rusia - reuşită. 
Actioneazä exclusiv după propria dorintá."?^** De acest fapt a 
profitat şi aliatul Germaniei, Turcia. Prin decretul din ianuarie 
1918, Lenin a ordonat retragerea trupelor ruse din regiunile 
Caucazului otoman, care trebuiau înapoiate turcilor prin Tratatul 
de pace de la Brest-Litovsk, din 3 martie 1918. O miliție armeană 
urma să vegheze, acum, la „siguranţa locuitorilor Armeniei turce 
şi a proprietăţii acestora”. 

Aşadar, armenii trebuiau din nou să se bizuie pe ei înşişi. 
Cei care se reîntorceau, care se refugiaseră din calea masacrelor 
traversând Caucazul spre Armenia rusească şi tocmai reveniseră, 
trebuiau să se teamă de răzbunarea turcilor, pentru că aceştia îi 
considerau trădători. Turcii îşi strânseseră trupele si alungaseră 
miliția armeană pe partea cealaltă a Caucazului. Acolo, azerii 
aliați cu turcii au profitat iarăşi de moment, pentru a ataca fosta 
Mică Armenie rusească, acum independentă. Pe data de 3 mai 
1918, la Batumi au început negocierile, dar desfăşurarea acestora 
i-a descumpănit până şi pe germanii turcofili: „Pretentiile 
exorbitante din partea turcilor (...) vizează teritorii ce depăşesc cu 
mult Acordul de la Brest (...), precum si exterminarea armenilor 
din Transcaucaz”°*, anunţa reprezentantul german, generalul von 
Lossov, in 15 mai, Ministerului de Externe. Crestinii erau, iarăşi, in 
mare pericol. 

În această situaţie, s-a pus în mișcare, din nou, serviciul 
diplomatic papal. Pe 14 februarie 1918, s-a trimis o scrisoare cifrată 
către nuntiatura din Bavaria, în care arhiepiscopul Pacelli era rugat 
de cardinalul secretar de stat Gasparri, în numele papei, să intervină 
pe lângă guvernul imperial, în favoarea armenilor.?* Chiar a doua 

zi, nunțiul îi scria cancelarului Reichului, contele Georg von 
Hertling (1843-1919, cancelar 1917-1918), catolic: 


„Eminenta Sa, domnul cardinal secretar de stat, mi-a 
sugerat să depun diligente pe lângă înaltul guvern al 
Reichului, ca acesta, din aşa-zisă proprie inițiativă, fără a 
lăsa impresia că a fost încurajat de Sfântul Scaun, să 
intervină în mod discret, pentru ca populația creştină să 
nu fie silită să îndure un tratament aspru din partea 
kurzilor, în teritoriile de graniță ale Persiei, în cazul 
retragerii trupelor (ruseşti - apud M.H.)."5% 


Abia o lună mai târziu, pe 18 martie, a sosit răspunsul, prin 
Legația imperială prusacă la Miinchen, sub forma unui memo- 
randum tăios si impersonal: 


„Din partea guvernului imperial, s-au realizat paşi 
importanti atât față de guvernul turc, cât şi faţă de cel persan, 
pentru a proteja populaţia armeană de rele tratamente din 
partea kurzilor."5% 


Însă Benedict al XV-lea n-a aşteptat atât de mult. Pe 7 martie, 
1 s-a prezentat impresionantul apel, primit cu o zi înainte, al celor 
trei clerici armeano-catolici: episcopul Peter Kojunian, procu- 
ratorul patriarhal S. Der Abramian şi superiorul general al mechi- 
tariştilor, părintele Giovanni Torossian. Apelul suna astfel: 


„În timp ce Rusia lasă provinciile armene, cucerite în 
ultimii ani, în seama puterii şi la mila guvernului turc, se dă 
mână liberă barbariei musulmane, continuării masacrelor şi 
deportării populației armene, începută în 1915, astfel ca 
planul lor de exterminare a naţiunii noastre să poată fi dus 
până la capăt. Cu mare durere şi îngrijorare, auzim despre 
faptele turcilor, la sosirea lor în Trapezunt. 5% 


Încă în aceeași zi, cardinalul secretar de stat Gasparri a trimis 
o altă telegramă cifrată către arhiepiscopul Pacelli. Îl ruga să 
intervină expres, în numele papei, la ministrul de externe si la 
împărat, în favoarea „sărmanilor armeni”, care sunt ameninţaţi de 
„recucerirea teritoriilor lor de către turci, în urma acordului de 

pace cu Rusia”.5! Nungiul a trecut din nou la acţiune. La 9 martie, 
îi trimitea o a doua scrisoare cancelarului von Hertling: 


,Eminenta Sa, domnul cardinal secretar de stat, m-a 
delegat, în termeni laconici, ca în numele Sfântului Părinte 
să intervin în această problemă, cât mai urgent, la Majestatea 
Sa împăratul și la Excelența Voastră, pentru ca Majestatea Sa 
şi înaltul guvern să uzeze de toată influenţa de care dispun 
pentru ca sărmanii armeni să fie tratați cu bländete de către 
turci, în regiunile ce i se cuvin Turciei, în urma acordului de 
pace cu Rusia. De aceea, Excelența Voastră, cu cel mai mare 
respect Vă rog să-l convingeti, cât de curând posibil, pe 
Majestatea Sa împăratul pentru a interveni in acest sens."5%2 


Răspunsul acestuia, datat din 14 martie 1918, a sosit la nuntia- 
tură doar cu o zi după memorandum. Guvernul imperial luase deja 
legătura, în urma încheierii acordului, 


„cu guvernul imperial otoman, în problema tratamen- 
tului aplicat locuitorilor armeni ai acestor provincii. Astfel, 
ne-am convins că guvernul turc este decis să-i trateze cu 
bländete pe armeni...'*% 


Dar lucrurile n-au rămas aşa. Nu. Von Hertling şi, împreună cu 
el, guvernul imperial se declarau acum, public, împotriva arme- 
nilor: 

„Revenirea la condiţiile paşnice va fi posibilă, binein- 
teles, doar atunci când armenii se vor supune guvernului 
turc, vor renunța la pretențiile politice, devenite total inutile, 
şi se vor reîntoarce, in mod loial, la statutul lor de supuşi. "5% 


Din păcate, erau instigati de comitetele care acționau în 
străinătate, şi anume de reprezentantul de la Paris al catolicosului 
armean, Boghos Nubar Paşa, care ar fi rugat guvernul englez să-i 
trimită ofițeri şi echipe logistice pentru armenii combatanți. Se pare 
că armenii nu mai voiau să se lase mänati, iarăși, ca oile la tăiere. 
Von Hertling continua: 


„Dacă domnul cardinal secretar de stat va găsi mijloacele 
şi căile de a se opune demersurilor iresponsabile ale celor ce 


282 Michael Hesemann 


incită la revolta inutilă a armenilor, poporul creștin ar putea 
fi salvat de la o mare nenorocire, la evitarea căreia Eminenta 
Sa şi-ar putea aduce o contribuţie atât de importantă. ** 


Era o ameninţare serioasă. Armenii ar face bine să se supună 
tortionarilor de odinioară sau, în caz contrar, îi aştepta „o mare 
nenorocire” Pacelli a confirmat primirea telegramei, apoi a 
transmis o traducere — în limba franceză - către Sfântul Scaun. 

Dar von Hertling a continuat. Într-o altă scrisoare către Pacelli, 
din 18 aprilie 1918, deci o lună mai târziu, a citat din raportul unui 
„funcţionar german care, eliberat din prizonieratul rusesc”, a 
călătorit la Constantinopol, prin Trapezunt, şi care ar fi auzit de 
atrocitățile bandelor armene. Acelaşi funcționar, însă, recunostea: 
„În drumurile mele pe țărm, n-am putut observa nicio bandă 
armeană.” °% Faptul că simple zvonuri, din surse turceşti, erau aduse 
ca „dovezi” arată limpede cât de șubredă era poziția germană.“ 

Motivul pentru acest ,bis" era scrisoarea arhiepiscopului de 
Köln, cardinalul von Hartmann, pe care l-am citat în primul 
capitol. Iniţiativa sa, după cum spuneam, făcea referire la mărturia 
directă a benedictinelor misionare de la Mosul, printre care se 
număra şi nepoata sa. Avertismentul lui era clar: dacă Imperiul 
German nu va interveni acum, ci va ascunde în continuare 
fărădelegile turcilor, ar deveni complice la cel mai mare genocid 
din istorie, de până acum. 

Pe 13 aprilie 1918, von Hertling i-a răspuns arhiepiscopului, 
iar scrisoarea sa este dovada peremptorie că şi la Berlin se temeau 
că fărădelegile din 1915 s-ar putea repeta. Da, se spunea acum, 
intraseră în legătură cu Înalta Poartă „referitor la problema 
tratamentului aplicat armenilor, arătând în mod insistent cât de 
important ar fi ca, la intrarea trupelor turceşti în teritoriile părăsite 
de ruşi, să se evite atacurile împotriva populației armene”: 


„În urma declaraţiilor — scurte si la obiect — pe care 
marele vizir, ministrul de externe şi reprezentantul său le 
dăduseră organismelor oficiale germane, pare indreptätitä 
încrederea că guvernul central turc este decis să-i trateze cu 
blàndete pe armeni şi (..) va şti să evite incidente 
asemănătoare celor desfăşurate în anul 1915.'5% 

Lui Pacelli nu-i era de-ajuns asigurarea din partea germană, 
promisiunile turcilor îi sunau prea vag. Cardinalul secretar de stat 
Gasparri părea a vedea lucrurile identic, la fel si papa. Astfel, s-a 
recurs la un ultim mijloc pentru a-l scutura puţin pe cancelar şi a 
apela la conştiinţa sa de catolic. Pacelli a trimis, în secret, o copie 
a noii scrisori pe care Benedict al XV-lea i-o trimisese deja, la 
12 martie 1918, sultanului Mehmet al V-lea. Aici, papa declara: 


„La apelul nostru, adresat Majestății Voastre pe 10 sep- 
tembrie 1915, rugându-vă să aveţi milă față de soarta 
nefericitilor armeni, Majestatea Voastră a răspuns — pe data 
de 10 a următoarei luni, noiembrie - cu explicaţii şi pro- 
misiuni. Şi, cu adevărat, în profunda tristețe cu care războiul 
ne-a umplut sufletele, ne-am simţit consolafi atunci când, 
mai târziu, am aflat că (aparent — apud M.H.) se produsese o 
vizibilă îmbunătăţire a situației acestui nefericit popor, lovit 
de o îngrozitoare catastrofă. Această îmbucurătoare conse- 
cintá a rugăminţilor noastre stăruitoare, această palpabilă 
dovadă a bunävointei Majestății Voastre ne determină, 
astăzi, să vă comunicăm îngrijorarea noastră, declanșată de 
informaţii ce ne-au parvenit de curând, transmitändu-vä 
totodată temerea noastră că suferințele de nedescris ale 
acestor nefericiti, trăite intens în trecut, s-ar putea repeta. În 
baza acordului de pace, pe care reprezentanţii Majestății 
Voastre şi cei ai aliaților Majestății Voastre l-au încheiat cu 
Rusia, un teritoriu considerabil a revenit stăpânirii turce — 
teritoriu locuit, în cea mai mare parte, de armeni. Fie ca 
populaţia aceasta, neînarmată şi nevinovatä, să fie crutatä si 
ocrotită! Este un dat al celor puternici să uzeze de gene- 
rozitate şi mizericordie. Acum, când nu mai există niciun 
motiv de teamă şi când nu mai sunt temeiuri pentru ordinul 
militar menţionat de Majestatea Voastră în scrisoarea din 
10 noiembrie (se referă la pericolul că armenii s-ar putea alia 
cu ruşii — apud M.H.), acum, când Imperiul Otoman se 
extinde mult spre nord, ocupând vaste teritorii, fie ca 
sărmanii armeni să aibă parte din plin de îndurarea şi 
compasiunea Majestății Voastre, în calitate de conducător! 

Sperăm ca Majestatea Voastră să-şi îndrepte atenţia 
asupra cererii noastre şi, cu siguranță, grație înaltului simţ 

justifiar, veți dovedi harul şi bunătatea de a lua cele mai 
potrivite măsuri în favoarea acestor nefericiti, atât de 
puternic afectaţi de război. 


Vă rog să ne permiteti a adresa cele mai alese urări de 
bunăstare Majestății Voastre şi, de asemenea, poporului 
Majestății Voastre. 


La Vatican, 12 martie 1918, Benedict XV, Papä”°” 


A citit aceste „cuvinte pline de adevărată iubire faţă de semeni 
şi de un sublim sentiment al datoriei, pe care Sfintia Sa le-a 
exprimat în favoarea armenilor, fiind profund impresionat”®, îi 
scria cancelarul von Hertling, ulterior, nuntiului Pacelli. În cele 
din urmă, totuşi, a acționat. Pe 7 august 1918, ii raporta într-un 
memorandum arhiepiscopului: 


„Mii de armeni din Caucazul de Sud şi-au părăsit oraşele 
de baştină, fugind din calea trupelor turceşti care năvăleau 
peste ei, în teritoriile lor, refugiindu-se în munţi, unde au 
căzut pradă foametei, din cauza lipsei de hrană. Ni s-au 
adresat nouă, cu rugămintea să obţineţi din partea guvernului 
turc permisiunea de a se reîntoarce în vechile lor oraşe şi de 
a-şi recupera recoltele. După ce, la început (...), guvernul turc 
a refuzat, acum a aprobat cererile noastre, susținute de 
Austro-Ungaria, de a se începe imediat relocarea refugiaților 
armeni, înapoi, în patria lor."%! 


Dar misiunea diplomatică papală a intervenit, din nou, şi la 
Constantinopol. Pe 13 şi 14 martie, cotidianul turc L Hilal publicase 
pe pagina de titlu informaţii despre presupuse masacre ale 
armenilor împotriva turcilor, ce serveau în mod clar justificării 
unor noi măsuri coercitive.9? Într-adevăr, monseniorul Dolci a 
aflat, o zi mai târziu, că guvernul plănuia să deporteze chiar și 
armenii din capitală. Neîntârziat, a cerut o audienţă la noul 
ambasador german, Johann Heinrich Graf Bernstorff, si la ministrul 
de externe turc Halil Bey. Ambii l-au asigurat că nu erau stabilite 
alte deportări, mai cu seamă fiindcă foarte puţini armeni se 
întorseseră în noile teritorii ocupate din Caucaz. Faptul că si Halil 
Bey a declarat, în mod repetat, că pistoalele tâlharilor proveneau de 

la „bandele armene”, care „comiseserä teribile atrocități împotriva 
populaţiei turce"9?, constituia, pentru Dolci, un semnal de alarmă. 
„Astfel, i-am reproşat ministrului că presa europeană exprima o 
serioasă îngrijorare, legată de faptul că guvernul otoman ar putea 
continua măsurile represive împotriva armenilor care se mai aflau 
încă în imperiu, mai ales deportările, şi am rugat din nou, în 
numele sublim al Sfântului Părinte, să se renunţe la astfel de 
măsuri, în cazul in care guvernul le-ar fi planificat” 9^, ceea ce, după 
cum am mai spus, au negat cu vehementá. Când, 14 zile mai târziu, 
urmau să fie deportaţi ultimii armeni din Angora, Dolci şi-a dat 
seama că fusese din nou mințit. Delegatul apostolic a protestat din 
nou, adresându-se ambasadorului german şi ministrului de externe 
turc, şi de data asta chiar a avut succes: comandantul militar, 
responsabil cu deportările, a fost rechemat la Constantinopol.°” 
Cardinalul secretar de stat Gasparri i-a mulțumit lui Dolci, în 
numele papei, pentru succesul intervenţiei sale.°% 

Alta era situația pe frontul din Caucaz. Când, la 14 februarie 
1918, a început înaintarea trupelor turce în provinciile 
demilitarizate ruse, s-a ajuns din nou la evenimente sângeroase. Pe 
13 martie 1918, turcii au ucis, în timpul ocupării provinciei 
Ardahan, peste 7.000 de civili armeni, iar la ocuparea provinciei 
Batumi, pe 14 aprilie, si la Alexandroupoli, pe 15 mai, din nou 
câteva mii. În ianuarie 1918, Georgia, Armenia și Azerbaidjan 
formaseră o „confederație transcaucaziană ”, dar aceasta se dizolva 
vizibil, pe măsură ce turcii înaintau. La 22 aprilie, cele trei state au 
semnat un armistițiu, iar cinci săptămâni mai târziu s-au proclamat 
Republica Georgia şi Republica Armenia. Acum, brigăzile armene, 
cu un efectiv total de 20.000 de oameni, trebuiau să apere un front 
de aproape 400 km. Guvernele Germaniei si Austriei au aflat, acum, 
de noi crime împotriva armenilor. Acestea nu-şi puteau asuma 
răspunderea pentru faptul că „se face abuz de Acordul de la Brest, 
folosit drept cartă pentru urmărirea creştinilor in Caucaz”%7, se 
specifica într-o telegramă a ministerului de externe german către 
ambasadorul de la Viena, din data de 26 mai 1918. În mijlocul 
acestui haos, la 3 iunie, ministrul de externe turc i-a înmânat 
monseniorului Dolci răspunsul sultanului la scrisoarea papei995, 
datată 15 mai: 


Scrisoarea în limba turcă, 

„ofintia Voastră, 


Am primit scrisoarea adresată de Sfinția Voastră la 
12 martie 1918, in care cu multă delicateţe ne impärtäsiti 
îngrijorarea Voastră, prilejuită de informații tendentioase ce 
au ajuns până la dumneavoastră, referitoare la populația 
armeană din teritoriile eliberate prin Tratatul de pace de la 
Brest-Litovsk. Chiar dacă aceste teritorii sunt locuite, în 
marea lor majoritate, de musulmani, suntem fericiți să putem 
repeta în fața Sfinţiei Voastre ceea ce am exprimat deja în 
scrisoarea din 10 noiembrie 1915: asigurarea deplinei şi 
atotcuprinzătoarei noastre protectii față de poporul armean. 
Dreptatea si grija strămoșilor noştri față de toti supușii 
constituie principiul imuabil al suveranității noastre, ce nu 
face diferenţă de rasă si religie, fiind marcată de toleranță şi 
respect față de credinţa diferitelor comunități, a căror 
ocrotire ne-a hărăzit-o Cel Atotputernic. 

Ca urmare, vă asigurăm, Sfintia Voastră, că aceia care nu 
s-au abătut de la calea cea dreaptă si care nu-şi neglijează 
îndatoririle față de ţara lor se vor bucura, asemeni tuturor 
celorlalți supuşi, de întreaga noastră protecție părintească. 

Chiar dacă armata rusă e cea care a evacuat provinciile 
noastre, atacate de ea, bandele armene s-au simțit obligate să 
opună rezistență trupelor noastre trimise acolo, să ucidă 

obsesiv populația musulmană lipsită de apărare şi, în trecerea 
lor, să nu lase în urmă decât ruine şi prăpăd. Nici regiunea 
Erevan, deşi se află în afara teritoriilor stabilite prin Acordul 
de la Brest-Litovsk, n-a scăpat de atrocitățile comise de 
bande. Acestea au înfăptuit recent un masacru, care a durat 
o săptămână întreagă şi căruia i-au căzut victime peste 
5.000 de suflete. Mai mult de 40.000 de oameni şi-au căutat 
refugiu în munţi, pradă unor suferințe de nedescris. 

Resimtim o mare suferinţă de pe urma acestor regre- 
tabile căi greșite, ce nu fac altceva decât să sporească răul 
cauzat de război, ale cărui consecințe promitem să le 
reducem. 

Cu ajutorul Celui Atotputernic, nădăjduim că în aceste 
teritorii se vor restabili, în curând, liniştea şi ordinea, că 
dorința noastră cea mai arzătoare, şi anume ca supușii armeni 
să convietuiascä acolo în pace şi bunăstare, cot la cot cu 
concetätenii lor musulmani, se va îndeplini. 

Vă rugăm, Sfintia Voastră, să ne permiteti a exprima cele 
mai alese urări de fericire si de păstrare a pretioasei Voastre 
sänätäti. 


Constantinopol, 15 mai 1918, Mehmet Reshad V”®® 


Sultanul era, în acel moment, un om bolnav; şase săptămâni 
mai târziu, pe 3 iulie 1918, a decedat. I-a urmat la tron fratele său, 
Mehmet al VI-lea (1861-1926; sultan: 1918-1922), care a preluat 
imperiul într-o stare dezolantă. Trupe britanice ocupaseră de mult 
Bagdadul, lerusalimul și Damascul. Războiul se apropia de sfârşit, 
Turcia însă nu voia să înţeleagă că se afla pe lista celor învinşi. 

În Consiliul de stat turc, Enver Paşa pleda pentru ca armenii 
„să fie (exterminați) în Caucaz, la fel de minuţios ca şi în Turcia”, 
aşa cum i-a mărturisit Talaat Paşa noului ministru de finanţe 
armean, Alexander Katisian. Acesta însă avizase, între timp, cererea 
pentru fondarea unui stat armean, conştient de faptul că războiul 
era pierdut şi temându-se de o acuzaţie din partea puterilor Antantei. 
Spiritul tolerant, era încredințat Talaat, „va fi în beneficiul nostru, 
în negocierile de pace cu Aliatii”.6'° Însă Enver şi-a pus în aplicare 
planul. Animate de ideologia panturcică, trupele sale au atacat, în 

septembrie 1918, Armenia şi au pătruns până la Baku, unde, 
într-un masacru ce a durat trei ore, au măcelărit aproximativ 
30.000 de armeni?!! şi au deportat 10.000; alte zeci de mii fugiseră 
deja din oraş. Apoi turcii şi-au continuat campania până în nordul 
Persiei. A fost ultima mare victorie a armatei otomane: „aproape 
500.000 de armeni" 8", în opinia istoricului Wilhelm Baum, au 
fost victime. 

Pe 5 octombrie 1918, după căderea frontului din Palestina, 
sultanul i-a prezentat ambasadorului britanic H. Rumbold o ofertă 
de armistițiu. Trei săptămâni şi jumătate mai târziu, s-a semnat 
acordul de pace, pe un vas de război englez, in fata insulei Lemnos. 
Armenii nu mai intrau in discutie. Ceea ce conta pentru britanici 
erau Palestina si teritoriile petrolifere din sudul Mesopotamiei. 

Dar acum, în sfârşit, turcii păreau a se teme de consecințele 
fărădelegilor lor. La ultimul congres al partidului Ittihat, in 
octombrie 1918, triumviratul Talaat-Enver-Cemal a fost făcut 
răspunzător şi destituit. Enver şi Talaat au fugit în Germania, pe 
un vas de luptă german. Noul sultan primea, între timp, ordine din 
partea Antantei. Armata fusese demobilizată. Pe 3 martie 1919, în 
urma presiunilor făcute de învingători şi mai ales de britanici, a 
introdus pentru prima dată în istorie, Curtea penală, care a judecat 
un caz de „crimă împotriva umanității” Acuzati: Talaat, Enver, 
Cemal si alti Juni Turci; în iulie 1919, au fost condamnaţi la moarte 
în contumacie. Dintr-un total de 17 condamnări la moarte, au fost 
executate, în cele din urmă, doar trei.9? „Toate documentele 
elaborate pe durata proceselor dovedesc că genocidul a fost plănuit 
la nivel central, organizat şi realizat birocratic, cu conlucrarea 
organelor statului şi unor părți ale partidului de guvernământ 
Ittihat ve Terakki” ®t, constată istoricul turc Taner Akçam. Astfel, 
s-au prezentat documente, printre care telegrame cifrate, din care 
reieşea că, încă de la începutul lunii mai 1915, fuseseră trimise in 
provincii ordine de deportare de la ministrul de interne şi de la 
Comitetul Central al Ittihat. Referitor la asta, Akçam declară: 
„Dispoziţia insotitoare din partea partidului indică faptul că 
deportările erau gândite, acum, ca pretext pentru exterminare.” S!5 
Într-o telegramă datată cu 17/18 iulie 1915, către comandantul 

jandarmeriei de la Boßasliyan, se vorbea expres despre „trimitere, 
cu sensul de exterminare"?!6 (sevkiyat, yani mahv manasina). 
Declaraţia scrisă a lui Vehip Paşa, comandant al Armatei a III-a 
începând din februarie 1916, confirmă că ordinele oficiale au fost 
transmise prin guvernatori, în timp ce masacrele au fost înfăptuite 
de „unităţile speciale" ale dr. Bahattin Şakir, Teskilati Mahsusa. 
Administratorul districtual Nuri din Bayburt a declarat cä ar fi 
primit un ordin secret de la Istanbul: „să nu lase in viaţă niciun 
armean”. Oricine se împotrivea acestui ordin era ameninţat 
cu executarea. Un rol central în transmiterea ordinelor l-a avut 
Talaat Paşa. Ca răspuns la protestele Germaniei, ale Austriei şi ale 
Sfântului Scaun, referitor la deportările armenilor catolici din 
Ankara, acesta prezentase telegrame în care se interziceau 
abuzurile împotriva deportaților; în ziua următoare însă, tot el le 
abroga prin ordine secrete. 

Totuşi, încercarea Turciei de a se elibera de trecutul său 
nefericit s-a terminat tot atât de repede pe cât de des se schimbau 
guvernele postbelice. Doar un an mai târziu, în 1920, a fost stabilit 
tocmai la Angora nucleul pentru o nouă Turcie. Fondatorul acesteia 
şi, în același timp, „omul puternic”, o figură charismaticä de 
conducător, era „eroul de la Gallipoli”, Mustafa Kemal. El a con- 
vocat o Adunare Naţională, a reunit în jurul său toate personali- 
tätile ce mai rămăseseră din Ittihat, declarându-i trădători pe sultan 
şi guvernul de la Constantinopol. Tribunalul militar al Ministerului 
de Război l-a condamnat la moarte, Şeyh-iil Islam a pronunțat 
împotriva sa o fetva a morţii, dar Mustafa Kemal și-a continuat 
nestingherit lucrarea. El voia să învingă — si să intre în istorie ca 
Atatürk5'5, părintele turcilor. În realizarea planului său, a fost ajutat 
de organizaţia secretă Karakol, creată de Talaat şi Enver Paşa, 
pentru a-i apăra pe membrii partidului de justiția învingătorilor. 
Una dintre sarcinile lor cele mai importante, conform opiniei 
istoricului turc Taner Akcam, „era protejarea membrilor Ittihat ve 
Terakki, urmăriți pentru genocidul împotriva armenilor... 
Numeroase personalități de vârf ale mişcării naţionale (a lui 
Atatiirk — apud M.H.) erau ori membri ai organizaţiei, ori în strânsă 
legătură cu aceasta”.°'” Baza noului partid o constituiau acei 

Ittihat-işti ce se imbogätiserä de pe urma victimelor genocidului, 
jar acum se temeau de reîntoarcerea armenilor şi de restituirea 
bunurilor acestora. La o privire mai atentă, mişcarea națională a lui 
Mustafa Kemal s-a dovedit a fi vechiul Ittihat, prezentat sub o 
formă nouă. Şi Kemal respingea ideea de stat multinational, 
dorindu-şi o Turcie locuită exclusiv de turci. Dar el n-a fost nicio- 
dată, asemenea lui Talaat, un musulman practicant, ci tot un 
francmason, membru al aceleiaşi Mari Loje, ca şi conducătorii 
Junilor Turci. El acuza genocidul doar în discuţiile cu politicienii 
străini, altminteri îi învinuia şi pe armeni de marea catastrofă. 
„Nicio bucată de pámánt" 9? nu trebuia pierdută de către națiunea 
turcă, în favoarea armenilor. 

Odată cu Mustafa Kemal, procesele au luat sfârşit, criminalilor 
deja condamnați li s-a acordat amnistie, iar documentele compro- 
mitätoare au fost distruse. În Turcia, a început era tăinuirii. 
Fa continuă până în ziua de azi. 


XVII. Moştenirea Junilor Turci 


La 1 august 1917, în apelul” său — devenit istoric — „către con- 
ducătorii popoarelor implicate în război”, papa Benedict al XV-lea 
chema la încetarea imediată a tuturor acţiunilor militare, la dezar- 
marea generală, la navigația maritimă liberă pentru toate națiunile 
şi la judecarea internaţională a conflictelor, în scopul clarificării 
revendicărilor teritoriale, definind astfel conditiile-cadru pentru 
pace și o nouă ordine mondială. A adus în discuţie, fără îndoială, 
problema armenilor, amintindu-i în primul rând pe aceștia. 
Astfel, a devenit limpede faptul că făcea din problema armeană o 
prioritate, punând-o înaintea revendicărilor Poloniei catolice şi 
ale statelor balcanice europene: 


„Acelaşi spirit al echităţii şi dreptăţii ar trebui să călău- 
zească rezolvarea problemelor de ordin teritorial şi politic, 
mai cu seamă cele referitoare la Armenia, la statele balcanice 
şi la vechiul regat al Poloniei, care şi-au câştigat de drept sim- 
patia naţiunilor, în special datorită nobilelor tradiţii istorice, 
cât şi suferințelor la care au fost supuși în acest rázboi."9! 


Cu acest apel impresionant, Suveranul Pontif a anticipat 
„Programul în 14 puncte”, schițat de preşedintele Statelor Unite, 
Woodrow Wilson, la 8 ianuarie 1918, într-un discurs programatic, 
susținut în fata celor două Camere ale Congresului Statelor Unite. 

La punctul 12, era scris: 


„Teritoriilor turce ale Imperiului Otoman de astăzi 
trebuie să li se confere o independenţă necondiționată. 
Celorlalte naţiuni, în schimb, care se aflau la acel moment 


* Este vorba despre celebrul „Plan de pace în şapte puncte”, în care 
Benedict al XV-lea afirma cu tărie că „forţa fizică a armelor trebuie să fie 
înlocuită de forța morală a legii” (n.t.). 

sub ocupație turcă, va trebui să le fie asigurate securitatea 
neîndoielnică a vieţii lor şi posibilitatea neîngrădită de a se 
dezvolta autonom." 62 


În interpretarea sa, Armenia trebuia să primească, în mod 
expres, un port propriu la Marea Mediterană, şi să fie pusă sub 
protecţia unei mari puteri — Franţa sau chiar Statele Unite. 

Şi ministrul de externe francez Aristide Briand declara la 
10 ianuarie 1917: 


„Telurile înalte ale războiului includ eliberarea popoa- 
relor din Europa — supuse, actualmente, tiraniei criminale a 
Turciei — şi respingerea Imperiului Otoman, atât de străin 
civilizaţiei vestice. "62% 


În acest spirit s-a încheiat, la 10 august 1920, în suburbia 
pariziană Sèvres, un tratat de pace între reprezentanții Antantei şi 
noul guvern al Turciei, care n-a însemnat altceva decât lichidarea 
Imperiului Otoman. În urma acestui tratat, Turcia trebuia să cedeze 
Greciei toate teritoriile europene, cu excepţia împrejurimilor 
Constantinopolului, cât şi regiunea Smirna. Constantinopolul 
însuşi și Dardanelele trebuiau puse sub control internaţional; un 
teritoriu din sud îi revenea Italiei; vechea Cilicie, Siria şi Libanul 
reveneau Franţei; Mesopotamia si Palestina, britanicilor; în ultimul 
rând, trebuia să ia ființă „un cămin naţional pentru poporul evreu” 
Întregul nord-est, leagănul armean, i-a fost atribuit micii Republici 
Armenia, acum independentă, iar sud-estul, până la granița siriană, 
a fost declarat teritoriu autonom kurd. Turcilor, în schimb, le-a 
rămas doar Anatolia Centrală. În plus, trebuiau să se oblige ca, 
potrivit articolului 230, să predea Antantei „persoanele care se fac 
responsabile pentru masacre ce au avut loc în timpul războiului, la 
cel mai înalt nivel al conducerii Imperiului Otoman".9^ Legea 
privind exproprierea, din septembrie 1915, trebuia să fie abrogată 
şi trebuia să se înceapă repatrierea și despăgubirea 


„supusilor turci aparţinând rasei non-turce, care au fost 


alungaţi silnic din casele lor, prin ameninţarea cu masacrul 


sau prin alte mijloace".95 

În culise, reprezentanţii papei se implicaseră intens, dorind ca 
armenii să fie despágubiti corect pentru fărădelegile comise față de 
poporul lor. Încă din timpul conferințelor pregătitoare, ce avuse- 
seră loc în 1920 la Londra şi San Remo, reprezentanţii diplomaţiei 
Vaticanului şi-au făcut simțită influența. Astfel, cardinalul secretar 
de stat Gasparri a asigurat, în aprilie 1920, accesul delegaţiei 
armene la masa negocierilor: 


„Sfinţia Sa, vădit impresionat, m-a delegat încă o dată să 
vă asigur de grija sa părintească cu care urmăreşte toate 
problemele referitoare la nobila națiune armeană. "85 


Astfel, papa l-a însărcinat din nou pe monseniorul Dolci să 
intervină si pe lângă guvernul turc pentru soluționarea corectă a 
problemei armeneşti. A fost aproape amuzantă încercarea noului 
mare vizir de a atrage de partea sa Sfântul Scaun, atunci când a venit 
vorba de a fi evitată cedarea teritoriilor către greci, având în vedere 
că acesta a avut insolenta să susţină, în fata trimisului papei, că 


„ori de câte ori apar grecii, turcii şi catolicii sunt obligați 
să cedeze; că semiluna şi crucea s-au înţeles mereu bine (sic!) 
(menţiune în original!); că în permanenţă catolicii au fost 
indrágiti şi susținuți în mod deosebit de către sultan, bucurân- 
du-se întotdeauna (!; semnul exclamării în original!) de cea 
mai mare libertate în practicarea religiei '.52 


Atât Dolci, cât şi cardinalul Gasparri, care primise raportul 
delegatului, nu ştiau ce să facă: să râdă sau să plângă în timp ce 
ascultau înşiruirea de minciuni sfruntate. 

Pe data de 8 iunie 1920, Boghos Nubar Paşa, președintele 
Adunării Naţionale Armene, s-a adresat personal papei. I-a 
mulțumit succesorului Apostolului Petru pentru puternica sus- 
tinere din partea naţiunii sale, de care dăduse dovadă până acum, 
şi l-a rugat ca, la negocierile de pace de la Sèvres, sã pledeze 
pentru problema armenească. Din nou, Benedict al XV-lea a 
acţionat imediat. El l-a desemnat pe cardinalul secretar de stat 
să intervină pe lângă partea britanică, în favoarea armenilor. 
In plus, a trimis o delegaţie la Wilson, preşedintele Statelor Unite, 
căruia îi mulțumea pentru intervenția în favoarea armenilor și 

pentru susținerea Sfântului Scaun. Corespondenta transmisă, 
conform istoricului italian Mario Carolla, „arată că Sfântul Scaun 
nu se sfia să ţină partea armenilor în mod direct; nu doar pentru 
a-i apăra pe reprezentanții acestora şi independența ţării, ca 
republică, ci şi pentru a clarifica unele detalii — de exemplu, 
protecția integrităţii granițelor sale extinse”.°2® Astfel, Tratatul de 
la Sevres reprezenta şi un rezultat al diplomaţiei Vaticanului, 
oglindind soluţia pe care o dorea papa. Referitor la problema 
armeană, Benedict al XV-lea renuntase de mult să mai fie neutru. 
A devenit cel mai important purtător de cuvânt al poporului 
creştin, greu încercat de suferinţă. 

Dar apoi totul s-a schimbat. Ceea ce semnaseră partenerii de 
negociere turci, în frunte cu noul mare vizir Damad Ferid Paşa, 
documentul care fusese redactat nu mai avea nicio valoare. 
Ferid abia se întorsese la Constantinopol, când sultanul a dizolvat 
Parlamentul, pentru a nu mai ratifica niciun acord. Adunarea 
Naţională, care formase la Ankara un fel de guvern de opoziţie, a 
anulat condiţiile Tratatului de la Sevres şi i-a declarat pe semnatarii 
turci „trădători de ţară”; țelul lor era o Turcie independentă din 
punct de vedere economic şi politic. Conducătorul lor, Mustafa 
Kemal, respingea mai ales ideea cedării de teritonii către Armenia: 

„Trebuie să exterminăm armata armeană şi statul armean, care 
atârnă ca nişte abcese purulente pe trupul statului nostru" 92, 
a declarat acesta, demascându-se astfel ca un docil discipol al 
lui Enver. „Obsesia despre pericolul reprezentat de armeni a stăruit 
şi în timpul tuturor regimurilor turceşti urmátoare" 59, comenta 
istoricul francez Yves Ternon. Astfel, Kemal s-a aliat cu bolşevicii 
ruşi şi, fără a sta pe gânduri, a mărşăluit în provinciile atribuite 
Armeniei. Pe 23 septembrie 1920, a dat ordin de atac asupra 
republicii armene, şi chiar a atacat-o cu 60.000 de soldaţi. Au murit 
aproximativ 198.000 de oameni, potrivit surselor sovietice. Dintre 
cei decedați, 80% erau copii între 5 si 12 ani, supraviețuitori ai 
genocidului — masacru pe care Kemal ameninţa să-l ducă până la 
capát.9!! 

În Republica Armenia, bolşevicii s-au folosit de catastrofă 
şi au preluat puterea printr-un puci, fără vărsare de sânge. 
Pe 6 decembrie 1920, trupele sovietice au intrat în ţară și au 
proclamat Republica Sovietică Armeană. Doi ani mai târziu, aceasta 
s-a alăturat nou-constituitei URSS, Uniunea Republicilor Sovietice 
Socialiste, pierzându-și cu totul independenţa. Vor mai trece 69 de 
ani până să se constituie din nou o Armenie independentă, iar 
suprimarea Bisericii sale de către comuniști să ia sfârşit. Prin 
Tratatul de la Kars, din 13 octombrie 1921, încheiat între Turcia, 
RSFSR şi Republicile Sovietice din Caucaz, au fost recunoscute 
granițele de la 1878. Turcia a primit înapoi regiunea Ararat, iar 
Karabahul a ajuns sub protecţia Azerbaidjanului. 

În Turcia, în schimb, Mustafa Kemal a dus la îndeplinire 
lucrarea Junilor Turci. În aşa-numitul Război de eliberare a Turciei, 
în care de partea sa au luptat si membrii „unităților speciale” 
criminale (Teskilati Mahsusa), în calitate de Freikorps, i-a alungat 
pe francezii din Cilicia. Cât de serioasă era situația, cât de îngrijorat 
o urmărea Benedict al XV-lea se arată într-un document al 
cardinalului Gasparri către reprezentantul armenilor, Nubar Pașa, 
din 6 noiembrie 1920: 


„Profund tulburat de veştile îngrijorătoare, care au fost 
răspândite în ultimele zile în legătură cu situația glorioasei 

naţiuni armene si care ne fac să ne temem că aceasta va fi din 
nou victima unei agresiuni, papa şi-a sporit încercările de a 
împiedica, pe cât posibil, alte catastrofe.” ©? 


Pentru început, a încercat să oblige noile state din componența 
Ligii Naţiunilor să ofere protecție Armeniei. În cele din urmă, 
această sarcină le-a fost încredințată Spaniei, Braziliei şi Statelor 
Unite. Într-un document ce oglindeşte aceeaşi mare îngrijorare a 
papei, cardinalul Gasparri le cere celor trei state, la 1 martie 1921, 
să preia iniţiative concrete. Din păcate, fără succes; n-au rămas 
decât cu vorbe frumoase şi cu confirmarea măsurilor umanitare. 
În cele din urmă, Gasparri a trimis pe 9 martie 1921, în numele 
papei, o telegramă către Mustafa Kemal. Acest gest era unul delicat 
din punct de vedere diplomatic, deoarece, în ochii legitimului 
guvern turc, cel care avea să devină mai târziu Atatiirk nu era 
altceva decât un lider al rebelilor. Prin urmare, trebuia evitat, 
pe cât posibil, tot ce-ar fi putut să-i trezească închipuirea unei recu- 
noaşteri; este de la sine înțeles că papa nu i-a scris acestuia, 
personal. Ambele - atât textul telegramei, cât si răspunsul lui 
Atatiirk — sunt păstrate în Arhivele Vaticanului, unde au fost 
descoperite de istoricul italian Andrea Riccardi: 


„Kemal Mustafa Paşa, Ankara: 


În numele papei, am onoarea de a apela la nobilele 
dumneavoastră sentimente umanitare şi de a vă implora să 
dati, cât mai curând cu putință, ordinele necesare pentru ca 
viaţa şi proprietatea creştinilor din Caucaz, Asia Mică şi 
Anatolia să fie păstrate. După toată suferinţa pe care uma- 
nitatea a fost nevoită s-o îndure, există speranța că glasul 
îndurării şi milosteniei se va face auzit.”® 


Aparent, Kemal s-a simţit mágulit că Sfântul Scaun a apelat 
la el. Ca urmare, a încercat să folosească acest lucru în scop propa- 
gandist. Astfel, el a trimis un răspuns, trei zile mai târziu, dar 
nu lui Gasparri, ci lui Benedict al XV-lea personal, căruia i-a 
expediat şi două dintre discursurile sale, ținute in fata Adunării 
Naţionale: 

„Sfântului Părinte Benedict al Cincisprezecelea. Roma 

În numele Sfinţiei Voastre, Eminenta Sa cardinalul 
Gasparini (sic! — apud M.H.) mi-a transmis depeşa cu apelul 
Dumneavoastră în favoarea creştinilor Anatoliei, Caucazului 
şi Asiei Mici stop (.) Nevoia de a asigura securitatea şi 
bunăstarea tuturor locuitorilor țării noastre, indiferent de 
religie, este pentru noi suprema datorie, consfintitä de 
spiritul nostru umanitar si religia musulmană stop (.) 
De aceea, creştinii întregii regiuni, care intră sub incidența 
guvernului Marii Adunării Naţionale turce, se bucură de o 
pace absolută stop (.) Pacea şi securitatea în interiorul 
granițelor noastre, asigurate pretutindeni, fără ca vreo armată 
străină să intervină, sunt dovada incontestabilă a adevărului 
spuselor mele stop (.) Pentru a vá demonstra consecventa 
politicii noastre legate de această problemă, permiteti-mi să 
vă transmit, Sfintia Voastră, declarațiile pe care le-am făcut, 
în acest sens, pe 24 aprilie 1920, în deschiderea Marii Adunări 
Nationale turce, cât şi discursul meu, ţinut la 1 martie, cu 
ocazia celei de a doua aniversări a guvernului. "54 


Dar, în ciuda eforturilor papei şi a asigurărilor date de Kemal, 
în curând aveau să cadă victime peste 15.000 de armeni, în timpul 
unor noi masacre. Erau supraviețuitori ai genocidului, care se 
reîntorseseră în patria lor, sub protecţia Antantei. În jur de 
100.000 de creştini armeni și sirieni au reuşit să se refugieze în 
Siria şi în Liban. Când Mustafa Kemal a ocupat Smirna, i-a ucis cu 
bestialitate pe grecii care trăiau acolo, cât și pe armenii din acest 
oraş-port, vechi şi cosmopolit, armeni care supravietuiserá geno- 
cidului. Peste 40.000 de oameni au murit atunci, în timp ce 
cartierul armenesc şi cel grecesc au pierit în flăcări. Astfel îi scria 
episcopul Nasloian, observator apostolic* pentru Turcia (de la 1921 
până la 1928), la 1 septembrie, cardinalului secretar de stat 
Gasparri: 


* Reprezentant extraordinar al Suveranului Pontif (n.t.). 

„Contrar repetatei asigurări a kemaliştilor față de 
Sfântul Scaun, de a proteja viaţa şi proprietatea creştinilor, 
ne-a parvenit o veste tristă despre noi pogromuri — ne 
întoarcem la era nefastă, la anii fatali ai războiului 
mondial. Despre noi deportări ale creştinilor, în general, 
şi ale armenilor, în special, despre noi masacre împotriva 
supravietuitorilor (genocidului — apud M.H.), care tocmai 
se reintorseserá în ţară, vorbesc nu numai martori oculari, 
ci şi rapoarte demne de încredere. (...) Acestea arată, după 
cum puteţi constata, că kemaliştii nu fac nicio diferență 
între catolici şi non-catolici şi-şi continuă planul de 
exterminare. Este regretabil cá reaua-credintá a turcilor, 
fägäduielile şi asigurările deşarte au înşelat puterile 
Antantei, aşa cum au făcut-o și în războiul cu Germania şi 
Austria. O rog pe Eminenta Voastră ca, împreună cu 
Sfântul Scaun, să întreprindă tot ce-i stă în putere şi să se 
asigure, si pe mai departe, că glasul dreptăţii, păcii şi 
milosteniei se va face auzit pentru cei nápástuiti." 9^ 


La 22 ianuarie 1922, cel mai loial prieten şi susținător al 
armenilor, papa Benedict al XV-lea, a decedat la vârsta de 67 de 
ani, din cauza unei pneumonii. El va fi cunoscut în istorie ca 
„Papa, apărătorul păcii” Dar, în ciuda bunelor intenții si a efor- 
turilor neobosite, diplomaţia de la Vatican eşuase, din păcate, în 
problema armeană. 

Prin Tratatul de la Lausanne, din 1923, Mustafa Kemal şi-a 
putut desăvârşi lucrarea, în timp ce 1,25 milioane de greci 
ortodocşi au fost alungaţi din Asia Mică. Astfel s-a stins o lume, cu 
o vechime de aproape 3.000 de ani pe coasta răsăriteană a Mării 
Egee, ce dăruise omenirii atâtea lucruri märete. Şi cei 300.000 de 
greci pontici din provincia Trabzon au fost siliți să-şi părăsească 
patria ori au fost măcelăriți în mod sângeros. Justiţia trebuia să-i 
condamne pe ucigașii acestora. Tratatul de la Sevres, care urmărea 


* Ultimele cuvinte ale acestui om al păcii au fost: „Ne incredintám 
viața lui Dumnezeu pentru pace în lume”. Papa Benedict al XV-lea este 
considerat „bunul samaritean al omenirii” (n.t.). 

pedepsirea turcilor pentru crima secolului, a fost înlocuit printr-un 
nou acord, Tratatul de la Lausanne, în care — afirmă Winston 
Churchill — „istoria va căuta zadarnic cuvântul «Armenia»”.% Când 
succesorul lui Benedict, papa Pius al XI-lea (1922-1939), a 
apelat printr-un mesaj la participanţii la conferință, încercând să-i 
salveze din nou pe armeni de la deportări şi masacre, a fost dat la o 
parte cu furie de către turci, ca făcând „propagandă cregtiná".9?? 
Pe 31 martie 1923, Kemal a acordat amnistie tuturor celor care 
fuseseră părtaşi la genocid. Ceea ce începuseră Junii Turci a dus 
până la capăt noul părinte al patriei. Viziunea acestora, despre o 
Turcie omogenă din punct de vedere etnic şi religios, trebuia să 
devină realitate sub conducerea sa. 

Dar triumviratul criminalilor nu va mai trăi să vadă acest 
triumf. Într-adevăr, părăsiseră tara înainte de a fi fost condamnaţi 
la moarte, la Constantinopol, pentru „crime împotriva umanității”, 
dar prin fuga lor nu s-au putut sustrage destinului. Doi dintre ei şi 
câţiva din anturajul lor au fost ucişi de atentatori armeni, care 
făceau parte din organizaţia secretă „Nemesis” 

Trioul Junilor Turci şi alţi câţiva indivizi care serviserä 
drept instrumente ale genocidului au fost duşi la Sevastopol — cu 
ajutor german, la bordul unui submarin german, în noaptea din 
2 spre 3 noiembrie 1918. Întreaga operaţiune a decurs în mare 
taină, nici măcar Ambasada germană nu fusese informată asupra 
detaliilor. Pe data de 10 noiembrie 1918, la o zi după proclamarea 
republicii, au ajuns — cu paşapoarte false — la Berlin. Pe lângă 
Talaat, Enver si Cemal Paşa, cu soțiile lor, au mai fost următorii: 
dr. Bahattin Sakir, „Himmler-ul” armenocidului; dr. Nazim Bey, 
preşedinte al Comitetului Central, ministru al educaţiei in regimul 
Ittihat şi unul dintre părinţii spirituali ai genocidului; Cemal 
Azmi, valiul lipsit de scrupule, supranumit „măcelarul de la 
Trapezunt”.6 Dar, în loc să fie trasi la răspundere pentru färäde- 
legile comise, domnii din Constantinopol au descins — în chip de 
oameni de afaceri turci - în cele mai luxoase hoteluri din Berlin. 
Auzind că Talaat figura în capul listei întocmite de armeni în scop 
punitiv, Ministerul de Externe i-a oferit găzduire pe domeniul din 
Mecklenburg al fostului gef al Marelui Stat-Major otoman, Bronsart 

von Schellendorf. Dar fostul mare vizir a refuzat cuviincios; tinea, 
mai degrabă, să facă politică în capitală. Astfel, a locuit mai întâi 
într-un sanatoriu lângă Potsdam, înainte ca soția sa să închirieze o 
locuință de nouă camere în cartierul de lux Charlottenburg, pe 
strada Hardenberg nr. 4. Camera de oaspeţi i-a fost pusă la 
dispoziţie dr. Nazim. Acolo, „cel mai puternic bărbat dintre Berlin 
si iad" 9? — după cum îl definea jurnalistul american S. McClure -, 
„cea mai josnică figură a timpurilor noastre”** (în opinia minis- 
trului de externe rus Serghei Sazonov), prin revenirea sa politică a 
acționat, spune McClure, „ca un nag mafiot”. Ştia exact cine anume 
îi datora favoruri și cine l-ar putea susține în mult sperata sa 
revenire, ca noul om puternic al Turciei. El miza pe cartea Mustafa 
Kemal, încercând să-l folosească pe acesta drept marionetă în 
atingerea scopurilor sale. „Conducerea noastră de la Berlin este în 
strânsă legătură cu forțele înarmate din interiorul tárii"9?*!, a 
constatat dr. Şakir, în 1920. Talaat se vedea încă în poziţia de șef 
legitim al guvernului în exil, fiind tratat ca atare de gazdele sale. 
Faptul că o carte apărută la Berlin, cu titlul Raubmörder als Gäste 
in der deutschen Republik, („Ucigaşi, în calitate de oaspeţi, în 
Republica germană”) scrisă de un anume Mehmed Zeki Bey, 
enumera neîndoielnic fărădelegile sale şi ale tovarășilor de partid, 
n-a schimbat cu nimic situaţia. 

Abia focul de armă, bine tintit, al studentului armean Soghomon 
Tehlirian?? a pus capăt acestor orori, în 15 martie 1921. Studentul 
îl pândise pe Talaat Pașa, în miezul zilei, în jurul orei 11, pe strada 
Hardenberg, vizavi de Academia Militară prusacă. „Nu eu sunt 
criminalul, ci el", a strigat tânărul atentator, într-o germană 
stâlcită, când trecătorii, socati, voiau să-l linseze în timp ce fugea: 
„Eu armean; turcul, pentru Germania, nicio pagubă!” 69 

Funcţionarul Ministerului de Externe, Ernst Jăckh, prieten 
apropiat şi frate de Lojă al lui Talaat, i-a organizat criminalului în 
masă, recent decedat, o slujbă de înmormântare asemănătoare unor 
funeralii de stat, prezentându-l ca pe un „Bismarck al turcilor” 
Gestul acestuia a provocat scindarea opiniei publice germane. 
„Unui mare om de stat şi prieten credincios”, scria pe coroana 
depusă pe mormântul acestuia, din partea Ministerului de Externe. 

Deutsche Allgemeine Zeitung fulgera împotriva „tânărului 
criminal”, care, „ca toti ceilalți armeni..., animat de o ură fanatică 
împotriva turcilor”, impugcase pe la spate un „om bäträn”°®; 
se refereau, bineînţeles, la Talaat, în vârstă de 47 de ani. În schimb, 
ziare cu viziuni mai liberale arătau înțelegere faţă de fapta 
studentului, având în vedere crimele — strigătoare la cer - ale 
turcilor împotriva poporului lui Tehlirian. 

Procesul atentatorului a avut loc, pe 2 si 3 iunie 1921, în fata 
curții cu juri de pe lângă Tribunalul districtului III din Berlin. 
Armeanul era acuzat de crimă cu premeditare - se putea aștepta la 
pedeapsa cu moartea. Apărătorii săi au încercat, la început, să 
declare că acesta nu s-ar afla „în deplinătatea facultăților sale 
mintale”: Tehlirian văzuse cum, în timpul genocidului din 1915, la 
Erzincan, întreaga sa familie fusese nimicită; numai el supra- 
vietuise, deoarece, în urma unei lovituri la cap, zăcuse două zile 
fără cunoştinţă, sub cadavrul fratelui său, iar de atunci suferea de 
crize epileptice. Dar cei cinci experţi au ajuns la evaluări diferite 
privind incapacitatea sa; nici prezentarea lui ca „victimä” n-ar fi 
rezistat unei verificări mai atente; într-adevăr, Tehlirian fugise în 
Armenia rusească, la începutul războiului, şi-şi inventase povestea, 
după cum a dovedit Rolf Hosfeld.°* 

Dar nu despre asta era vorba, așa cum constataseră şi avocaţii 
acestuia, înainte de a schimba total pledoaria, pe baza argumentelor 
furnizate de Tehlirian. Ca expert în problemele genocidului, au 
invitat pe nimeni altul decât pe dr. Johannes Lepsius, care tocmai 
dăduse publicităţii documentele Ministerului de Externe referi- 
toare la genocid. El n-avea nicio îndoială „că deportarea fusese 
decisă de către comitetul Junilor Turci şi că Talaat Paşa, sufletul 
organizaţiei şi cel mai puternic om din interiorul ei, ordonase 
exterminarea, fără a întreprinde nimic pentru a pune capăt 
ororilor”. Ca ultimă dovadă, savantul a prezentat o serie de 
documente pe care armeanul Aram Andonian le obținuse din mâna 
unui funcționar turc corupt — directorul biroului de deportări din 
Mascana, Naim Sefa. Frau depeşe de la Ministerul de Interne, care 
ar fi trebuit, de fapt, să fie distruse imediat după primire, deoarece 
conţinutul lor era extrem de exploziv: ele conţineau indicaţii 

privind exterminarea armenilor, semnate personal de Talaat Bey. 
Una dintre acestea suna aşa: 


„Dreptul armenilor de a trăi şi a lucra pe teritoriul Turciei 
va fi anulat. Guvernul, asumându-și responsabilitatea în acest 
sens, a dat ordin să nu-i lase în viaţă nici măcar pe copiii de 
leagăn. În unele provincii, s-a acționat deja în vederea 
îndeplinirii acestui ordin. Din motive care ne scapă, sunt 
exceptate unele persoane, care, în loc să plece în localitatea de 
exil, rămân la Alep, punând astfel guvernul în fața altor 
greutăți... 9 septembrie 1915, ministrul de interne Talaat.”°* 


Lepsius l-a întrebat pe fostul consul german din Alep, Walter 
Rößler, dacă aceste documente explozive ar putea fi reale. Rößler 
a confirmat. A verificat semnătura valiului Mustafa Abdul Chalik 
— subsecretar de stat în Ministerul de Interne al lui Talaat -, pusă 
pe câteva dintre ele; datele şi textul se potriveau cu situaţii al căror 
martor fusese. Ce-i drept, documentele lui Andonian sunt 
considerate astăzi — cel puţin de către istoricii turci, dar şi de către 
cei mai multi istorici din Vest — nişte falsuri, din cauza unor greşeli 
de formá.9*? Cu toate acestea, un martor care depusese mărturie în 
procesul de la Berlin, episcopul armean Grigoris Balakian, a văzut 
o asemenea telegramă, aflată în posesia valiului din Gangere (azi, 
Gankiri), în ziua când l-au vizitat, împreună cu redactorul-şef 
(armean) al ziarului turcesc Sabat, prof. Diran Kelekian. Valiul Asaf 
Bey fusese elevul lui Kelekian şi, din recunoştinţă, voia să-l salveze 
pe îndrăgitul profesor. „Telegrafiati-ne direct: câţi armeni sunt 
morti si câți se mai află în viață. Ministrul de interne Talaat" — 
acesta era textul telegramei, pe care Asaf Bey l-a făcut cunoscut 
inspáimántatilor oaspeţi, traducându-l cam aga: „Ce mai aşteptaţi? 
Porniti masacrul!" 650 

Însă pe jurafi i-a impresionat, mai mult decât cuvintele 
episcopului, mărturia Christinei Tersibasian -— o armeancă din 
Erzurum, care reuşise să se refugieze în Germania. Din cei 21 de 
membri ai familiei sale, care fuseseră impingi în marsurile morţii, 
doar trei supravietuiserä. În cuvinte sfâşietoare, rostite cu o voce 
îndurerată, aproape în lacrimi, descria cum li se luaseră toate 

bunurile, în fata porţilor orașului, cum în drumul lor treceau pe 
lângă munţi de cadavre şi prin bălți de sânge, cum jandarmii nu-i 
lăsau să facă popasuri de noapte şi nu le dădeau niciun strop de apă. 
Vázuse cu ochii ei cum 500 de tineri, legati în grup, au fost azvárliti 
în apele învolburate ale râului, izbindu-se de stânci. „Urlam, 
plängeam, nu mai ştiam ce să facem", povestea ea, cu glas sovä- 
ielnic. „Dar nu ne ingáduiau nici măcar să plângem, ne mánau nein- 
cetat, să mergem mai departe, impungändu-ne (cu baioneta)." 9! 
O tăcere apăsătoare, ce învăluise sala tribunalului, a fost răspunsul. 
În vreme ca martora povestea cum femeilor însărcinate li se 
zdrobeau coastele, li se scoteau copiii din pântece pentru a fi apoi 
azvärliti, publicul, consternat, îşi exprima cu glas tare indignarea. 
Până şi procurorul, după evaluarea probelor, renuntase să mai 
conteste răspunderea ce-i revenea lui Talaat pentru asemenea 
atrocități. A amintit, doar în treacăt, faptul că bărbatul ucis fusese 
„un loial aliat al poporului german".9? Avocatii apărării urmau, 
acum, să apeleze la jurati, cântărindu-le sentimentele. La sfârşit, pe 
banca acuzaților nu mai stătea învinuitul, ci, aga cum a formulat 
Armin T. Wegner, „umbra, pătată de sânge, a unui mort”.5% „Care 
jurati, în lumea asta, l-ar fi condamnat pe Wilhelm Tell că îl ucisese 
pe vechil?”6%, a pus o întrebare pilduitoare avocatul lui Tehlirian, 
în pledoaria finală. Astfel, Tehlirian a fost achitat, fiind socotit „fără 
răspundere penală”, în a doua zi a procesului, în timp ce Talaat a 
fost considerat de acum înainte un „mare criminal de război” 
Publicul a răspuns cu aplauze: „primul proces real al criminalilor de 
război” 55, pe pământ german, luase sfârşit. 

N-a rămas însă fără urmări, după cum se ştie. „Nemesis” i-a 
ucis şi pe ceilalți — aceştia fuseseră condamnaţi la moarte în Turcia, 
conform legii în vigoare —, în calitate de autoproclamat comando de 
execuție, aflat sub semnul zeiţei răzbunării: în 6 decembrie 1921, 
pe Said Halim, la Roma; în 17 aprilie 1922, pe Bahattin Şakir şi 
Cemal Azmi, la Berlin; în 25 iulie 1922, pe Cemal Paşa, la Tiflis. 
Enver se refugiase la văduva ambasadorului von Wangenheim, 
înainte de a pleca ilegal la Moscova. Acolo, a vrut să-l convingă 
pe Troțki să-l promoveze ca pe noul „om puternic” al Turciei, in 
locul lui Mustafa Kemal. Bolşevicii păreau a nu fi împotrivă, 

dar voiau mai întâi să se folosească de presupusele sale abilități 
militare, incredintändu-i comanda unei armate în Asia. Din nou, 
Enver visa să ajungă un Napoleon al noului imperiu panturc, dar 
a căzut în timpul bătăliei pentru satul caucazian Belcivan. Micul 
Coran, pe care-l purta mereu asupra lui, a fost trimis văduvei sale, 
la Berlin. 

Pentru un student în drept la Berlin, care se afla în public, 
procesul Tehlirian avea să fie experienţa decisivă a vieţii sale. 
Robert Kempner s-a convins, în mod clar, că grava încălcare a 
drepturilor omului trebuia pedepsită de către statele străine, fără ca 
asta să însemne un inadmisibil amestec în treburile interne. Astfel, 
procesul de la Berlin a rămas piatra de hotar a istoriei dreptului. 
Kempner a devenit, mai târziu, procuror; a încercat zadarnic să-l 
aducă pe Adolf Hitler in fata justiţiei, pentru înaltă trădare, şi să 
interzică NSDAP-ul (Partidul Naţional Socialist). În cele din urmă, 
a fugit în Statele Unite, unde a devenit consultant al preşedintelui 
Roosevelt şi membru al Comisiei pentru crime de război a 
Naţiunilor Unite, înainte de a lua parte, ca procuror-şef adjunct, 
în calitate de acuzator în numele Statelor Unite, la procesele crimi- 
nalilor de război de la Niirnberg.*% Trei ani mai târziu, termenul 
„genocid” a fost introdus de către Naţiunile Unite în rezoluţia 260* 
şi definit drept „crimă de drept international”, „condamnată de 
către lumea civilizată” şi presupunând „responsabilitate interna- 
tionalä”.°°’ Cel care a lansat acest termen a fost juristul polonez 
Raphael Lemkin (1900-1959), care încă din anii 1920 analizase 
semnificaţia proceselor de la Istanbul şi Berlin pentru dreptul 
international. Experienta shoah-ului l-a determinat să conceapă, 
mai târziu, o lege pentru pedepsirea crimelor împotriva umanității, 
in care pentru prima oară s-a folosit termenul „genocid” Legea a 


* Convenţie Nr. 1948, din 09.12.1948, pentru prevenirea şi 
reprimarea crimei de genocid. Adoptată şi deschisă spre semnare de 
Adunarea generală a Naţiunilor Unite, prin Rezoluția 260A (III) din 
9 decembrie 1948. Intrată în vigoare la 12 ianuarie 1951, cf. dispoziţiilor 
art. 13 (n.t.). 

fost adoptată în unanimitate, la 9 decembrie 1948, aproape fără 
modificări, de către Adunarea Generală a ONU. Exterminarea 
armenilor a contribuit la definirea termenului de „genocid” — acest 
fapt nu poate fi contestat. 

Dar au existat şi alte reacții față de procesul de la Berlin, reacții 
ce ne afectează în mod deosebit, deoarece conduc direct, precum 
urmele de sânge, la cel mai teribil dintre toate genocidele — 
shoah-ul. Cotidianul Das Deutsche Abendblatt îi acuza pe 
apărătorii lui Tehlirian, numindu-i „indivizi fără patrie" 95, în timp 
ce ziarul de dreapta Deutsche Allgemeine Zeitung îi defăima pe 
Lepsius şi pe ceilalți experţi, numindu-i „ceată de duşmani 
invederati ai turcilor".9? În acelaşi ziar, Fritz Bronsart von 
Schellendorf, fostul şef al Statului-Major General otoman şi 
confident al lui Enver, a depus „mărturie în favoarea lui Talaat 
Paga", lăudându-l ca pe un „om de stat clarvázátor', care a căzut 
„victimă iubirii sale de patrie”. În cazul deportărilor armenilor, ar 
fi fost vorba despre „măsuri necesare războiului , care deveniseră 
inevitabile din cauza „revoltelor armene” În lagărele de concen- 
trare din deşertul sirian, s-a încercat „să li se facă armenilor viața 
suportabilă”.%% Istoricii de astăzi, ca de exemplu Vakhan N. 
Dadrian, îl consideră pe von Schellendorf nu doar complice la 
genocid, ci chiar unul dintre inițiatori.5% Într-adevăr, discuţia 
despre problema responsabilitátii comune şi a complicitätii 
generalilor germani nu este încheiată. Dar este indiscutabil 
rasismul, aproape patologic, al lui Schellendorf, care în 1919 
declara în apărarea genocidului: 


„Armeanul, la fel ca evreul, în afara patriei sale este un 
adevărat parazit, care mănâncă sănătatea țării unde s-a aşezat. 
De aici provine ura, declanşată precum în Evul Mediu împo- 
triva lor, ca popor nedorit, ducând la uciderea acestora.”.%2 


Dar o anumită pistă îl conduce pe von Schellendorf direct 
spre national-socialisti. În 1926, generalul-locotenent a devenit 
preşedintele societății de extremă dreapta Tannenbergbund. 
Arbeitsgemeinschaft völkischer Frontkrieger und Jugendverbände 
(Consorţiul Luptătorilor etnici si al Asociaţiilor de tineret — n. t.) 
fusese fondat cu un an înainte, sub tutela camaradului lui Hitler, 

generalul Erich Ludendorff, pentru a recupera ce mai rămăsese din 
recent interzisul Partid Naţional Socialist. 

Şi Alfred Rosenberg, ideologul şef al Partidului Naţional 
Socialist, în paginile revistei antisemite Der Weltkampf, şi-a expus 
părerea în privinţa lui Talaat, pe care-l definea ca „aliat credincios 
al Imperiului German”, şi în privința „ucigașului bolşevic” 
Tehlirian. Autorul nazist i-a numit pe armeni „frați de rasă, vitregi” 
ai evreilor, care ar fi „condus spionajul împotriva turcilor” în timpul 
Primului Război Mondial, „la fel cum făcuseră evreii in Germania” 
Acest fapt îl obligase pe Talaat „să acţioneze brusc”, „fără a putea să 
evite anumite durități”. Rosenberg a avut cutezanta de a afirma cá 
misionarii englezi ar fi fost cei care i-au botezat pe armeni, „astfel 
că, şi din punctul de vedere al confesiunii, se delimitau tot mai 
conștient de turci". 59 Faptul că armenii erau deja creştini, cu opt 
secole înaintea sosirii turcilor în Asia Mică, părea a nu-l interesa pe 
ideologul national-socialist. 

Houston Stewart Chamberlain, un precursor al dementei rasiale 
a national-socialistilor, în scrierea sa cu caracter programatic 
Die Grundlagen des 19. Jahrhunderts („Fundamentele secolului 
al 19-lea”) susținea că „evreul siarmeanul” „se deosebesc greu unul 
de celălalt”.55% În alte lucrări despre „rasism” (precum cea a lui 
Martin Staemmler), evreii şi armenii sunt etichetati, în egală 
măsură, ca popoare „parazitare”, care abuzează de „popoarele- 
gazdă”, tulburándu-le pacea“; referirea se face, fireşte, la turcii 
care au năvălit în secolul al XI-lea. 

Relația spirituală între Junii Turci şi national-socialisti este 
una incontestabilă. Nu degeaba o serie de istorici au definit 
ideologia panturcică a Ittihat-ului ca fiind protofascistă, datorită 
viziunii comune, legată de o societate națională şi de supremaţia 
unei singure rase. Când Hitler s-a aflat in fata instanţei, la 
München, în anul 1924 — după marșul său eşuat, din 1923, asupra 
Feldherrnhalle —, a declarat că „Marşul lui Mussolini asupra 
Romei” constituie pentru el un model, ca si marsul lui Enver spre 
Constantinopol, pe care Fiihrerul, în incultura sa, îl socotea un 
eveniment istoric. Pe-atunci, credea el, Junele Turc construia 
„O nouă naţiune, iar noul spirit surpa o capitală cu desăvârșire 

otrăvită” %6; iar el le va urma exemplul. Hitler nutrea admirație față 
de Talaat - a trimis în Turcia, in 1943, rămăşiţele pământeşti ale 
acestuia, în cadrul unei ceremonii solemne“* - şi, bineînţeles, față 
de Mustafa Kemal. În orice caz, Atatiirk a fost cel care a desăvârşit 
protofascismul Junilor Turci, prin credinţa sa în „principiul 
conducătorului”. „Ideologia Junilor Turci continuă să trăiască”, se 
comenta în Berliner Tageblatt, in 1921. „Ideile nationalistilor din 
Angora, care au reusit sä rupä Tratatul de la Sevres, constituie 
nucleul ideilor Comitetului.”%® Kemaliştii reugiserá să se opună 
„Dictatului de pace al Aliaților”, şi astfel, pentru Hitler, conducă- 
torul acestora era un „exemplu extraordinar de înfruntare a siste- 
mului coercitiv (pentru Germania), întruchipat de Versailles” 6%, 
după cum observa, în 1941, Frankfurter Zeitung. Aşa cum constata 
Falih Rifky Atay, purtătorul de cuvânt, aflat la Curte, al lui Atatiirk, 
în timpul vizitei unei delegaţii turce cu prilejul aniversării a 50 de 
ani de la Acordul de prietenie germano-turc, Hitler a făcut 
următoarea mărturisire: „Mustafa Kemal ne-a dovedit că a fost 
omul care a ajutat la salvarea unui popor lipsit de toate mijloacele, 
înlesnindu-i din nou crearea tuturor mijloacelor. Primul său elev 
este Mussolini, cel de-al doilea sunt eu."9"? Atatürk s-a revangat, 
declarändu-i pe turci ,arieni".9"! 

Unul dintre primii camarazi ai lui Adolf Hitler, care a sfârşit 
împuşcat în timpul marşului asupra Feldherrnhalle, din 9 no- 
iembrie 1923, a fost Max Erwin von Scheubner-Richter. Germanul 
baltic, prieten apropiat al lui Rosenberg, în calitatea sa de vice- 
consul la Erzurum, a asistat la genocid. Cu toate că Scheubner- 
Richter era de partea armenilor, încercând totul pentru a-l 
determina pe von Wangenheim să intervină, era şi el, încă de pe 
atunci, un fanatic antisemit. De la el, Hitler putea afla câte ceva 
despre metodele criminalilor. Şi anume: că oamenii, sub pretextul 
colonizării, se lasă de bunăvoie trimişi la tăiere şi, de asemenea, că 
puterile internaţionale se dovedesc neajutorate atunci când sunt 
puse în faţa faptului împlinit. Când avusese loc procesul lui 
Tehlirian, Hitler şi Scheubner-Richter se aflau la Berlin, pentru a 
găsi sponsori, necesari partidului, şi pentru a consolida alianța cu 
Ludendorff. E greu de crezut că un asemenea subiect, ce se afla pe 

buzele tuturor, nu l-ar fi interesat pe Fiihrerul de mai târziu. 
Si, într-adevăr, in 1931, într-un interviu cu Richard Breiting, 
redactorul-şef al cotidianului Leipziger Neuesten Nachrichten, în 
contextul expunerii viziunii sale despre o „nouă politică de 
colonizare”, Hitler a vorbit despre „exterminarea armenilor”.°? 
Faptul în sine constituie încă o dovadă a autenticității citatului 
preluat din declarația lui Hitler, de la 22 august 1939, cu care am 
început această carte' 

Dar legătura este una şi mai strânsă. Puţini sunt cei care ştiu că 
adevăratul fondator al Partidului Naţional Socialist n-a fost Hitler, 
primit abia în septembrie 1919 — fiind al 55-lea membru - în 


* Cu puțin timp înainte de tipărirea acestei cărţi, la sfârşitul lunii 
noiembrie 2014, istoricul Stefan Ihrig a publicat, la Harvard University 
Press, pretiosul său studiu Atatürk in the Nazi Imagination. În acest 
studiu, Ihrig scoate în evidenţă nu numai rolul — atât de important pentru 
Hitler — jucat de noua Turcie a lui Mustafa Kemal, ca exemplu pentru cel 
de-al Treilea Reich, ci şi rolul armenocidului, ca exemplu pentru shoah. 
Astfel, el dovedeşte cá Hitler, într-o serie de discursuri ţinute prin anii 
1920, i-a numit pe armeni „rasă inferioară”. În Völkischer Beobachter din 
13 martie 1924, s-a prezis — în mod explicit — că evreilor li s-ar putea 
întâmpla, într-o Germanie a viitorului, „ceea ce li se întâmplase 
armenilor” În timpul celui de-al Treilea Reich, au apărut diverse 
publicaţii ce proslăveau faptele lui Atatiirk, legate de construirea unei noi 
şi moderne Turcii, îl prezentau ca pe un exemplu pentru Germania lui 
Hitler, declarând totodată că „distrugerea armenilor” constituia, pentru 
el, „premisa obligatorie”. Doar un stat „curat din punct de vedere rasial”, 
ce „s-a debarasat de elementele parazitare”, ar fi capabil de asemenea fapte 
märete. Concluzia lui Ihrig: „Genocidul împotriva armenilor a fost 
perceput se pare, în cel de-al Treilea Reich, ca un precedent tentant: pe 
de o parte, acesta pregătea calea spre renaşterea națională și o existenţă 
fericită (a Turciei - apud M.H.), iar pe de altă parte, nu-i expusese 
niciodată pe turci unor consecinţe «negative», ca, de exemplu, pedepsirea 
de către marile puteri. În plus, în abordarea genocidului armean, în anii 
1920, se stabilise o legătură între antisemitism si sentimentul antiarmean, 
astfel încât legenda loviturii de pumnal, transferată asupra Anatoliei, să 
«justifice» genocidul.” 

aşa-numitul, pe-atunci, Partidul German al Muncii. Cariera sa de 
partid a început cu două luni mai târziu, când a fost angajat oficial 
ca „orator de campanie” Dar partidul fusese fondat în 5 ianuarie 
1919, ca aripă tânără a Societăţii Thule - o „Lojă naționalistă”, care 
se întrunea cu regularitate la hotelul de lux Vier Jahreszeiten din 
Miinchen. Întemeietorul Lojei şi iniţiatorul Partidului German al 
Muncii a fost un inginer mecanic, aventurier şi veritabil impostor, 
Rudolf Glauer (1875-1945), care-şi spunea - se presupune cá 
numele nobiliar fusese adoptat — „Rudolf baron von Sebottendorff" 
Glauer venise de tânăr la Alexandria, unde slujise pe moşia unui 
turc, Hussein Paşa. Curând, cei doi bărbaţi s-au împrietenit, iar 
Hussein l-a invitat pe Glauer să-l însoţească în Turcia, pentru a 
administra, contra unei sume onorabile, vastele sale proprietăți. 
Acolo, Glauer a fost primit, în 1901, într-o Lojă francmasonică, 
interzisă de sultanul Abdul-Hamid şi care acţiona clandestin. 
Conform opiniei dr. Nicholas Goodrick-Clarke, istoric al culturii, 
această Lojă era o organizaţie secretă a Ittihat-ului. După un 
intermezzo în Germania, fiind acuzat de falsificare de documente 
şi de înşelăciune, Glauer s-a întors în 1908 la Constantinopol, 
unde Junii Turci tocmai ajunseseră la putere. Loja sa sustinuse 
lovitura de stat şi ajunsese sub presiune în timpul contrarevolutiei. 
La 25 decembrie 1909, Glauer a fondat la Constantinopol o „Lojă 
mistică” proprie, a primit cetățenia turcă gi a slujit ca soldat turc in 
războaiele din Balcani. Devenind prizonier de război, a reuşit să 
fugă şi să ajungă până în Germania. Acolo, s-a alăturat societății 
secrete Germanenorden, ghidat de ideologia pangermanică. Apoi, 
în 1917, a fondat la Miinchen Societatea Thule, ca aripă bavareză 
a acesteia. Chiar dacă numeroase aspecte ale biografiei sale au rămas 
necercetate, iar autobiografia sa, Bevor Hitler kam („Înainte de 
sosirea lui Hitler”) ridică multe semne de întrebare, Glauer 
constituie, netăgăduit, un element de legătură între Junii Turci şi 
naziști. El a transferat şi germanizat ideologia lor protofascistä, 
înainte ca Mussolini să creeze fascismul italian.9? 

Într-adevăr, tot mai multe cercuri care se ocupă cu cercetarea 
istoriei văd în genocidul împotriva armenilor modelul istoric direct 
al shoah-ului. Teza lui Steven T. Katz despre singularitatea 

shoah-ului a fost respinsă de istoricul german Hagen Schulze, 
printr-un inteligent argument: „Singularitatea nu ne învaţă nimic 
pentru viitor, căci, prin natura sa, este ceva irepetabil."9/* Astfel că, 
în mod aproape profetic, pacifistul german Heinrich Vierbiicher a 
calificat procesul de la Berlin, cu trei ani înainte de preluarea 
puterii de către nazişti, drept „condamnarea vinovätiei uitării”, care 
„îşi întinde vălurile înşelătoare peste hăuri ce mâine se pot 
redeschide".9^ Cei 126 de cercetători ai Holocaustului nutreau 
aceeaşi convingere când au cerut, la 9 iunie 2000, într-un anunţ 
făcut în New York Times, recunoaşterea armenocidului drept 
genocid.9/é 

Atâta timp cát este negată cea mai monstruoasă crimă tur- 
cească a tuturor timpurilor, există încă pericolul repetării ei, chiar 
şi în vremurile noastre. Însă nu doar negarea, ci şi simpla uitare ar 
constitui o gravă nedreptate, a avertizat supravietuitorul de la 
Auschwitz, laureat al premiului Nobel pentru pace, Elie Wiesel.“ 


Epilog 


Care este responsabilitatea noastră 


Ceea ce s-a întâmplat cu-adevărat, exact acum un secol, este 
rezumat de un document pe care l-am descoperit în Actele 
delegației apostolice din Constantinopol, aflate în Arhivele 
secrete ale Vaticanului. Autorul documentului este necunoscut, 
stilul indică însă faptul că a luat fiinţă la Patriarhia armeano- 
catolică. Poartă titlul „Exterminarea elementului armean în 
Turcia” Arhiva l-a datat eronat: iunie 1915, dar pare să fi fost 
redactat abia în ianuarie sau februarie 1916, după cum arată 
referirile la legea strămutării (de la 26 septembrie 1915) şi la 
„ultimele zece luni” („din aprilie 1915”). Aş dori să citez, aici, 
textul integral: 


„După ce a insinuat că armenii turci ar fi încheiat o alianță 
secretă cu puterile inamice şi că ar fi iscat o revoltă împotriva 
puterii statului, în interiorul țării, Imperiul Otoman a trecut — 
din aprilie — la o politică ce urmăreşte exterminarea acestora. 
Conflictul dintre grupurile de populaţie armene şi turce din 
Van, dezertarea câtorva soldați armeni din Zeitun, cele 
aproximativ 100 de arme şi cele câteva bombe găsite la armeni 
au servit drept pretext pentru justificarea îngrozitoarelor 
persecuții. Ştie oricine că guvernul a eliberat, la începutul 
războiului, criminalii din închisori, pentru a alcătui hoardele 
numite Cetes („unităţile speciale" — apud M.H), care au 
intervenit în provinciile estice, locuite majoritar de armeni. 
Aceste Cetes au început prin a da foc satelor armeneşti, a 
dezonora femei şi fete, a ucide personalităţile de frunte etc. 

Acest document-cheie referitor la genocid vorbeşte despre aproape 
un milion de morti numai până în februarie 1916. 
(A.S.V., Arch. Deleg. Turchia 101, fasc. 528, p. 2-4) 


Afirmația guvernului precum că armenii şi-ar fi procurat 
arme şi că plănuiau o revoltă este o pură defăimare. Diferitele 
popoare care trăiesc sub dominația turcă sunt, fără excepţie, 
înarmate. Motivul este următorul: guvernul turc credea că, 
astfel, existența oamenilor părea mai sigură, şi înarma 
diferitele popoare ale ţării şi, chiar în interiorul familiilor, îi 
instiga pe unii contra celorlalți. Poporului armean, care în 
decursul ultimilor 20 de ani trăise cu spaimă şi groază din 
cauza masacrelor, nu i-a rămas nimic altceva de făcut decât 
să-şi procure arme, fie şi în cantități mai mici, pentru a se 
putea apăra în cazul unor posibile atacuri. Grupurile etnice 
turce, kurde şi cercheze sunt mult mai bine înarmate, şi asta 
cu ştiinţa si sub ochii guvernului. 

Cea mai bună dovadă că afirmația despre o revoltă a 
armenilor este nefondată o constituie faptul că guvernul 
pune în aplicare doar moştenirea criminală al lui Midhat 
Paşa (fostul mare vizir si francmason - apud M.H.), care 
dorise să extermine elementul creştin din Turcia, în timp 
ce fiecare pătură a poporului armean își dădea silinga cu sárg 
să-şi îndeplinească îndatoririle de cetăţeni. Tinerii se 
prezentau în masă, benevol, pentru serviciul militar de 
război; comercianții, bancherii şi cei înstăriți puneau la 

dispoziţia guvernului toată averea lor; şcolile, spitalele şi alte 
instituţii publice ale comunităţii armene își deschideau 
porţile, în scopuri militare. Se spune că acea strămutare a 
armenilor ar fi devenit, pentru autoritățile militare, o 
adevărată necesitate. Ar fi putut părea justificată dac-ar fi avut 
loc doar în regiunile unde era război, dar au fost alungate 
familii din regiuni aflate la mare distanţă de front, ca şi din 
cele locuite majoritar de turci. 

1.200.000 de armeni din provinciile de est, în total 
(deci, din întreaga Turcie - apud M.H.) chiar (în jur de) 
2.000.000 au fost exilați şi mänafi, ca niște sclavi, în 
deşerturile Mesopotamiei şi Siriei. În timpul acestor deportări, 
bărbaţii erau de cele mai multe ori despărțiți de femei şi copii. 
Femeile şi fetele, rămase fără apărare, erau deseori răpite — în 
patria lor sau pe drum - si târâte în haremuri turceşti. 
Pretutindeni, autoritățile locale smulgeau copiii din brațele 
mamelor si îi dădeau turcilor. Bărbaţii din cele şapte provincii 
estice au fost ucişi fără milă: o parte, în patria lor, altă parte, 
pe drum, uneori de unitățile Ceres, alteori de jandarmeria 
tării. Restul, majoritatea femei în vârstă şi copii, înfometați, 
dezbräcati si lipsiți de apărare, au fost obligati adesea, vreme 
de trei sau patru luni, să rătăcească pe câmpii şi în munți, 
pentru ca, în cele din urmă, nemilos decimafi, să ajungă în 
deşert. Multe femei şi multi copii au fost nimiciti in mod 
barbar, îngropaţi de vii sau azvärliti în râuri, ale căror unde 
bălteau, sângerii, pline de cadavrele celor ucişi. 

Armenii din câteva districte au fost, şi ei, masacrați în cel 
mai groaznic mod, indiferent de sex sau vârstă. Întregul cler 
al celor şapte provincii estice a fost ucis până la ultimul om, 
cu o furie de nedescris. Bisericile si mănăstirile au fost jefuite 
fără excepție, iar altarele pângărite şi profanate. Guvernul a 
confiscat bunurile mobile şi imobile ale armenilor şi ale 
bisericilor lor, chiar şi averile depuse în bănci. Pentru a 
justifica acest jaf de stat, a fost adoptată o lege proprie. 

Toţi creştinii din cele şapte provincii, şi caldeenii, sirienii 
şi iacobiţii au îndurat aceeaşi soartă, ceea ce dovedeşte cá 
persecuția este nu numai de ordin politic, ci şi religios, cauzată 
de jihad-ul proclamat de către califat. 

În mod cert, toate aceste evenimente au avut loc din 
ordinul expres al guvernului turc şi cu colaborarea tuturor 
autorităților Imperiului Otoman. Puținele persoane care s-au 
putut sustrage acestor atrocități au fost constrânse să se 
convertească la islamism. Convertirile forțate ale femeilor și 
ale tinerelor fete sunt de ordinul miilor. Şi unii bărbați, care 
îndeplineau serviciul militar sub stindard otoman, au fost 
obligați să accepte islamismul. 

Propaganda convertirii forțate durează până astăzi, fiind 
susținută de cei mai înalți reprezentanți ai guvernului turc. 
În această situaţie se află armenii catolici, cei protestanți și 
familiile soldaţilor, precum si cei care n-au fost strămutați 
sau care au fost (de curând doar - apud M.H.) strămutați, si 
anume în Konya, Angora, Kayseri şi împrejurimi. Ei au fost 
distribuiţi, de către guvern, în satele musulmane, unde sunt 
lăsaţi pradă jignirilor şi privatiunilor de toate felurile, sunt 
obligati să renunţe la credinţa lor şi să se convertească la 
islamism. În cele din urmă, autoritatea turcă nu le permite 
bietilor exilați să rămână mai mult de o lună de zile în același 
loc. În plus, puţinii bărbaţi întâlniți în convoaiele femeilor 
deportate sunt luaţi cu forţa şi trimişi departe de familiile lor, 
în interiorul ţării, unde trebuie să lucreze fără plată, pe 
câmpurile musulmanilor. 

Poporul armean al Turciei, după ce a pierdut aproape 
1.000.000 de bărbaţi, iar haremurile turceşti au fost umplute 
cu femeile lor, este condamnat a deveni victima perpetuă a 
persecuțiilor şi a foametei. 

Exterminarea unui popor, fără precedent în istoria 
omenirii, a avut loc în Turcia în ultimele zece luni, și durează 
până astăzi. 

Oare lumea creştină și civilizată va rămâne indiferentă?” %® 


Acest document şocant, care, după cum am spus, a fost redactat 
la începutul anului 1916, constituie nu numai cel mai bun rezumat 
al acestei cărţi, dar aduce indicii demne de încredere asupra 
numărului exact al victimelor. Şi asta pentru că, pe lângă cei 
„aproape 1.000.000” de morţi, pe care îi menţionează, nu sunt puse 
la socoteală şi cele peste 350.000 de victime ale foametei, 

epidemiilor si masacrelor, care şi-au pierdut viaţa în decursul 
anului 1916, în lagărele de concentrare din deşertul sirian. 
Monseniorul Dolci a pornit, în 20 decembrie 1915, de la cifra de 
aproximativ 1,1 milioane de morti, circa un milion de gregorieni şi 
100.000 de catolici.’ Precizarea acestei cifre este cu atât mai 
importantă, cu cât unii contestatari turci ai genocidului vorbesc de 
„doar” 300.000 de victime în total.“ Până şi Comisia Ministerului 
de Interne turc a ajuns, in 1919, la cifra de 800.000 de morti, cifră 
menționată şi de marele vizir Damad Ferid Paşa şi de Mustafa 
Kemal Atatürk.®! Trebuie plecat de la premisa că cifra a fost redusă 
în mod voit, pentru a scăpa de represaliile puterilor Antantei. 
Gustav Stresemann, în schimb, a notat, la sfârşitul anului 1916, 
după o discuţie cu Enver Paga: „Reducere armeni 1-1% mi- 
lioane"9*. în timp ce istoricii contemporani pleacă de la cifra de 
1,5 milioane de victime ale armenocidului.°® 

Fireşte, este la fel de condamnabil să disputi numărul victi- 
melor, pe cât este de meschin să relativizezi shoah-ul, cu argu- 
mentul că ar fi fost ucişi „doar” 5,9 în loc de 6 milioane de evrei, in 
lagărele naziste ale morții. Totuşi, pentru a estima credibilitatea 
acestui document, ar trebui întrebat care este cifra, socotită 
plauzibilă, în cazul Holocaustului armean. 

Punctul de plecare al oricărei aprecieri realiste este numărul 
armenilor din Imperiul Otoman înainte de genocid. Conform 
recensământului otoman de la 1914, el se ridica la 1,21 de milioane, 
acesta fiind invocat de cei care susțin un număr mai redus de victime. 
Într-adevăr, numeroşi armeni le-au oferit date greşite funcționarilor 
turci la recensământ pentru a reduce teribila povară a taxelor impuse. 
În plus, turcii erau şi ei interesaţi să înregistreze mai puţini armeni, 
pentru a le putea respinge cerinţele politice. Mult mai demne de 
încredere sunt, în schimb, cifrele Patriarhiei armene, deoarece 
fiecare armean, în chip firesc, îşi boteza copiii. Potrivit acestor date, 
trăiau pe-atunci 1.914.620 armeni ortodocşi cât si 98.500 catolici‘®#° 
şi 40.950 protestanţiS%, în total: 2.054.070 de armeni, în Turcia 
vremii. Este sigur că, din cei 98.500 de catolici, au supravieţuit 
13.500, aşa cum a raportat monseniorul Dolci, pe data de 12 iunie 
1919, la Roma: această mică parte — 13,3% — contestă speculatia cá 

armenii catolici ar fi fost tratați mai bine de către turci. Când, în 
1919, supraviețuitorii au fost aduşi înapoi în patria lor, numărul lor 
era de 543.600%, iar cel al morţilor, în jur de 1.510.000. Cât de 
realistă este această cifră o dovedeşte raportul clericului de pe lângă 
Ambasada germană, preotul conte von Lüttichau, către Ministerul 
de Externe, din 18 octombrie 1918: 


„Faptul că estimăm pierderile totale ale armenilor la un 
milion (consulul Rössler) sau la două milioane (Christoffel, 
şeful Căminului german de neväzätori din Malatia - apud 
M.H.) n-are o prea mare relevanţă... Cifra pe care a amintit-o 
predicatorul Ehrmann din Mesere - 1!2 milioane - este, 
probabil, cea mai aproape de adevăr.” %° 


Pe lângă aceştia, trebuie să-i mai socotim şi pe cei 240.000 de 
armeni ucişi în timpul „războaielor de eliberare” ale lui Mustafa 
Kemal, între 1920 şi 1922. Pentru a face o comparație: în cartea sa, 
care în august 1915 se afla deja în librării, Lepsius a pornit de la 
premisa că erau 1.306.000 de victime ale deportärilor‘®, cifră in 
care fuseseră incluse victimele masacrelor, supraviețuitorii 
marşurilor morţii şi cei islamizati cu forţa. Estimarea noastră - 
543.600 de supraviețuitori — se referă la armenii crutati din 
Constantinopol (circa 164.000), refugiații din Caucaz (240.000), 
supraviețuitorii deportărilor, cât si la cei convertiți. Dacă la cei 
peste 1,5 milioane de armeni ucişi se adaugă victimele genocidelor 
turceşti împotriva creştinilor sirieni (aproximativ 300.000), grecii 
pontici (aproximativ 350.000) şi grecii din Asia Mică (aproximativ 
150.000), precum si victimele armene ale „războaielor de eliberare” 
(aproximativ 240.000), se ajunge la peste 2,5 milioane de victime 
ale celei mai mari persecuții din istorie împotriva creştinilor. 

Fiecare dintre aceste victime acuză întreg mapamondul. 

Fireşte, n-a stat în puterea Antantei, nici în cea a statelor 
neutre să stăvilească crimele şi să salveze deportații din deşertul 
sirian. Cât de puțin s-a reuşit prin iniţiativele diplomatice o arată 
nenumăratele încercări, animate de bune intenţii, ale Sfântului 
Scaun, la care s-a răspuns cu minciuni penibile si promisiuni 
nerespectate. 

Intelegem, astfel, că o singură putere din lume ar fi putut să-i 
ajute pe armeni şi să oprească genocidele turceşti. Această putere 
a fost Germania. Cel mai apropiat aliat al Turciei, cu o vastă 
prezenţă militară în toată tara, chiar şi la cele mai înalte ranguri 
ale Statului Major General, Imperiul German ar fi avut posi- 
bilitatea să împiedice această primă catastrofă a omenirii sau, cel 
puţin, s-o oprească — dacă ar fi avut vreun interes. Cât de eficient 
ar fi putut fi un demers german s-a văzut în 1917, când Sfântul 
Scaun a intervenit în favoarea coloniştilor evrei, în Palestina. Chiar 
şi intervenţia timidă, la rugămintea papei, un an mai târziu, când 
amenințau cu noi masacre, s-a bucurat de un mic succes. Dar, in 
primii ani de război, nici împăratul şi nici cancelarul Reichului nu 
erau pregătiți, şi nimeni din cadrul guvernului Reichului nu l-a 
putut opri pe aliatul turc. Avantajele pe care şi le promiseseră, prin 
alianţă, au făcut ca toate consideratiile de ordin moral să se topeascä 
precum zăpada atinsă de soarele Anatoliei. Abia după Revoluţia 
Rusă din februarie 1917, Berlinul a început să se gândească la 
perioada postbelică şi la verdictul posterității. 

Cu politica sa pasivă, Germania a avut şi ea o parte de vină — o 
complicitate nu prin participare, dar cu siguranță prin ignorare şi 
minimalizare. Cu atât mai mare este, astăzi, responsabilitatea 
germană de a elucida, fără menajamente, eşecul guvernului 
Reichului din Primul Război Mondial. Tocmai pentru că aliatul lor 
din vremea aceea, Turcia, a comis aceste fărădelegi, guvernul 
german nu trebuie să permită Turciei să interzică comemorarea 
victimelor. Genocidul de la 1915-1918, care i-a oferit lui Adolf 
Hitler modelul pentru cea mai mare crimă a national-socialismului, 
shoah-ul, este prea important şi prea terifiant pentru a lipsi din 
cărțile de istorie. Dacă il vom nega, înseamnă că îi vom proteja in 
continuare pe criminalii islamo-fascisti. 

Faptul că negarea a luat sfârşit le-o datorăm germanilor, unor 
bărbați curajoși ca dr. Lepsius şi cardinalul von Hartmann, care, 
încă din vremea aceea, şi-au afirmat deschis părerea şi, cu o deplină 
conştiinţă creştină, i-au pus pe cei ce dețineau marea putere politică 
în faţa adevărului incomod. Acesta continuă să fie trecut sub tăcere, 
dintr-o falsă consideraţie pentru regimul din Ankara - este o 

ruşine, ce aruncă din nou o pată asupra numelui de german. Vasta 
documentare pe care am întreprins-o în Arhivele Vaticanului nu 
lasă nicio urmă de îndoială în legătură cu ceea ce s-a întâmplat 
atunci, cu-adevărat. 

Că noi, germanii, suntem un popor complice, şi cât de mult au 
fost implicați ofițerii germani în plănuirea şi realizarea genocidului 
nu se poate clarifica încă raportându-ne la datele actuale. Dacă, 
într-adevăr, a fost cazul, atunci cu siguranță diplomaţii germani 
din Imperiul Otoman au fost informati despre evenimente (poate 
doar cu excepţia lui von Wangenheim). În mod cert, suntem un 
popor tăinuitor, care a dat greş atunci, în încercarea de a denunța, 
în fața întregii lumi, fărădelegile turcilor. Şi tocmai fiindcă a tăinui 
înseamnă complicitate la vină, Germania, mai mult decât toate 
celelalte state ale Europei, are datoria istorică de a face ca adevărul 
să iasă la iveală. Negarea acestei bestiale crime împotriva umanităţii 
trebuie să nu se mai repete niciodată. 

La 24 aprilie 2015, se împlinesc 100 de ani de la arestarea şi 
deportarea elitei armenesti din Constantinopol. În acest an, lumea 
va privi către Erevan şi va comemora victimele. A fost deja invitat 
papa Francisc şi, dacă va veni într-adevăr, cu siguranță va rupe 
tăcerea şi va aminti din nou de calea spre moarte a poporului martir 
armean. În ziua de 12 aprilie 2015, este anunţată o slujbă de 
comemorare la Bazilica Sfântul Petru. Aşa cum marele său 
predecesor, Sfântul loan Paul al II-lea, a călătorit în 2001 la Erevan, 
pentru comemorarea celor 1.700 de ani de la creştinarea Armeniei. 
Acolo, împreună cu catolicosul Karekin al II-lea, succesor al lui 
Grigore Luminätorul, a semnat - la 27 septembrie — o declaraţie 
comună, în care scria: 


„Uciderea unui milion si jumătate de creştini armeni — 
ceea ce considerăm a fi primul genocid al secolului 20 - si 
exterminarea ulterioară a mii de vieţi omeneşti, sub fostele 
regimuri totalitare, sunt adevărate tragedii, rămase încă vii 
în memoria generației de astăzi. Aceşti nevinovați, măcelăriți 
în mod necugetat, n-au fost canonizati, dar multi dintre ei 
au fost cu siguranţă mărturisitori şi martiri în numele lui 
Hristos. Fie ca sufletele lor să se odihnească în pace, să-i 

întărească pe credincioşi, spre a nu uita nicicând însem- 
nătatea sacrificiului lor.” 6% 


Turcia era furioasă. Deja cu un an înainte, când papa şi catoli- 
cosul semnaseră o declarație comună, în care era vorba despre 
„genocidul armean de la începutul secolului”, ca „prim pas al atro- 
citátilor ce aveau să urmeze" 9, cotidianul Milliyet a notat, lipsit de 
tact: „Papa suferă de demenţă senilă.” 9? [oan Paul al II-lea s-a apro- 
piat cu smerenie, însoţit de Karekin al II-lea, de flacăra veşnică a 
Memorialului genocidului de la Tzitzernakaberd şi a spus o rugă- 
ciune. Cuvintele sale constituie un înflăcărat apel împotriva negării 
şi a uitării, adresat deopotrivă făptuitorilor. Pentru că doar adevărul 
ne eliberează, îndemnându-ne să ne iertám unii pe alții. 


Rugăciunea Sfântului Ioan Paul al II-lea 


Memorialul Tzitzernakaberd 
Erevan, 26 septembrie 2001 


Judecător al viilor şi morţilor, milostiveşte-Te spre noi! 
Doamne, ascultă plânsetul ce se înalță din locul acesta, 
glasul celor morti din adâncul Medz Yeghern,°” 

strigătul celor nevinovaţi, asemenea lui Abel, 

asemenea Rahelei, plângându-şi pruncii care nu mai sunt. 


Doamne, ascultă glasul episcopului Romei, 

în care răsună ruga înaintaşului său, Papa Benedict al XV-lea, 
care în 1915 şi-a ndicat vocea întru protecția 

„mult încercatului popor armean, 

împins spre nimicire” 


Caută spre neamul acesta, 

care de atâta vreme igi îndreaptă credința către Tine 

fără a o pierde, nicicând, în nevointele prin care a trecut. 

Doamne, ostoieşte lacrimile lor 

şi fă ca suferinţa veacului al XX-lea să le fie spre odihna vieţii veşnice. 
Profund indurerati de groaznicele chinuri 

la care a fost supus poporul armean, 

cu tulburare ne intrebäm cum de in lume, incä, 

se pot petrece atâtea inumane rátáciri. 

Doamne, reinnoind speranţa în făgăduinţa Ta, 

ne rugăm pentru odihna veşnică a celor adormiti si 

ca marea Ta iubire de oameni să aline rănile, nevindecate încă. (...) 


Judecător al viilor şi morţilor, milostiveşte-Te spre noi.”®* 


Surse 


Aceste fonduri ale Arhivelor Vaticanului au fost consultate 
personal de către autor: 


A.S.V. (Archivio Segreto Vaticano) 
Seg. Stato — Arhiva Secretariatului de Stat papal: Questione 
Armena (Busta Separata 174), BS Vienna şi Guerra (1914-18) 
(rubr. 244, fasc. 66, 110, 111, 112) 
Arch. Deleg. Turchia — Arhiva Legaţiei apostolice în Turcia 
(49, fasc. 191; 101, fasc. 527, 528; 102, fasc. 530, 531) 
Arch. Nunz. Monaco di Baviera - Arhiva Nunțiaturii din 
München (385, fasc. 2, 7) 
Arch. Nunz. Vienna — Arhiva Nunțiaturii din Viena (761) 


AAEESS (Archivio della Segretaria di Stato, Affari Ecclesiastici 
Straordinari) 

Au fost citate documente din următoarele fonduri ale Arhivei 
Secretariatului de Stat al Vaticanului: 


Asia 57, 1 şi 2, Asia 117, cât şi Austria 472, 506, 513, 576 


A.C.O. (Archivio della Sacra Congregazione per le Chiese Orientali): 

Documentele din Arhiva Congregatiei pentru Bisericile Orientale au 
fost citate după ediţia științifică a lui Georges-Henri Ruyssen SJ, 
La Questione Armena, vol. III, 1908-1925, Documenti 
dell'Archivio della Congregazione per le Chiese Orientali (ACO), 
Roma 2014. 


PA-AA/R: Documente din Arhiva politicá a Ministerului de Externe 
german au fost citate după ediţia ştiinţifică a lui Wolfgang Gust 
(editor), Der Völkermord an den Armeniern 1915-1916, Springe 
2005. 

